**МОНГОЛ УЛСЫН ИХ ХУРЛЫН 2020 ОНЫ НАМРЫН ЭЭЛЖИТ ЧУУЛГАНЫ**

**12 ДУГААР САРЫН 24-НИЙ ӨДӨР /ПҮРЭВ ГАРАГ/-ИЙН НЭГДСЭН ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| **№** | **Баримтын агуулга**  | **Хуудасны дугаар** |
|  1. | Хуралдааны товч тэмдэглэл: | 1-10 |
| 2. | Хуралдааны дэлгэрэнгүй тэмдэглэл:  | 11-134 |
| 1.Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн бусад хуулийн төслүүд /Засгийн газар 2020.12.27-ны өдөр өргөн мэдүүлсэн, хэлэлцэх эсэх/ | 13-91 |
|  |  2. Монгол Улсын Ерөнхийлөгчийн сонгуулийн тухай хуулийн төсөл болон хамт өргөн мэдүүлсэн Монгол Улсын Ерөнхийлөгчийн сонгуулийн тухай хуулийг дагаж мөрдөх журмын тухай хуулийн төсөл /эцэслэн батлах/ | 91-92 |
|  | 3.Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуулийн шинэчилсэн найруулгын төсөл болон хамт өргөн мэдүүлсэн хууль болон хамт өргөн мэдүүлсэн хуулийн төслүүд /эцэслэн батлах/ | 93-104 |
|  | 4.Авлигын эсрэг хуульд өөрчлөлт оруулах тухай хуулийн төсөл болон хамт өргөн мэдүүлсэн “Тогтоолын хавсралтад өөрчлөлт оруулах тухай” Улсын Их Хурлын тогтоолын төсөл /анхны хэлэлцүүлэг/ | 105-117 |
|  | 5.Аж ахуйн нэгжийн орлогын албан татвараас хөнгөлөх, чөлөөлөх тухай хуульд өөрчлөлт оруулах тухай хуулийн төсөл /хэлэлцэх эсэх/ | 117-120 |
|  | 6.Татварын алданги, торгуулиас чөлөөлөх тухай хуулийн төсөл /хэлэлцэх эсэх/ | 120-130 |
|  | 7.Нийгмийн даатгалын шимтгэл төлөгчийг торгох шийтгэл, алдангиас чөлөөлөх тухай хуулийн төсөл /хэлэлцэх эсэх/ | 130-134 |

***Монгол Улсын Их Хурлын 2020 оны намрын ээлжит чуулганы***

***12 дугаар сарын 24-ний өдөр /Пүрэв гараг/-ийн нэгдсэн***

***хуралдааны товч тэмдэглэл***

 Улсын Их Хурлын дарга Г.Занданшатар ирц, хэлэлцэх асуудлын дарааллыг танилцуулж, хуралдааныг даргалав.

*Коронавируст халдвар /КОВИД-19/-ын цар тахлын нөхцөл байдалтай холбогдуулан Засгийн газрын хуралдаанаас Гамшгаас хамгаалах тухай хуулийн дагуу бүх нийтийн бэлэн байдлын зэрэгт шилжүүлэх хугацааг сунгасан тул Монгол Улсын Их Хурлын чуулганы хуралдааны дэгийн тухай хуулийн 6 дугаар зүйлд зааснаар Улсын Их Хурлын чуулганы нэгдсэн хуралдааныг цахим хэлбэрт шилжүүлж, Улсын Их Хурлын дарга Г.Занданшатар, Улсын Их Хурлын дэд дарга Т.Аюурсайхан, С.Одонтуяа, Улсын Их Хурал дахь Монгол Ардын намын бүлгийн дарга Д.Тогтохсүрэн, Ардчилсан намын бүлгийн дарга Д.Ганбат, Байгаль орчин, хүнс, хөдөө аж ахуйн байнгын хорооны дарга Х.Болорчулуун, Төсвийн байнгын хорооны дарга Б.Жавхлан, Төрийн байгуулалтын байнгын хорооны дарга Л.Энх-Амгалан, Улсын Их Хурлын гишүүн Н.Алтанхуяг, Ц.Туваан нар “Их хуралдай” танхимаас, бусад гишүүд MyParliament программ болон цахим хуралдааны программыг ашиглан чуулганы нэгдсэн хуралдаанд цахимаар оролцов.*

*Хуралдаанд ирвэл зохих 74 гишүүнээс 41 гишүүн цахим хуралдааны программын ирцэд бүртгүүлж, 55.4 хувийн ирцтэйгээр хуралдаан 10 цаг 03 минутад Төрийн ордны “Их хуралдай” танхимд эхлэв.*

*Чөлөөтэй: Ш.Раднаасэд, У.Хүрэлсүх;*

*Эмнэлгийн чөлөөтэй: Н.Учрал;*

*Тасалсан: Д.Бат-Эрдэнэ;*

*Хоцорсон:**С.Ганбаатар-30 минут, Х.Ганхуяг-1 цаг.*

***Нэг.Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн бусад хуулийн төслүүд*** */Засгийн газар 2020.12.17-ны өдөр өргөн мэдүүлсэн,* ***хэлэлцэх эсэх****/*

Хэлэлцэж буй асуудалтай холбогдуулан Монгол Улсын Шадар сайд Я.Содбаатар, Эрүүл мэндийн сайд Т.Мөнхсайхан, Монгол Улсын Шадар сайдын зөвлөх О.Машбат, Улсын онцгой комиссын нарийн бичгийн дарга Т.Мөнхдорж, Онцгой байдлын ерөнхий газрын дэд дарга Ц.Ганзориг нар “Их хуралдай” танхимаас, Эрүүл мэндийн яамны Төрийн нарийн бичгийн дарга Я.Амаржаргал, Зам, тээврийн хөгжлийн яамны Төрийн нарийн бичгийн дарга С.Батболд, Гадаад харилцааны яамны Консулын газрын захирал Л.Мөнхтүшиг, Эрчим хүчний яамны Төрийн захиргааны удирдлгын газрын дарга Р.Батрагчаа, Хөдөлмөр, нийгмийн хамгааллын яамны Бодлого, төлөвлөлтийн газрын дарга А.Хишигбаяр, Сангийн яамны Төсвийн зарлагын хэлтсийн дарга М.Санжаадорж, Нийслэлийн Засаг даргын орлогч Ж.Сандагсүрэн, Гаалийн ерөнхий газрын Хуулийн хэлтсийн гаалийн улсын ахлах байцаагч Ч.Тамираа, Анагаахын Шинжлэх ухааны Үндэсний Их сургуулийн захирал, Улсын онцгой комиссын дэргэдэх Эрдэмтдийн зөвлөлийн дарга Н.Хүрэлбаатар, Монголбанкны Хууль, эрх зүйн газрын захирал Д.Аюуш нар цахимаар оролцов.

Хуралдаанд Улсын Их Хурлын Тамгын газрын Тэргүүн дэд дарга Н.Цогтсайхан, Хууль, эрх зүйн газрын Зөвлөхүүдийн албаны зөвлөх Ж.Чимгээ, мөн газрын Байнгын хорооны асуудал хариуцсан хэлтсийн Аюулгүй байдал, гадаад бодлогын байнгын хороо хариуцсан ахлах зөвлөх Ж.Лхагвасүрэн, референт Б.Гандиймаа нар байлцав.

Төслийн үзэл баримтлалын талаар илтгэлийг Монгол Улсын Шадар сайд Я.Содбаатар, хуулийн төслийг хэлэлцэх эсэх талаар Аюулгүй байдал, гадаад бодлогын байнгын хорооноос гаргасан санал, дүгнэлтийг Улсын Их Хурлын гишүүн Б.Дэлгэрсайхан нар “Их хуралдай” танхимаас танилцуулав.

Илтгэл болон Байнгын хорооны санал, дүгнэлттэй холбогдуулан Улсын Их Хурлын гишүүн С.Ганбаатар, С.Бямбацогт, Д.Ганбат, С.Одонтуяа, Н.Алтанхуяг, Ц.Туваан, М.Оюунчимэг, Б.Жавхлан, Т.Аюурсайхан, Б.Пүрэвдорж, Ц.Анандбазар, Х.Ганхуяг нар “Их хуралдай” танхимаас, Улсын Их Хурлын гишүүн Ц.Даваасүрэн, Л.Энх-Амгалан, Г.Тэмүүлэн, Ц.Мөнхцэцэг, Н.Наранбаатар, Б.Баярсайхан, Ж.Чинбүрэн, Т.Энхтүвшин, Б.Жаргалмаа, Т.Доржханд, О.Цогтгэрэл, Х.Булгантуяа, Г.Ганболд, Ч.Ундрам, Ж.Сүхбаатар нарын цахимаар тавьсан асуултад Монгол Улсын Шадар сайд Я.Содбаатар, Эрүүл мэндийн сайд Т.Мөнхсайхан, Аюулгүй байдал, гадаад бодлогын байнгын хорооны дарга Б.Баттөмөр нар “Их хуралдай” танхимаас, Гадаад харилцааны яамны Консулын газрын захирал Л.Мөнхтүшиг, Сангийн сайд Ч.Хүрэлбаатар, Хууль зүй, дотоод хэргийн сайд Х.Нямбаатар, Эрүүл мэндийн яамны Төрийн нарийн бичгийн дарга Я.Амаржаргал, Монголбанкны Хууль, эрх зүйн газрын захирал Д.Аюуш нар цахимаар хариулж, тайлбар хийв.

*Уг асуудлыг 13 цаг 05 минутад хэлэлцэж дуусав.*

*Үдээс өмнөх хуралдаан 3 цаг 04 минут үргэлжилж, 74 гишүүнээс 69 гишүүн хүрэлцэн ирж, 93.2 хувийн ирцтэйгээр 13 цаг 07 минутад завсарлав.*

 *Үдээс хойших хуралдаан 14 цаг 06 минутад эхлэв.*

*Чөлөөтэй: Ж.Мөнхбат, У.Хүрэлсүх;*

*Эмнэлгийн чөлөөтэй: Н.Учрал;*

*Тасалсан: Б.Бейсен;*

*Хоцорсон: Д.Бат-Эрдэнэ-1 цаг, Л.Оюун-Эрдэнэ-4 цаг, Ш.Раднаасэд-1 цаг, Ж.Сүхбаатар-3 цаг.*

***Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн бусад хуулийн төслүүд*** */үргэлжлүүлэн хэлэлцэв/*

Төслийн үзэл баримтлалтай холбогдуулан Улсын Их Хурлын гишүүн Н.Энхболд, Б.Жаргалмаа, Б.Пүрэвдорж, С.Чинзориг нар дэмжиж, Улсын Их Хурлын гишүүн Ц.Туваан, Ш.Адьшаа, Т.Доржханд нар эсрэг байр суурьтай үг хэлэв.

*Улсын Их Хурлын чуулганы хуралдааны дэгийн тухай хуулийн 7 дугаар зүйлийн 7.12-т заасны дагуу санал хураалтыг MyParliament хэлэлцүүлгийн программыг ашиглан цахим хэлбэрээр явуулав.*

**Г.Занданшатар:** Байнгын хорооны саналаар, Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн Гамшгаас хамгаалах тухай хуульд нэмэлт, өөрчлөлт оруулах тухай, Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуульд өөрчлөлт оруулах тухай хуулийг дагаж мөрдөх журмын тухай хуульд өөрчлөлт оруулах тухай хуулийн төслүүдийг үзэл баримтлалын хүрээнд хэлэлцэх нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 50

 Татгалзсан: 18

Бүгд: 68

73.5 хувийн саналаар Байнгын хорооны санал дэмжигдлээ.

Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хуулийн төслүүдийг үзэл баримтлалын хүрээнд хэлэлцэхийг дэмжсэн тул анхны хэлэлцүүлэгт бэлтгүүлэхээр Аюулгүй байдал, гадаад бодлогын байнгын хороонд шилжүүлэв.

*Уг асуудлыг 15 цаг 55 минутад хэлэлцэж дуусав.*

***Хоёр.Монгол Улсын Ерөнхийлөгчийн сонгуулийн тухай хуулийн төсөл болон хамт өргөн мэдүүлсэн Монгол Улсын Ерөнхийлөгчийн сонгуулийн тухай хуулийг дагаж мөрдөх журмын тухай хуулийн төсөл*** */Улсын Их Хурлын гишүүн Л.Энх-Амгалан, Ж.Ганбаатар нар 2019.12.03-ны өдөр өргөн мэдүүлсэн,* ***эцэслэн батлах****/*

Хуралдаанд Улсын Их Хурлын Тамгын газрын Тэргүүн дэд дарга Н.Цогтсайхан, Хууль, эрх зүйн газрын Зөвлөхүүдийн албаны зөвлөх Ц.Болормаа, Байнгын хорооны асуудал хариуцсан хэлтсийн Төрийн байгуулалтын байнгын хороо хариуцсан ахлах зөвлөх Б.Хатантуул, референт Э.Баттогтох нар байлцав.

*Улсын Их Хурлын чуулганы хуралдааны дэгийн тухай хуулийн 44 дүгээр зүйлийн 44.2-т заасны дагуу хуулийн төслийг эцэслэн батлах санал хураалт явуулав.*

**Г.Занданшатар:** 1.Монгол Улсын Ерөнхийлөгчийн сонгуулийн тухай хуулийн төслийг эцэслэн баталъя гэсэн санал хураалт явуулъя.

Зөвшөөрсөн: 52

 Татгалзсан: 16

Бүгд: 68

76.5 хувийн буюу олонхын саналаар хууль батлагдлаа.

2.Монгол Улсын Ерөнхийлөгчийн сонгуулийн тухай хуулийг дагаж мөрдөх журмын тухай хуулийн төслийг эцэслэн баталъя гэсэн санал хураалт явуулъя.

Зөвшөөрсөн: 49

 Татгалзсан: 20

Бүгд: 69

71.0 хувийн буюу олонхын саналаар хууль батлагдлаа.

*Уг асуудлыг 15 цаг 57 минутад хэлэлцэж дуусав.*

***Гурав.Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуулийн шинэчилсэн найруулгын төсөл болон хамт өргөн мэдүүлсэн хуулийн төслүүд*** */Улсын Их Хурлын гишүүн Д.Тогтохсүрэн нарын 8 гишүүн 2020.04.22-ны өдөр өргөн мэдүүлсэн,* ***эцэслэн батлах****/*

Хуралдаанд Улсын Их Хурлын Тамгын газрын Тэргүүн дэд дарга Н.Цогтсайхан, Хууль, эрх зүйн газрын Зөвлөхүүдийн албаны зөвлөх Ц.Болормаа, Байнгын хорооны асуудал хариуцсан хэлтсийн Төрийн байгуулалтын байнгын хороо хариуцсан ахлах зөвлөх Б.Хатантуул, референт Э.Баттогтох нар байлцав.

*Улсын Их Хурлын чуулганы хуралдааны дэгийн тухай хуулийн 7 дугаар зүйлийн 7.12-т заасны дагуу санал хураалтыг MyParliament хэлэлцүүлгийн программыг ашиглан цахим хэлбэрээр явуулав.*

**Г.Занданшатар:** Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуулийн шинэчилсэн найруулгын төслийг эцэслэн баталъя гэсэн санал хураалт явуулъя.

Зөвшөөрсөн: 45

 Татгалзсан: 24

Бүгд: 69

65.2 хувийн буюу олонхын саналаар хууль батлагдлаа.

***Хамт өргөн мэдүүлсэн:***

1.Төсвийн тухай хуульд нэмэлт, өөрчлөлт оруулах тухай хуулийн төслийг эцэслэн баталъя гэсэн санал хураалт явуулъя.

Зөвшөөрсөн: 50

 Татгалзсан: 19

Бүгд: 69

72.5 хувийн буюу олонхын саналаар хууль батлагдлаа.

2.Татварын ерөнхий хуульд нэмэлт, өөрчлөлт оруулах тухай хуулийн төслийг эцэслэн баталъя гэсэн санал хураалт явуулъя.

Зөвшөөрсөн: 51

 Татгалзсан: 18

Бүгд: 69

73.9 хувийн буюу олонхын саналаар хууль батлагдлаа.

3.Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуулийг дагаж мөрдөх журмын тухай хууль хүчингүй болсонд тооцох тухай хуулийн төслийг эцэслэн баталъя гэсэн санал хураалт явуулъя.

Зөвшөөрсөн: 49

 Татгалзсан: 20

Бүгд: 69

71.0 хувийн буюу олонхын саналаар хууль батлагдлаа.

4.Монгол Улсын Засаг захиргаа, нутаг дэвсгэрийн нэгж, түүний удирдлагын тухай хууль хүчингүй болсонд тооцох тухай хуулийн төслийг эцэслэн баталъя гэсэн санал хураалт явуулъя.

Зөвшөөрсөн: 45

 Татгалзсан: 24

Бүгд: 69

65.2 хувийн буюу олонхын саналаар хууль батлагдлаа.

*Уг асуудлыг 16 цаг 02 минутад хэлэлцэж дуусав.*

***Дөрөв.Авлигын эсрэг хуульд өөрчлөлт оруулах тухай хуулийн төсөл болон хамт өргөн мэдүүлсэн “Тогтоолын хавсралтад өөрчлөлт оруулах тухай” Улсын Их Хурлын тогтоолын төсөл*** */Засгийн газар 2020.12.01-ний өдөр өргөн мэдүүлсэн,* ***анхны хэлэлцүүлэг****/*

Хэлэлцэж буй асуудалтай холбогдуулан Улсын Их Хурлын гишүүн, Хууль зүй, дотоод хэргийн сайд Х.Нямбаатар, Хууль зүй, дотоод хэргийн яамны Төрийн нарийн бичгийн дарга Б.Баасандорж, мөн яамны Хууль зүйн бодлогын газрын дарга П.Сайнзориг нар цахимаар оролцов.

Хуралдаанд Улсын Их Хурлын Тамгын газрын Тэргүүн дэд дарга Н.Цогтсайхан, Хууль, эрх зүйн газрын Зөвлөхүүдийн албаны зөвлөх Д.Нарантуяа, Байнгын хорооны асуудал хариуцсан хэлтсийн Хууль зүйн байнгын хороо хариуцсан ахлах зөвлөх М.Үнэнбат, референт Л.Мөнхчимэг нар байлцав.

Төслийг анхны хэлэлцүүлэгт бэлтгэсэн талаар Хууль зүйн байнгын хорооноос гаргасан санал, дүгнэлтийг Улсын Их Хурлын гишүүн Ж.Сүхбаатар танилцуулав.

Байнгын хорооны санал, дүгнэлттэй холбогдуулан Улсын Их Хурлын гишүүн Б.Баярсайхан, Ц.Даваасүрэн, С.Ганбаатар нарын тавьсан асуултад Хууль зүйн байнгын хорооны дарга С.Бямбацогт “Их хуралдай” танхимаас хариулж, тайлбар хийв.

*Улсын Их Хурлын чуулганы хуралдааны дэгийн тухай хуулийн 7 дугаар зүйлийн 7.12-т заасны дагуу Авлигын эсрэг хуульд өөрчлөлт оруулах тухай хуулийн төсөл болон хамт өргөн мэдүүлсэн “Тогтоолын хавсралтад өөрчлөлт оруулах тухай” Улсын Их Хурлын тогтоолын төслийн талаар Хууль зүйн байнгын хорооноос гаргасан зарчмын зөрүүтэй саналын томьёоллоор санал хураалтыг MyParliament программыг ашиглан цахим хэлбэрээр явуулав.*

**Хууль зүйн байнгын хороо дэмжсэн санал:**

**Г.Занданшатар:** 1.Улсын Их Хурлын гишүүн Ж.Сүхбаатарын гаргасан, Төслийн 1 дүгээр зүйл буюу 21 дүгээр зүйлийн 21.1, 21.2 дахь хэсгийг доор дурдсанаар өөрчлөн найруулах:

“21.1.Авлигатай тэмцэх газрын даргыг Ерөнхий сайдын санал болгосноор Улсын Их Хурал томилгооны сонсгол хийж, зургаан жилийн хугацаагаар томилно.

21.2.Авлигатай тэмцэх газар дэд даргатай байна. Дэд даргыг Авлигатай тэмцэх газрын даргын санал болгосноор Улсын Их Хурал томилгооны сонсгол хийж, зургаан жилийн хугацаагаар томилно.” гэсэн саналыг дэмжье гэсэн санал хураалт явуулъя.

Зөвшөөрсөн: 44

 Татгалзсан: 25

Бүгд: 69

63.8 хувийн саналаар дэмжигдлээ.

Дээрх саналтай холбогдуулан Улсын Их Хурлын гишүүн Т.Аюурсайхан, Б.Дэлгэрсайхан нар үг хэлэв.

2.Улсын Их Хурлын гишүүн Ж.Сүхбаатарын гаргасан, Төслийн 1 дүгээр зүйл буюу 21 дүгээр зүйлийн 21.4 дэх хэсгийн “даргыг” гэснийг “дарга, дэд даргыг” гэж, 21.5 дахь хэсгийн “даргын” гэснийг “дарга, дэд даргын” гэж мөн хэсгийн “дарга” гэснийг “дарга, дэд дарга” гэж тус тус өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 40

 Татгалзсан: 29

Бүгд: 69

58.0 хувийн саналаар дэмжигдлээ.

Дээрх саналтай холбогдуулан Улсын Их Хурлын гишүүн Н.Алтанхуяг үг хэлж, **протоколд тэмдэглүүлэв.**

3.Улсын Их Хурлын гишүүн Ж.Сүхбаатарын гаргасан, Төслийн 1 дүгээр зүйл буюу 21 дүгээр зүйлийн 21.6 дахь хэсгийн “дарга” гэснийг “дарга, дэд дарга” гэж өөрчилж, мөн хэсгийн “21.1-д” гэснийг “21.1, 21.2-т” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 45

 Татгалзсан: 24

Бүгд: 69

65.2 хувийн саналаар дэмжигдлээ.

4.Улсын Их Хурлын гишүүн Ж.Сүхбаатарын гаргасан, Төслийн 2 дугаар зүйлийг зүйлийг дор дурдсанаар өөрчлөн найруулах:

“**2 дугаар зүйл**.Авлигын эсрэг хуулийн 22 дугаар зүйлийн 22.4 дэх хэсгийн “эсхүл Монгол Улсын Ерөнхийлөгч Үндэсний аюулгүй байдлын зөвлөлийн зөвлөмжийг” гэснийг хассугай гэсэн саналыг дэмжье гэсэн санал хураалт явуулъя.

Зөвшөөрсөн: 49

 Татгалзсан: 20

Бүгд: 69

71.0 хувийн саналаар дэмжигдлээ.

5.Улсын Их Хурлын гишүүн Ж.Сүхбаатарын гаргасан, “энэ хуулийг 2021 оны 01 дүгээр сарын 01-ний өдрөөс эхлэн дагаж мөрдөнө.” гэсэн саналтай холбогдуулан Улсын Их Хурлын дарга Г.Занданшатар чиглэл өгөв.

*Авлигын эсрэг хуульд өөрчлөлт оруулах хуулийн төсөлтэй хамт өргөн мэдүүлсэн “Тогтоолын хавсралтад өөрчлөлт оруулах тухай” Улсын Их Хурлын тогтоолын төслийн талаарх зарчмын зөрүүтэй саналын томьёоллоор санал хураалт явуулав.*

**Г.Занданшатар:** Байнгын хорооны саналаар “Тогтоолын хавсралтад өөрчлөлт оруулах тухай” Улсын Их Хурлын тогтоолын төслийг хууль санаачлагчид нь буцаах нь зүйтэй гэсэн санал хураалт явуулъя.

Зөвшөөрсөн: 45

 Татгалзсан: 24

Бүгд: 69

65.2 хувийн саналаар Байнгын хорооны санал дэмжигдлээ.

Хуралдаанд оролцсон гишүүдийн олонх дэмжсэн тул тогтоолын төслийг хууль санаачлагчид буцаах тухай тогтоол баталсанд тооцов.

Улсын Их Хурлын дарга Г.Занданшатар “Хууль санаачлагчид нь буцаах тухай Улсын Их Хурлын тогтоолын эцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд тогтоолын эцсийн найруулгатай танилцлаа. /16:44/

*Уг асуудлыг 16 цаг 45 минутад хэлэлцэж дуусав.*

***Тав.Аж ахуйн нэгжийн орлогын албан татвараас хөнгөлөх, чөлөөлөх тухай хуульд өөрчлөлт оруулах тухай хуулийн төсөл*** */Засгийн газар 2020.12.16-ны өдөр өргөн мэдүүлсэн,* ***хэлэлцэх эсэх****/*

Хэлэлцэж буй асуудалтай холбогдуулан Улсын Их Хурлын гишүүн, Сангийн сайд Ч.Хүрэлбаатар, Сангийн яамны Төсвийн орлогын хэлтсийн дарга Б.Тэлмүүн, мөн хэлтсийн ахлах мэргэжилтэн У.Мөнхзул, Татварын Ерөнхий газрын дэд дарга Д.Цогтжаргал, мөн газрын Татвар төлөгчдөд үйлчлэх газрын дарга Д.Хүрэлчулуун нар цахимаар оролцов.

Хуралдаанд Улсын Их Хурлын Тамгын газрын Хууль, эрх зүйн газрын Зөвлөхүүдийн албаны зөвлөх Б.Баярмаа, М.Отгон, Б.Төгсцэнгэл нар байлцав.

Төслийн үзэл баримтлалын талаар илтгэлийг Сангийн сайд Ч.Хүрэлбаатар, хуулийн төслийг хэлэлцэх эсэх талаар Төсвийн байнгын хорооноос гаргасан санал, дүгнэлтийг Улсын Их Хурлын гишүүн Ц.Анандбазар нар цахимаар танилцуулав.

Илтгэл болон Байнгын хорооны санал, дүгнэлттэй холбогдуулан Улсын Их Хурлын гишүүн Ж.Ганбаатар, Н.Алтанхуяг нар “Их хуралдай” танхимаас, Улсын Их Хурлын гишүүн Ц.Даваасүрэн, С.Ганбаатар, О.Цогтгэрэл, Б.Энх-Амгалан нарын цахимаар тавьсан асуултад Төсвийн байнгын хорооны дарга Б.Жавхлан “Их хуралдай” танхимаас, Сангийн сайд Ч.Хүрэлбаатар цахимаар хариулж, тайлбар хийв.

*Улсын Их Хурлын дэд дарга Т.Аюурсайхан 17 цаг 02 минутаас хуралдааныг даргалав.*

Төслийн үзэл баримтлалтай холбогдуулан Улсын Их Хурлын гишүүн Ж.Ганбаатар, С.Амарсайхан, С.Ганбаатар, Т.Доржханд нар дэмжиж, Улсын Их Хурлын гишүүн Ц.Даваасүрэн эсрэг байр суурьтай үг хэлэв.

*Улсын Их Хурлын чуулганы хуралдааны дэгийн тухай хуулийн 7 дугаар зүйлийн 7.12-т заасны дагуу санал хураалтыг MyParliament программыг ашиглан цахим хэлбэрээр явуулав.*

**Т.Аюурсайхан:** Аж ахуйн нэгжийн орлогын албан татвараас хөнгөлөх, чөлөөлөх тухай хуульд өөрчлөлт оруулах тухай хуулийн төслүүдийг үзэл баримтлалын хүрээнд хэлэлцэх нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 51

Татгалзсан: 16

Бүгд: 67

76.1 хувийн саналаар дэмжигдлээ.

Аж ахуйн нэгжийн орлогын албан татвараас хөнгөлөх, чөлөөлөх тухай хуульд өөрчлөлт оруулах тухай хуулийн төсөл болон хамт өргөн мэдүүлсэн хуулийн төслүүдийг үзэл баримтлалын хүрээнд хэлэлцэхийг дэмжсэн тул анхны хэлэлцүүлэгт бэлтгүүлэхээр Төсвийн байнгын хороонд шилжүүлэв.

*Уг асуудлыг 17 цаг 36 минутад хэлэлцэж дуусав.*

***Зургаа.Татварын алданги, торгуулиас чөлөөлөх тухай хуулийн төсөл*** */Засгийн газар 2020.12.16-ны өдөр өргөн мэдүүлсэн,* ***хэлэлцэх эсэх****/*

Хэлэлцэж буй асуудалтай холбогдуулан Улсын Их Хурлын гишүүн, Сангийн сайд Ч.Хүрэлбаатар, Сангийн яамны Төсвийн орлогын хэлтсийн дарга Б.Тэлмүүн, мөн хэлтсийн ахлах мэргэжилтэн У.Мөнхзул, Татварын Ерөнхий газрын дэд дарга Д.Цогтжаргал, мөн газрын Татвар төлөгчдөд үйлчлэх газрын дарга Д.Хүрэлчулуун нар цахимаар оролцов.

Хуралдаанд Улсын Их Хурлын Тамгын газрын Хууль, эрх зүйн газрын Зөвлөхүүдийн албаны зөвлөх Б.Баярмаа, М.Отгон, Б.Төгсцэнгэл нар байлцав.

Төслийн үзэл баримтлалын талаар илтгэлийг Сангийн сайд Ч.Хүрэлбаатар, хуулийн төслийг хэлэлцэх эсэх талаар Төсвийн байнгын хорооноос гаргасан санал, дүгнэлтийг Улсын Их Хурлын гишүүн Х.Баделхан нар цахимаар танилцуулав.

Илтгэл болон Байнгын хорооны санал, дүгнэлттэй холбогдуулан Улсын Их Хурлын гишүүн С.Одонтуяа, Н.Алтанхуяг, Ж.Ганбаатар нар “Их хуралдай” танхимаас, Улсын Их Хурлын гишүүн Ц.Даваасүрэн, С.Амарсайхан, С.Ганбаатар, Ж.Батжаргал нарын цахимаар тавьсан асуултад Төсвийн байнгын хорооны дарга Б.Жавхлан “Их хуралдай” танхимаас, Сангийн сайд Ч.Хүрэлбаатар цахимаар хариулж, тайлбар хийв.

Улсын Их Хурлын гишүүн Ж.Ганбаатар “Их хуралдай” танхимаас үг хэлэв.

*Улсын Их Хурлын чуулганы хуралдааны дэгийн тухай хуулийн 7 дугаар зүйлийн 7.12-т заасны дагуу санал хураалтыг MyParliament программыг ашиглан цахим хэлбэрээр явуулав.*

**Т.Аюурсайхан:** Татварын алданги, торгуулиас чөлөөлөх тухай хуулийн төслийг үзэл баримтлалын хүрээнд хэлэлцэх нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 42

 Татгалзсан: 15

Бүгд: 67

62.7 хувийн саналаар дэмжигдлээ.

Татварын алданги, торгуулиас чөлөөлөх тухай хуулийн төслийг үзэл баримтлалын хүрээнд хэлэлцэхийг дэмжсэн тул анхны хэлэлцүүлэгт бэлтгүүлэхээр Төсвийн байнгын хороонд шилжүүлэв.

*Уг асуудлыг 18 цаг 07 минутад хэлэлцэж дуусав.*

***Долоо.Нийгмийн даатгалын шимтгэл төлөгчийг торгох шийтгэл, алдангиас чөлөөлөх тухай хуулийн төсөл*** */Засгийн газар 2020.12.17-ны өдөр өргөн мэдүүлсэн,* ***хэлэлцэх эсэх****/*

Хэлэлцэж буй асуудалтай холбогдуулан Хөдөлмөр, нийгмийн хамгааллын сайд А.Ариунзаяа, Хөдөлмөр, нийгмийн хамгааллын яамны Төрийн нарийн бичгийн дарга Г.Өнөрбаяр, мөн яамны Бодлого, төлөвлөлтийн газрын дарга А.Хишигбаяр, Нийгмийн даатгалын ерөнхий газрын дарга Д.Зоригт, мөн газрын Санхүү бүртгэлийн газрын дарга Б.Даваахүү нар цахимаар оролцов.

Хуралдаанд Улсын Их Хурлын Тамгын газрын Хууль, эрх зүйн газрын Зөвлөхүүдийн албаны зөвлөх Б.Баярмаа байлцав.

Төслийн үзэл баримтлалын талаар илтгэлийг Хөдөлмөр, нийгмийн хамгааллын сайд А.Ариунзаяа цахимаар, хуулийн төслийг хэлэлцэх эсэх талаар Төсвийн байнгын хорооноос гаргасан санал, дүгнэлтийг Улсын Их Хурлын гишүүн Б.Жавхлан “Их хуралдай” танхимаас танилцуулав.

Илтгэл болон Байнгын хорооны санал, дүгнэлттэй холбогдуулан Улсын Их Хурлын гишүүн Ж.Ганбаатар “Их хуралдай” танхимаас, Улсын Их Хурлын гишүүн С.Чинзориг, Ж.Батжаргал, С.Амарсайхан, С.Ганбаатар нарын цахимаар тавьсан асуултад Төсвийн байнгын хорооны дарга Б.Жавхлан “Их хуралдай” танхимаас, Хөдөлмөр, нийгмийн хамгааллын сайд А.Ариунзаяа цахимаар хариулж, тайлбар хийв.

Улсын Их Хурлын гишүүн Ц.Анандбазар, С.Амарсайхан, С.Ганбаатар нар дэмжсэн байр суурьтай үг хэлэв.

*Улсын Их Хурлын чуулганы хуралдааны дэгийн тухай хуулийн 7 дугаар зүйлийн 7.12-т заасны дагуу санал хураалтыг MyParliament программыг ашиглан цахим хэлбэрээр явуулав.*

**Т.Аюурсайхан:** Нийгмийн даатгалын шимтгэл төлөгчийг торгох шийтгэл, алдангиас чөлөөлөх тухай хуулийнтөслийг үзэл баримтлалын хүрээнд хэлэлцэх нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 41

 Татгалзсан: 26

Бүгд: 67

61.2 хувийн саналаар дэмжигдлээ.

Нийгмийн даатгалын шимтгэл төлөгчийг торгох шийтгэл, алдангиас чөлөөлөх тухай хуулийн төслийг үзэл баримтлалын хүрээнд хэлэлцэхийг дэмжсэн тул анхны хэлэлцүүлэгт бэлтгүүлэхээр Төсвийн байнгын хороонд шилжүүлэв.

*Уг асуудлыг 18 цаг 46 минутад хэлэлцэж дуусав.*

Энэ долоо хоногт өргөн мэдүүлсэн Хууль, Улсын Их Хурлын бусад шийдвэрийн төслийн талаар танилцуулав.

*Чуулганы нэгдсэн хуралдааны зохион байгуулалтыг Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, мөн хэлтсийн Инновац, цахим бодлогын байнгын хороо хариуцсан ахлах зөвлөх П.Батбаатар, Хуралдаан зохион байгуулах хэлтсийн референт Б.Туул, шинжээч М.Номиндулам, Э.Сувд-Эрдэнэ нар болон техник хангамжийн зохион байгуулалтыг Мэдээллийн технологийн хэлтсийн дарга Ж.Элбэгзаяа, мөн хэлтсийн ахлах референт Ч.Тунгалаг нар хариуцан ажиллав.*

*Хуралдаан 7 цаг 45 минут үргэлжилж, 74 гишүүнээс 44 гишүүн хүрэлцэн ирж, 59.4 хувийн ирцтэйгээр 18 цаг 47 минутад өндөрлөв.*

**Тэмдэглэлтэй танилцсан:**

ЕРӨНХИЙ НАРИЙН

БИЧГИЙН ДАРГА Л.ӨЛЗИЙСАЙХАН

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ ШИНЖЭЭЧ Б.БАТГЭРЭЛ

**МОНГОЛ УЛСЫН ИХ ХУРЛЫН 2020 ОНЫ НАМРЫН ЭЭЛЖИТ ЧУУЛГАНЫ**

**12 ДУГААР САРЫН 24-НИЙ ӨДӨР /ПҮРЭВ ГАРАГ/-ИЙН НЭГДСЭН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

 **Г.Занданшатар:** Улсын Их Хурлын эрхэм гишүүдийн өглөөний амгаланг айлтгая. Дэлхийн эрүүл мэндийн байгууллага, Засгийн газар, Улсын онцгой комисс, мэргэжлийн байгууллагуудаас цар тахлын онцгой нөхцөл байдалтай холбогдуулан гаргасан зөвлөмж, шийдвэр болон онцгой нөхцөлд хэрэглэх хуралдааны дэгд заасны дагуу Улсын Их Хурлын гишүүд цахим хуралдааны программ ашиглан ирцээ бүртгүүлж, нэгдсэн хуралдаанд цахимаар оролцож байна. Гишүүдийн ирцийг танилцуулъя. 3 гишүүн чөлөөтэй, орон нутагт байгаа, 3 гишүүн эмнэлгийн чөлөөтэй байгаа. Ингээд нийт эрүүл зохих 71-ээс 41 гишүүн хүрэлцэн ирж, ирц бүрдсэн байна.

Улсын Их Хурлын 2020 оны намрын ээлжит чуулганы 12 дугаар сарын 24-ний өдрийн нэгдсэн хуралдаан нээснийг мэдэгдье. Танхимд 7 хүн оролцож байгаа. Индэр дээр би ганцаараа байгаа учраас маскаа авчихъя.

Хэлэлцэх асуудлыг танилцуулъя.

1.Коронавируст халдвар /КОВИД-19/ цар тахлаас урьдчилан сэргийлэх, тэмцэх нийгэм, эдийн засагт үзүүлэх нөлөөг бууруулах тухай хуульд нэмэлт, өөрчлөлт оруулах тухай хуулийн төсөл бол болон хамт өргөн мэдүүлсэн хуулийн төслүүдийг хэлэлцэнэ. Энэ бол засгийн газраас өргөн мэдүүлсэн төсөл байгаа. Үүнтэй холбогдуулан бас өчигдөр нэр бүхий гишүүд энэ хуульд өөрчлөлт оруулах хуулийг бас өргөн мэдүүлсэн байгаа.

2.Авлигын эсрэг хуульд өөрчлөлт оруулах тухай хуулийн төсөл болон хамт төрөн мэдүүлсэн “Тогтоолын хавсралтад өөрчлөлт оруулах тухай” Улсын Их Хурлын тогтоолын төсөл

Хоёр хуулийг эцэслэн батална.

3.Монгол Улсын Ерөнхийлөгчийн сонгуулийн тухай хуулийн төсөл болон хамт өргөн мэдүүлсэн Монгол Улсын Ерөнхийлөгчийн сонгуулийн тухай хуулийг дагаж мөрдөх журмын тухай хууль

4.Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуулийн шинэчилсэн найруулгын төсөл болон түүнтэй хамт өргөн мэдүүлсэн хуулийн төслүүдийг эцэслэн батална.

Дараа нь, нэн яаралтай журмаар өргөн мэдүүлсэн Засгийн газраас өргөн мэдүүлсэн Аж ахуйн нэгжийн орлогын албан татвараас хөнгөлөх, чөлөөлөх тухай хуульд өөрчлөлт оруулах тухай хуулийн төсөл

6.Татварын алданги торгуулиас чөлөөлөх тухай хуулийн төсөл

7.Нийгмийн даатгалын шимтгэл төлөгчийг торгох, шийтгэх, алдангиас чөлөөлөх тухай хуулийн төслүүдийг хэлэлцэнэ.

Ингээд хэлэлцэх асуудалд оръё.

**Нэг.Коронавируст халдвар /КОВИД-19/-ын цар тахлаас урьдчилан сэргийлэх, тэмцэх нийгэм, эдийн засгийн нөлөөг бууруулах тухай хуульд нэмэлт өөрчлөлт оруулах тухай хуулийн төслийг хэлэлцэнэ.**

Хууль санаачлагчийн илтгэлийг Монгол Улсын Шадар сайд Янгугийн Содбаатар танилцуулна. Содбаатар сайдыг индэрт урьж байна.

**Я.Содбаатар:** Улсын Их Хурлын эрхэм дарга, Улсын Их Хурлын эрхэм гишүүд ээ,

Дэлхийн эрүүл мэндийн байгууллагын 2020 оны 12 дугаар сарын 24-ний өдрийн байдлаар коронавируст халдварын цар тахал дэлхийн 218 улсад 79 сая хүнд халдварлаж, 1.7 сая хүн нас бараад байна. Энэхүү нөхцөл байдалтай уялдуулан дэлхийн 67 улс дотоодын хөдөлгөөндөө хязгаарлал тогтоож, 126 улс олон нийтийн үйлчилгээний газар, цуглаан, сургуулийн үйл ажиллагаагаа хязгаарлаад байна. 108 улс хилээ хэсэгчлэн болон бүрэн хаасан бөгөөд хил хорио тогтоох, хилээ хаасан хугацаагаа сунгаж байна.

Манай улсад 2020 оны 12 дугаар сарын 24-ний өдрийн байдлаар 1068 хүн коронавируст халдвараар өвчилсөн бөгөөд зөөвөрлөгдсөн хадвар 392 дотоодын кластер буюу алаг цог халдвараас халдвар 176 бүртгэгдээд байна. Коронавируст халдварын батлагдсан тохиолдлуудыг аймаг, нийслэлээр нь авч үзвэл Улаанбаатар хотод 278, Архангай аймагт 3, Говьсүмбэр аймагт 4, Дархан-Уул аймагт 45, Дорноговь аймагт 32, Орхонд 25, Сэлэнгэд 217, Энхсаран сувилалтай холбоотой 49, Халдвар судлалын үндэсний төвийн гаралтай 17, Цэргийн төв эмнэлгээс 5 гэсэн тус тус бүртгэгдээд байна.

Баянзүрх дүүргийн нэгдсэн эмнэлгийн халдварын голомтоос халдвар авсан иргэд, тэдгээрийн гэр бүл, ойр дам хавьталтай иргэд нь нийслэлийн бусад дүүргүүдэд хаяг байршилтай байгаа нь халдварлалын тархалтыг зөвхөн Баянзүрх дүүргийн нутаг дэвсгэрийн хэмжээнд хязгаарлах боломжгүй гэж үзэж, Эрүүл мэндийн яам, Дэлхийн эрүүл мэндийн байгууллага, Эрдэмтдийн зөвлөлийн санал, зөвлөмжийг үндэслэн баталсан тохиолдлуудын ойрын болон том хавьтлыг богино хугацаанд илрүүлж, тусгаарлах, эмчлэх, халдварын тархалтыг хумих, таслан зогсоох, хөл хорио хязгаарлалтын дэглэмийг чангатгах болон үүнтэй холбогдуулан бусад зохион байгуулалт, зохицуулалтын арга хэмжээг авч хэрэгжүүлэх шаардлагатай байсан тул нийслэлийн хэмжээнд засаг захиргаа, нутаг дэвсгэрийн нэгж, төрийн болон нутгийн захиргааны байгууллага, иргэн, хуулийн этгээдийг 2020 оны 12 дугаар сарын 23-ны өдрийн Лхагва гаригийн 06 цагаас 2021 оны 1 дүгээр сарын 6-ны өдрийн 06 цаг хүртэлх хугацаанд 14 хоног гамшгаас хамгаалах бүх нийтийн бэлэн байдлыг хэсэгчилсэн байдлаар шилжүүлэх саналыг Засгийн газраас батлан хэрэгжүүлээд байна.

Сэлэнгэ аймгийн Алтанбулаг, Сүхбаатар сумдын нутаг дэвсгэрт тогтоосон бүх нийтийн бэлэн байдлын зэрэгт хэсэгчилсэн байдлаар шилжүүлсэн хугацааг аймгийн Засаг даргын захирамжаар 2020 оны 12 дугаар сарын 31-ний өдрийг хүртэлх хугацаанд сунгасан болно. “КОВИД-19”-ийн халдвар гарсан Архангай, Дорноговь, Говьсүмбэр, Орхон, Дархан-Уул аймгуудад халдварын голомтыг бүрэн хумьж таслан зогсоож, дахин тохиолдол илрээгүй, хяналтын хугацаа дуусаж байна.

Монгол Улсын Их Хурлын 2020 оны 4 дүгээр сарын 29-ний өдөр коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуулийг баталсан. Тус хуулийн хүрээнд Засгийн газар 29, Улсын онцгой комисс 12 тогтоол, 32 хурлын тэмдэглэлийн хүрээнд яам, төрийн захиргааны байгууллага, засаг захиргааны нэгж, хуулийн этгээдэд давхацсан тоогоор Засгийн газрын тогтоолоор 174, Улсын онцгой комиссын тогтоолоор 52, хурлын тэмдэглэлүүдээр 293 үүрэг, чиглэлүүд өгөгдөж холбогдох арга хэмжээг шуурхай авч хэрэгжүүлсэн байна. Хуулийн хэрэгжилтийн байдал 92 хувьтай байна. Коронавирусийн халдвараас урьдчилан сэргийлэх, тэмцэх зорилгоор Засгийн газрын тогтоолоор улсын хэмжээнд засаг захиргаа, нутаг дэвсгэрийн нэгж, төрийн болон нутгийн захиргааны байгууллага, хуулийн этгээдүүдийг өндөржүүлсэн бэлэн байдлын зэрэгт хэсэглэн шилжүүлэх хугацааг арван удаа, бүх нийтийн бэлэн байдлын зэрэгт шилжүүлэх, үйлчлэх хугацааг дөрвөн удаа өөрчлөөд байна.

Монгол Улсын Их Хурлын 2020 оны 12 дугаар сарын 3-ны өдрийн чуулганаар коронавируст халдвар /КОВИД-19/-ын цар тахлын нөхцөл байдал, Засгийн газраас авч хэрэгжүүлж байгаа арга хэмжээний дүн шинжилгээ, цаашид нийгэм, эдийн засагт үзүүлэх сөрөг нөлөөллийг бууруулах талаарх Улсын Их Хурлын Түр хорооны санал, дүгнэлт, Улсын Их Хурлын тогтоолын төслийг хэлэлцээд “Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах талаар талаарх чиглэл өгөх тухай” Монгол Улсын тогтоолын төсөл батлагдсан билээ.

Энэхүү тогтоолын төслийн 1-д Гамшгаас хамгаалах тухай болон бусад хуульд өөрчлөлт оруулах асуудлыг шийдвэрлэх саналаа Улсын Их Хуралд танилцуулах, энэхүү тогтоолын 8-д Дэлхийн эрүүл мэндийн байгууллага, эрдэмтэн судлаачдын саналыг харгалзан коронавируст /КОВИД-19/-ын цар тахлаас урьдчилан сэргийлэх, нийгмийн эдийн засагт үзүүлэх сөрөг нөлөөллийг бууруулах тухай хуулийн үйлчлэлийн хугацааг сунгах эсэх саналаа Улсын Их Хурал хуулийн хуулийн дагаж мөрдөх хугацааг дуусахаас өмнө танилцуулна гэж Засгийн газарт даалгасан болно. Иймд цар талын өнөөгийн болон цаашид үүсэх нөхцөл байдал, түүний эсрэг улс орнуудын авч хэрэгжүүлж байгаа арга хэмжээ, туршлага, сургамж, Монгол улсад тулгарч буй сорилт хүндрэлийг хүндрэл байдлыг харгалзан Монгол Улсын Засгийн газар, Улсын онцгой комисс, холбогдох бусад байгууллагаас гаргасан шийдвэрийн хэрэгжилтэд хийсэн дүн шинжилгээний санал, дүгнэлт, Засгийн газрын гишүүд, агентлаг, засаг дарга нарын ирүүлсэн саналыг үндэслэн Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуулийн үйлчлэлийн хугацааг сунгах, хуульд зарим нэмэлт, өөрчлөлт оруулах шаардлагатай гэж үзэж байна. Хуульд нэмэлт, өөрчлөлт оруулах тухай хуулийн төслийн талаар тус хууль доорх нэмэлт, өөрчлөлт оруулж байна. Үүнд:

1.Коронавируст халдвар /КОВИД-19/-ын цар тахалтай тэмцэх талаар авч хэрэгжүүлж, арга хэмжээний талаар харгалзан зарим нэр томьёоны тодорхойлолтыг шинээр нэмж орууллаа.

2.Цар тахлаас урьдчилан сэргийлэх, тэмцэх үйл ажиллагаатай холбогдох Улсын Их Хурал, Засгийн газар, Улсын онцгой комиссын үүрэг, авч хэрэгжүүлж байгаа арга хэмжээг тодорхой болгох чиглэлд зарим өөрчлөлтийг оруулж байна.

3.Төрийн захиргааны байгууллагын хэрэгжүүлэх үйл ажиллагаа, салбар хоорондын харилцан ажиллагааны уялдаа, авч хэрэгжүүлэх арга хэмжээг нэмэгдүүлэх чиглэлд бас өөрчлөлт орж байна.

4.Зарим нэн шаардлагатай арга хэмжээг хэрэгжүүлэх хүрээнд холбогдох татвар, торгуулиас чөлөөлөх асуудлуудыг мөн тусгалаа.

5.Цар тахлын үед гаалийн нутаг дэвсгэрт түр хугацаагаар оруулах горимд байршуулсан барааг гаалийн нутаг дэвсгэрээс буцаан гаргах хугацаа, улсын хилээр нэвтэрсэн, тээврийн хэрэгслийн хугацаа хэтэрсэн тохиолдолд, мөн гадаадын иргэн, харьяалалгүй хүний бүртгэл, виз болон оршин суугч зөвшөөрлийн хугацаатай холбоотой зохицуулалтуудыг ч нэмж тусгасан болно.

6.Цар тахлын үед байгууллага, хуулийн этгээд, иргэний зарим үүрэг хориглох үйл ажиллагааг нэмж тусгалаа.

7.Бусад хууль тогтоомжоор зохицуулж байгаа зарим давхардсан хэсэг, заалтыг хүчингүй болгох, зарим хэсэг, заалтыг хууль тогтоомжтой нийцүүлэн өөрчлөн найрууллаа.

8.Энэ хуулийн үйлчлэх хугацааг сунгахаар санал оруулж байна.

Хуулийн төсөл батлагдсанаар нийгмийн эрүүл мэндийн аюулгүй байдал, эдийн засгийн тогтвортой байдлыг хангах чиглэсэн нийгмийн хэвийн үйл ажиллагаа, хүн амын аюулгүй, эрүүл орчинд амьдрах нөхцөлийг бүрдүүлэх эрх зүйн орчин боловсронгуй болно гэж тооцлоо. Энэхүү хуулийн төслийг хэлэлцэн шийдвэрлэж өгнө үү.

**Г.Занданшатар:** Баярлалаа. Төслийн талаарх Аюулгүй байдал, гадаад бодлогын байнгын хорооны санал, дүгнэлтийг Улсын Их Хурлын эрхэм гишүүн Борхүүгийн Дэлгэрсайхан танилцуулна. Дэлгэрсайхан гишүүнийг индэрт урьж байна.

**Б.Дэлгэрсайхан:** Улсын Их Хурлын дарга, эрхэм гишүүд ээ,

Монгол Улсын Засгийн газраас 2020 оны 12 дугаар сарын 17-ны өдөр Улсын Их Хуралд өргөн мэдүүлсэн Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн бусад хуулийн төслүүдийн үзэл баримтлалыг хэлэлцэх эсэх асуудлыг Аюулгүй байдал, гадаад бодлогын байнгын хороо 2020 оны 12 дугаар сарын 22-ны өдрийн хуралдаанаараа хэлэлцлээ.

Хуулийн төслийг хэлэлцэх үед Улсын Их Хурлын гишүүн Баделхан, Наранбаатар, Алтанхуяг, Ганбат, Дэлгэрсайхан, Сэргэлэн нар асуулт асууж хариулт авсан. Улсын Их Хурлын гишүүн Алтанхуяг хуулийн төслийг ойлгомжтой байдлаар томьёолж бичих, хүнд цаг үед шаардлагагүй орон тоо нэмэх асуудалд анхаарах, Улсын Их Хурлын гишүүн Бат-Эрдэнэ хуулийн төслийг дэмжээд, хөл хорионы үед баримтлах дэглэмийг чанд сахих нь зүйтэй, Улсын Их Хурлын гишүүн Сэргэлэн эрсдэлтэй нөхцөлд ажиллаж байгаа ажилтан, албан хаагч нарын амь нас, эрүүл мэнд, нийгмийн баталгаанд анхаарч, төрийн тусгай албан хаагчдын нэгэн адил зэрэглэлтэй болгох зэрэг саналуудыг тус тус гаргасан болно.

Байнгын хорооны хуралдаанд оролцсон гишүүдийн олонх хуулийн төслийн үзэл баримтлалыг дэмжиж чуулганы нэгдсэн хуралдаанаар хэлэлцүүлэх нь зүйтэй гэж үзсэн болно.

Улсын Их Хурлын эрхэм гишүүд ээ,

Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэмд эдийн засагт үзүүлэх сөрөг нөлөөллийг бууруулах тухай хуульд нэмэлт, өөрчлөлт оруулах хуулийн төсөл болон хамт өргөн мэдүүлсэн Гамшгаас хамгаалах тухай хуульд нэмэлт, өөрчлөлт оруулах, Монгол Улсын Засаг захиргаа, нутаг дэвсгэр бий нэгж, түүний удирдлагын тухай хуульд нэмэлт, өөрчлөлт оруулах тухай хуулийг дагаж мөрдөх журмын тухай хуульд өөрчлөлт оруулах тухай хуулийн төслүүдийн үзэл баримтлалыг хэлэлцэх эсэх талаарх Аюулгүй байдал, гадаад бодлогын байнгын хорооны санал, дүгнэлтийг хэлэлцэн шийдвэрлэж өгөхийг та бүхнээс хүсье. Анхаарал тавьсанд баярлалаа.

**Г.Занданшатар:** Баярлалаа. Ажлын хэсгийн гишүүдийг танилцуулъя. Монгол Улсын Шадар сайд Янгугийн Содбаатар, Монгол Улсын Шадар сайдын зөвлөх Очирсүхийн Машбат, Эрүүл мэндийн сайд Тогтмолын Мөнхсайхан байна. Эрүүл мэндийн яамны Төрийн нарийн бичгийн дарга Ядамын Амаржаргал, Зам, тээврийн хөгжлийн яамны Төрийн нарийн бичгийн дарга Сандагдоржийн Батболд, Гадаад харилцааны яамны Консулын газрын захирал Лханаажавын Мөнхтүшиг, Онцгой байдлын ерөнхий газрын дэд дарга Цогтбаатарын Ганзориг.

Хууль санаачлагчийн илтгэл болон Байнгын хорооны санал, дүгнэлттэй холбогдуулан асуулт асуух гишүүд байна уу? Горимын санал Салдангийн Одонтуяа гишүүн хэлнэ.

**С.Одонтуяа:** Та бүгдэд өглөөний мэнд хүргэе. Тэгэхээр өнөө цаг үед хэлэлцэж байгаа хуулиудаас хамгийн чухал хууль нь бол яах аргагүй энэ хууль байгаа. Цар тахлаас хэрхэн урьдчилан сэргийлэх вэ, хэрхэн тэмцэх вэ, нийгэм, эдийн засагт үзүүлж байгаа сөрөг нөлөөллийг хэрхэн бууруулах вэ гэсэн энэ хууль байгаа. Өнөөдрийн хэлэлцэх гэж байгаа хууль бол Засгийн газраас оруулж ирсэн хувилбар. Өчигдөр Ц.Туваан гишүүнээр ахлуулсан нэр бүхий гишүүд хуулийн төслийн нэмэлт өөрчлөлтийг бас өргөн барьсан. Энд бол манай Ардчилсан намын бүлгийн гишүүдийн санал бол нэлээд дэлгэрэнгүй туссан байгаа.

Мөн хоёр хоногийн өмнө Ж.Сүхбаатар гишүүн нэр бүхий гишүүдтэй хамтраад бас энэ хуулийн нэмэлт өөрчлөлтийг өргөн барьсан. Энд бас Монгол Ардын намын бүлгийн гишүүдийн санал нэлээд орж байгаа болов уу гэж бодож байна. Тэгэхээр энэ гурван хуулийг нэгтгээд хэлэлцэх нь үр дүнтэй болов уу гэсэн ийм горимын санал гаргаж байна. Мэдээж яаралтай горимоор хэлэлцэх ёстой. Холбогдох Байнгын хороодыг бол яаралтай зарлаад энэ гурван саналаа нэгтгэж хэлэлцэх нь зүйтэй байх. Тэгэхгүй бол дараа нь нөгөө хоёр өргөн барьсан хуулиудыг бас тусад нь хэлэлцэх ийм асуудал гарна. Тэгээд дэмжиж өгнө үү.

**Г.Занданшатар:** Сандагийн Бямбацогт дарга, Хууль зүйн байнгын хорооны дарга.

**С.Бямбацогт:** Гишүүдийнхээ өглөөний амгалаг айлтгая. Сая Одонтуяа гишүүн бас хэлж байна. Өчигдөр Ковиндын эсрэг Түр хороо хуралдсан. Тэнд бид нар бас Засгийн газар, Монголбанк, Санхүүгийн зохицуулах хороо, Хүний эрхийн Үндэсний Комиссоос тодорхой мэдээллүүд авсан. Энэ мэдээллүүдийг авч байх явцад Монголбанкнаас энэ КОВИД-ын эсрэг хуульд өөрчлөлт оруулах шаардлагатай саналууд байна, Хүний эрхийн Үндэсний Комиссоос тодорхой бас өөрчлөлт оруулах саналууд байна гэж хэлж байсан юм. Яг энэ чиглэлээр Улсын Их Хурлын нэр бүхий гишүүдээс хуулийн төсөл боловсруулж байгаа. Өөрөөр хэлэх юм, орхигдсон, бас тодорхой шийдэх ёстой, зайлшгүй яаралтай шийдэх ёстой асуудлуудаар. Тэгээд энэ хуулийн төслийг бид нар болж өгвөл өнөөдөртөө багтаагаад, болохгүй бол маргааш Их Хуралд өргөн барих бодолтой байгаа. Энийг одоо бас хэрхэн яаж шийдвэрлэх вэ? Сая бас Одонтуяа гишүүний хэлж байгаа, энэ хуулиудыг бас нэгтгээд нэг хэлэлцэх бололцоо боломж байна уу? Энэ дээр бас Их Хурлын даргаас бидэнд тодорхой чиглэл өгөөч ээ гэж хүсэж байгаа юм.

**Г.Занданшатар:** Улсын Их Хурлын чуулганы хуралдааны дэгийн тухай хуулийн 39.24-т зааснаар тухай хуулиар нэмэлт, өөрчлөлт оруулах болон адил төстэй хоёроос дээш хууль санаачлан өргөн барьсан бол хэлэлцэх эсэхийг шийдвэрлэсний дараа Байнгын хороон дээр нэгтгэж хэлэлцэх, шийдвэрлэх асуудлыг Байнгын хорооны санал хураалтаар шийдвэрлэж явна гэсэн ийм дэгтэй. Ер нь Засгийн газраас өргөн барьсан энэ хууль бол нэн яаралтай горимоор өргөн барьсан байгаа. Тэгээд цаг үеийн нөхцөл байдалтай холбогдуулаад энэ хуулийг хэлэлцэн батлаад, Байнгын хороогоороо өнөөдөртөө хэлэлцүүлээд эхний хэлэлцүүлгүүдийг явуулахаар төлөвлөж байна. Энэ бол ингээд Улсын Их Хурлын даргын дэргэдэх зөвлөлөөр шийдсэн асуудал. Энэ долоо хоногийн хуваарьт орох бол Улсын Их Хурлын даргын дэргэдэх зөвлөлд Одонтуяа дарга, Ганбат дарга нар саналаа оруулаад, Улсын Их Хурлын Тамгын газар даргын дэргэдэх зөвлөлөөр хэлэлцүүлээд ингээд шийдвэрлэнэ.

Ер нь бол цар тахлаас урьдчилан сэргийлэх, тэмцэх, нийгэм эдийн засгийн нөлөөг бууруулах тухай хуульд нэмэлт өөрчлөлт оруулахаар одоогоор гурав, дөрвөн хууль ирээд байна. Нэг нь Хүрэлбаатарын Булгантуяа, Жамъянхорлоогийн Сүхбаатар нарын гишүүдийн өргөн барьсан хууль байгаа. Ломбардын зээлийн хүүтэй холбоотой, зээлдэгчтэй холбоотой. Баттөмөр, Оюунчимэг нарын гишүүдийн өргөн барьсан Банк, санхүүгийн харилцаатай холбоотой бас нэмэлт өөрчлөлт оруулах тухай нэг хуулийн төсөл байгаа. Туваан нарын гишүүдийн өргөн барьсан хууль байгаа. Туваан нарын гишүүд бол бас аргагүй. 12 сарын 1-нд санаачлаад Улсын Их Хуралд өргөн барьсан хууль бас одоо хүртэл байж байгаа юм. Уул нь тэгээд эртхэн орчихсон бол болох л байсан байх. Тэгэхдээ одоо хэлэлцэх эсэх нь шийдэгдээгүй байгаа учраас өнөөдөр хамтарч хэлэлцэх асуудлыг бол чуулганаар шийдвэрлэхгүй. Байнгын хороогоороо хуралдах дэгтэй юм байна. Бас нэг хууль нь Цар тахлын тухай Адьшаа нарын гишүүдийн өргөн барьж байгаа нэг хууль байгаа. Ингээд дөрвөн цар тахалтай тэмцэх тухай хууль байгаа. Бас Сандагийн Бямбацогт нарын гишүүдийн өргөн барьсан хоёр ч хуулийн төсөл байгаа. Нэг нь Байнгын хороон дээрээ яригдсан юм байна лээ. Нөгөө Цэцтэй холбоотой. Эдгээрийг нэгтгэж хэлэлцэх асуудлаар Улсын Их Хурлын Тамгын газар даргын дэргэдэх зөвлөлөөр оруулж хэлэлцүүлж, шийдвэрлэхийг чиглэл болгож байна.

Асуулт асуух гишүүд. Цахимаар асуулт асуух гишүүдийн нэрийг Инновацын бодлогын хорооны ахлах зөвлөх Батбаатар нэгтгээд наашаа өгчих. Танхимаас Жамбалын Ганбаатар гишүүн асуулт асууна. Сандагийн Бямбацогт, Норовын Алтанхуяг, Дашдондогийн Ганбат, Салдангийн Одонтуяа.

**Ж.Ганбаатар:** Хоёрхон минутаар явж байгаа шүү дарга аа. Дөрвөн секунд явчихлаа. Содбаатар сайдаас, Мөнхсайхан сайдаас бас асуулт байна. Энэ Их Хурлын даргаас бас нэг ажлын хэсэг байгуулсан юм, яг адилхан зорилготой гурван ч ажлын хэсэг байгаа байх. Тэгээд энэ ажлын хэсгүүд дээр яригдсан зүйлүүдийн хамгийн гол агуулга бол ажлын байр, ядуурал, хүний хөдөлмөр хийх, бүтээмж хийх сэтгэлгээ гэсэн энэ гурван зүйлүүд яригдсан. Дэд ажлын хэсэг хуралдсан, том ажлын хэсэг хуралдсан. үндсэн ажлын хэсэг. Гол асуудал бол одоо Монголбанк ажил хиймээр байна, санаачилга гаргаж байна. Засгийн газар дэмжмээр байна. Монголбанкнаас гаргасан бодлогын хүү 11 байж байхад нь 6 болгож бууруулсан. Гол зорилго нь бол Монголбанкан дээр байсан 3 их наяд төгрөгийн үлдэгдлийг зах зээл рүү, эдийн засаг руу гаргах. Одоо тэр бодлого эсрэгээрээ өнөөдөр Монголбанкан дээр 8 их наяд төгрөг цуглачихаад байгаа юм. Бодлогын хүү 11-ээс 6 болоод бууссан. Гол зорилго нь биелээгүй ээ гэсэн үг. Хийж байгаа ажлыг шүүмжлээгүй шүү гэдгийг анхааруулж хэлье. Ажлын байр, ядуурал, хүний бүтээмжит сэтгэлгээ гэдэг зүйл нурж унах гэж байна л даа. Энэ талаар одоо ямар бодлого баривал зүгээр байна вэ?

Сангийн сайд Монголбанк, Санхүүгийн зохицуулах хороо асуудлаа танилцуулж орж ирнэ гэсэн. Одоо хүртэл байхгүй байна. Өчигдөр уул нь ажлын хэсэг дахиж хуралдах ёстой байсан. Сангийн сайд байгаа байх гэж бодож байна. Би бас Сангийн сайдаас асууя. Ямар шалтгаан байгаа юм бол? Яагаад ажлын хэсгийн хуралдаанд саад болоод байгаа юм бол доо гэж. Ингээд хоёр минутад ийм л санаа гарах юм даа. Тэгээд хариулсны дараа тодруулъя.

**Г.Занданшатар:** Чуулганы хуралдаанаас цахимаар арван долоон гишүүн асуулт асууна. Ажлын хэсэг хариулна. Содбаатар дарга, Хүрэлбаатар сайд нар асуултад хариулна. Танхимаас Ганбаатар, Бямбацогт, Ганбат, Одонтуяа, Аюурсайхан, Алтанхуяг нарын гишүүд асуулт асууна. Эхлээд Содбаатар сайд асуултад хариулна, 82 дээр. Содбаатар сайд.

**Я.Содбаатар:** Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах хууль бол 4 сарын 20 дээр гарсан. Энэ хууль бол өнөөгийн КОВИД-19-ийн үед нийгэм, эдийн засгийн амьдралыг зохицуулахад бас нэлээн чухал үүрэгтэй. Энэ хуульд бол нэлээн олон, одоо гишүүний хэлж байгаатай холбоотой заалт нөхцөлүүд байгаа. Энэ дагуу Засгийн газар бол холбогдох байгууллагуудаас бас санал авч энэхүү хуулийн төслийг өргөн барьсан.

Энэ хуулийн төслийг одоо яг алба албажуулаад өргөн барих хооронд бол Улсын Их Хурал дээр хэд хэдэн ажлын хэсэг гарсан юм байна гэж бид нар ойлгож байгаа. Тэр ажлын хэсгүүдээс гарсан саналуудаар Монголбанк, Санхүүгийн зохицуулах хороо хоёр хамтарсан саналууд гаргаад, тэгээд хууль өргөн барих процесс явчихсаны дараа тэр саналууд ирсэн. Өчигдөр тэр саналуудыг Байнгын хорооны Түр хороон дээрээ яриад, гишүүдээр зэрэгцүүлээд хамтад нь өргөн барья гээд, ингээд Монголбанкны тодорхой таван санал байгаа юм байна лээ. Таны түрүүний хэлсэн хүүтэй холбоотой. Энэ мөнгийг зах зээл рүү оруулахтай холбоотой Монголбанк ажлын хэсэг дээр яригдсан саналуудыг тусад нь нэр бүхий гишүүдээр өргөн бариулж хэлэлцүүлье гэсэн ийм саналыг өчигдөр Түр хороон дээр ярилцсан гэдгийг хэлье.

Засгийн газрын түвшинд бол бид бүхэн аль болох дэмжиж, ялангуяа энэ ажлын байрыг хамгаалах, бизнес эрхлэгчдийг дэмжих ийм санал санаачилгуудыг аль болох дэмжих ийм байр сууриар ажиллаж байгаа гэдгийг бас тодотгож хэлэх нь зүйтэй байх гэж бодож байна. Цахим хуралдаанд бас Монголбанкны холбогдох хүмүүс, Сангийн яамныхан оролцож байгаа. Нэмэлтээр хариулах байх.

**Г.Занданшатар:** Жамбалын Ганбаатар гишүүн тодруулж асууна.

**Ж.Ганбаатар:** Янз янзын хүү бол яриагүй л дээ, Содбаатар сайд аа. Монголбанканд одоо Монгол Улсын нийт хадгаламжийн бараг 60, 70 хувь нь цуглачхаад байна, өнөөдөр. 13 их наядын 8 их наяд нь. Тэгээд арилжааны банкнуудтайгаа нийлэх юм бол бараг зах зээл дээр мөнгө байхгүй байна л даа. Ер нь бас хатуухан хэлэхэд өөрсдөө алдаа гаргачихаад л бай. Юм л бол онцгой байдал тогтооно, хаана гэж байгааг би бол буруу л гэж харж байгаа. Бусад улсууд бол бүр аргаа бараад л хааж байгаа шүү дээ. Тэгээд яагаад хаагаад л, нээгээд л хаагаад л байдаг юм бэ? Ядуурлаас айж байна, ажлын байрыг алдахаас айж байна шүү дээ. Түүнээс биш тэнэг мангартаа биш л дээ. Тэгээд миний санал бол одоо зах зээлийг мөнгөжүүлэх хэрэгтэй, хөдөлгөөнд оруулах хэрэгтэй. Сангийн сайд, Монголбанк хамтран ажилламаар байна. Монголбанк санаачилга гаргаад байна.

**Г.Занданшатар:** Энийг нь Содбаатар сайдаар хариулах уу? Санал юм байна. Ер нь хүү, ломбардтай холбоотой Монголбанкнаас өргөн барьсан төслийг бол Баттөмөр нарын гишүүд өргөн барьж байгаа. Тэгээд асуудал шийдэгдээд явж байгаа юмнууд байна. Монголбанкан дээр мөнгө хадгалаад байгаа юм биш. Монгол банканд арилжааны банкнууд зээл төлөхгүй, Монголбанкны үнэт цаасыг худалдаад авч байгаа гэж ойлговол зохино. Нийгэмд бас зөв ойлголт өгөх үүднээс. Монголбанк, Санхүүгийн зохицуулах хорооны санаачлагатай ажиллаж байна. Ломбардын зээлтэй, банк, санхүүгийн байгууллагын зээл, ипотекийн зээлтэй холбоотой зохицуулалтуудыг сайн хийж байгаа. Тооцоо судалгаануудыг хийж байна. Ажлын хэсэг дээр харин Засгийн газрын гишүүд нягт хамтран ажиллаж, одоо болзошгүй эрсдэлээс урьдчилан сэргийлэх талаар хамтран ажиллах хэрэгтэй. Ажлаа сайн хийцгээ, зохион байгуулж сурцгаа.

Одоо цахимаар Цэрэнпилийн Даваасүрэн гишүүн асуулт асууна.

**Ц.Даваасүрэн:** Баярлалаа. Та бүхэнд энэ өдрийн мэнд хүргэе. Тэгэхээр одоо гарч байгаа хууль маань цаг үе нэлээн өөрчлөгдсөн байгаа учраас эргэж харах юмнууд бас байгаа байх аа. Зарим нэг үр дүнгүй байгаа арга хэмжээнүүд энэ тэрийг бол бид нар болиод явсан нь дээр. Ер нь хамгийн гол арга хэмжээгээ бол авчихлаа шүү дээ. Сая цахилгаан, дулааны хөнгөлөлтийг иргэн, аж ахуйн нэгж үзүүлнэ гэдэг бол асар их мөнгө шүү дээ. Энэ чинь 200 МВ-ын бидний барьж чадахгүй байгаа станцыг барих хэмжээний мөнгө байсан байхгүй юу. Энэ дээр бид бас анхаармаар байгаа юм. Мөнгөгүй мөнгөгүй гээд л байдаг, тийм ээ? Тэгээд станц бариагүй арван жил болчхож байгаа шүү дээ. Тэгсэн мөртөө бид нар яг ийм үед бол ийм мөнгөө гаргаад ирж байгаа байхгүй юу. Тэгэхээр энэ дээрээ бид нар бас боддог байх хэрэгтэй. Ийм их хэмжээний мөнгө зарцуулчихсан юм чинь одоо бусад зарим нэг арга хэмжээгээ бол бас анхаарах, эргэж харах ийм шаардлагатай шүү гэдгийг бас хэлье.

Хамгийн гол голомт чинь одоо эмнэлгүүд болчихсон байна. Бусад оронд эмнэлгүүд дээрээ, жишээлбэл Сингапурт бол 72 цагийн дотор нэг удаа эмч нараа бүгдийг нь PCR-т оруулж байгаа юм байна шүү дээ. Ер нь ихэнх орнууд тэгээд байгаа юм байна. Тэгэхээр манайхан тэгж байна уу, үгүй юу? Энэ, зүгээр нэг хаах гэдэг л нэг тийм, одоо хялбар арга нь юм уу, хаашаа юм, нэг ийм л юм ярих юм. Ер нь бусад орон чинь бизнесийг нь зогсоохгүй байгаа юм байна, нийтийн тээврийн зогсоохгүй байгаа юм байна лээ. Үзвэр үйлчилгээ, баар цэнгээний газруудыг нь л хаагаад байгаа болохоос биш. Сая шинэ жилийн баярын үед бол Европ энэ тэр чинь биднээс өөр тэмдэглэнэ шүү дээ. Энэ, энэ тэр ялгаж салгаж бас харах хэрэгтэй байх гэж би бодоод байгаа юм.

Тэгээд энэ халдвар тарааж болзошгүй эмнэлгийнхэн, наад онцгой дэглэмд ажиллаж байгаа улсууд энэ тэрээ PCR-т оруул аа. Тэгээд Улаанбаатараа хаа. Бүгдэд нь тэр миний хэлээд байгаа улсууд screening хий. Тэгж байж наадах чинь одоо голомтод тараагч болзошгүй улсуудаа, эрсдэлүүдээ багасгана шүү дээ. Улаанбаатар хаачхаад дотор нь бизнесийг нь явуул л даа. Содбаатар сайдаа, та одоо нээрээ бас нэг жоохон ухаалаг бай л даа. Юм л бол.

**Г.Занданшатар:** Даваасүрэн гишүүн нэмэлт 1 минут.

**Ц.Даваасүрэн:** Ер нь энэ бизнесийг хаана гэдэг чинь бол шинээр бизнес эрхэлж байгаа олон улсуудыг нуга дарчхаж байгаа юм. Энэ ЖДҮ, янз бүрийн бизнес хийдэг юмтай чинь шал өөр юм энэ чинь. Өөрөө бодит амьдрал дээрээ нухлагдаж байж эд нар чинь орлогоо олох гэж ядарч яваа, зээл авчихсан байгаа. Тэгээд ийм улсуудыг нам байхгүй болгочхож байна шүү дээ. Эд нар чинь зөв аргаар мөнгө олдог улсууд байхгүй юу. Эд нарыгаа ингээд хаагаад хаячихаж байна шүү дээ. Тийм болохоор аль болох тэр ариун цэврийн дэглэмийг нь сахиулаад ажилд нь очуулаад бизнесийг нь явуулах юман дээрээ бид нар анхаарах ёстой байхгүй юу даа. Тэгэхгүй, ингээд л ерөөсөө хаагаад хаячих юм. Тэгээд энэ зээл авчихсан улсууд чинь тэгээд л өнгөрч байгаа л даа.

Бид нар бас нэг жоохон хүмүүнлэгдүү хандахгүй бол эмнэлгүүд дээр хоёр, гурван сар болчихсон хүмүүс хүртэл байна, жирэмсэн эмэгтэй хүртэл байна. Энийгээ та нар эргэж хар л даа. Хоёр, гурван сар болчихсон. Одоо тэндээ төрүүл гээд. Тэгээд энэ жирэмсэн эгч яах юм бэ? Тэр тусгаарлалтад байгаа улсуудынхаа хүний эрхийн асуудлыг бас хар аа. Бид нар руу утасдах юм байна шүү дээ. Хоёр сар болж байгаад гарч байгаа оюутан байна.

**Г.Занданшатар:** 82 дээр, Содбаатар сайд.

**Я.Содбаатар:** Гишүүдийнхээ энэ өдрийн мэндийг дэвшүүлье. Үгүй ээ, би хаагаад байгаа зүйл биш л дээ. Энэ халдварт өвчин нь дэлгэрнэ гээд энэ Дэлхийн эрүүл мэндийн байгууллагаас, мэргэжлийн эрдэмтэн судлаачид нь, Эрүүл мэндийн яам, тархвар судлалынх нь мэргэжлийн хүмүүс нь одоо ингэж хайхгүй бол өсөлт ингэж нэмэгдэх нь, жилийн эцэс болоход энэ арван хэдэн хоног дотор 400-450 хүн болох нь ээ, Цагаан сар гэхэд 2800 хүн болох нь ээ. Тийм учраас энийг тодорхой хэмжээний хөл хорио, дэлхий нийтийн тавьж байгаа энэ. Дэлхий нийтэд бол ерөөсөө гурав, дөрвөн аргаар л ноцолдож байгаа энэнтэй. Нэг нь бол одоо энэ хөл хорионы дэглэм. Хөл хорионы дэглэмийн цаад талд барьж байгаа юм нь бол бид нар маскгүй 10 сард байх үед, анхны тохиолдол гарах үед нэг хүнд халдварлах чадвар, улсын хэмжээнд халдвар хамгааллын дэглэм бариагүй байхад бол нэг халдвар 8 хүнд халдварлах чадвартай байна гэж харж байсан.

Сая бид нар хөл хорионы дэглэм барих үед бол халдварлах чадвар нэг хүнээс нэг хүнд халдвар буюу 1 хувьд хүрсэн. Өнөөдөр, сая бид нар энэ өндөржүүлсэн бэлэн байдлын зэрэг рүү шилжээд долоо хоносон хугацаанд саяын сүүлийн голомт гарсантай холбогдуулаад судалгаа хийгээд үзэхэд нэг хүний халдварлах чадвар 1.5 хувьд хүрч байна. Энийг 1 хувь руу буулгаж байж энэ голомтыг хумьж авах ийм боломж байна аа, тэгэхгүй бол цаашаа явчих нь гээд ингээд маш нарийн тооцоо судалгаатай математик загварчилгаа гаргаж өгөөд байгаа юм л даа. Тэгээд тэрний дагуу л бид бүхэн одоо энэ мэргэжлийн хүмүүсийнхээ авч хэрэгжүүлэх ёстой зөвлөмжийн дагуу л энэ арга хэмжээнүүдийг авч байгаа юм. Тэгэхгүй, би дээшээгээ хараад, бодоод энийг гэнэт авчихдаг зүйл биш ээ.

Хоёрдугаарт, бизнес эрхлэгчдийнхээ жаргал зовлонг ойлголгүй яах вэ? Бизнес эрхлэгчдийн энэ үнэхээр зээлийн асуудал, бизнес эрхлэгчдийн орлоготой холбоотой, амьжиргаатай холбоотой асуудал. Тийм ч учраас Засгийн газар шат дараатай, энэ чиглэлийг аль болох өөрсдийнхөө байгаа хэмжээний хөрөнгө мөнгөндөө тааруулж, тодорхой арга хэмжээнүүдийг авч байгаа гэдгийг Даваасүрэн гишүүн эрх биш ойлгож байгаа байх аа гэж бодож байна. Үнэхээр энэ КОВИД-19 дэлхий нийтийн бүх л орнуудад хүндээр тусаж байна. Тэр тусмаа Монгол Улсын хувьд, бизнес эрхлэгчдийн хувьд, ялангуяа жижиг, дунд бизнес эрхлэгчдийн хувьд нэлээн хүндээр тусаж байгаа ийм асуудал байгаа юм. Тийм учраас бид нар сая тэр цахилгаан дулаан, уур, усны, хогийн төлбөрийг 7 сарын 1 хүртэл төр даахаар ингэж зохицуулалт хийлээ. Бас хэд хэдэн, 23 эдийн засгийн багц арга хэмжээнүүдийг авч хэрэгжүүлж байна. Тэгэхээр энэ чиглэлийн ажлууд цаашдаа үргэлжлээд явах байх. Их Хурал дээр гарсан ажлын хэсгүүдээс гаргаж байгаа, түрүүний гишүүдийн хэлж байгаа саналуудыг ч гэсэн бид нар аль болох дэмжиж хөрөнгө мөнгөний дэмжлэг үзүүлэх чиглэлд ажиллаж байгаа гэдгийг бол хэлэх нь зүйтэй байх.

Эмнэлгүүдийн PCR-ын шинжилгээ бид нар есөн чиглэлд хийж байгаа шүү дээ. 72 цаг юу гэж шинжилгээ хийгээд явах вэ дээ. Тийм шинжлэх ухааны үндэсгүй юм яриад байх юм. Энэ чинь тодорхой хугацаатай гардаг, шинжлэх ухаанаар нэлээд тооцогдсон юм байна лээ шүү дээ. Тэгээд бид нар бол энийг арван дөрөв хоногийн хугацаатай, тэр олон улсынх нь тавьж байгаа юуных нь дагуу эрүүл мэндийн салбар, гааль, хил гаалийнхан, хамгийн их хүнтэй харьцаж байгаа нийтийн тээврийн жолооч нар, кассын ажилчид, цагдаа сэргийлхийхэн гээд ингээд бүгдийнх нь есөн эрсдэлт бүлэг байна гэж үзээд, дээрээс нь суурь өвчтэй, настай хүмүүсийн дунд тандан судалгаа, эрт илрүүлэлтийг нэмэгдүүлэх чиглэлээр бол бас тодорхой, ийм давтамжтай шинжилгээнүүдийг хамааруулж байгаа. Тийм учраас энэ чиглэлд бас анхаарч байгаа гэдгийг хэлье.

Ер нь эмнэлгүүдийн халдвар хамгаалал амаргүй байна. Дэлхий нийтэд ч гэсэн тийм байгаа. Гэхдээ манайх бас энэ эмнэлгүүдийн өнөөдөр томоохон шалгалт хийгээд дуусаж байна. Өнөөдөр дүгнэл т гарах байх. Эрүүл мэндийн салбарт гараад байгаа энэ дотоодын халдвар хамгаалалтай холбоотойгоор бас зохих арга хэмжээнүүдийг авч байгаа. Эрүүл мэндийн сайд энэ чиглэлээр нэмээд хариулчих аа.

**Г.Занданшатар:** Тогтмолын Мөнхсайхан сайд хариулна.

**Т.Мөнхсайхан:** Даваасүрэн гишүүний асуултад хариулъя. Эрүүл мэндийн байгууллагын ажилчид маань ер нь PCR-ын шинжилгээнд бүгдээрээ хамрагдсан байгаа. Тэгээд эрүүл мэндийн ажилчид төдийгүй эмнэлэгт хэвтэж байгаа бүх хүмүүсийг хамруулж байгаа. Одоо хэвтэж байгаа болон шинээр хэвтэж байгаа бүх хүмүүсийг хамруулж байж эмнэлэгт хэвтэж байгаа. Энэ шинжилгээ вирус маань бас нэг удаагийн шинжилгээгээр илрэхгүй учраас энэ эрсдэл гарсан. Бид бүхэн эмнэлэг дээр гарч болзошгүй эрсдэлүүдийг бүгдийг нь тооцоолж урьдчилан сэргийлэх ямар арга хэмжээнүүд байна бүгдийг нь авсан боловч одоо энэ Баянзүрх дүүргийн нэгдсэн эмнэлэг дээр халдвар гарсан. Ер нь олон улсад аваад үзэхэд эмнэлэг бол халдвар голомтолж гаргах хамгийн том эрсдэлтэй их олон улсад эмнэлгээс голомтолж гарсан халдварууд их байгаад байгаа. Тэгэхээр энэ дээр бол бид нар цаашдаа ингээд үе шаттай арга хэмжээнүүдийг нь аваад явна.

Энэ удаагийн халдварын дэгдэлт маань их өргөн хүрээтэй явж байгаа учраас бид нар бүхий л боломжит арга хэмжээнүүдийг авч ажилласан нь дээр гэж ингэж үзэж байгаа юм. Эмнэлэгт байгаа, одоо хэвтэж байгаа хоёр сар болж байгаа улсууд бол халдвар дотооддоо гараагүй байхад бид бүхэн эмчилгээний тактикаа яг лабораторийн шинжилгээний хариунд тулгуурласан тийм төлөвлөгөөтэй явж байсан. Гурван удаа бүх төрлийн вирусийн шинжилгээг үзээд гарахгүй бол эмнэлгээс гаргадаг. Одоо бид бүхэн энэ эмчилгээ, эмчилгээний тактикаа, эмчилгээний журмаа бол өөрчилсөн байгаа. Бид бүхэн эмнэл зүйд суурилсан ямар нэгэн шинж тэмдэг илрээгүй, вирусийн шинж илрээд арван дөрөв хоночихсон энэ улсуудыг бол дараагийн шатлал руу шилжүүлээд тэндээ ямар нэгэн хүндрэл өөрчлөлт байхгүй бол долоо хонуулаад ингээд гэрт нь гаргаж байгаа. Тэгэхээр одоо бол дахин эмнэлэгт ямар нэгэн шинж тэмдэггүй хөнгөн улсууд бол хоёр сар болно гэсэн ийм ойлголт байхгүй байгаа. Цаашдаа хүнд болон хүндэвтэр улсуудыг бол биеийн байдал сайжиртал, эмнэлэгт нь ямар ч хугацаагаар эмчилж болзошгүй ийм дүр зурагтай байгаа. Баярлалаа.

**Г.Занданшатар:** Даваасүрэн сайд 1 минут тодруулна гэсэн. Цэрэнпилийн Даваасүрэн гишүүн.

**Ц.Даваасүрэн:** Баярлалаа. Эмнэлгийн ажилчдын хувьд бол дандаа mass screening хийхгүй бол хамгийн аюултай, хамгийн хүчтэй тарааж мэдэх газрууд байхгүй юу. Тэр Лансет гээд судалгааны юун дээр та нар хараарай. Сингапур бол далан хоёр цагт эмнэлгийнхээ ажилтнуудыг нэг удаа одоо mass screening-д оруулж байгаа юм байна лээ. Хар аа, би худлаа яриагүй. Тэгээд Сингапурын тэр судалгааг нь харахгүй юу. Ингэж хийж байгаа юм байна лээ. Тэгээд ер нь тэгээд энэ бусад улс орнуудыг харахад дандаа эмнэлгийнхнийг эхэлж вакцинжуулж байна шүү дээ. Тэгэхээр эмнэлэг дээр хамгийн эрсдэлтэй байгаа учраас.

Би бүх эмнэлэг дээр mass screening хийсэн гэж итгэхгүй байна шүү. Зарим нэг газар болбол байхгүй байна лээ. Тийм учраас энийг бас хиймээр байгаа юм. Тэнд чинь олон хүн очно, олон хүн халдвар авч болзошгүй учраас энэ эмнэлгийн ажилчдыгаа mass screening оруулж байх асуудлаа анхааръя. Яах вэ, бид нар Сингапур шиг тэр төхөөрөмжүүд нь байхгүй байх л даа. Гэхдээ адаглаад сардаа хэдэн удаа байх юм, mass screening-д оруулж байх юм бодож байхгүй болэндээс чинь халдвар гарвал хамгийн аюултай гэдэг нь сая харагдлаа шүү дээ.

**Г.Занданшатар:** Янгугийн Содбаатар сайд.

**Я.Содбаатар:** Гишүүнтэй санал нэг байгаа юм аа. Яг энэ эрсдэлтэй бүлгийн, ер нь бол одоо дэлхий нийтэд авч байгаа тактик чинь тэр л дээ. Эрт илрүүлэг, идэвхтэй тандан судалгаа. Тэгэхээр эрт илрүүлэг хийж байгаа нэг томоохон зүйл бол манай улсын хэмжээнд бол бид нар яг арван ийм бүлгийг тодорхойлсон юм. Тэгэхээр Дэлхийн эрүүл мэндийн байгууллагын суурин төлөөлөгчтэй бас тохироод, энэ арав дээр ингээд тандан судалгаа хийе гээд мэргэжлийн зөвлөмж гаргаад, тэр дотор бол хамгийн нэгдүгээрт бол эмч байгаа, эрүүл мэндийн ажилчид байгаа юм. Энэ арван чиглэлийн эрүүл мэндийн ажилтан, нийтийн тээврийн жолооч, гааль, хил гаалийн ажилчид, томоохон супермаркетын кассууд, банкны кассууд, өндөр настан суурь, өвчтэй, өдөр болгон диализийн аппаратад орж байгаа суурь өвчтэй хүмүүс гээд. Ингээд маш ийм тодорхой, яг нэр усаар нь цагдаа, иргэдтэй байнга харьцдаг энэ одоо арван салбарыг гаргаад энэ арван салбараа манай улс бол арван дөрвөн хоногийн хугацаатай давтан шинжилгээнд оруулах ийм.

**Г.Занданшатар:** Содбаатар сайд нэмэлт 1 минут. Дуусгачих.

**Я.Содбаатар:** Тэгээд бид нар ийм масс шинжилгээг энэ дээр хийж байгаа. Тийм учраас ялангуяа бид нар энэ давтамж шинжилгээнүүдийг энэ хүмүүс дээр арван дөрвөн хоногийн хугацаатай давтан шинжилгээ хийж, тандан судалгаа хийх энэ чиглэлд нэлээн анхаарч байна. Ер нь эмнэлгийн салбар дээр бол байдал бас амаргүй байгаа учраас сая Халдвар судлалын үндэсний төвийн ачааллыг бууруулж, Хадвар судлалын үндэсний төв сүүлийн арван сар битүү, тэрэн дотор бид нар бас тодорхой ал ариутгал, халдваргүйтэл хийх тодорхой, зохион байгуулалтын арга хэмжээнүүдийг авсан. Тухайлбал, тэдний лабораторийн хэсэг гэхэд ариун цэврийнх нь хэсэг нь бас эвдэрсэн хэмхэрсэн гээд ингээд олон зүйлүүд байгаа. Тийм учраас улаан бүсийг бас нэг удаа цэвэрлэх чиглэлээр манай мэргэжлийн байгууллагууд ингээд ажилласан.

Одоо бид нар шинэ Хан-Уул эмнэлэг рүүгээ бас ачааллыг бууруулах чиглэлээр бас зохион байгуулалтын арга хэмжээнүүд авсан гээд, ер нь эрүүл мэндийн салбар дээрээ бид нар нэлээн анхаарах ийм зайлшгүй шаардлага байгаа юм. Гурван ч эмнэлэг дээр гарчихлаа. Эмнэлэг, асрамжийн газар, хорих байгууллага гээд энэ тодорхой битүү орчинд байдаг энэ байгууллагууд дээр олон улсын түвшинд анхаар гэсэн зөвлөмж юмнууд өгөөд байгаа учраас бид нар энэ чиглэлд бас нэлээн анхаарлаа хандуулж, хяналт шалгалтаа сайжруулах зохих арга хэмжээнүүдийг авч байна. Баярлалаа.

**Г.Занданшатар:** Эрхэм гишүүн Сандагийн Бямбацогт.

**С.Бямбацогт:** Баярлалаа. Тэгэхээр бид нар чинь үндсэндээ арван сар гаруй дэлхий нийтийн хамарсан цар тахлыг дотооддоо алдаагүй, бас нэлээн баярлаж бас бахархаж, бас мундаг сайн ажиллаж байна гэж бас бахархаж байсан. Тэр үед гаднаас онгоцоор бас халдвартай иргэд ирж байсан, олон улсын ачаа тээврийн бас иргэд бас жолооч нар орж ирж байсан. Гадагшаа алддаггүй байсан. 11 сард алдсан. Яагаад алдсан бэ гэвэл бид хэт тайвширсан. Тайвшраад үндсэндээ асуудалдаа жоохон цалгар назгай хандаж эхэлсэн. Үүнээсээ болоод Энхсаран, дээрээс нь тэр төмөр зам дагасан ийм халдварууд бий болж голомтолсон. Ингээд нэг сар, хоёр сар орчмын хугацаанд үндсэндээ хөл хорио тогтоох гэж байна л даа. Энэ орон хооронд Монгол Улсын эдийн засаг, ард иргэдийн амьдрал нэлээд хүндэрч байна. Гэхдээ иргэд маань цар тахалтай тэмцэх энэ Засгийн засгийн газраас хэрэгжүүлж байгаа, Улсын онцгой комиссоос хэрэгжүүлж байгаа энэ арга хэмжээнд хүндэтгэлтэй хандаж, дэмжиж хариуцлагатай байгаа. Гэсэн мөртөө л цар тахал маань улам бас алдаад, улам голомтлоод байна аа.

Тийм болохоор энэ үлдсэн, арван дөрөв хоногийн хатуу хөл хорионы хугацаанд бид илүү хариуцлагатай ажилламаар байна. Тэгэхгүй бол анх 11 сард хатуу хөл хорио тогтооход ямар байдалтай байлаа, Улаанбаатарт эл хуль болчихсон, эзгүй болчихсон, иргэд гэр орноосоо гардаггүй маш тийм дэглэм сайн барьж байсан. Одоо хатуу хууль хорио өчигдөр тогтооход харьцангуй цалгардуу, харьцангуй хөл хөдөлгөөн ихтэй иймэрхүү байдалтай байж байна. Энэнээсээ болоод л дахиад энэ голомтоо хумьж чадахгүй, дотоодод халдвараа тасалж чадахгүй болчих гээд байна л даа. Тийм болохоор нэг арван дөрөв хоногийн хугацаанд бид маш хатуу, төр засаг нь ч, ард иргэд нь ч хариуцлагатай баймаар байна аа. Ингэхийн тулд энэ хариуцлага алдаж байгаа, энэ голомтлуулж байгаа албан тушаалтнууд дээр ч хариуцлагаас бол ярихгүй юм уу?

Ард иргэд нь бас ойлгоё, бид нар. Тэгэхгүй ингээд л, тэгж л байдаг юм, гарч л байдаг, хөл хорио тогтоож л байдаг юм, голомтолж л байдаг юм, ингээд л байгаад байх юм бол энэ чинь үндсэндээ тасалж чадахгүй болчих гээд байна шүү дээ. Тасалж чадахгүй удах тусмаа улс орны эдийн засаг, ард иргэдийн амьдрал хүндэрнэ. Тийм болохоор энэ арван дөрөв хоногийн хугацаанд улсаараа, ард иргэдээрээ бүгдээрээ л нэг хариуцлагатай байгаад энэ голомтоо таслахын тулд тал талдаа л бүгд нэг арван дөрөвхөн хоног тэсчихээд байна. Тэгээд таслаад авчих юм бол цаашдаа ард иргэдийн амьдрал, улс орны эдийн засаг тгэл сэргээд явчихна шүү дээ. Энэ рүү л чиглэсэн томоохон бас нэг бодлогын зорилт, дорвитой арга хэмжээ бас хиймээр байна. Энэ тал дээр Улсын онцгой комисс ямархуу бодлого хийх гэж байна вэ?

Үнэхээр энэ талд хатуу, тодорхой мэдэгдэл ард иргэдээ маш нэлээн том, цочоох, ойлгуулах ухамсарлуулах бас юм хийхгүй бол одоо үндсэндээ дасал болоод энэ цалгар назгай байдал маань цаашаа бас үргэлжлэх гээд байх шиг байна. Энд л анхаармаар байна. Ингээд бид нар таслан зогсоочих юм бол цаашдаа гадаадаас алдаагүй үед арван сар манай улс орны эдийн засаг хэвийн үргэлжилж болж байсан, ард иргэдийн амьдрал боломжийн явж байсан. Энэ хэвийн амьдралд эргээд орчих юм бол улсдаа ч хэрэгтэй байна, ард иргэддээ ч хэрэгтэй байна. Тийм болохоор ард иргэдэд ч бид хариуцлагатай бай х гэж уриалж байна. Засгийн газраас улсын онцгой комиссыг энэ талд бас нэг жоохон хариуцлагын асуудлаас яриач ээ. Ингээд л голомтлуулаад алдаж л байдаг. Энхсарангаас авхуулаад л, төмөр замаас авхуулаад л. Дараа нь Баянзүрх дүүргийн эмнэлэг гээд л алдаж л байдаг. Ингээд л байгаад байх юм бол, ингэсээр л байгаад байдаг юм гэдэг л юм чинь одоо ужиграх гээд байна шүү дээ. Энэ дээр одоо ард иргэдээ уриалъя нэгдүгээрт нь, хоёрдугаарт нь, Улсын онцгой комиссыг бас юу хийж хэрэгжүүлэх тал дээр бас бодож төлөвлөж байгаа талаар сонсъё.

**Г.Занданшатар:** 82 дээр, Содбаатар сайд.

**Я.Содбаатар:** Гишүүнтэй санал нэг байна. Иргэд бас Засгийн газраасаа гарч байгаа, Улсын онцгой комиссоос гарч байгаа, төрөөс гарч байгаа бодлого шийдвэрийг манай иргэд хүндэтгэлтэй хандаж, хариуцлагатай байгаа. Энэ утгаараа бол бид нар бас өмнөх гарсан анхны тохиолдол буюу анхны хоёр голомтыг бол бид нар нэлээн сайн хумьж авсан. Өнөөдрийг хүртэл төмөр зам, Энхсаран сувиллаас эхлэлтэй буюу жолооч Д-гээс эхлэлтэй энэ голомтыг бол үндсэнд нь хумьсан гэж ингэж тооцож байгаа. Ялангуяа бид бүхэн Архангай аймаг, Дорноговь аймаг, Орхон аймаг, Говьсүмбэр аймаг, Дархан-Уул аймаг аймгуудад нэмж өвчин гарахгүй байгаа. Сэлэнгээс бусад газрууд бол хорь гаруй хонож байна. Сэлэнгэд өчигдөр эмнэлэг дотор байсан нялх хүүхэд ээж, аав хоёр нь хоёулаа өвдчихсөн хүүхэд л гарсан. Тэгээд олон улсын үгээр бол үндсэндээ энэ голомтууд бол хяналтын хугацаа нь дахиж гараагүй учраас үндсэндээ энэ голомтууд дарагдсан, хумигдсан гэж ингэж үзэх боломжтой болж байгаа юм.

Одоо бол Улаанбаатар хотод Баянзүрхээс гаралтай голомтыг хумих, энэ голомтыг таслан зогсоох ийм шаардлага байгаа юм. Зүгээр, дэлхийд бол яг дотоодын халдвар гарснаасаа хойш бүрэн вирусийг устгаж халдварыг зогсоосон тохиолдолд бол тун ховор байна. Тайван улс сүүлийн хоёр зуугаад хоног гараагүй, Шинэ Зеланд улсад одоо бас харьцангуй алаг цоог байдалтай байгаа. Бусад улсуудад бол энэ өвчнийг бол бүрэн хаачихсан гэсэн ийм мэдээлэл бол бид нарт бас алга байна. Гэхдээ Монгол Уулсын хувьд бол хүн ам багатай, бас зөв зохион байгуулалт хийгээд, бид нар цаг хугацаанд нь цаг алдахгүй арга хэмжээ авч чадвал бас голомтыг хумьж болох юм байна гэдгийг бид нар сая бусад аймгуудад гарсан голомтуудыг хумьсан нөхцөл байдлаа бол харж дүгнэж байгаа. Тэр утгаараа бол одоо олон улсын байгууллагын, энэ Дэлхийн эрүүл мэндийн байгууллага ч гэсэн бид нарт коронагүй, ноль байх энэ бодлого, стратегийг бид нар баримталж зүтгэж байгаа гэдгийг бас хэлэх нь зүйтэй байх.

Ийм учраас энэ Энхсаран сувиллаас эхлэлтэй гарсан энэ юун дээр хариуцлага тооцогдоод одоо эрүүгийн хэрэг үүсээд явж байна. Арав гаруй хүн холбогдсон. Тэгээд энэ хууль шүүхийн байгууллагын ажил болсон учраас одоо яг тодорхой хариуцлага алдсан хүмүүс, тэнд оролцсон энэ хүмүүсийн хариуцлагын асуудал цаашдаа шүүхийн асуудал болоод ингээд шүүх, хууль хүчний байгууллага шалгаад явж байна. Төмөр замтай холбоотой гарсан асуудлаар бол төмөр замын үйл ажиллагаатай холбогдож гарсан. Тэрний дагуу бид нар хойшоо гарч байгаа бүх шугамуудаа биечилж харилцдаг юуг бол болиулсан. Ер нь бол 9 сараас Оросын Холбоонд Улсад санал тавиад, 11 сарын дундаас эхлүүлээд бид нар онлайн байдлаар бичгээ солилцох, биечилж уулзахыг юу бол машинистаас бусдыг нь болиулсан зохион байгуулалтын арга хэмжээ авсан. Тэнд бол яг хүний гэхээсээ илүү гадаргуугийн болон бусад юугаар дамжиж орж ирсэн байх ийм юутай гэж ингэж үзсэн. Төмөр замаар өөр хүмүүс ирж тэр тэмцээнд оролцсон гэдгийг Эрүүгийн цагдаагийн байгууллагаас холбогдох байгууллагаас шалгаад, үгүй юм байна гэдэг нь тогтоогдоод гарсан гэдгийг хэлье. Баянзүрх дүүрэг дээр гарсан энэ асуудлаар бол одоо шалгалт яваад өнөөдөр бид нар эхний шалгалтын дүнг сонсох гэж байна.

Баянзүрх дүүргийн яг тохиолдол бол эмнэлэгт хэвтэхээсээ өмнө 12 сарын 7-ны өдөр шинжилгээ өгсөн, 44 дүгээр сургууль дээр. Сөрөг гарсан. Дараа нь 11-ний өдөр дахиад эмнэлэгт хэвтэхдээ өгөхөд бол дахиад сөрөг гарсан. Тэгээд 16-ны өдөр эмчилгээний явцад авсан шинжилгээгээр бол гурав дахь шинжилгээгээр вирус тогтоогдсон. Тэнд яг эх үүсвэр нь хаанаас вэ гэдгийг бид нар бас тогтоох чиглэлээр Эрүүл мэндийн яам, холбогдох байгууллагууд яасан. Ер нь Баянзүрхийн эмнэлэг бол өөрөө хувийн эмнэлэг учраас тэнд халдвар хамгааллын дэглэм цаашаа тархах ийм нөхцөл боломжийг бол бүрдүүлсэн байна гэж урьдчилсан байдлаар дүгнэж байгаа. Тийм учраас зохих байгууллагуудад бас шаардлага тавьж таны хэлж байгаа хариуцлага тооцох чиглэлээр арга хэмжээнүүдээ авна гэж ингэж төлөвлөж байна. Өнөөдөр үдээс хойш мэргэжлийн байгууллагуудын шалгалтын дүнг сонсох ийм бодолтой байна. Ер нь ард иргэддээ хэлэхэд бол энэ удаагийн арван дөрөв хоногийн хугацаанд бас.

 **Г.Занданшатар:** 82 дугаар микрофон, хариулт дуусгая.

**Я.Содбаатар:** Энэ арван дөрөв хоногийн хугацаанд бид нар Улсын онцгой комисс хэд хэдэн чиглэлээр гол анхаарал хандуулж ажиллах гэж байна. Нэгдүгээрт, энэ халдварынхаа гарсан голомтын хүрээг зураглалыг зөв гаргаж, хумьж авах. Энэ хүрээнд бид нар Баянзүрх дүүргийн 29 хорооны 25-д нь ойрын болон дам хавьтлууд байгаа юм. Тийм учраас Баянзүрх дүүрэг дээр 80 мянган хүний шинжилгээ явагдаж байна. Улаанбаатар хотын хэмжээнд гарч байгаа тохиолдлуудыг өмнөх хүрээгээ дахиж том хүрээгээр бас шинжилгээ хийгдэх тандан судалгаа хийх, эрт илрүүлэг хийх ийм шинжилгээнүүдийг нэмэгдүүлж байна.

Энэ утгаараа эрүүл мэндийн салбарт лабораторийн хүчин чадлыг нэмэгдүүлэх чиглэлээр арга хэмжээ авч шинэ лабораторийг өчигдрөөс шинээр ашиглалтад орсон. Ингээд Улаанбаатар хотод Зооноз судлалын үндэсний төв, Халдвар судлалын үндэсний төв, дээрээс нь Нийгмийн эрүүл мэндийн үндэсний төвийг түшиглэсэн лаборатори бүрэн ашиглалтад орсон. Энэ долоо хоногт бид нар дахиад Анагаахын шинжлэх ухааны сургуулийг түшиглэсэн шинэ лабораторийг оруулах чиглэлээр бас ажиллаж байна. Нэг ёсны лабораторийн хүчин чадлаа нэмэгдүүлж, шинжилгээний эрчмийг, шинжилгээний хамрагдах хүрээг нэмэгдүүлэх чиглэлээр нэлээн анхаарал хандуулж зохион байгуулалтын талын арга хэмжээнүүдийг авч байна.

Үүнээс гадна эрүүл мэндийн салбар дээр эмнэлэг, эмнэлгийн ажилчид түрүүний миний хэлсэн нийт арван чиглэлийн хамгийн эрсдэлтэй байгаа бүлгүүд дээр бас дахин давтамжтай шинжилгээ хийх ажлуудыг эхлүүлээд, салбар салбараар нь энэ шинжилгээнүүдийг оруулаад явж байгааг бас хэлье. Ер нь энэ хүрээгээ хумиад авах юм бол энийг бүрэн таслан зогсоох чиглэлээр хаана хаанаа хариуцлагатай ажиллах чиглэлээр холбогдох төрийн байгууллагуудад, асуудал хариуцаж байгаа хүмүүст бас үүрэг чиглэлүүд өгөгдөөд байна. Ард иргэдийн хувьд энэ үеийн одоо халдвар хамгааллын дэглэмийг баримталж аль болох гэртээ байх төрийн байгууллагуудын 10-15 хувь нь ажиллах, бусад зөвшөөрөгдсөн 15 салбарынхнаас бусад хүмүүс гэртээ байж энэ хугацааны дэглэмийг сахижыг та бүхнээс хүсэж байна.

**Г.Занданшатар:** Баярлалаа. Эрхэм гишүүн Лувсанцэрэнгийн Энх-Амгалан цахимаар холбогдон асуулт асууна.

**Л.Энх-Амгалан:**  Сайн байцгаана уу? Гурван асуудал байгаа юм. Нэгдүгээрт нь, КОВИД-ын хууль дээр бол энэ төрийн үйлчилгээг цахим болгох асуудлаа ер нь нэг жаахан тодорхой болгомоор байна. Бид нар төрөөс олон арга хэмжээ авч байдаг. Яг эргээд энэ цахим гарын үсэг дээрээ очоод бүх юм нь цацаж байгаа юм байна шүү дээ. Өчигдөр КОВИД-ын Түр хороо хуралдаад сонсоход Монголбанк, Санхүүгийн зохицуулах хорооноос мэдээлэл сонсоход одоогийн байдлаар бол энэ арилжааны банк, банк бус санхүү дээр байгаа 130-аад мянган иргэдийн зээл, зээлийн хүүг хойшлуулж байгаа. Цаашдаа Улсын Их Хурлаас гарсан тогтоол, энэ хуулийг хэрэгжүүлэх дээр цахим гарын үсэг, электрон гарын үсгийн асуудал дээр очоод бүх асуудал зогсож байна. Иргэд маань өөрөө гэрээсээ нөгөө зээлийн гэрээгээ өөрчлөх, гарын үсгээ яах энэ боломжууд нь ерөөсөө байхгүй байна гэж байна. Тийм учраас бид нар энэ хуультайгаа зэрэгцээд цахим гарын үсгийн асуудлыг цаг алдалгүйгээр шийдэж, энэ төрийн үйлчилгээг иргэдэд цаг алдалгүйгээр чирэгдэлгүйгээр, хүнд суудалгүйгээр хүрэх энэ эрх зүйн орчныг нь зайлшгүй бэлдэж өгөх шаардлага байна гэж нэгдүгээрт харж байна.

Хоёрдугаар асуудал бол, бид нар энэ хууль дээр ч гэсэн ер нь тодорхой зааж чадаагүй юм байна лээ. Юу вэ гэхээр яг тахлын үеийн иргэдэд эрүүл мэндийн үйлчилгээг цаг алдалгүйгээр яаж хүргэх вэ гэдэг асуудал байгаа байхгүй юу. Одоо ингээд хөл хорио тог тогтоочихсон, аймаг орон нутгаас яг ингээд өвчтэй зовлонтой энэ үс хүмүүс нь нөгөө мэс засалд орох гээд Улаанбаатарт орж ирээд хөл хорионд орчихсон, тэгээд аймаг гар нутаг дээрээ цаг алдалгүй эмчилгээгээ авч чадахгүй амь насаа алдаж байгаа ийм тохиолдлууд зөндөө байна.

Тийм учраас Мөнхсайхан сайд аа, одоо ерөөсөө ингээд 1 дүгээр эмнэлэг, 2 дугаар эмнэлэг, 3 дугаар эмнэлэг гэсэн энэ нарийн мэргэжлийн эмнэлгүүд дээрээ бид 21 аймгийн нэгдсэн эмнэлгийг одоо видео конференцоор холбож 24 цаг, долоо хоногийн 24/7-гийн горимд шилжүүлэн зөвлөх баг, нарийн эмч нарын багийг ажиллуулж алсын зайнаас нарийн мэргэжлийн эмч нар зөвлөгөө өгөх, оношилгоо хийлгэх, шаардлагатай бол алсын зайн мэс заслууд хийлгэх, хөрөнгийн мэс заслууд хийлгэх энэ ажлыг бүр онцгойлон зохион байгуулахгүй бол асар олон иргэд үнэхээр цаг алдалгүйгээр эрүүл мэндийнхээ үйлчилгээг авч чадахгүй ийм нөхцөл байдал үүсэж байна шүү. Энийг, энэ хууль дээр ч гэсэн бид нар энэ цар тахлын үе, эрүүл мэндийн үйлчилгээ, алсын зайн үйлчилгээг ер нь ямар горимд шилжүүлэх, яах ёстой юм гэдэг асуудлыг нэлээн ойлгомжтой болгох ийм шаардлага өнөөдөр үүссэн байна.

Гуравдугаар асуудал бол, энэ төрийн албан хаагч нар, голомтод ажиллаж байгаа 20 мянга орчим төрийн албан хаагч нарын вакцинжуулалтын асуудал байгаа юм аа. Амь нас, эрүүл мэндийг хамгаалах асуудал байгаа юм. Төрийн байгуулалтын байнгын хорооны даргын хувьд бол бас хэд хэдэн Элчин сайд нартай би видео конференци хийсэн. Оросын Холбооны Улс, Америкийн Нэгдсэн Улс, Англи, Канад, Япон гээд. Эхний ээлжид ард иргэдээ вакцинжуулахад бол цаг хугацаа орох юм байна лээ. 3 сар, 4 сар гэж ойлгож байна. Тэгээд голомтод нь байгаа ямар ч байсан энэ 20 мянган төрийн албан хаагч нараа вакцинжуулах асуудал дээр бол төр онцгойлон одоо цаг алахгүйгээр арга хэмжээ авах энэ чиглэл рүү бас анхаарлаа хандуулах ёстой юм байна. Бусад улс орнууд бол яг онцгой голомтод ажиллаж байгаа энэ төрийн албан хаагч нараа амь нас, эрүүл мэндийг бол амь насны даатгал гэж бас хамгаалж байгаа юм байна лээ шүү. Энэ чиглэлүүд ч гэсэн бид нар, Монголын төр.

**Г.Занданшатар:** 82 дээр, Содбаатар сайд асуултад хариулна. Тэгээд Мөнхсайхан сайд, Нямбаатар сайд бас асуултад хариулъя гэсэн байна. Содбаатар сайд.

**Я.Содбаатар:** Нэгдүгээрт, цахимжуулах асуудлаар энэ удаагийн Засгийн газраас өргөн барьж байгаа нэмэлт, өөрчлөлтөд дөрвөн заалт бид нар оруулж байгаа. Энэ дөрвөн заалт ороод явах байх. Цаашдаа бид нар энэ ирэх долоо хоногт Засгийн газар цахим гарын үсэгтэй холбоотой, энэ цахимтай холбоотой дөрвөн хуулийг Улсын Их Хуралд багцаар нь өргөн барьж байгаа. Нэг ёсны “И-Монголиа” цахимжуулах төслийнхөө хүрээнд бид нар цахим гарын үсгийн асуудлыг бас яаралтайгаар оруулж байгаа. Энийг одоо бас гишүүд минь дэмжиж өгөөрэй. Тэгвэл энэ банк санхүүтэй холбоотой, энэ хөл хорионы дэглэмийн үед олон асуудлууд бас цахимжуулахад дэм болох. Бид нар уул нь Цахимын гарын үсгийн хуультай, гэхдээ олигтой хэрэгжээгүй. Тэгээд энийг одоо дахиж шинэчилж өргөн барьж оруулж байгаа гэдгийг хэлье.

Төрийн албан хаагчдыг вакцинжуулах асуудлаар, ер нь вакцины асуудлаар Сангийн сайдаар ахлуулсан томоохон ажлын хэсэг гаргаж гадаад орнуудад бид нар гурван чиглэлээр ажиллаж байна. Нэгдүгээрт, олон улсын байгууллагууд, Дэлхийн эрүүл мэндийн байгууллага болон бусад ЮНИСЕФ гээд олон улсын байгууллагуудтай хамтын ажиллагааг нэлээд идэвхтэй хийж байна. Хоёр дахь нь бол хөрш орон болон бусад хоёр улсуудтай шууд хоёр талын хамтын ажиллагааны хүрээнд бас асуудлууд ярьж байна. Гуравт, вакцин үйлдвэрлэгч нартай шууд харьцаж тодорхой санал, мэдээ, мэдээлэл авч байгаа.

Энэ вакциныг Дэлхийн эрүүл мэндийн байгууллагын шугамаар хүлээн зөвшөөрөгдсөн манай хуульд заасан олон улсын, вакцинжуулалтын хуультай Монгол Улс. Тэр хуульд заасны дагуу бүртгэл хийгдэж байгаа орнуудын юмнуудыг бид нар анхааралтай судалж байна. Вакцин бол нэгдүгээр улиралдаа багтаж нэг ёсны, 4 сарын 1-нээс өмнө багтаж Монгол Улсад вакцин орж ирнэ. Вакцинжуулалтын ажлыг бид нар бас энэ хугацаандаа хийхээр бэлтгэл ажлыг хангаж байна. Өчигдөр Засгийн газрын хуралдаанаар вакцинжуулалтын төлөвлөгөөг бид нар урьдчилсан байдлаар баталсан. Вакцинжуулалтыг үндэсний хэмжээнд вакцинжуулах хөтөлбөрийг Шадар сайд, Эрүүл мэндийн сайдын хамтарсан тушаалаар баталдаг. Энэ төлөвлөгөө энэ долоо хоногт бас батлахаар бэлтгэж байна.

Ер нь вакцины эхний ээлжид хийх хүмүүс бол голомтод ажиллаж байгаа эмч, эмнэлгийн ажилчид, энэ төрийн албан хаагчид. Тэгээд цаашдаа бид нар суурь өвчтэй хүмүүс, тэгээд тодорхой, тавин таваас дээш насны ахмадууд гэх мэтчилэн тодорхой дарааллууд нь бол юуныхаа дагуу гаргасан. Монгол Улсад одоо вакцины чиглэлээр аль вакциныг авбал хэрэгцээтэй вэ гэж бас судалгаа юмнууд гарсан. Ер нь бол бид нар манай улсад байдаг хатуу, хүйтэн хэлхээ таарах вакцинуудыг судалж байна. Гэхдээ бас өндөр температур шаардаж байгаа, одоо баруунд хэрэглээд байгаа Pfizer, Moderna гээд энэ компаниудын вакцинуудыг ч гэсэн бид нар авахад дэд бүтцийг бэлтгэх чиглэлээр бас санал санаачилгатай ажиллаж, бэлэн болж байгаа. Ер нь Монгол Улс бол ямар ч байсан энэ нэгдүгээр улиралдаа багтаж аа вакцинжуулалтын ажлыг эхлүүлэх боломж нөхцөл бүрдэж байгаа гэдгийг хэлье. Олон улсын байгууллагууд ч гэсэн манайтай хийгдсэн “Ковакс” хөтөлбөрийн хүрээнд нийт иргэдийн 20 хувийг вакцинжуулах боломж байгаа. Энэ вакцины эхний ээлж бол 2 сардаа багтаж Монгол Улсад орж ирэх болов уу гэсэн ийм төсөөлөлтэй байна.

Бусад, бид бүхний харилцаж байгаа хэд хэдэн улс болон үйлдвэрлэгч нартай ярьж байгаа вакцины асуудал ч гэсэн энэ хугацаанд бас Монгол Улс руу орж ирэх, энэ үед нь Монгол Улс дотоодын бэлэн байдлаа хангасан байх ёстой гэж бид нар үзэж байгаа. Вакцинжуулалтын хуультай, бид нар вакцинжуулалтын дэд бүтэцтэй вакцинжуулалт хийдэг ийм өөрийн гэсэн схемтэй улс. Тийм учраас бид нар гаднаас вакцин боломжит бүртгэл явагдаад ирсний дараа 1 сардаа ерөнхийдөө манайх гаднын вакцинуудыг дотоодын үндэсний бүртгэлтэй бүртгэх ажлууд хийгдэнэ. Энэ бүртгэлүүд хийгдэж явна. Одоо олон улсад бол бүх орон вакцинжулалт руу, нийтийн вакцинжуулалт руу хүрэх хүртэл арга тактикаа өөрчилж байна. Тийм учраас манай улс ч гэсэн одоо баримталж байгаа коронавируст /КОВИД-19/-тэй тэмцэх энэ арга тактиктай вакцинжуулалтын хугацаа одоо тодорхой болж байгаа учраас энэнтэй тааруулж тодорхой арга тактикаа.

**Г.Занданшатар:** Тогтмолын Мөнхсайхан сайд, 83 дээр.

**Т.Мөнхсайхан:** Гишүүний асуултад хариулъя. 21 аймгаас эрүүл мэндийн тусламж үйлчилгээ авах гэж байгаа улсуудын зохицуулалт, журам нь бол 11 сард гарчихсан юм. Ингээд тусламж үйлчилгээ авах зайлшгүй шаардлагатай улсууд маань тухайн аймаг сумынхаа эмнэлэгт үзүүлээд тэндээсээ бичгээ аваад Улаанбаатарт ямар эмнэлэгт очиж үйлчлүүлэх вэ гэдэг нь тодорхой болоод, энэ товчоонууд дээр яаж орж ирэх вэ гэдэг нь ойлгомжтой болчихсон байж байгаа. Тэрнээс гадна энэ 21 аймгаас ирж тусламж үйлчилгээ авч байгаа улсуудыг бид нар нэг, хоёр, гуравдугаар эмнэлэг дээр ерөнхийд нь яг аймгуудаар нь бүсчлээд хуваачихсан байж байгаа. Долоо, долоон аймгаараа ерөнхий үзүүлэх тусламж үйлчилгээгээ үзүүлнэ. Өмнө нь зөвхөн нэгдүгээр эмнэлэг дээр ихэнх орон нутгийн тусламж үйлчилгээ төвлөрөөд байдаг байсан бол одоо энэ гурван эмнэлэг дээр гурван эмнэлгийн хүчин чадлыг ижилхэн хэмжээнд үзүүлэх тусламж үйлчилгээг ижил хэмжээнд аваачиж байгаа. Ингээд гурван хэсэг бүсчлээд аймгууд маань үзүүлэхээр бас хаана очиж, хэрхэн үйлчлүүлэх нь бүх зүйл нь ингээд тодорхой болоод ингээд явж байгаа юм.

Эмч, эмнэлгийн ажилчдыг эрсдэлийн даатгалд, амь насны даатгалд даатгуулах нь одоо бас их хамгийн чухал асуудал байгаа. Ялангуяа одоо энэ цаг үеийн байдалтай холбоотой хамгийн нэн түрүүнд тавигдаж байгаа асуудал байгаа. Одоогоор бол нийт 58 эмч, эмнэлгийн ажилчид өвдсөн. Эндээс 15 нь Баянзүрх дүүргийн эмнэлгийн ажилчид байна гээд эмнэлгийн эмч, ажилчид маань маш их өндөр эрсдэл дунд байгаа учраас энэ даатгалд хамруулах асуудлыг бол ойрын хугацаанд шийдвэрлэнэ гэж ингэж харж байгаа. Баярлалаа.

**Г.Зананшатар:** Хишгээгийн Нямбаатар сайд асуултад хариулна гэсэн үү?

**Х.Нямбаатар:** Та бүхэндээ энэ өдрийн мэндийг хүргэе. Би Энх-Амгалан гишүүний асуултад хариулъя. Энэ ондоо багтаж энэ цахим шилжилттэй холбоотой дөрвөн том хуулийг өргөн барихаар Засгийн газрын хуралдаанаар хэлэлцүүлээд өргөн барихаар төлөвлөөд ажиллаж байна. Зарим нэг яамдаас саналууд дутуу байгаа. Хамгийн эхний хууль бол 2011 онд батлагдсан Цахим гарын үсгийн хуулийг шинэчлэн найруулах байдлаар өөрчилж оруулж ирж байгаа. Энэ хуулийг дагаад Улсын бүртгэлийн хууль, Иргэний улсын бүртгэлийн хуулиудад нэмэлт өөрчлөлтүүд орно. Та бид бүхэнд байдаг энэ нөгөө цахим иргэний үнэмлэхийн ар талын энэ мэдээлэл тээгч чипэн дээр тоон гарын үсгийг суулгах ажлыг Улсын бүртгэлийн ерөнхий газрын харьяа аймаг, нийслэл, сум дүүргийн бүх бүртгэлийн байгууллагууд хийнэ. Мөн иргэд төртэй харилцах албан ёсны и-мэйл хаягуудыг бас давхар өгнө.

Энэнээс гадна Нийтийн мэдээллийн тухай хууль, Хувь хүний мэдээллийн аюулгүй байдлын тухай хууль, Кибер аюулгүй байдлын тухай хууль гэсэн ийм хуулиуд орж, энэ 2021 он бол үндсэндээ цахим шилжилтийн хууль эрх зүйн болон бусад дэд бүтцийг угсрах жил гэж Засгийн газар томьёолж байгаа. Бид нар иргэний үнэмлэх дээр байдаг олон зүйлүүдийг ерөөсөө огт ашигладаггүй. Энэ тоон гарын үсгийг суулгаснаар бид нар И-Монголиа бүхэлдээ бүрэн хүчин чадлаараа ажиллах боломж бүрдэнэ. Мөн иргэд хоорондоо иргэний эрх зүйн арилжаа цахим хэлбэрээр хийхэд энэ тоон гарын үсгийг ашиглах ийм боломжууд бүрдэнэ гэж бид урьдчилан харж байгаа.

Хувь хүний мэдээллийн аюулгүй байдлын хуулийн гол агуулга бол иргэн хүний төрд хадгалагдаж байгаа мэдээлэлд хууль бусаар халдаж байгаа тохиолдолд тухайн тэр хүний и-мэйл дээр анхааруулга, мөн аппликэйшн ирдэг ийм бас тохируулгуудыг хийхээр энэ хуулиудын үзэл баримтлал бичигдэж байгаа гэдгийг та бүхэнд хэлье. Би хариулж дууслаа.

**Г.Занданшатар:** Лувсанцэрэнгийн Энх-Амгалан гишүүн 1 минут тодруулна.

**Л.Энх-Амгалан:** Мөнхсайхан сайд аа, би Улаанбаатар хотод ирж эмчлүүлэх хүмүүсийн асуудлууд ерөөсөө яриагүй ээ. Аймаг, орон нутаг дээр байгаа, 21 аймгийн нэгдсэн эмнэлэг дээр эрүүл мэндийн тусламж үйлчилгээг цаг алдалгүйгээр авах шаардлагатай ийм өвчтөнүүд маш их байна. Маш их байна. Тийм учраас энэ цар тахлын үед Улаанбаатар хотоос нарийн мэргэжлийн эмч нарын багуудыг алсын зайн эмчилгээ, оношилгооны зөвлөгөө өгөх ийм зөвлөх багууд гаргаач ээ гэж л би өгчхөөд байгаа байхгүй юу. Ер нь бид нар энэ хуульдаа ч гэсэн хийж өгмөөр юм байна лээ. Энэ цар тахлын үед, одоо хүн бүхэн өнөөдөр энэ хөл хорионы үед Улаанбаатар хотод ирж эрүүл мэндийн үйлчилгээгээ авч чадахгүй байна шүү дээ.

Тийм учраас тухайн аймаг дээр байгаа, аймгийн нэгдсэн эмнэлэг дээр байгаа нарийн мэргэжлийн мэс засал хийлгэх гээд байгаа, дурангийн мэс засалд орох гээд байгаа энэ хүмүүсээ Улаанбаатар хотоос нарийн мэргэжлийн эмч нарын удирдлага дор алсын зайн оношилгоо, эмчилгээ хийлгэх энэ зохион байгуулалтуудыг хийгээч ээ л гэж би хэлээд байгаа байхгүй юу. Ийм шаардлага өнөөдөр үүсчихээд байна шүү дээ. Бололцоотой нэг нь Улаанбаатарт ирээд, бололцоогүй нь өнөөдөр аймаг орон нутагт хөл хороонд хоригдчихоод ингээд л сууж байна шүү дээ. Амь насаа алдаад л сууж байна шүү дээ. Энэ асуудлуудыг бид нар яаж шийдэх юм, яаж зохицуулах юм, ямар горимд оруулах юм, ямар зохион байгуулалтад оруулах вэ?

**Г.Занданшатар:** Содбаатар сайд хариулах уу? Яаж зохион байгуулалт нь оруулах вэ?

**Я.Содбаатар:** Гишүүний хэлээд байгаа санаан дээр санал нэгтэй байгаа. Эрүүл мэндийн сайд КОВИД-19-ийн цар тахлын үед одоо эмнэлгийн тусламж үйлчилгээг үзүүлэх чиглэлээр 11 сард тодорхой журам гаргасан юм байна лээ. Тэр журам дээр таны хэлээд байгаа зайн оношилгоо буюу тухайн орон нутагт нь эмчлэхэд төвийн, гуравдугаар шатлалын өндөр зэрэглэлийн эмч нараас зөвлөгөө авах, энэ чиглэлийн юмнуудыг нэмж оруулах бас чиглэл өгье. Тэгээд чиглэлээр журамд тодорхой нэмэлт өөрчлөлтүүд оруулъя. Ер нь иргэдэд энэ үед эрүүл мэндийн тусламж үйлчилгээг тасралтгүй, тэгш, хүртээмжтэй хүргэх чиглэлд гоц анхаарах шаардлагатай гэдэгтэй санал нэгдэж байна.

**Г.Занданшатар:** Мөнхсайхан сайдыг Онцгой комисс дээр ажилтай, дуудаж байна. Тэгээд цахимаар шаардлагатай бол холбогдоод явна. Чөлөө олгож байна. Дашдондогийн Ганбат гишүүн.

**Д.Ганбат:** Шаардлагатай хуулиудыг баталж өгч байсан. Тэгээд энэ КОВИД-ын эсрэг тэмцэх энэ хуулиараа Засгийн газар маш их эрх мэдлийг авсан, маш их мөнгө зарцуулж байгаа. Тэрэнтэй харьцуулаад үзэхэд үр дүн ямар байгаа билээ? Өнөөдөр эрүүл мэнд ч байхгүй боллоо, эдийн засаг ч байхгүй боллоо. Нөхцөл байдал ийм л байна. Тэгээд Ерөнхий сайд байж байж байгаад нэг гарч ирэх юм аа. Гарч ирчхээд сахилга, хариуцлагын вакцин гэж байдаг юм, тэрийгээ одоо ард түмэнд хийнэ ээ гэх юм? Үгүй ээ, энэ вакцинаа та нар өөрсдөө хийвэл яасан юм бэ? Монголын ард түмэн бол энэ өвчин, тахлын үед, энэ хүнд хэцүү үед бол үнэхээр сахилга баттай, үнэхээр хариуцлагатай байж чадаж байгаа. Та нарын хэлсэн болгоныг л хийж байгаа, энэ хугацаанд. Амны хаалтаа зүү гэхэд зүүж байгаа, өвлийн хүйтнээр тэнд очоод шинжилгээ өгөх гэхэд өгч л байгаа. Тэгэхэд та нар яаж зохион байгуулж байгаа билээ? Тэр автобусанд яаж чихэж байна, шинжилгээ авахдаа яаж авч байна? Ингэж болохгүй шүү дээ.

Ер нь та нар чадахгүй бол одоо боливол яасан юм бэ? Тэр сахилга хариуцлагынхаа вакциныг өөрсдөө хийж чадахгүй юм бол ямар хариуцлага тооцсон бэ? Сая бол энэ дээр маш сайхан юмнууд барих юм. Ингээд болох гэж байна, бүтэх гэж байна, ийм сайхан болно оо л гэж ярих юм. Тэгээд болж бүтэж байгаа юм нь хаана байгаа юм бэ? Өчигдөрхөн бүр 52, 57 хүнээс эерэг шинжилгээ гарлаа шүү дээ. Ингэж ажиллаж болохгүй байх аа. Ийм их мөнгөтэй, ийм их эрх мэдэлтэй байж байж. Энэ ард түмэн чинь одоо хэлсэн болгоныг чинь хийсээр байгаад бүр сүүлдээ залхаж эхэлж байна шүү дээ. Эргэж буцсан буруу шийдвэрүүд гаргана, энэ ажлынхаа араас дандаа хөөж явна. Бусад улс орнууд ийм гарчхаад байхад өмнөөс нь урьдчилаад, бүх юмыг нь бэлдээд ингэж хийж яваад болоод байна шүү дээ. Гэтэл одоо ямар байна. Тэгэхээр болохгүй байгаа бол одоо та нар боль оо. Тэр чаддаг, мэддэг хүмүүсийг нь хийлгэе. Энэ Засгийн газар болохгүй бол огцор.

Энэ Эрүүл мэндийн сайд чинь одоо хаашаа юм бэ, яг мэргэжлийн хүн мөн юм уу? Мөн юм бол яагаад тэр вакциныхаа хэсгээ ахалдаггүй юм, яагаад Ерөнхий сайд нь ахалдаггүй юм. Дараа нь буруу зөрүү вакцин оруулж ирээд, нөгөө Сангийн сайд нь ахалж хийчхээд, би мэргэжлийн хүн биш байсан гэх юм уу? Тийм юм байхгүй шүү. Хэлээд яриад байгаа шүү. Тэгээд бүлгийн хурал дээр ярь гэхээр байхгүй болчихно. Танай сайдууд ер нь ийм л байгаа шүү дээ. Тэгээд 4 сарын 1 гэхэд вакцин ороод ирнэ, 2 сараас эхэлнэ гэж байна. Дэлхийн эрүүл мэндийн байгууллага хамгийн түрүүнд Pfizer вакциныг чинь хүлээн зөвшөөрөх юм шиг байна. Та нар одоо сураг төдий л ажиллаж байна шүү дээ. Хэрвээ оруулж ирэхгүй бол яах юм бэ?

**Г.Занданшатар:** 82 дугаар микрофон, Содбаатар сайд хариулна.

**Я.Содбаатар:** За, бас шүүмжлэлгүй яах вэ, сөрөг хүчин юм чинь. Тэгэхдээ багцаатай баримжаатай шүүмжилж байх хэрэгтэй гэж бодож байна. Яагаад вэ гэхээр тодорхой арга хэмжээнүүд авсан. Дэлхийн бүх орон сандарч байгаа. 208 орон бүгдээрээ өнөөдөр яг бүрэн вирус биеллээ шүү дээ. Хоёр оронд л 200-гаад. Зарим оронд бол 90-н хэдэн хоног хөл хорио тогтоож байж энийг таслан зогсоосон. Шинэ Зеланд, Тайван бас тэр алдын хоног байж байж одоо гараагүй 200-гаад хонож байна. Өөр, дэлхийд бусад энэ хөгжилтэй бүх орнуудад ийм хүнд байдалтай байгаа. Манай улсын хувьд Улаанбаатар хотын сая Баянзүрхийн тохиолдол бол бас амаргүй, гурав дахь шинжилгээгээрээ гарлаа. Бусад гарсан 9 газар байсан. Массовое гарсан Сэлэнгэд, Дарханд, Орхон аймагт, Дорноговьд. Бүгдийнх нь энэ голомтыг хумьж чадсан. Тэгэхээр одоо ч гэсэн бид нар Баянзүрхийн юуг энэ хугацаанд тодорхой хэмжээнд би хумьж чадна гэж бодож байна. Тэгэхдээ энэ өвчин халдвартай, амьсгал, дуслаар болон гадаргуугаар бүх хэлбэрээр тарж байгаа өвчин. Тийм учраас зохих ёстой арга хэмжээнүүдийг цаг тухайд нь авч байгаа.

Тантай санал нэг зүйл байна. Үнэхээр хэрэгжилтийн шатанд Монгол Улс анх удаа 3.3 саяулаа зогсоод, Улаанбаатар хотод 1.700 мянган хүнийг нэг удаа зохион байгуулалт хийхэд алдаа, оноонууд гарч байна. Холбогдох зарим хүмүүсийг нь ажил төрлөөс халсан, өөрчилсөн. Гэхдээ яг энэ голомт дээр ажиллаж байгаа үед бол бас урьд нь ажлаа хариуцаад, энэ арван хэдэн сарын хугацаанд бас энэ нөхцөл байдлуудыг мэдрээд, ажил дотроо ороод сургалт, сурлагадаа суучихсан ийм хүмүүсийг халаа солиод байж бас болохгүй л юм. Яг ажлын явцад харахад бол. Зарим орон ч гэсэн одоогоор ерөнхий верслогчоо хариуцлага тооцно, гэхдээ хариуцлага тооцохдоо та энэ вирус, КОВИД-19 дууссаны дараа тооцохгүй бол байдал хүнд байна гэж байгаа орнууд ч байгаа шүү дээ.

Энэ утгаараа бол мэдээж амаргүй хүндрэлтэй зүйлүүд байгаа байх. Гэхдээ би бол эмч, эмнэлгийн ажилчид, энэ зүтгэж байгаа хүмүүс бол бас тодорхой, авах ёстой арга хэмжээнүүдийг цаг тухайд нь авч юмнуудыг хийгдэж байгаа гэж ингэж бодож байна. Автобусны хувьд хэлье дээ. Автобусыг бол бид нар санал болгоод байгаа гэхээсээ илүү, энийг бас мэдэж л байгаа л даа. Энэ чинь бол машин дотроо ганцаараа явахад ямар ч аюулгүй байгаа. Гэтэл хувийн машиныг чөлөөтэй тавихаар айл хэсээд, тодорхой хэмжээгээр хөдөлгөөнийг ингээд яваад байгаа юм. Тэгтэл энэ мэргэжлийн байгууллагуудын өгч байгаа зөвлөмжөөр гадаа байгаа хөдөлгөөн 90 хувьд буулгаж байж халдварыг, одоо бид нарын хэлээд байгаа хатуу хөл хорио тогтож байж халдварын тархалт 3 хувь болох юм. 97 хувь буурах юм. Ийм л, энэ мэргэжлийн хүмүүсийн өгөөд байгаа зөвлөмж нь.

Одоо нэг өдөртөө Улаанбаатар хотод өглөөд бол 400 гаруй мянган машин гардаг. Тэгэхээр бид нар өдрийн нэг машины хөдөлгөөнийг 40 мянгад барьж байж энэ автомашины хөдөлгөөний хязгаарлалт хийгдэх юм. Иргэдийн хөдөлгөөний хязгаарлалтыг ч гэсэн энэ хувиар тооцож хийж байгаа. Энэ юунд ингэж хийгдэж бас нэлээн амаргүй зүйлүүд хийж байгаа. Тэгэхдээ манай ард иргэд бас нэлээн ухамсартай, халдвар хамгааллын дэглэмийг барьж ажиллаж байгаа явдалд бас энэ дашрамд талархал илэрхийлж байна.

Вакцины хувьд бол Сангийн сайд олж ирэх л зохион байгуулалт, гаднаас авчрах зохион байгуулалтын юмнуудыг нь хийж байгаа юм. Яг вакцинжуулах ажлаа бол Эрүүл мэндийн яам, мэргэжлийн байгууллага сонголтоо хийж байгаа. Манай улсад аль вакцин нь илүү тааламжтай вэ гэдэг тэр сонголт юмнууд бол Эрүүл мэндийн сайдаар ахлуулсан ажлын хэсэг дээр гараад, төлөвлөгөө юмнууд нь танилцуулагдаад ингээд явж байгаа. Дэлхийн нийт бол вакцинжуулалт бол нэлээн идэвхтэй эхэлж байна л даа. Өнөөдрийн байдлаар Англи, Америкийн Нэгдсэн Улс, Израйл, Оросын Холбооны Улс гээд маш олон орнуудад вакцин эхэллээ. Энэ 27-ны өдрөөс Европын Холбооны 35 орон нэг зэрэг вакцинаа эхлэх гэж байна. Оны эхний хагаст дахиад 20-иод орон вакцинжуулалтын ажлаа эхлүүлэх гэж байна.

Манай улс бол вакцинжуулалтын хуультай. Энэ хуулиар бид нар хоёр чиглэлийн буюу олон улсын эрүүл мэндийн байгууллагаас зөвшөөрсөн, нөгөө талдаа Дэлхийн эрүүл мэндийн байгууллагын хатуу зохицуулалттай гэдэг орнуудад зөвшөөрөгдсөн вакциныг л манай улс дотооддоо бүртгэх хуультай. Тийм учраас бид нар одоогоор Дэлхийн эрүүл мэндийн байгууллага энэ хатуу зохицуулалттай орнуудад бүртгэж байгаа вакцины асуудлыг л анхааралтай харж байгаа юм. Нэг ёсоноо Америкийн Нэгдсэн Улс, Европын Холбоо, БНХАУ, БНСУ гээд, энэ орнуудад батлагдвал манай улс дотооддоо хялбаршуулсан шугамаар энэ вакциныг бүртгэх ийм боломжтой. 1 сард энэ вакциныг манай улс, шаардлагатай вакцинуудыг бүртгэнэ үндэсний бүртгэлдээ. Ингээд энэ вакциныг бүртгэснийхээ дараа түрүүн хэлсэн гурав, дөрвөн чиглэлээр вакцин авах ажиллагаанууд хийгдэж яригдаж байна. Тэгэхдээ энэ зүгээр яригдаад байгаа юм биш ээ. Та бүхэн харсан байх, нэг дэх өдөр гэхэд Дэлхийн эрүүл мэндийн байгууллага Монгол Улсын Ерөнхий сайдтай уулзахдаа албан ёсоор.

**Г.Занданшатар:** Ганбат гишүүн 1 минут тодруулна.

**Д.Ганбат:** Тэр яриад байгаа сахилга, хариуцлагын вакцинаа өөрсдөдөө хийлгэх юм уу, хэлэхгүй юм уу, эсвэл огцрох юм уу та нар? Тэгээд л одоо ард түмнээ буруутгасан, аягүй бол одоо намайг буруутгасан ийм зүйл яриад байх юм. Ингээд сайхан тайлбар тавьдаг ийм хүнийг одоо Улсын онцгой комиссын даргаар тавьчихсан. Ажил бол муу л байгаа шүү дээ. Болохгүй л байгаа. Бас дээр нь нэмээд асуухад түрүүн Нямбаатар сайд яриад байх шиг байна лээ. Энэ архи дарсны асуудлыг архи дарстай тэмцэж биш, тийм ээ, өөрсдийнхөө нөхцөл нөхцөл байдлыг сайжруулж, хийх ёстой ёстойгоос биш, хорьж, цагдаад удахгүй хуурай хууль гаргаж байгаа мафийг бий болгодог ийм зүйл хүртэл гарч байсан шүү. Хууль хүчний байгууллагынхан бүр архи шагладаг зардаг тэр хүмүүсийг ивээлдээ авчихсан, тэр нь чөлөөтэй давхиад зардаг гэсэн тийм байдалтай байна гэсэн ийм зүйл гарч байна. Энэ маягаар бас явж.

**Г.Занданшатар:** 82 дээр, Содбаатар сайд хариулна.

**Я.Содбаатар:** Гишүүн ээ, архи дарстай холбоотой асуудлаар бол өнөөдөр бол 18 градус хүртэл согтууруулах ундааг нийслэлд зарах, худалдаалах юуг бол хаагаагүй байгаа. 18-аас дээш хатуулгатай архиудыг бол хаачихсан байж байгаа. Ер нь бол бүх нийтийн бэлэн байдлын зэрэгт шилжих үед бол бас согтууруулах ундаатай асуудлаар тодорхой хязгаарлалт хийх зайлшгүй шаардлага гарч байгаа юм. Энийг дагаад гэр бүлийн хүчирхийлэл, олон зүйлүүд бас нэмэлт ийм юмнууд гардаг учраас. Бусад орнуудад ч гэсэн ийм хязгаарлалтууд хийж байгаа шүү дээ. Тэгээд энэ хязгаарлалтуудын юмнуудыг л бид нар бас дотоодын нөхцөл байдал өөрсдийн юундаа тааруулаад ингээд зохион байгуулалтын арга хэмжээнүүдийг авч байгаа. Нийслэл болон аймгийн Засаг даргын захирамжаар тэр асуудлууд хэзээ нээх вэ, ямар горимоор явах вэ, үйлдвэр үйлчилгээ яаж явах вэ гэдэг зохицуулалт явдаг хуультай. Тэр хуулиараа бол Нийслэлийн онцгой комисс, аймгуудын Онцгой комиссууд дээр тухайн үедээ шийдвэрүүд гараад явж байгаа гэдгийг.

**Г.Занданшатар:** Эрхэм гишүүн Ганзоригийн Тэмүүлэн цахимаар асууна.

**Г.Тэмүүлэн:** Та бүхэнд энэ өдрийн мэндийг хүргэе. Тэгээд яах вэ, одоо бид нар бас энэ цар тахлын шинэ орчин нөхцөлд ажиллаж, амьдарч байна. Өнгөрсөн хугацаанд бас Засгийн газраас, Улсын онцгой комиссоос том бодлогын түвшинд авч хэрэгжүүлж байгаа үйл ажиллагаа, бодлого шийдвэрүүдийг дэмжиж байгаа. Тэр дундаа аж ахуйн нэгжүүд байгаа. Иргэд рүүгээ чиглэсэн энэ зөв зүйтэй тийм нэлээн шийдвэрүүд гарсан. Гэхдээ одоо бас энэ хуулийн нэмэлт, өөрчлөлттэй холбогдол холбогдуулаад бид нар бас болохгүй, бүтэхгүй, алдаа оноогоо бас янзлах ёстой. Хөрсөн дээр анхан шатан дээр болохгүй, бүтэхгүй зүйлүүд бас нэлээн гарч байна. Алдаа оноо бас байна аа, хариуцлагагүй үйлдлүүд бас байна. Тэгэхээр энэ хуулийн нэмэлт, өөрчлөлтийн хүрээнд бид нар энэ байгууллага хоорондын уялдаа холбоог хангах асуудлыг бас тусгаж оруулахгүй байсан уу? Энэ сахилга бат, хариуцлагын асуудлыг чангатгаж нэлээн тусгаж өгөх ёстой байсан уу гэдэг санал байгаад байгаа юм. Тэгэхээр хэд хэдэн хариуцлагагүй үйлдлүүд бол гарсан.

Нэгдүгээрт, энэ Энхсарангаас авхуулаад хөдөө, орон нутагт КОВИД цар тахал дэгдэж очсон. 11 сарын 28-нд Архангай аймагт бол хамгийн анхны тохиолдол хотоос сургуульд дэгдэн гарсан. Хорио цээрийн дэглэмтэй үед гарсан асуудал байгаа. Иргэдийн амь, нас хохирсон асуудлууд бас гарсан. 12 сарын 8-нд Архангай аймгаас ирсэн хүн “22-ын товчоон” дээр бас эмнэлгийн тусламж авч чадалгүй нас барсан. Нийслэлийн онцгой комисс болоод эрүүл мэндийн байгууллагаас эмнэлгийн үзлэг хийсний дараа, шалгалтын дараа явуулна гэсэн асуудал хөндөгдсөн байсан. Маш олон удаа эмнэлэг рүү залгасан гэдэг асуудал хөндөгдөөд байгаа. Яаралтай түргэн тусламж авч чадалгүй нас барсан асуудал харамсалтай зүйлүүд гарсан.

Хэрэв бид нар одоо юу гэдэг юм түргэн тусламжийг тийш нь шуурхай явуулаад, оношлоод эмнэлэгт шилжүүлсэн бол ийм зүйл болохгүй байсан. Ийм нөхцөлд бол, яг иймэрхүү онцгой нөхцөлүүдээр хатуу хуультай дүрэм яриад байж болохгүй байна. Хүнд суртал бол байж болохгүй байна. Улсын онцгой комиссын дэргэдэх Шуурхай штаб энийг шалгасан уу? Хариуцлага тооцсон уу? Тооцсон бол яг ямар арга хэмжээ авсан бэ? Хүний эрүүл мэнд, амь нас одоо хүний эрх ашиг бол нэгдүгээрт тавигдах ёстой байгаад байгаа юм. Тэгэхээр бид нар иймэрхүү зүйл дээр шуурхай арга хэмжээ авдаг байх ёстой гэж л хараад байгаа юм. Алдаагаа засдаг байх ёстой. Шуурхай хариуцлага тооцдог, байхгүй бол назгайрах зүйл бас гарах гээд байна гэж яриад байгаа юм. Тэгэхээр дахиж бид нар ийм алдаа гаргахгүй байх зүйл үүднээс, хүний амь нас эрсдэхгүй үүднээс анхаарах ёстой асуудал байна. Шуурхай хариуцлага тооцдог байх ёстой. Хаа хаанаа хариуцлага тооцох энэ асуудлыг хууль дээр оруулж өгөх, асуудлыг хөндөх ёстой байсан биш үү гэдэг асуудлыг ярих гээд байгаа юм.

Дээрээс нь ажлын уялдаа холбоо байна уу? Онцгой эрх бүхий байгууллагууд байгаа. Манай Мэргэжлийн хяналт байна, Эрүүл мэндийн газрууд байна. Дээрээс нь энэ цагдаа гэдэг юм уу, мэргэжлийн хяналтынхан гэдэг юм уу, бид нар маань хоорондоо уялдаатай холбоотой ажиллаж чадаж байна уу, үгүй юу? Одоо жишээ нь “22-ын товчоон” дээр үүсэж байгаа асуудлууд, иргэдийг 20,30 цагаар нь зогсоож байгаа ч гэдэг юм уу, барьж байгаа асуудлууд бас гарсан байсан. Тэгэхээр энэ болгон дээр чинь тэр ажлын уялдаа холбоо л бид нар л одоо энийг анхаарахгүй бол сайжрахгүй зүйлүүд гарч байна. Хөрсөн дээр анхан шатан дээр ийм хариуцлагагүй үйлдлүүд бол гарч байна гэдэг асуудлууд байгаад байгаа юм. Энэ асуудал хэрвээ хууль дүрмийн хүрээнд бид нар өөрчлөх ёстой бол энийг нь тусгаж өгье, хэрэв хатуу хариуцлага тооцох ёстой бол хийгээд авах ёстой асуудлууд байгаа юм биш үү л гэдэг асуулаад байгаа юм. Энэ дээр та бүхэн маань бас нэг хариулт өгөөч. Анхаарч үзээч ээ. Бид нар хүний амь нас, эрүүл мэндийн асуудлыг ярьж байгаа учраас хаа хаанаа энэ дээр бас хариуцлагатай хандаж, хариуцлага нэхэж ажиллах зайлшгүй шаардлага бол байна гэж хараад байгаа юм.

**Г.Занданшатар:** 82 дээр, Содбаатар сайд.

**Я.Содбаатар:** Салбар хоорондын ажлын уялдаа холбоог хангах чиглэлээр бүх яамдаас, холбогдох бусад байгууллагуудаас санал аваад энэ удаагийн хуулийн төслийн нэмэлтийг өргөн барьж байгаа. Гишүүн тодорхой, түрүүний хэлдэг ажлын хооронд уялдаатай холбоотой санал байвал бас хэлэлцүүлэг явцал нэмээд оруулж болох байх гэж ингэж бодож байна. Ер нь бол Архангай аймагт гарсантай холбоотой хоёр тохиолдлыг нь бол 12 дугаар сарын 2-ны өдрийн “22-ын товчоон” дээр хүн нас барсан асуудал бол хариуцлага тооцогдоод явна. Энэ дээр яагаад вэ гэхээр Эрүүл мэндийн сайд 11 сард гаргасан Эрүүл мэндийн хуулиар энэ КОВИД-19-ийн юугаар бид нар хүнийг эрүүл мэндийн шалтгаантай хүнийг нэвтрүүлэх асуудал бол зохицуулагдчихсан байсан л даа. Тэгээд тэр үед цагийн нөхцөлийг зөв үнэлж шийдвэр гаргах асуудал асуудалтай л холбоотой асуудал гараад байгаа юм.

Би өчигдөр бас “22-ын товчоо” болон бусад “Баруунтурууны товчоо” гээд бүгдээр нь тойрч явсан. Тэнд ажиллаж байгаа төрийн албан хаагчид бол бас амаргүй нөхцөлд ажиллаж байна л даа. Үнэхээр идэр ес эхэлчихсэн, өвлийн хүйтэнд халуун үзье гээд, тэр халууных нь шил нь олигтой ажиллаж өгөхгүй бас л амаргүй нөхцөлд энэ нөхдүүд ажиллаж байгаа. Зүгээр, нэг үеийг бодвол бас яах вэ, орох дулаан байртай, хоол ундтай л байгаа гэж, өөрсдөө. Хэрэглэж байгаа маск, халдвар хамгааллын юмнууд нь бол харьцангуй гайгүй байна лээ.

Гэхдээ тэр хүмүүст бас явж байх үедээ тодорхой чиглэлүүд өгсөн. Ер нь иргэдийг одоо энэ зорчих хөдөлгөөнтэй холбоотой гарч байгаа түр журам гарсан. Тийм учраас энэ эрүүл мэндийн чиглэлээр, ялангуяа ирж байгаа иргэдэд бол Эрүүл мэндийн сайдын тушаалаар батлагдсан тэр журмын хүрээнд хөнгөн шуурхай үйлчлэх, Улаанбаатар хотод хүлээж авах эмнэлгүүд нь бас тодорхой байгаа юм байна лээ. Энэ боомт, постоор орж ирвэл тэнд очиж хүлээлгэж өгнө гээд. Тэгээд энд Нийслэлийн эрүүл мэндийн газар, холбогдох хүмүүсийн асуудал энд үүсэж байгаа гэдгийг танд бас хэлье.

Ер нь бол Архангай аймгийн Батцэнгэл суманд 1 тохиолдол гарсан. Энэ тохиолдолоос хойш үндсэндээ одоо сар болох нь. Тийм учраас Архангай аймаг бол одоо голомт аймаг биш. Хяналтаас одоо ингээд үндсэндээ гарч байгаа. Энэ бол хүнсний зориулалтаар бүтээгдэхүүн авч гарсан. Ер нь одоо ч гэсэн хүнсний зориулалтаар явж байгаа тээврийн хөдөлгөөнийг бид нар хязгаарлахгүй байгаа. Гэхдээ энэ хүмүүс дээр тодорхой хяналтын систем тавьж хянах ийм чиглэлээр тодорхой зүйлүүд хийж байна. Эхэн үедээ, анх энэ хүнсний зориулалтаар гарч байгаа жолооч нар бас чөлөөтэй нэвтрүүлж байснаас шалтгаалсан. Батцэнгэл сум руу ийм тохиолдол гарсан. Гэхдээ энэ бол тухайн үедээ зөвшөөрөгдөөд явж байсан ийм хөдөлгөөн юм гэдгийг бас хэлье.

Зүгээр, энэ хуульд бол их тодорхой зүйлүүд бас байгаа юм. Хариуцлага тооцохтой холбоотой, энэ коронавируст халдвар /КОВИД-19/-ын энэ хуулийг хэрвээ зөрчвөл Зөрчлийн хуулиар хариуцлага тооцох зүйлүүд тодорхой зүйлүүд байгаа. Бид нар ч гэсэн зарим нэг зүйлүүдийг энэ удаагийн хэлэлцүүлэг дээр нэмж оруулж байна гэдгийг бас танд хэлье.

**Г.Занданшатар:** Тэмүүлэн гишүүн 1 минут.

**Г.Тэмүүлэн:** Тэгэхээр бид нар бас яах вэ, ер нь хүний амь нас, эрүүл мэнд, хүний эрх ашгаас илүү тийм хатуу хууль дүрмийг яриад, хүнд суртлыг бий болгоод байж болохгүй. Тэгэхээр бид нар анхан шатан дээр хөрсөн дээр, бид нарын болохгүй бүтэхгүй байгаа зүйлүүдийг ахиж алдаагаа давтахгүй байх үүднээс засаж залруулах ёстой. Тэгэхээр энэ хуулийн нэмэлт, өөрчлөлтийн хүрээнд энэ чиглэлээр бас хамтдаа ажиллая. Тэгээд Улсын онцгой комиссоос, Шуурхай штабаас ч гэсэн бас энэ анхан шат дээр болохгүй бүтэхгүй байгаа зүйлүүд дээр та бүхэн маань тэнд ажиллаж байгаа албан хаагчдын санал хүсэлтийг нь, иргэдийн санал гомдлыг аваад энэ дээр хамтраад ингээд хийгээд явъя гэдэг саналтай байна. Тэгээд бид нар энэ асуудлыг дахиж давтагдахгүй байх үүднээс хүний нэг ч хүний эрүүл мэнд, амь нас хохирохгүй байх үүднээс энэ шуурхай арга хэмжээг авах ёстой л гэдэг одоо саналтай байдаг. Тэгээд энэ дээр хуулийн төслийг шуурхай нэмэлт, өөрчлөлтийг оруулаад хийгээд явъя гэдэг саналтай байна.

**Г.Занданшатар:** Үг хэллээ. Эрхэм гишүүн Салдангийн Одонтуяа.

**С.Одонтуяа:** Хоёр тодорхой асуулт асуух гэсэн юм. Ер нь энэ улс орнуудын КОВИД-ын үед бас амжилттай даван туулж байгаа орнуудын туршлагаас Шинэ Зеландын туршлага, мэдээлэл хамгийн чухал байдаг юм байна л даа, иргэдэд. Иргэд чинь янз бүрийн асуудал болоход хамгийн түрүүн маш сандралд ороход энэ Засгийн газрын, Онцгой комиссын мэдээлэл маш чухал байдаг. Тэгэхээр энэ мэдээллийг л бид нар нэлээд сайн горимд нь оруулж өгөх асуудлаар манай Ардчилсан намын бүлэг өргөн барьсан хуульдаа оруулсан байгаа.

Нэгдүгээр асуулт, гадаадад байгаа монголчуудын эрхийг хамгаалах талаар Засгийн газрын өргөн барьсан хуульд яг ямар заалт орсон бэ? Одоо ингээд нислэг нь гэнэт цуцалдаг, иргэд маш хүнд байдалд орж байна. Өнөөдрийн байдлаар хамгийн аюултай нөхцөл байдалд байгаа нь бол Солонгос байна. 4 мянган иргэн яаралтай ирмээр байна гээд. Тэгээд Солонгост байгаа тэр түр хамгаалах байранд Монгол Улсын 12 иргэн өлсгөлөн зарласан байна. Өлсгөлөн зарлажээ. Түүний дотор хоёр сартай жирэмсэн эмэгтэй байна аа. Энэ бол одоо маш аюултай нөхцөл байдлууд үүсээд байгааг харуулж байгаа. Тэгэхээр энэ гэнэт цуцалсан асуудал чинь өөрөө хүний эрхийг нь зөрчиж байгаа юм уу, энэ хохирлыг нь хэн төлөх юм бэ гэдэг дээр иргэд дахиад л мэдээлэлгүй болдог. Тэгэхээр уржигдар харин Хүний эрхийн Үндэсний Комиссоос маш дорвитой, ийм хараат бус, мундаг шаардлага гарсан байна. Энэ гадаадад байгаа монголчуудын энэ нислэгийг гэнэт цуцалж байгаа явдал бол буруу зүйл юм, энэ бол хүний эрхийг зөрчиж байгаа асуудал гээд ингээд шаардлага хүргүүлсэн байна. Би бас энд баярлаж байна. Үнэхээр ингээд иргэдээ өмөөрдөг ийм хараат бус байгууллага бас гарч иржээ гэж. Тэгэхээр энэ цуцалсан асуудал сэтгэл санааны хохирол, хөрөнгө мөнгөний хохирлыг төрөөс хэрхэн хариуцах талаар энэ шинэ хуульд орсон уу? Нэгдүгээр асуудал.

Хоёр дахь асуудал. Хорих газар ял эдэлж байгаа, хөнгөн ялтай хүмүүсийн талаар би бас яримаар байна. Энэ хүмүүст одоо өршөөл үзүүлэх талаар Засгийн газар дээр энэ хуульд орсон зүйл байгаа юу? Эдгээр хүмүүс бол ажилтнуудаараа дамжиж халдвар авахад бас боломжтой. Тэгэхээр нэгэнт энэ газар халдвар авчихвал энэ хүмүүсийг тусгаарлах, эмчилгээ үйлчилгээ үзүүлэхэд хамгийн өндөр хүндрэлтэй бүлэг байгаа. Тэгээд би Америкийн Нэгдсэн Улсад нас барагчдын дундах судалгааг нэлээн үзлээ л дээ. Ямар хүмүүс энэ нас баралтад өртөөд байгаа юм гэхээр ерөөсөө дархлаагүй хүмүүс маш их өртөж байгаа. Тэгэхээр энэ ял эдэлж байгаа хүмүүс чинь бол нэг жилийн, хоёр жилийн ингээд л одоо хөнгөн ялтай хүмүүс байгаа. Энэ хүмүүс бол дархлаа нь маш муу байгаа. Тэгэхээр энэ асуудалд Нэгдсэн Үндэстний Байгууллагын Хүний эрхийн комиссоос тусгай уриалга гаргасан байгаа. Ял эдэлж байгаа хүмүүсийн эрүүл байх энэ асуудал дээр хүний эрхийн зөрчилгүй байхыг улс орнууд онцгой анхаарна уу гэсэн ийм уриалгууд гарсан байгаа. Тэгэхээр энэ бол урьдчилан сэргийлэх ажлын нэг чухал.

**Г.Занданшатар:** 82 дээр, Содбаатар сайд асуултад хариулна.

**Я.Содбаатар:** Тантай санал нэг зүйл байгаа юм. Энэ нэгдсэн бодитой мэдээллийг хүргэдэг сувгийг зөв болгох асуудал бол энэ. Одоо онцгой дэглэмийн үед, онцгой байдлын хувьд бас их чухал байна. Манайд харамсалтай нь ийм нэгдсэн тогтолцоо байхгүй. Манай мэдээллийн урсгал бол нэлээн тийм задгай учраас энийг дагаад үнэн, зөв, буруу мэдээлэл иргэдэд очих, тэрнээс болоод бас тодорхой, нийгэмд бухимдал үүсэх ийм хандлагууд бол ажиглагдаж байгаа. Тийм учраас аль болох энэ мэдээллийн урсгалаа нэгдсэн зөв бодитой болгох чиглэл рүү, бид нар тодорхой ажиллах. Энэ дээр ялангуяа Улсын онцгой комисс бол өвчин, голомт руугаа илүү анхаараад, энэ дээр бас алдаж дутагдалтай ажиллаж байгаа талууд байна. Тийм учраас бас иргэдэд болон хүмүүст зөв, буруу мэдээлэл очиж байгаа ийм талууд байгаа гэдэг дээр бас тантай санал нэг байна. Мэдээж хуулийн заалтад бол хязгаарласан заалтууд байдаг. Нэгдсэн яг мэдээлэл өгөх энэ заалт бол өмнөх хуулийн заалтад бол алга байна лээ. Танай Ардчилсан намын гишүүдийн өргөн барьж байгаа юун дээр бол тодорхой санал оруулж ирж байгаа юм байна гэж ойлгосон.

Хоёрт бол, гадаадад байгаа иргэдийн асуудал байгаа юм аа. Бид нар дотоодын нөхцөл байдлыг бас үнэлж байж гадаадад байгаа иргэдээ татахгүй бол дотоодын нөхцөл байдал амаргүй байна. Зун бол бид нар нийтдээ сардаа 5 мянга хүргэж татаад байсан. Тэр үед 110-аад тусгаарлах байр ажиллуулж болж байсан. Тэгээд бид нар тусгаарлах байрны дээр хяналт шалгалт 8, 9 сард хийгээд үндсэндээ 11 сар гэхэд 71 тусгаарлах байр ажиллаж байсан юм. Өнөөдрийн байдлаар 49 тусгаарлах байртай байна л даа, одоогоор бол. Яг энэ тусгаарлах байртай холбоотойгоор дотоодын голомтолж гарсан Баянзүрхийн халдвар нэлээн өргөн хүрээг хамарч, зөвхөн ойрын хувьд л гэхэд одоо энэ чинь 1 мянга 131 болоод байна л даа. Тэгэхдээ нөгөө нэг халдвараас шалтгаалаад, өчигдөр тавиад хүн гарлаа гэтэл тэрний ойрын явдлууд дам явдал байснаа ойрын явдал болоод л, тэгээд дахиад л ингээд л хүрээ өсөөд байгаа юм. Энэнээс шалтгаалаад дотоодын, яг өнөөдрийн байдлаар Улсын онцгой комиссоос тавьж байгаа шаардлагад нийцэх ийм байрны асуудал бол жоохон хүндрэлтэй байна. Энэнээс шалтгаалаад бид нар бол аль болох иргэдээ авах хүчин эрмэлзэлтэй байгаа.

Тийм ч учраас сая долоохон хоногийн өндөржүүлсэн бэлэн байдал нь зэрэглэл буурангуут дөрвөн удаагийн нислэгээр авсан шүү дээ. Тэгээд иргэдээ татан авахыг энэ хуульд ингээд заачихсан байгаа. Бид нар энэ хуулийнх нь юуг бас дахиад өөрчлөлтөөр оруулж байгаа, 8.1.1-ийг. Тэнд юу гэж заасан байдаг вэ гэхээр гадаад улсад байгаа Монгол Улсын иргэн буцаж ирэх хүсэлт гаргасан тохиолдолд тухайн улс дахь хөгжлийн дархлалт эрсдэл, шууд нислэгийн боломж зэрэг бусад нөхцөл байдлыг харгалзан татан авах ажлыг үе шаттай зохион байгуулна гэсэн ийм одоогийн хуулийн заалт байгаа. Энэ хуулийн заалтынхаа хүрээнд явж байгаа. Тусгаарлах байртай холбоотой, татан авалттай холбоотой асуудлуудыг бид нар дотоодын нөхцөл байдлаа харгалзаж байж л одоо яг төдийд нислэг эхлүүлнэ гэдэг ийм зүйлийг хэлэх байна.

**Г.Занданшатар:** Содбаатар сайд гүйцээж хариулна.

**Я.Содбаатар:** Бүх дипломат байгууллагуудад бас үүрэг чиглэл өгөгдсөн. Тэнд байгаа иргэдийн эрх ашгийг хамгаалах чиглэлээр тодорхой арга хэмжээнүүдийг авах ёстой. Гадаад хэргийн яамны дэргэд Гадаадад байгаа иргэдэд туслах сан байгуулсан. Тэр санд бас тодорхой хөрөнгө мөнгө байгаа. Сая бол Европын гэнэт цуцлагдсан Франкфуртын онгоцны нислэг цуцлагдсан хүмүүс дээр санхүүгийн дэмжлэг үзүүлсэн. НҮБ-ын дэргэдэх Олон улсын шилжилт хөдөлгөөний байгууллагын шугамаар тэр хүмүүсийн хатуу суудлуудыг нь цуцлагдсан юмнууд дээр бас санхүүгийн дэмжлэг үзүүлсэн. Бусад, энэ нислэгүүдийг гэнэт зогсоож байгаатай холбогдуулж болон тухайн орон нутагт санхүүгийн хүндрэл байдалд орчихсон иргэдэд туслах, тэд нарт тусламж, дэмжлэг үзүүлэх чиглэлээр уул нь сая бас тодорхой үүрэг чиглэлүүд өгөгдсөн юм байгаа юм. Зүгээр, яг газар дээрээ ямархуу, хэрэгжилт удаашралтай байж магадгүй. Солонгос улсад бол саяын хэлээд байгаа нөхцөл байдалтай холбогдуулан өчигдөр хүртэл Гадаад хэргийн сайд Солонгост байгаа Элчинтэй ярьж, тодорхой үүрэг чиглэлүүд өгөгдөөд явж байгаа гэдгийг хэлье.

Хөнгөн ялтай хүмүүсийн ялыг хөнгөлөх, чөлөөлөх өршөөл үзүүлэхтэй холбоотой асуудлаар судалгаа юмнууд бол Засгийн газар дээр гарсан. Хуульд оруулсан зүйл алга байна. Засгийн газар дээр бол нийтдээ 1300-н хэдэн хүүхдүүд байгаа юм байна лээ, хөгжлийн бэрхшээлтэй иргэд байгаа юм байна лээ, уушгины суурь өвчтэй хүмүүс байгаа юм байна лээ, 65-аас дээш настай гэсэн ийм байдлаар судалгаа гаргасан юм байна лээ. Хууль зүйн сайд онлайнаар оролцож байгаа учраас нэмээд бас хэлэхийг хүсэж байна. Ер нь бол асрамжийн газар, хорих байгууллага, эрүүл мэндийн байгууллагууд бол гадаадад хамгийн их эрсдэлтэй гэж үзэж байгаа юм. Нэг халдвар гарвал тэд нар одоо бас битүү орчинд тодорхой хэмжээгээр олуулаа байдаг, энэ юу нь бол амаргүй нөхцөлд байгаа. Тийм учраас бид нар энэ бүх Шүүхийн шийдвэр гүйцэтгэх байгууллагын бүх байгууллагуудыг өндөржүүлсэн бэлэн байдлын зэргийн хүчитгэсэн хамгаалалтыг нь гаргаж гаднаас эргэлт оруулах гээд олон юман дээр нь журмын өөрчлөлтүүд хийгдэж байгаа. Хууль зүйн сайд нэмж хэлэх байх.

**Г.Занданшатар:** Нямбаатар сайд асуултад хариулна.

**Х.Нямбаатар:** Та бүхэндээ өдрийн мэнд хүргэе. Шүүхийн шийдвэр гүйцэтгэх байгууллагын харьяа хорих ангиудад нээлттэй болон хаалттай хорих ангиудад хоригдож байгаа 4500 орчим ялтан байгаа. Мөн Шүүхийн шийдвэр гүйцэтгэх ерөнхий газрын харьяа цагдан хорих байруудад албадан саатуулагдсан, цагдан хоригдсон бас 1 мянга гаруй хүн байгаа. Шүүхийн шийдвэрээр баривчлагдсан гээд нийтдээ 6300 гаруй хүн цагдан хорих байр, хорих ангиудад ингээд үндсэндээ хоригдож байна. Эдгээрээс 60-аас дээш насны болон архаг хууч өвчтэй 700 гаруй хүмүүсийн судалгааг Шүүхийн шийдвэр гүйцэтгэх ерөнхий газраас гаргасан байгаа. Үүнд архаг сүрьеэ болон бусад хууч өвчтэй хүмүүс болон энэ КОВИД-19 халдварт цар тахлын үед өвчинд нэрвэгдэж болзошгүй ийм хүмүүсийн судалгаа гэсэн ийм байдлаар гаргасан.

Дээр нь нэмээд нэг зүйл хэлэхэд шийдвэр гүйцэтгэх ерөнхий газрын харьяа цагдан хорих байруудад Эрүүгийн хэрэг хянан шийдвэрлэх хуульд заасны дагуу цагдан хорих арга хэмжээ авагдсан хүмүүсийг шууд цагдаагийн байгууллагаас хүргэж өгөхөд нэг хүндрэл үүсэж байгаа. Өнгөрсөн 7 хоногийн тав дахь өдөр Баянгол дүүргийн Цагдаагийн нэгдүгээр хэлтсээс хүн амины хэрэгт сэжиглэн нэг иргэнийг саатуулж хүргэх явцад түргэвчилсэн оношлуураар эерэг гэдэг ийм юм гарсан. Энэтэй холбогдож бид бүхэн бас Баянгол дүүргийн эрүүл мэндийн байгууллагуудын тусламжийг авч дахин PCR-ын шинжилгээнд орсны үр дүнд энэ маань сөрөг болох нь батлагдсан. Тэгэхээр цаашид энэ хорих анги болон баривчлах байранд хүн албадан саатуулах явцад ийм хүндрэлүүд гарч байгаа. Эрүүл мэндийн сайдтай бид нар бас ярилцаад Шүүхийн шийдвэр гүйцэтгэх ерөнхий газарт PCR-ын төв, шинжилгээ хийх цэгүүдийг нээж ажиллуулахаар ингээд төлөв төлөвлөж ажиллаж байна. Би хариуцаж дууслаа.

**Г.Занданшатар:** Баярлалаа. Эрхэм гишүүн Цэрэнжамцын Мөнхцэцэг

**Ц.Мөнхцэцэг:** Энэ цар тахлын хатуу нөхцөлд бид нар хүний эрхийн зөрчлийг хамгийн анхаарах ёстой болчхоод байна. Үндсэн хууль болон бусад хуулиар олгогдсон хүний эрхийг хамгаалах, хэдийгээр одоо хатуу хөл хорио байгаа ч гэсэн энэ дээр бид нар анхаарах ёстой. Энэ цар тахлын эсрэг хуулийн 5.1.1, Үндсэн хуулийн 16.6 дээр эрүүл мэндийн тусламж үйлчилгээ авах, эрүүл мэндээ хамгаалуулах хэрэгтэй байгаа. Гэтэл Архангай аймгаас ирээд Баянзүрхийн товчоон дээр нас барсан 58 настай иргэн байна. Сэлэнгэ аймгаас мөн яаралтай ирээд Эх, нялхсын эрүүл мэндийн төвд мөн хангалттай эмнэлгийн тусламж авч чадаагүй нас барсан гэдэг ийм арван настай хүүхдийн тохиолдол байна.

Энэ бүхнээс харахад эрүүл мэндийн үйлчилгээ тэгш хүртээмжтэй байх, эрүүл мэндийн тусламж үйлчилгээг Засгийн газар хэрэгжүүлэх ёстой. Энэ үүрэг маань хангалтгүй байгаад байгаа юм биш үү? Уг нь энэ асуудлыг Эрүүл мэндийн сайдаас асуумаар байсан, сайд даан ч гараад явчихлаа л даа. Мөн бас нэг ийм журам гарчихлаа л даа. Энэ тусгаарлах байранд байгаа иргэд журам зөрчсөн иргэнийг олон нийтэд мэдээлж байна гэж. Энэ маань нөгөө хүний эрхийн ялгаварлан гадуурхал биш үү? Бид нар хүний эрхийг хангах, хэн нэгнийг ялгаварлан гадуурахгүй энэ цар тахлыг даван туулмаар байгаад байна. Мөн дараагийн нэг асуудал нь, гадаадад байгаа иргэдийнхээ талаар Элчин сайдын яамдууд маань хэр анхаарч ажиллаж байгаа юм бэ? Тэр Франкфуртын нислэгээс эерэг гэдэг шинжилгээтэйгээр хоцорсон иргэний тохиолдолд маш их хүмүүс анхаарлаа хандуулж байна л даа. Эндээс харахад бол Элчин сайдын яамд маань иргэдийн эрх ашгаа хамгаалах үүргээ хангалтгүй биелүүлээд байгаа юм биш үү?

Дараагийн нэг асуулт нь, энэ шинэ хуулийн 7.1.23 дээр эрүүл мэндийн тусламж үйлчилгээ, вакцин, ийм хэрэгслээр иргэдийг тэгш хүртээмжтэй хангана гэдэг ийм өөрчлөлт орж байна. Тэгэхээр энэ вакциныг эхний ээлжид ямар бүлэг, хүн ам яаж хэсэгт хийх вэ? Ер нь эхний ээлжид нийт хүн амынхаа хэдэн хувьд нь хийхээр төлөвлөж байгаа вэ? Бусад улс орны жишгээр бол энэ хамгийн эрсдэлтэй бүсэд байгаа хүмүүсээ түрүүлж хийгээд байх шиг байна. Эрүүл мэндийн салбар болон тухайн эмзэг эрсдэлтэй бүлгийн иргэддээ. Тэгэхээр манайх одоо энэ бодлого нь ямар гарах вэ?

7.1.4 дээр бас ийм заалт байдаг шүү дээ. Цар тахлын эрсдэлтэй бүсэд байгаа эмнэлгийн ажилтнууд, байгууллага, ажилтнуудыг шаардлагатай тоног төхөөрөмжөөр хангана. Мэдээлэл, сургалтыг үйлчилгээ явуулна, сэтгэл зүйн болон бусад дэмжлэг үзүүлнэ гээд байгаа. Тэгвэл энэ газар дээрээ ажиллаж байгаа, эмч, эмнэлгийн ажилтнууд, цэрэг, цагдаа, дотоодын цэргийн сургуулийн сонсогчид гэх мэт олон хүмүүст энэ тусламж үйчилгээ хэр хүрч байгаа вэ? Ер нь ээлжийн ажлын цаг болон хөдөлмөрийн нөхцөлийг хэр хангасан бэ? Энэ тал дээр Улсын онцгой комиссоос болон, уг нь Эрүүл мэндийн сайдаас мэдээлэл, хариулт авмаар байна.

**Г.Занданшатар:** Содбаатар шадар сайд асуултад хариулна.

**Я.Содбаатар:** Энэ онцгой нөхцөлд КОВИД-19 цар тахал дэлхий нийтэд тарсан. Энэ нөхцөлтэй холбоотой ер нь бол бүх нийтийн бэлэн байдлын зэрэг Гамшгийн тухай хууль, КОВИД-ын хуулиуд дээр тодорхой эрхүүд хязгаарлагдаж байгаа. Бусад оронд ч хязгаарлагдаж байгаа. Тэгэхдээ аль болох хүний эрхийн суурь үндсэн зарчмуудыг алдагдуулахгүй байх гэсэн ийм л бодлогоор Улсын онцгой комисс ажиллаж байгаа. Тэгэхдээ хуульд бол тодорхой хязгаарлалтууд хийх эрхүүд нь бас зааж өгсөн. Тэр хүрээнд ажиллаж байгаа. Хүний эрхийн Үндэсний Комисст бас мэдээллээ солилцох Хүний эрхийн Үндэсний Комиссоос хоёр ч хүн томилогдож, Улсын онц комиссын шуурхай Онцгой комиссоос явуулж байгаа үйл ажиллагаануудад цаг тухай үед нь бас мэдээлэл өгөөд явъя гэсэн ийм байдлаар ажиллаж байгаа. Хүний эрхийн асуудлыг ярилгүй яах вэ? Гэхдээ бас энэ үед бол зарим нэг хязгаарлалтууд ингэж хийгддэг байна шүү гэдгийг гишүүд маань ойлгоосой гэж хүсэж байна.

Мөнхцэцэг гишүүн сошиал дээр гарсан юмнууд дээр нэлээн мэдээллүүд байсан учраас би одоо тайлбар өгөхөөс аргагүй учраас өгье. Эх, нялхасын төв дээр очсон тэр Сэлэнгийн юуг бас тодорхой шалгалт юунууд нь мэргэжлийн байгууллагад нь шалгалт хийгээд тэр эрүүл мэндийг дотоод шалгалтаараа үзсэн юм байна лээ шүү дээ. Тэр хүүхэд нь ирээд бас л хүний амь нас учраас энд эмнэлгийн үйлчилгээ авснаасаа хойш долоогоос долоо хоноод билүү, би буруу санаж байж магадгүй. Арваад хонож байж амь нас нь эрсдсэн юм байна лээ. Энд зохих үйлчилгээнүүдийг бүгдийг нь үзүүлсэн л гэж мэргэжлийн байгууллагууд бол дүгнэлт нь гарсан юм байна лээ.

Франкфуртын нислэгээс хоцорсон эмэгтэйн асуудлаар бол өөрөө уучлал гуйсан шүү дээ. Та бас харсан байх. Элчин сайдын яамныхан очоод уулзаад тодорхой дундаасаа хүртэл хөрөнгө мөнгө цуглуулаад гурван байранд оруулах хүсэлт тавиад ингээд явсан юм байна лээ шүү дээ. Тэгээд нэг зүйлийг бас манайхан ойлгомоор байгаа юм. Энэ бол иргэдийн яг энэ хүнд нөхцөлд нь өвчин зовлон сонсчихсон, оношоо сонссон байх үед нь юм уу, лайв хийдэг, мэдээлэл авдаг. Тэр хүн маш их стресстэй, маш их хүнд байгаа үедээ янз бүрийн байдалд оруулдаг ийм зүйлүүд их гарч байна. Энийг одоо хаана хаанаа бас анхаармаар байгаа юм. Цэргийн төв госпитал дээр лайв хийсэн. Ажлын хэсэг гаргаад Батлан хамгаалах яамнаас шалгасан. Тэр эмэгтэй эргээд уучлал гуйсан гэж байгаа юм, эмч нараас. Яг онош сонсоод байж байхад тэр хоёр, гуравхан цагийнх нь хугацаанд. Энэ оношийг сонссоны дараа хоёр, гурван цагийн хугацаанд маш их стресстэй, маш их айдастай байгаа шүү дээ.

Өчигдөр нэг хүүхэд бас тийшээгээ хэвтүүлчихлээ гээд ингээд, ах нь бол лайв хийлээ гээд бас гарсан. Цэргийн төв госпитал дээр. Ахаас нь илрэхээр нь гэрт нь хамт амьдардаг хүүхдийн ээжтэй нь авчраад ойрын хавьд л гээд буудалд байсан хүүхэд нь өвдсөн. Цэргийн госпитал дээр аваачиж эмнэлгийн тусламж үзүүлэх шаардлага гарсан. Яагаад вэ гэхээр түргэвчлэн шинжилгээгээр эерэг гарсан. Тэгээд тэр ковитой тасагт оруулаагүй, хүлээн авах дээр тусгай өөр тасагт оруулаад эмчилгээ хийж байх хооронд PCR- ын шинжилгээний хариу гарсан. Сөрөг гарсан, халдваргүй. Тэгээд тэр юуг нь эрүүл мэндийн үзлэгээ Эх, нялхсын төвөөс үзүүлээд биеийн байдлыг нь хэвийн байдалд оруулаад тогтворжуулаад, Сонгинохайрханы эмнэлэг рүү шилжүүлсэн байх жишээний. Тэгээд өчигдөр үдээс хойш жишээ нь тэрийг тойроод л одоо ингээд ярих жишээний л ийм л байгаа юм л даа. Тэгэхээр энэ чинь өөрөө, энэ мэдээллүүдийг яг авч хүргэлгүй яах вэ?

Бид нар энэ сошиал орчинд болон иргэдийн гаргаж байгаа санал хүсэлт, мэдээллүүдийг авч, өдөр болгон мониторинг хийж, тэрний дагуу шуурхай арга хэмжээнүүдийг авч уян хатан хандаж байгаа, хандаж байгаа. Гэхдээ энэ хүмүүсийн ялангуяа онош сонссон энэ богинохон хугацаанд нь энэ хүмүүсийн өвчин зовлонгоор тоглолт хийдэг ийм байдал бол явцгүй ээ. Энийг цаашдаа анхаарах хэрэгтэй гэж ингэж бодож байна. Бид нар гадаадад байгаа иргэдийн эрхийн асуудлаар Хүний эрхийн комиссоос шаардлага ирүүлсэн байна лээ. Яг бодит, Монгол Улсынхаа нөхцөл байдал, гадаадад байгаа иргэдийн нөхцөл байдал гээд хаана хаана энийгээ бид нар.

**Г.Занданшатар:** 82 дугаар микрофон, үргэлжлүүлье.

**Я.Содбаатар:** Тийм учраас энэ гарч байгаа асуудлуудаар бид нар аль болох хүний эрхийг хамгаалах, гарч байгаа энэ янз бүрийн алдаа дутагдлуудыг тухайн үрд нь уян хатан шийдвэрлээд явах, иргэдээс гарч ирж байгаа гомдол саналуудыг бас уян хатан байдлаар шуурхай шийдвэрлэх бодит байдлыг үзэх чиглэлээр тухайн бүрд нь Улсын онцог комиссын шуурхай штаб дээр ажлын хэсгүүд гараад юм уу, тодорхой ажлууд хийгдээд байгаа гэдгийг бас тодотгож хэлье.

Вакцины хувьд бол нийт хүн амынхаа 20 хувийг нь эхлээд вакцинжуулна. Энэ “Ковакс” буюу Дэлхийн эрүүл мэндийн байгууллагын “Ковакс” механизмын хүрээнд, цаана нь нийт иргэдийнхээ 60 хувийг вакцинд хамааруулах энэ тооцоо судалгаа юмнуудаа бид нар хийгээд худалдан авах болон бүх мэдээ мэдээллүүдийн ажиллагаанууд хийгдэж байна. Одоогоор энэ дэлхий нийтэд хэрэглэгдэж эхлээд байгаа вакцинуудаас бол 16, 18 наснаас доош насны хүүхдүүдэд хийх заалттай вакцин хараахан гараагүй байх шиг байна, мэргэжлийн хүмүүсийн өгч байгаа мэдээллээр. Тийм учраас бид нар 1 сая 300 хүнээ хасах юм бол цаана нь байж байгаа 2 сая хүнийг нийтэд нь вакцинжуулах энэ вакцины тоо хэмжээг бол тооцож оруулж ирж байгаа. Зүгээр, вакцин хийлгэх үү, үгүй юу гэдэг бол хуулиараа сайн дурын үндсэн дээр хийдэг ийм хуультай Монгол Улс.

Тийм учраас вакцинжуулалтын ажлыг бол голомтод ажиллаж байгаа эмч нараас эхэлнэ ээ. Ингээд үндсэндээ арваад ангилалтай байгаа эмч нар, дараа нь суурь өвчтэй, эрхтэн шилжүүлэн суулгуулсан, суурь өвчтэй хүмүүс, диализийн аппаратад орж байгаа хүмүүс гээд ийм суурь өвчтэй хүмүүс байна. Тэгээд 55-аас дээш насны ахмадууд, ингээд тодорхой тодорхой, уушгины амьсгалын замын өвчтэй хүмүүс гээд бүлэг бүлгээр нь ангилчихсан байгаа, дарааллуудаар нь. Тэр дарааллын дагуу энэ вакцинжуулалтын ажил явагдана. Вакцинжуулалтын ажлыг нэгдүгээр улиралдаа багтаж эхлүүлэх бодолтой бүх төлөвлөгөө юмнуудыг батлаад явж байна.

**Г.Занданшатар:** Эрхэм гишүүн Норовын Алтанхуяг гишүүн.

**Н.Алтанхуяг:** Өглөө манай гишүүд ярилаа шүү дээ, Ардчилсан намын бүлгийн санаачилга, Сүхбаатар нарын гишүүд ломбардын зээлийн хүүг багасгая гээд, амьдрал их ойрхон юмнууд санаачилчихсан байна. Тэд нарыг уг нь эд нартай нийлүүлээд л оруулчихмаар байх юм. Энэ хууль чинь тийм яаралтай юм шийдээгүй байлаа шүү дээ, Содбаатар сайд. Би бас Байнгын хороон дээр ярьсан юм. Энэ 4 сард баталсан хуулиараа манай Их Хурлын гишүүнийг анхаармаар байна. Бараг төсөвт тодотгол хийхгүйгээр, дураараа загнадаг хуулийг энэ КОВИД-ын хуулиар өгчихсөн юм байна лээ. Хүрэлбаатар сүүлийн үед харагдахаа байчихсан чинь тийм хууль батлуулаад зугтчихсан хүн байна шүү дээ.

Одоо энэ хуулиар юу болж байна гээч? Аймаг нийслэл, сум дүүргийн Засаг дарга нар хөрөнгөө дотроо гүйлгэх, урсгал зардлыг хөрөнгөө хоорондоо шилжүүлэх ийм л эрх өгч байгаа хууль байна лээ шүү. 1276 Тамгын газрын дарга нарын сонгон шалгаруулалтын хугацааг нь хойшлуулж байгаа юм байна лээ. Ийм л хууль хэлээ. Тэгээд та нар энэ хуулиа үзэж жаахан яриад, цаана чинь ард иргэд юу хүсээд байна вэ гэхээр манай Эдийн засгийн бодлогын байнгын хорооны дарга нэг юм бас худлаа яриад л суугаад байх юм. Одоо тэр КОВИД-ын Түр хороонд ороод хэдүүлээ жаахан ажил хиймээр байгаа юм. Яаж хүмүүс амь зуулгаа амжуулах вэ, ажил хөдөлмөр яаж хийх вэ, тав гурван төгрөг яаж болох вэ. Ийм л асуудал байна. Эдийн засаг гэж томоор хэлээд ч яах вэ. Ийм юман дээр нэг жаахан анхаармаар байх юм. Би тийм нарийн ширийн юм асуухгүй байгаа шүү. Тэгээд надад ийм гурван ширхэг санал байгаа.

Одоо энэ манай түшмэдүүдийг, сайд нарыг харахаар бүх юманд хариулт өгчих юм. Тэгээд хэн нэгэн иргэн ямар нэгэн юм ярьсан байхад л тэгээд, тэгээд тэгсэн байхгүй юу, тэгээд тэр чинь тэгээд уучлал гуйгаад дууссан байхгүй юу. Бүх юм ингээд иргэдийн уучлал гуйлтаар дуусах юм. Дарга нар хэзээ уучлал гуйх юм бэ? Хэзээ огцорч өөрчлөгдөх юм, хэзээ наад арга барил чинь сайжрах юм бэ? Уг нь байлгаад юмыг нь хийлгэчихье гэсэн, байгаа ч нэмэргүй л болчхоод байна л даа. Тэгэхээр би гурван санал хэлье. Минут дуусчихвал миний 1 минутыг өгчхөөрэй.

Гадаадад байгаа иргэдийг авна гэж зарлачхаад цуцалдгаа больё оо. Авах авахгүй тухай асуудлаа сайн судалж байгаад нэг л шийдвэр гарга. Ер нь битгий юмнаас буцаж байна л даа. Хоёр дахь нь, шинжилгээгээ зөв хий. Эмнэлгээс гарч байгаа хүн одоо шинжилгээгүйгээр гарна гэж байх уу?Та нар нэг юмыг ойлгооч. Шинжилгээ чинь тухайн үед л тэр хүн тийм вирус байна уу, үгүй юу гэдгийг л үзнэ. Гурав хоногийн дараа дахиад үзэхэд дахиад халдвар авчихсан байх юм бол яах юм бэ? Ийм наад захын хамгийн энгийн ойлголтгүйгээр тэгээд яаж та нар шинжилгээ хийдэг юм? Гурав дахь нь, би өчигдөр танд хэлсэн шүү дээ, Содбаатар сайд. Хилээр нэвтрүүлдэг юмаа хий л дээ. Бүх юманд хариулт өгөх юм. 20-иод жолооч л яригдаж байгаа гэсэн. 20 жолоочийг 100 болгооч дээ. Тэгээд л ямар ч асуудалгүй шүү дээ, орж, гарах. Тэр хооронд нь машин тэрэг барьдаг хүнийхээ тоог л шинжилгээг нь янзлаад л гялс хийчих л дээ. Би ийм тодорхой юм хэлж байна. Та битгий миний хойноос дахиад мянган юм яриад унаарай. Тэгээд ажлаа хий.

Эцсийн эцэст энд бид нар Их Хурлын гишүүд асууж, та нар хариулснаар амьдрал ахуй сайжирч КОВИД гэдэг вирус үхэж үрэгддэг бол одоо үхэж үрэгдэхээр л цаг өнгөрлөө. Харин цаана чинь толгойгоо өндийлгөөд босож ирээд байна. Тэр босож ирж байгаа дайсантайгаа тэмц. Тэгэхдээ зөв, төлөвлөлттэй, зөв стратегитай төлөвлөгөөтэй. Ингэж тэмцэж жаахан шинжлэх ухаан нэммээр байна. Тэр Америкаас нэг залуу нэг юм яриад л байсан. Би эртээд сонслоо. Авмаар санаа их л байлаа шүү дээ.

**Г.Занданшатар:** 82 дээр, Содбаатар сайд.

**Я.Содбаатар:** Алтанхуяг гишүүн ээ, бид хоёр чинь уул нь хоёулаа энэ чуулгангүй ч гэсэн яриад л байгаа юм л даа. Тэгээд энд орж ирээд өөр юм яриад байгаа болохоос. Замын-Үүдийг би танд өчигдөр хоёулаа ярихдаа хэлсэн шүү дээ. Одоогоор ингээд Хятадын тал нь ийм шаардлага тавиад 50 жолооч авна гэсэн юм. Тэгээд манайхаас 18 жолооч эхлээд 10-нд гарсан. Одоо 32 жолооч нь энэ бүтэн сайн өдрөөс орно оо. Ингээд 50 жолооч өдөрт гурван эргэлтээр буюу 150 машин орно. Тэгээд дараагийн 50 жолоочийг нь бид нар одоо сонгоод бэлдчихсэн байна. Ирэх 7 хоногт Хятадын тал руу тэр 50 жолооч оронгуут дараагийн 50-ийг нь оруулаад хугацаа нь 28 хоног байгаа юм, Хятадын талаас тавьж байгаа шаардлага нь. Энэ шаардлагын хугацаанд нь оруулна гэдгийг танд хэлье.

Шинжилгээ, энд бас эрдэмтэд ажиллаж байгаа л даа. Энэ вирусыг чинь нэлээн сайн судалчихсан юм байна лээ шүү дээ, дэлхийд. Эхний 2 өдөр бол илрэхгүй. 3 дахь өдрөөс, 8 дахь өдрөө энэ хамгийн өндөр вирус тараах чадвартай. 8 дахь өдрөөс нь дархлалын эсүүд нь ажиллаж эхлээд, 14 дэх өдрөө хүртэл ажиллана. 14 дэх өдрөөсөө цаашаа вирус дотроо байсан ч гэсэн халдварлах чадвар маш бага, бараг 0, хэдэн хувьтай багасаад ирж байгаа. Энэ учраас 14 хоногоор нь нууц үеийг нь тогтооё гээд, яг энэ дагуу л шинжилгээний давтамж юмнууд явж байгаа.

Шинжилгээн дээр бид нар, сая гэхэд Баянзүрхийн тэрийг хоёр удаа шинжилсэн хүнээс л гарчхаж байгаа юм л даа. 12 сарын 7-нд 44 дүгээр сургууль дээр очиж үзүүлээд, шинжилгээ хийгээд сөрөг гараад, тэгээд тэрний дараа 11-ний өдөр эмнэлэгт хэвтэхэд нь шинжилгээ хийгээд сөрөг гараад, тэгээд таван өдөр эмнэлгээр яваад халуун нь олигтой буурахгүй болохоор нь дахиад шинжилгээ хийсэн чинь л гарчхаж байгаа юм. Төмөр замын гээд байгаа тохиолдол энэ хоёрын аль нэгээс нь эхтэй байж магадгүй гэж байгаад, төмөр замд амьдардаг тэр эмэгтэйгийнх нь хэвтэхэд нь шинжилгээ хийсэн, гарахад нь шинжилгээ хийсэн. Аль алин дээр нь илрээгүй. Яахав, Баянзүрхийн эмнэлэг хувийн эмнэлэг байгаа учраас зарим нэг өвчтөнүүдийг гарахад нь шинжилгээ хийгээгүй талууд илэрч байгаа, сая шалгалтын явцад. Би түрүүн хэлсэн, өнөөдөр үдээс хойш бид нар шалгалтын мэдээллүүдийг сонсоно гэж байгаа.

Гадаадад байгаа иргэдийн юмыг төлөвлөж болохгүй байна л даа. Болдог бол энийг төлөвлөчихмөөр л байгаа юм. Дэлхийн бүх орнууд төлөвлөж чадахгүй байх шиг байна. Сая Англид мотивацитай вирус гарлаа гээд, бүх л Английн нислэгүүд цуцаллаа л даа. Яг энэнтэй адилхан бид нар хэрвээ Баянзүрхийн тохиолдол гараагүй бол иргэдээ авчихъя гэж бодоод байгаа байхгүй юу. Баянзүрхийн энэ тохиолдол гараад массын дундаас 8 хүн гарсан юм л даа. Одоо илэрчхээд байгаа 100 гаруй хүний чинь 8 нь массын дунд, 12 сарын 1-нээс хойш эмнэлгээс гарсан 200-н хэдэн хүн байна л даа. Тэд нар гэрээр нь орчоод шинжилсэн чинь тэр дотроос ойрын хавтлын 76 байна. Тэр 76-г шинжилсэн чинь 8 гарчихсан байхгүй юу. Тэгэхээр масс руу нийт иргэдийн дунд өвчлөл тарах магадлал өндөртэй байна. 9 дүүргийн 6 дүүрэгт нь энэ хүмүүсийн ойрын хавьтал байна. Энийг нь бүгдийг үзээд бид бүхэн ийм хатуу хөл хорио цаашаа цар тахал нийтийн өвчлөл болгочихгүйн тулд л авч байгаа юм. Тэрийг дагуулаад сая Сөүлийн нислэгийг цуцаллаа л даа. Тэгэхгүй бол бид бүхэн аль болох нислэгээ цуцалчихгүй байх, боломж л гарвал гадаадад байгаа иргэдээ татчихъя гэдэг ийм бодлогыг төр, Засгийн газар баримтлаад л оруулж байгаа юм.

Энэ нь өвчний нөхцөл байдал, тархалтын нөхцөл байдал бол бид нарын зарим нэг тооцоолж чадахгүйгээр явж байгаа болохоор. Бусад орон ч гэсэн зогсоох, хилээ хаах, нислэгээ цуцлах ажлуудыг бүх л орон хийж байна л даа. Энэ өвчин учраас. Тэгэхгүй бол яг төлөвлөөд болдог, хугацаатай хоногтой юман дээр хийж байгаа бол бас учир олдчих болов уу л гэж бодож байна. Зөвхөн Баянзүрхийн юу гарснаас болоод бид нарын бэлдсэн байсан нөгөө камертай, зарлах мэдээлэхтэй, иргэдэд нэг өрөөнд нэг нь байх, нэг айл нэг өрөөнд байх энэ зарчмаар бэлдэж байсан 1300 гаруй сул өрөө байсан байхгүй, уул нь. Энэ буудлыг чинь л сүүлийн долоохон хоног бид нар дүүргэчхлээ шүү дээ, ойрын хавьтлуудаараа. Ийм, ийм хүндрэлүүд гараад байгаа болохоор би тайлбар хэлээд байгаа юм. Тэгэхгүй бол гишүүдийн хэлж байгаа болон.

**Г.Занданшатар:** Хөнжлийнхөө хэрээр хөлөө жийж, адууныхаа хэрээр исгэр гэдгийг бас анхаарахгүй бол.

Эрхэм гишүүдэд анхааруулж хэлэх нэг зүйл байна. Зүүм программын чат хэсгээр асуулт асуух нэрсээ өгч байгаа. Вайбер группээр бас хуралдаан даргалагч руу шууд мессежээр асуулт асуух саналууд давхар ирүүлээд байсан юм байна. Сайнхүүгийн Ганбаатар гишүүн, Хассуурийн Ганхуяг гишүүн, Цогт-Очирын Анандбазар нарын гишүүд бас байна. Энэ гурван гишүүнийг асуултад нэмж оруулъя. Цаашдаа зөвхөн Зүүмээр явахгүй бол мессежээр, вайберын группээр Улсын Их Хурлын зар мэдээлэл групп дээр, бусад групп, чатуудаар ажиллаад байхаар, утас, iPad, дэлгэц дөрөв, таван юм харж хурал удирдахад хүндрэлтэй байна гэдгийг анхаарч, зөвхөн зүүм программын чатаар асуулт асуух нэрсээ өгч байна уу гэж хүсье. Энэ гурван гишүүнийг нэмж оруулаад, цаашдаа энийг анхаарч ажиллахыг хүсье. Цаашдаа оруулахгүй шүү.

Одоо эрхэм гишүүн Цэвэгдоржийн Туваан.

**Ц.Туваан:** Засгийн газрын хуулийн төсөлд нэмэлт, өөрчлөлт оруулах санал орж иржээ. Төсөлтэй танилцлаа. Амьдралтай ойрхон заалтууд ерөөсөө тусгагдаагүй, зүгээр л байдаг хугацаа сунгана, ерөнхий тэгнэ, ингэнэ гэсэн нэг албаны үг хэллэгтэй заалтууд орсон байна. Амьдрал наана чинь шал ондоогоор яваад байна. Энэ заалтуудаа тусга аа. Харин Их Хурлын дарга дээр яригдаад, хуулийн төслүүдийг үдээс хойш Байнгын хороон дээр нэгтгэхийг нь ярилцаад явчихсан нь зөв байх. Тэгвэл бид нар энэ КОВИД-оор улс төржих биш, КОВИД-оор харилцаануудаа зохицуулах ажил руугаа нэлээн анхаармаар байна.

Хуулийн төсөл дээр хүнсий хангамжийн хямрал гэдэг юм одоо яг болж байна. Энэ талаар ямар асуудал, яаж туссан бэ? Одоо олдохгүй байгаа хүнс зөндөө болчихсон. Тэгээд өндөг, ногоо гээд эхнээсээ тасраад эхэлсэн. Бид нар сая “Хотынхондоо тусалъя” гээд аян зохион байгуулаад хэдэн төгрөг цуглараад түүгээр нь тодорхой хүнсүүд аваад багц болгоод өгье гээд хайхаар, гадуур олноороо хангалттай байх хүнсний нөөц гэж юм ерөөсөө алга байна. Удахгүй бид нар хүнсний хямрал бодитойгоор нүүрлэх нь ээ. Энийг яаж тусгасан бэ?

Хөдөө, орон нутагт цас шөнөөр л нэмээд хялмаалаад шинээр ороод байна. Хүйтний эрч он дамнаад асар өндөр болох нь тодорхой болчхлоо, цаг уурын мэдээллээр. Тэгэхээр гаргасан өвс тэжээлийн гааль, НӨАТ чөлөөлөөд байсан хуулиуд маань хэзээ хэрэгжих гэж байна вэ? Энэ дээр бүр онцгой анхаарч, энэ хуульдаа тусгаж өгье. Тэгэхгүй бол үнэ замаа алдлаа. Хивэгний үнэ одоо бүр 21, 22, 25 гэсэн. 28 мянга болоод явчихсан. Одоо шүү, 12 сар дуусаагүй байхад. Энэ асуудлыг хэдүүлээ нийлж тусгая. Энэ ерөөсөө байхгүй зохицуулалтууд байгаад байна. Тэгээд өөр тодорхой хэдэн асуултууд байна.

Хувь хүний нэр хүндтэй, хувийн нууцтай холбоотой асуудлууд чинь яаж туссан бэ? Иргэн Д насаараа энэ хүний үр удам, хамаатан садангууд нь Монгол Улсад корона тараасан гэдэг нэртэй болох гэж байна. Энэ асуудал яаж туссан бэ? Өмнөх хуульд байгаа мөртлөө хэрэгжээгүй боловсролын салбартай холбоотой сургалтын төлбөрийн асуудал хойшилж, дараагийн симисторт тооцох асуудал яаж туссан бэ? Дотуур байранд оюутнууд мөнгө төлж суудаг. Энэ асуудал энэ хууль дотор алга. Хууль, шүүхийн байгууллагууд бол ажиллаж байгаа, энэ хязгаарлалтын хөл хорионы үед. Тэгтэл өмгөөллийн байгууллагууд нь, өмгөөлөгч нар ажлаа хийх боломжоор хангаж өгөөгү байна энэ хуульд. Үүнээс болоод иргэн өөрийнхөө эрхийг хамгаалуулах тал дээр өмгөөлөгчгүйгээр шүүх хуралдаанууд байцаалтад орох нөхцөл үүсчхээд байна. Энийг хуульд яаж тусгасан бэ? Эмнэлгийн тусламжийг нэлээн олон гишүүн ярьчихлаа. Хүн тусламж авч чадахгүй нас барсан асуудал.

Зээлийн төлбөр, хүүтэй асуудал дээр дахиад нэг хуулийн төсөл зэрэгцээд орж ирж байгаа юм байна. Энэний заалтуудыг авчих юм шиг байна. Мэдээллийн нэгдсэн сан байхгүй гээд хэлж байна. Энийг “И-Монголио” энэ тэр маань хаачсан бэ? Энийг нэгтгээд энэ хууль дотор заалт оруулсан уу? Ер нь бол явж явж энэ цар тахал тарчихсан нь ойлгомжтой боллоо. Энэ дээр бодитой эдийн засгийн асуудлуудыг шийдэх шаардлага үүсэж байна. Тэгэхээр энэ дээрээ тухайлсан сангийн асуудал, тусгай сан байгуулаад шийдэх гээд энэ асуудлууд байна. Энэ яаж туссан бэ?

**Г.Занданшатар:** 82 дээр, Содбаатар сайд асуултад хариулна.

**Я.Содбаатар:** Туваан гишүүн өчигдөр өргөсөн хуулиудаа л ярьж байна л даа. Хүнсний хангамжийн нөхцөл байдлыг өчигдөр засаг дээр сонссон. Цөөн төрлийн бараанаас бусдууд нь хангалттай байгаа. Бас хамаагүй, энэ парламентын юун дээр та бүхэн хүнсний хомсдолд орчихсон юм шиг ийм юм гаргаж болохгүй. Хариуцлагатай үг шүү. Яагаад вэ гэхээр махны, гурилын. Одоо бол хоёр төрлийн бүтээгдэхүүн дээр л хүндрэл гарч байгаа. Нэг нь өндөг. Монгол өндөгнийхөө дотоодын хэрэгцээг 50 хувийг нь дотоодын үйлдвэрлэлээр хангадаг.

Бүх үйлдвэрүүд яг 1 ч төгрөг нэмэхгүйгээр хангаж байгаа. Гэхдээ хангагдахгүй байна. Манай өндөгний нийт 50 хувь нь хойноос орж ирдэг. ОХУ-аас Алтанбулагийн боомт хаагдсантай холбогдуулаад ОХУ нөхцөл байдал хүндэрсэнтэй холбогдуулаад хүндэрч байна. Гэхдээ бид нар вагоноор ачиж оруулж байгаа. Өчигдөр гэхэд 4 вагон орж ирсэн. Өндөгний нөөц л 7 хоног хүрэхгүй хуагцаатай байгаа. Нэг хоног байсан, сая бид нар нөөцийг татаад 7 хоног үргэлжилж байна. Гэхдээ өндөгний хэрэгцээ. Хоёр дахь нь нарийн ногоо. Замын-Үүдийн боомтоос нарийн ногоо гол орж ирдэг. Замын-Үүдийн боомтын хөдөлгөөний хязгаарлалттай холбоотойгоор нарийн ногооны тасалдал гарч байгаа. Бусад хүнсний гол нэрийн бүтээгдэхүүн гэж бид ярьдаг бүтээгдэхүүнүүд бүгд сараас дээш хувийн нөөцтэй байгаа. Тийм учраас энэ дээр зөв мэдээлэл өгөөрэй гэж бодож байна. Энэ бүхэн хүнсний хангамжтай асуудлаар Хүнсний хангамжийн шуурхай штаб гэж хуулиар байгуулах ёстой. Тэр, хуулиар байгуулагдаад Хүнс, хөдөө аж ахуй, хөнгөн үйлдвэрийн сайд ахлаад энэ дээр явж байна. Тодорхой арга хэмжээнүүд авч байгаа гэдгийг хэлье.

Өмгөөллийн байгууллагын асуудлаар энд хуулийн заалт дээр бид нар нэмж оруулаагүй. Гэхдээ сая бид нар өмнөх бүх нийтийн бэлэн байдлын зэрэгт шилжих үед өмгөөллийн байгууллагатай холбоотой асуудал үүссэн, таны хэлдэг. Тийм учраас бид нар тэр үедээ зохицуулалт хийсэн. Сая Засгийни газар гаргахдаа хязгаарлалтгүй ажиллах энэ үед бүх нийтийн бэлэн байдлын зэрэгт ажиллах өмгөөлиийн байгууллага, нотариатиын байгууллага хоёрыг ажиллах эрхийг нь нээсэн. Одоо энэ хоёр хязгаарлалтгүй ажиллаж байгаа. 15 байгууллага, шүүх, прокурорын байгууллагатай адилхан ажиллана гэдгийг хэлье. Шүүх, прокурорын байгууллагуудын ажиллах журмыг өмнөх хуулиар Ерөнхий прокурор, Дээд шүүхийн ерөнхий шүүгчийн юугаар явахаар заасан байсан гэдгийг бас хэлье.

Хувь хүний нууцтай холбоотой асуудал байгаа юм. Би Туваан гишүүнтэй санал нэгдэж байгаа юм. Энэ хувь хүмүүсийн нууцтай холбоотой, энэ хүмүүсийн нэр ус зарлагддаг, зураг хөрөг нь гардаг. Энэ нь КОВИД-ын 4 сард баталсан энэ хуулиараа хязгаарласан, хаачихсан байгаа шүү дээ. Харамсалтай нь энэ хуулийг зөрчөөд ингээд гаргадаг, мэдээлэл алдагддаг, нийгэмд ингээд гаргадаг. Албан ёсоор Улсын онцгой комиссоос юм уу, төрөөс тэр хүмүүсийн нэр усыг гаргаад ингээд байгаа зүйл байхгүй байгаа юм. Гэхдээ энэ хүмүүсийн хувийн нууцтай холбоотой асуудлыг бид нар бас нарийвчилж, зарим нэгэн заалтуудыг нь энэ өргөн барьж байгаа хуульдаа оруулж байгаа.

**Г.Занданшатар:** Цэвэгдоржийн Туваан гишүүн 1 минут тодруулна.

**Ц.Туваан:** Хүнсний хангамжийн хямрал үүсэхгүй бол сайн. Хэлэх нь бидний үүрэг. Тэр утгаараа хэлж байгаа юм. Хоёрдугаарт, хүнсний юм чинь яг ний нуугүй хэлэхэд би өөрөө суугаад утасдаад асуусан учраас хэлж байгаа юм. Олон тоогоор огт байхгүй ээ, манай үйлдвэр ингээд зогслоо гээд. Хувийн хүнсний аж ахуйн үйлдвэрүүд чинь зогсож байна. Тэгэхээр энэ дээр л анхаарч ажиллаарай гэж хэлж байгаа юм. Тэгээд бодитой шүү дээ, үнэ бол өсчихсөн. Үнэ өсөхгүй ээ, байгаа л гээд байсан. Та бид нар ч гэсэн өөрсдөө дэлгүүр ордог улсууд нь бол мэдэж байгаа юм. Талх, гурил, мах, бүх үнэ нэмэгдчихсэн. Бүгдээрээ мэдэж байгаа. Өндөг ч гэсэн нэмэгдчихсэн. Энэ хүнсний хангамж гэдэг дээр үнийн асуудлыг бас анхаараарай. Өвс, тэжээл. Тэжээлийн 28 мянга чинь яах юм бэ одоо? Энэ малчид чинь бүр, энэ үнээр нь авъя гээд ч олдохгүй байна.

**Г.Занданшатар:** Содбаатар сайд.

**Я.Содбаатар:** Энэ жил өвөлжилт нэлээн хүндрэх өнгөтэй байна. Бид нар Хүнс, хөдөө аж ахуй, хөнгөн үйлдвэрийн дэд сайдаар ахлуулсан зургаан ч групп гаргаад энэ хүндэрч байгаа аймгуудын сумдаар явуулж газар дээр нь эрсдэлийн үнэлгээнүүдийг дахиж хийлгэсэн. Нөхцөл байдлыг газар дээр нь явж үзэж байгаа. Засгийн газраас сая шийдвэр гаргаад өнжмөл өвсийг 3800 тонн өвс, 1900 тонн тэжээлийг 50 хувь хөнгөлж, тухайн тухайн орон нутгуудад нь өгч байна. Тухайлбал, Төв аймаг энэнд хамрагдаж байгаа.

Үүнээс гадна бид нар хүндэрч байгаа гол дөрвөн аймаг Говь-Алтай, Баянхонгор, Өвөрхангай, Дундговь аймаг, дээрээс нь Төв аймгийн зарим сумд, Өмнөговийн зарим сумд, Архангайн зарим сумд гээд арваад аймаг байгаа юм. Энэ арваад аймгийн одоо бараг 75 сум болж байна, хүндэрч байгаа. Энэ 75 сумдад бас дэмжлэг үзүүлэх зорилгоор Дэлхийн банктай яриад 5 сая доллар буюу 15 тэрбум төгрөгийг гаргаж байна.

**Г.Занданшатар:** Содбаатар сайд нэмэлт минут. Хариулахад 4 минут.

**Я.Содбаатар:** Энэ багцуудыг Дэлхийн банктай яриад тодорхой 15 тэрбум төгрөгийн дэмжлэг үзүүлэх Засгийн газрын шийдвэр гараад ингээд явж байна. Өвсний хууль бол хэрэгжээд эхэлсэн. Өнгөрсөн хагас сайн өдрөөс хэрэгжээд эхэлсэн. НӨАТ, гаалийн татвараас чөлөөлөх. Энэний дагуу тэжээл нийлүүлэлт нэлээн нэмэгдэж байна. Энийг дагаад үнэ буурах болов уу гэж бодож байна. Шударга өрсөлдөөнийг хянан зохицуулах газраас бүх тэжээлийн үйлдвэрүүдийг шалгалт хийгээд сая дууссан. Тодорхой шаардлага тавиад яагаад үнийн өсөлт гарч байгаа вэ, ямар шалтгаантай вэ гээд бүх юмнуудыг нь шалгаад шаардлага тавих, зарим нэгэнд нь акт тавих ийм ажлууд хийгдсэн. Одоо нийлүүлэлт нэмэгдэж байгаа учраас үнэ жаахан тогтворжих болов уу гэж бид ойлгож байгаа юм.

Дээрээс нь, нийслэлтэй яриад уг нь сая бүх нийтийн бэлэн байдлын зэрэгт шилжээгүй бол хоёр талдаа өвсний захыг тусад нь гаргая, өвс, тэжээлийн зах гэж тусад нь бий болгоё гээд, хоёр талд талбайг нь гаргаж байсан. Харамсалтай нь энэ 14 хоногийн юу бий болчихлоо л доо. Гэхдээ 1 сарын 6-наас бүх нийтийн бэлэн байдлын зэрэг өндөржүүлсэн байдал руу буувал хоёр талд өвс, тэжээлийн тусгайлсан зах байгуулъя гээд талбайг нь гаргаад бэлдэж байгаа. Энэ жил ялангуяа өвөлжилттэй холбоотой, энэний өвс тэжээлтэй холбоотой асуудал амаргүй байна. Бид нар гадагшаа экспортод гаргадаг байсан бүх тэжээлүүдээ зогсоосон байгаа. Тийм учраас шаардлагатай зохих арга хэмжээнүүдийг авна. Одоо бид нар оноос өмнө өнжмөл тэжээл, тодорхой Дэлхийн банкны дэмжлэгээр энэ явчихна. Он гаргаад, Цагаан сарын өмнө энэ жилийн бэлдсэн нөөцүүдээ бас ашиглана. Ингээд явах болов уу гэсэн бодолтойгоор төлөвлөлт гараад явж байгаа гэдгийг гишүүнд хэлье.

QR код, бид нар “QR mn” гэсэн энэ сайтаар нэгдсэн мэдээлэл өгөх. Үүгээр дамжуулаад иргэдийн хөдөлгөөнтэй холбоотой мэдээ мэдээллийг хүргэдэг нэгдсэн ийм системтэй болж байгаа. Тэгэхээр Туваан гишүүний өргөн барьсан хуульд ийм заалт орсон юм байна лээ. Энийг бид нар эхний, яг IT талаас нь бүх зөвшөөрөл юмнуудыг нь аваад ингээд ажиллагаанд оруулаад явж байгаа гэдгийг бас хэлье.

Боловсролтой холбоотой заалт дээр дотуур байрны асуудлыг таны өргөн барьж байгаа төсөл дээр нэмж байгаа юм байна лээ. Тэрийг бас оруулаад явах нь зүйтэй байх аа. Сургалттай холбоотой юу бол, танхимын сургалт яваагүй болохоос зайн, онлайн сургалт явж байгаа учраас тодорхой хувилах гээд Боловсролын яаман дээр хийгдэж байгаа ажлууд байгаа юм байна лээ. Би энэ талаарх мэдээллийг хуулийн хэлэлцүүлгийн явцад танд нэмээд хүргүүлье. Баярлалаа.

**Г.Занданшатар:** Эрхэм гишүүн Нанзадын Наранбаатар.

**Н.Наранбаатар:** Энэ хуулийн төсөлд тодорхой, энэ цар тахлын үед албан үүргээ хариуцлагагүй гүйцэтгэсэн албан тушаалтан, эрх бүхий албан тушаалтан, аймаг, сумын онцгой комисс, тэгээд худал хуурмаг мэдээлэл тараасан иргэд, байгууллага гээд эдгээр субъектуудад хариуцлага хүлээлгэх ийм заалт энэ хуулийн төсөлд тусгагдсан уу гэж асууя. Улсын онцгой комиссын хувьд бол миний хувьд, бас аймгийн онцгой комисс удирдаж ажиллаж байсан хүний хувьд зовлонг нь ойлгож байгаа. Энэ цар тахлын үед холбогдох арга хэмжээг шуурхай авч, төлөвлөгөө графикийнхаа дагуу удирдаж зохион байгуулж, үр дүнтэй сайн ажиллаж байгаа. Магадгүй энэ цар тахлын хэмжээ энэнээс илүү ч байх байсан юм билүү.

Тийм учраас дунд болон доод шатандаа ажил үүрэг гүйцэтгэж байгаа хүмүүсийн хийж байгаа ажлыг хэрхэн үнэлж дүгнэх вэ? Тухайлбал, Өмнөговь аймгийг ногоон бүс болгоно гээд энэ уул уурхайн компаниудыг шийдвэр гаргасан. Энэний хэрэгжилт ямар байгаа вэ? Хоёр удаа шуурхай бүлэг, ажлын хэсэг явлаа гэсэн. Хэр үр дүнтэй ажилласан бэ? Одоо ингээд харж байхад тэнд ногоон бүс байгуулна гэж хэлсэн юм алга байна. Урт, богинын жолооч нар хоорондоо холилдсон хэвээрээ явж байна. Өвчин, цар тахал очиход чөлөөтэй тархахаар ийм байдалтай байна. Улаанбаатар хотоос хорио цээрийн үед шагийн тээврийн хэрэгсэл гарчихсан, PCR өгөөгүй, шинжилгээ өгөөгүй хүмүүс Өмнөговьд оччихсон, Цагаанхадад оччихсон, жолооч нар нааш, цаашаа чөлөөтэй явах энэ асуудал чинь хэвээрээ байгаад байна.

Тийм учраас доогуур байгаа ажил хийж байгаа, ажил хариуцаж албан тушаалтнууд чинь ажлаа муу хийгээд байгаа учраас ийм асуудлууд гараад байгаа юм байна. Энхсаран, Франкфуртын нислэг, Баянзүрх дүүргийн эмнэлэг гээд энэ асуудлууд чинь Улсын онцгой комиссын шийдвэрийг доод түвшиндөө муу хэрэгжүүлснээс болоод ийм асуудлууд гараад байгаа учраас хариуцлагыг нэлээн сайн чангатгах ийм шаардлагатай байна. Энэ хариуцлагын механизм байна уу? Тусгагдсан уу гэж асууя.

**Г.Занданшатар:** Эрүүл мэндийн яамны Төрийн нарийн бичгийн дарга Ядамын Амаржаргал, Зам, тээврийн хөгжлийн яамны Төрийн нарийн бичгийн дарга Сандагдоржийн Батболд, Гадаад харилцааны яамны Консулын газрын захирал Лханаажавын Мөнхтүшиг, Эрчим хүчний яамны Төрийн захиргааны удирдлагын газрын дарга Рагчаагийн Батрагчаа, Хөдөлмөр, нийгмийн хамгааллын яамны Бодлого, төлөвлөлтийн газрын дарга Амарсайханы Хишигбаяр, Сангийн яамны Төсвийн зарлагын хэлтсийн дарга Мижиддоржийн Санжаадорж, Улсын онцгой комиссын нарийн бичгийн дарга Төмөрбаатарын Мөнхдорж, Нийслэлийн Засаг даргын орлогч Жигжидсүрэнгийн Сандагсүрэн, Гаалийн ерөнхий газрын Хуулийн хэлтсийн гаалийн улсын ахлах байцаагч Чулуунбаатарын Тамираа, Анагаахын шинжлэх ухааны үндэсний сургуулийн захирал, Улсын онцгой комиссын дэргэдэх эрдэмтдийн зөвлөлийн дарга Нямдаваагийн Хүрэлбаатар нар цахимаар ажлын хэсэгт оролцож байгаа. Тэгэхээр чат дээр бичээд, энэ хүмүүс холбогдох асуултад нэмж хариулж болно шүү. Франкфуртын нислэгийн асуудлаар Гадаад харилцааны яам, Мөнхцэцэг гишүүний, саяын тавьсан асуултад Эрүүл мэндийн яамны Төрийн нарийн бичгийн дарга Амаржаргал нэмж хариулж болно. Тэгвэл, зүүм-ээр орж байгаа хүмүүс чат хэсэгт хариулах бол нэмж бичээрэй.

Ингээд, 82 дээр Янгугийн Содбаатар Монгол Улсын Шадар сайд.

**Я.Содбаатар:** 4 сарын 20-нд баталсан хуулиар бол энэ КОВИД-ын хуулийг зөрчсөн хүмүүст эрүүгийн хариуцлага, Зөрчлийн хуулиар хариуцлага тооцох юмнууд нь заагдчихсан байж байгаа юм. Таны түрүүний хэлээд байгаа цар тахлын үеийн, түүнээс урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулахтай холбоотой үнэн бодит мэдээлэл, баталгаатай эх сурвалжаас авсан мэдээллийг олон нийтэд хүргэх, худал мэдээлэл түгээхийг хориглох, 13.2.9 дээр цар тахлын үед өндөр настай, хууч өвчтэй, эрүүл мэндийн тусламж үйлчилгээ тогтмол шаардлагатай, хөгжлийн бэрхшээлтэй, жирэмсэн, эмзэг, эрсдэлт бүлэгт үзүүлж байгаа сөрөг нөлөөллийг бууруулна гээд аж ахуйн нэгж, эмнэлгийнхэнд өгсөн эрх, үүргүүд байгаа юм. Энэ бол зөрчигдсөн гэж үзвэл энэний дагуу авах арга хэмжээнүүд хуулийн заалттай байгаа юм. Тийм учраас энэ хуулийн хэлэлцүүлгийн явцад илүү сайжруулаад явах ийм зүйлүүдийг оруулж болох байх гэж бодож байна.

Өмнөговь аймгийн тухайд бол манай экспортын гол бүс нутаг. Бид нар уул уурхайн экспортын гол уурхайнуудаа, тийм бүс нутгуудаа эрүүл, эрсдэлгүй бүс болгох ийм шийдвэр гаргаад онцгой дэглэмээ тогтоогоод уурхайнууд дээр авч байгаа. Уул уурхайн дэд сайдаар ахлуулсан, газрын даргаар ахлуулсан хоёр ч бүлэг очиж 14, 14 хоног ажилласан. Таны түрүүний хэлж байгаатай холбогдуулаад бид нар дахин энэ шалгалтыг явуулж нөхцөл байдлыг газар дээр нь үзье. Бид нар одоо PCR-ын шинжилгээ тэнд нь Ханбогд дээр авч байна. Одоо нэг PCR-ын лабораторийг шинээр байгуулна. БНХАУ-ын талаас тавьж байгаа тэр шаардлагад нийцүүлээд бид нар жолооч нараа бас Хятадын талд давхар өгүүлж байгаа.

Тийм учраас сүүлийн өдрүүдэд нүүрсний гарц Өмнөговьд харьцангуй нэмэгдэх хандлагатай байна. Шивээхүрэнгийн боомтоор гарч байгаа нүүрсний гарц бол КОВИД-ын тэр үетэйгээ ойролцоо очиж байгаа, 300-д хүрч байна. Наана, Гашуунсухайтын боомт дээр гарч байгаа гарц бол 300 гаруйтай байна, сүүлийн өдрүүдэд. Нэг хэсэг 100 хүрэхгүй байсан. Одоо 300 гаруй машин гарч байна. Бид нар энийг багадаа 1 мянгад хүргэх ийм зорилго тавьж ажиллаж байгаа. Таны түрүүний хэлдэг, тэнд яг газар дээрээ тодорхой асуудлууд байгаа бол бид нар дахин хяналт шалгалт явуулж тодорхой арга хэмжээ авъя гэдэг гишүүний саналтай санал нэг байна. Франкфуртын иргэний асуудлаар Мөнхтүшиг байгаа бол нэмээд хариулчих.

**Г.Занданшатар:** Гадаад харилцааны яам, Консулын газрын захирал Мөнхтүшиг.

**Л.Мөнхтүшиг:** Гишүүний асуултад хариулъя. Франкфурт шинжилгээний хариу нь эерэг гарсан эмэгтэйн хувьд, шинжилгээний хариу эерэг гарсан учраас Улсын онцгой комисст Эрүүл мэндийн яамнаас өгсөн шинжилгээний хариу сөрөг гарсан байх шаардлагатай зөрчилдөж байсан учраас тухайн иргэнийг нислэгт байгаа бусад иргэдийг эрүүл мэндийг нь эрсдэлд оруулахгүй байх үүднээс нислэгт суулгаагүй. Гэхдээ энэ иргэнд бид нар Иргэдэд туслах сан болон Олон улсын шилжилт хөдөлгөөний байгууллгын шугамаар тусгаарлах байрны болон амьжиргааны зардалд нь мөнгө гаргахаар тохирсон байгаа. Тэгээд иргэнтэй холбоотой цахим орчинд их буруу ташаа ойлголт явж байсан. Тухайн хүний хувь хүний нууц болон өөрийнх нь нөхцөл байдлыг бид хүндэтгэн үзэж байсан учраас тухай бүр нь дэлгэрэнгүй тайлбар хийхгүй байсан. Иргэний хувьд өөрөө дэлгэрэнгүй мэдээлэл өгсөн байна лээ.

**Г.Занданшатар:** Эрхэм гишүүн Мөнхөөгийн Оюунчимэг.

**М.Оюунчимэг:** Баярлалаа. Хоёр зүйл дээр онцгойлон анхаарч хэлье гэж бодож байна. Нэгдүгээрт, түрүүн гишүүдийн хэлээд байгаа Содбаатар сайд аа, коронавирусийн цар тахлын үеийн нэмэлт, өөрчлөлт оруулахдаа яг багцаар нь нэн шаардлагатай тулгамдсан, цаг алдалгүй шийдэх ёстой асуудлуудаа тусгаад хамтад нь Улсын Их Хурлаараа батлуулаад явчих нь зүйтэй байна гэдгийг танд хэлэхийг хүсэж байна. Энэнтэй холбоотой түрүүн Туваан гишүүн бас хуулийн төсөл өргөн барьсан. Баттөмөр гишүүн, би, хүний эрхтэй холбоотой Бямбацогт гишүүн гээд бид нар бас банк санхүүтэй холбоотой, харилцагч банкуудаас ирсэн хүсэлт дээр үндэслээд нэн яаралтай авах арга хэмжээтэй холбоотой хуулийн төслүүдийг бас өргөн барьж байгаа юм. Энэ жишээлбэл, 41 мянга гаруй иргэн орон сууцны ипотекийн зээлээ хойшлуулах хүсэлт цахимаар тавьчихсан. Гэтэл нөгөө хуулиараа бол албан бичгээр өгөх ёстой гэдэг. Тэгэхээр энийг хууль, эрх зүйн хувьд баталгаатай болгохын тулд бид бас цахим гарын үсэгтэй холбоотой, эрхтэй холбоотой, иргэний хуультай холбоотой долоо, найман заалт бүхий хуулийн төсөл бас өргөн барьж байгаа. Тэгэхээр нэгтгээд нэг мөсөр цаг алдалгүй хэлэлцчих нь их зүйтэй байна гэдгийг хэлэхийг хүсэж байна.

Хоёр дахь зүйл нь манай улсын топ 100 аж ахуйн нэгж өнөөдөр энэ хүнд үед ч гэсэн татвар бүрдүүлээд явж байна. Гэтэл өнөөдөр бидний авч байгаа арга хэмжээн дотор hedging хийх буюу ханшийн зөрүүнээс маш их алдагдал манай аж ахуйн нэгжүүд хүлээж байна. Та бүхэн мэдэж байгаа, 2009 оны эдийн засгийн хямралын үед манай энэ том аж ахуйн нэгжүүд доллар, евро, төгрөгийн ханшийн зөрүүнээс болоод асар их алдагдал хүлээсэн. Энэ нь өөрөө манай улсын эдийн засаг, банк, санхүүгийн салбарт ямар их хүндрэл учирсныг та бид мэдээд, энэний хохирлыг барах гэж бараг 10, 20 жил болсон шүү дээ. Тэгэхээр одоо жишээлбэл, Европын Холбооноос авсан хөнгөлөлттэй зээлийн асуудал байна, Чингис бондоос бас доллараар зээл авсан олон аж ахуйн нэгжүүд үнэхээр хүнд байдалд орж байна л даа. Өөрсдөөс нь үл шалтгаалаад тэд ханшийн зөрүүнд бараг 24-30 хувиар өсчихсөн ийм зүйлүүд байгаад байна. Тийм учраас бид энэ хүмүүсээ бас орхиод байна. Гэтэл хамаг ачааны нуруу энэ хүмүүс дээр л үүрдэг.

Та сая хүнсний бүтээгдэхүүний баталгаатай хангамж байна, манай хувийн хэвшлийн аж ахуйнууд. Тэр дундаас том аж ахуйн нэгжүүд маань аваад явж байгаа тохиолдолд hedging хийх буюу ханшийн зөрүүнээс эд нарыгаа аврах энэ заалтыг КОВИД-ын нэмэлт, өөрчлөлтөөр нийгэм, эдийн засгийн сөрөг нөлөөллөөс урьдчилан сэргийлэх гэж энэ маань өөрөө заалттай байгаа учраас тусгаад оруулаад ирэх бололцоо байна уу? Эсхүл би Хүрэлбаатар сайдаас асуумаар байна.

Энийг энэ КОВИД-ын хуулийн нэмэлт, өөрчлөлтөөр бас зохицуулаад тодорхой заалт тусгаж өгөх бололцоо байна уу, эсхүл бас тусгай хуулийн төсөл Засгийн газраас ч юм уу, Улсын Их Хурлын гишүүдийн зүгээс өргөн бариад явах бололцоо байна уу гэдэг дээр маш тодорхой хариулт өгөөч. Бид энэ хүмүүсээ бас энэ үед анхаарч, бас тэдэндээ зориулсан тодорхой арга хэмжээ авах нь их чухал байна. Энэ, бидний улс орны эдийн засгийг нуруундаа үүрч, олон мянган хүнийг ажлын байраар хангаад явж байгаа. Аж ахуйн нэгжүүд маань өнөөдөр үнэхээр хүнд байдалд орчхоод байгааг, ялангуяа энэ ханшийн зөрүү бол тэдэнд том дарамт болж байгааг ярьж байна. Энэ дээр тодорхой хариулт авчихъя гэж бодож байна.

Хоёр дахь зүйл нь, Содбаатар сайд аа, Нийгмийн бодлогын байнгын хороонд ийм хүсэлтүүд ирээд байна л даа. Одоо зорчих боломжгүй байгаа. Тэгэхээр диализын аппаратад зайлшгүй орох шаардлагатай 650-иад иргэн химийн эмчилгээнд ордог 700 гаруй иргэд байна. Жирэмсний хүндрэлтэй буюу хяналтад байдаг 3900-аад иргэн байна л даа. Энэ хүмүүс маань явахад үнэхээр хүндрэл учруулж хэцүү байна. Тэгэхээр тухайн эрүүл мэндийн газраасаа юм уу, ямар нэгэн зохицуулалт хийхгүй бол одоо тийм зохицуулалт байхгүй, энэ эрх маань бас зөрчигдөх аюул тулгараад байгаад Нийгмийн бодлогын байнгын хороо анхаарч өгнө үү гэсэн хүсэлтүүд бидэнд Хүний эрхийн Комисс болон бусад газруудаас ирчхээд байгаа юм. Энэ дээр бас ямар зохицуулалт хийх бололцоо байна вэ гэдэг дээр хариулт авъя. Манай Нийгмийн бодлогын байнгын хорооноос ажлын хэсэг гараад хөнгөлөлттэй эмийн олголт дээр бүх аптекууд, ХСҮТ болоод эмнэлгүүд дээр ажилласан нөхцөл байдал дээр Засгийн газартайгаа хамтарч.

**Г.Занданшатар:** Хоёр дахь асуултад Содбаатар сайд хариулна. Содбаатар сайд эхлээд хариулъя.

**Я.Содбаатар:** Хуулиудыг нэгтгээд явах нь зүйтэй байх аа. Гэхдээ засгаас өргөн барьсан хуулиа энэ 7 хоногт явуулчихвал. Би Их Хурлын даргаас гуйж байгаа юм. Засгийн хуулийн гол юм нь бол хугацааг сунгах л байгаа юм. 31-ний өдрөөр дуусгавар болчих гээд байгаа юм. Бусад хуулиуд бол эдийн засгийн тооцоо судалгаа гээд нэлээн харах юмтай учраас ирэх 7 хоногт. Нөгөө өргөн барьж байгаа дөрвөн ч нэмэлт, өөрчлөлтүүд байх шиг байна. Энэ удаа хуулийн хугацаатай засгаас барьж байгааг хурдан шуурхай хийгээд, хугацаанд нь хийгээд өгөх хүсэлт тавьж байна.

Бид нар QR кодоор автомашинд хөдөлгөөний зохицуулалт хийгдэж байгаа. Эмнэлэгтэй холбоотой хүмүүсийг эмнэлгийн тусламж үйлчилгээтэй холбоотой өдөр тутмын авдаг диализийн аппаратад орж байгаа 6 мянга гаруй хүн, бусад хүмүүсийн асуудлыг эмнэлгийнх нь бичгээр зохицуулахаар шийдвэр гарсан. Тийм учраас эмнэлгийнхээ бичгээр яваад байгаа юм байна лээ. Бид нар өчигдөр урьдчилсан байдлаар нэг шалгасан. Тэгэхэд тухайн эмнэлгээсээ авч байгаа. Өмнөх дээр бас эхний өдрүүдэд жаахан тийм юм гараад, сүүлд нь 1 дүгээр эмнэлэгт диализийн аппаратад ордог, тэнд ордог гээд ийм эмнэлгийн хяналтад байгаа, ийм жирэмсний хяналтад байгаа гээд бичгээр яваад байгаа. Түүгээр нь явахыг цагдаагийн байгууллагад Засгийн газрын хуралдааны тэмдэглэлээр үүрэг өгөх, тэр зохицуулалтаар явчихна гэж бодож байна. Эдийн засагтай холбоотойгоор Сангийн сайд онлайнаар ороод ирсэн байна.

**Г.Занданшатар:** Чимидийн Хүрэлбаатар сайд.

**Ч.Хүрэлбаатар:** Оюунчимэг гишүүний асуултад хариулъя. Бид нар цар тахлын үеийн энэ хуулийн хугацааг сунгах тухай асуудал яригдаж байгаа. Өнөөгийн байдлаар, одоогийн байдлаар бол валютын ханшинд нэг их тийм хөдөлгөөн орчихсон зүйл байхгүй байгаа гэдгийг би энд онцолж хэлмээр байна. Ер нь ханш унавал яах вэ гэдэг дээр хэлэхэд аж ахуйн нэгжүүдийн ханшийн уналтаас болоод гарсан хохирлыг төр үүрнэ гэдэг зүйл бол байхгүй. Яагаад гэвэл төр өөрөө бас үүрээд явж байгаа юм. Бид нар гаднаас авсан валютаар авсан бүх зээлийг эргүүлээд төсвөөсөө төлдөг. Тэгэхээр энэ ханш дээрээ Засгийн газрын төлж байгаа төлбөрүүд, төсөв дээр суугаад гарч байгаа зардлууд хүүгийн зардал, үндсэн төлбөрийн зардлууд дээр мөн ялгаагүй тэр хэмжээний хохирлыг бид нар өөр дээрээ аваад явж байгаа.

Харин Оюунчимэг гишүүний хэлж байгаа зүйл дээр hedging-ийг бид нар яг цэвэр бизнес агуулгаар нь хийгээд явах чиглэлээр хийгээд явах нь зүйтэй гэдэг ийм л байр суурьтай байна. Ер нь аливаа зүйлийг бид нар одоо энэ өвөлжилт хүндэрлээ гэсэн ч бид нар энэ дээр даатгалын журмыг, даатгалын схемүүдийг ажиллуулдаг, ханш гэхэд хэд ч гэдэг юм, гэх мэтийн ийм зах зээлийн арга хэмжээнүүдийг бид нар сайн авч хэрэгжүүлэх нь зөв зүйтэй юм гэдэг ийм л байр суурь илэрхийлмээр байна.

**Г.Занданшатар:** Ханшийн даатгал буюу ханшийн hedging хийх асуудлыг Монголбанк бас энд оролцоод хуулиар боломжуудыг нээгээд зохицуулалт хийх боломжийг судалж үзэх хэрэгтэй. Оюунчимэг гишүүн 1 минут тодруулъя.

**М.Оюунчимэг:** Хүрэлбаатар сайдын саяын хариултаас бол энийг хийх бололцоотой. Ер нь тэр hedging хийж ханшийн зөрүү, энд томоохон аж ахуйн нэгж, бусад аж ахуйн нэгжүүдээ хамгаалах тал дээр хийх нь зөв гэсэн байр суурьтай байна гэж би ойлголоо. Энэ үнэхээр чухал байгаа юм шүү. Одоо цар тахлын үед долларын ханш өслөө гэж яриагүй. Угаасаа хоёр, гурав дахин өсчихсөн байгаа. Энэнд хөөрхий, аж ахуйн нэгжүүд жирийн үед үйл ажиллагаагаараа яаж ийгээд төлөөд яваад байсан бол одоо үйл ажиллагаа нь хумигдчихсан учраас бас илүү хүндрэл үүсээд байгаа учраас цаг алдалгүй энийг хийх нь зөв байгаа шүү гэдгийг хэлье гэж бодож байна.

Хоёр дахь зүйл нь, түрүүн би бас хэлээд байгаа. Өнөөдөр аж ахуйн нэгжүүдтэй холбоотой асуудлаас гадна жирийн иргэд дээр одоо QR код явахтай холбоотой зохицуулалтуудыг хийхдээ хүний эрх зөрчигдөхгүй байх тал дээрээ маш их анхаарах хэрэгтэй юм байна лээ. Содбаатар сайдын л хариулах зүйл болов уу гэж би бодож байна. Хүний эрхийн Үндэсний Комиссоос Улсын онцгой комиссын хуралдаанд оролцож, ямар нэгэн шийдвэр гарахад бас нэг байр сууриа илэрхийлээд дараа нь аливаа асуудал үүсэхэд зөрчилгүйгээр Хүний эрхийн Үндэсний Комиссынхон өөрсдөө ч гэсэн энэнд оролцоод явсан гээд. Ер нь шийдвэрийг уян хатан гаргах тал дээр, хоёрт нь гарсан шийдвэрийг тууштай хэрэгжүүлэх. Ингэхдээ хүний эрх зөрчихгүй байх тал дээр Улсын онцгой комиссын шийдвэр гарахад Хүний эрхийн Үндэсний Комиссынхон өөрсдөө ч байсан гээд асуудал нь хамтдаа шийдээд, эргээд үр дүнд нь ч гэсэн их чухал болов уу. Тэгэхээр тэр дээр та бас анхаарч ажиллавал зүгээр байна. Энэ Нийгмийн бодлогын байнгын хороон дээр сая мэдээллийг сонсох үед энэ асуудлыг бас гаргаж тавьж байсан. Энэ дээр хэлье гэж бодсон юм.

Эцэст нь хэлэхэд, бид мэдээж сошиалд хөтлөгдөөд Монгол төр явахгүй шүү дээ. Хамгийн гол нь тухайн шийдвэр гаргахдаа тооцоотой судалгаатай, цаг үеэ мэдрээд сайн шийдвэр гаргаад, харин гаргасан шийдвэрээ нэг ойлголтоор нийгэмд хүргэж байх тал дээр л илүү их анхаарч ажиллах нь чухал байна гэдгийг өнгөрсөн хугацааны үйл явдлууд харуулсан. Энэ дээр илүү их онцгой анхаарч ажиллах нь чухал байгаа юм байна шүү гэдгийг хэлье гэж бодож байна. Баярлалаа.

**Г.Занданшатар:** Содбаатар сайд, 82 дээр.

**Я.Содбаатар:** Хүний эрхийн Үндэсний Комиссоос тодорхой мэдээллүүдээ өгөөд явж байгаа. Би түрүүн хэлсэн, Гамшгийн тухай хууль, энэ КОВИД-ын тухай хуулиар бол зарим үед хүний эрхийг хязгаарлана шүү дээ. Тэгээд хязгаарлаад тодорхой шийдвэрүүд гаргаад явахаас гаргагүй. Хуулийн заалттай, тэр заалтаараа хязгаарлаад зарим үед явна. Аль болох хүний эрхийн, ялангуяа үндсэн эрх рүү халдчихгүй байх гэсэн ийм бодлого, зарчим барьж ажиллаж байгаа. Тантай санал нэг байна. Мэдээллийн нэгдсэн байдлаар, мэдээллээ нэг болгох, нэг ойлголттой болох тал дээр бас учир дутагдалтай ажиллаж байгаа тал байгаа юм, бид нарт. Тийм учраас илүү нөгөө өвчин рүүгээ голомтоо барьж авах, хумих, тэр аюулт цар тахлаа зогсоох гэсэн энэ тал руугаа илүү анхаараад, хэвлэл, пиар руугаа дутуу анхаараад байгаа. Таны саналтай санал нэг байна. Энэ дээрээ илүү анхаарч, энэ QR код болон хэвлэлийн байгууллагууддаа бас зөв мэдээлэл өгөх энэ талдаа илүү анхааръя гэсэн таны саналтай санал нэгдэж байна.

**Г.Занданшатар:** Эрхэм гишүүн Балжиннямын Баярсайхан асуулт асууна.

**Б.Баярсайхан:** Та бүхэндээ энэ өдрийн мэндийг хүргэе. Сая Содбаатар сайд бас хариулчихлаа. Тийм учраас би хуулийн 5 дугаар зүйлтэй холбоотой зарчмын санал хэлье гэж бодож байна. Энэ хуулийн 5 дугаар зүйлд хүний нэр төр, алдар хүндэд сэтгэл зүйн дарамт, хохирол учруулж болзошгүй мэдээлэл тараахгүй байх гэж орсон. Гэхдээ хүний эрх, шударга ёс, хүнлэг байдлын зарчмын тухай заалт огт тусгагдаагүй байгаа юм. Тэгэхээр хүний эрхийг хүндэтгэх зарчмыг энэ хуульд тусгуулмаар байна. Цар тахлын үед эрх чөлөөгөө хязгаарлуулж байгаа хэдий ч гэсэн иргэд бол эрхээ эдлэх ёстой. Тухайлбал, эмнэлэгт хөл хорионд орсон иргэдийн эрх зөрчигдөж байна, халдвар авсан болон өөр шалтгаанаар эмнэлэгт хандаж байгаа иргэдийн эрх зөрчигдөж байна. Мөн нэвтрэх зорчих үед хүний эрх зөрчигдөж байна гээд олон асуудал гарч байна.

Хоёрдугаарт нь, шударга байх зарчим. Төрийн байгууллага иргэддээ шударга хандах, иргэд нь өөрсдөө цар тахлын хариу арга хэмжээнд шударга байх зарчим энэ хуульд заавал тусах ёстой юм болов уу гэж харж байна.

Гуравдугаарт нь, хүндэтгэлтэй байх зарчим. Бие биедээ хүндэтгэлтэй хандмаар байна. Эрүүл иргэддээ хүндэтгэлтэй харьцмаар байна, халдвар авсан хүнтэй эмч, эмнэлгийн ажилтан, гэр бүл, нийгэм сошиалд хүндэтгэлтэй хандмаар байна гэх мэт. Эцэст нь, хүүхдийн эрхийг нэн тэргүүнд хангах энэ зарчмыг заавал тусгах ёстой. Цар тахлын энэ ойлгомжгүй нөхцөл байдлын үед хүүхдийн эрх маш ихээр зөрчигдөж байна. Энийг насанд хүрсэн хүний эрхээс тусад нь авч үзэж зохицуулах ёстой гэж харж байна. Хүүхдийн эрх бол нэн тэргүүнд байх ёстой.

Түрүүн хүүхэд эндсэн талаар дурдагдлаа. Хэрвээ хүүхэд өвдсөн бол ээж, аав болон дотнын хүнээс нь ядаж нэг нь хамт хүүхэдтэй байх, хүүхэдтэй адил түвшинд ингэж тэр хүнийг нь авч явах зохицуулалт бас энэ хуульд хэрэгтэй гэж харагдаж байна. Өөрөөр хэлбэл, хүүхдийн аав нь юм уу, эсхүл ээж нь зөвшөөрөх юм бол халдвар аваагүй ч гэсэн хүүхэдтэйгээ хамт байх нөхцөлийг бүрдүүлэх ёстой. Энэ нь хүн ёсны, нөгөө талаар хүүхдийн эрх зөрчигдөхгүй байх сайн талтай. Тэгэхээр ийм төрлийн зохицуулалтыг бас энэ хуульд хийж өгөөч ээ.

Мөн энэ хуульд хариуцлагын талаар маш сайн тусгах хэрэгтэй. Хариуцлагын тогтолцоо энэ хуульд яаж суусан бэ гэдгийг эргэж харах хэрэгтэй болов уу гэж харж байна. Мөн манай хуулийн нэр нь Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай гэсэн нэртэй байгаа. Тэгтэл нийгэм, эдийн засагт үзүүлэх сөрөг нөлөөллийг бууруулах талаар зохицуулалт бас хангалтгүй орсон байна гэж дүгнэж байна. Тухайлбал, хөл хорионы үед иргэдийн бизнес, орлогыг авч үлдэх, ажлын байрыг хадгалах зэрэг нийгэм, эдийн засгийн авч болох арга хэмжээг төрийн зүгээс илүү нарийвчлан зохицуулах ёстой юм болов уу. Ядаж халдвар тархаахгүй төрлийн.

**Г.Занданшатар:** Содбаатар сайд асуултад хариулна.

**Я.Содбаатар:** Санал байна даа. Хүний эрхийн асуудлыг Хүний эрхийн Үндэсний Комисс сүүлийн хоёр өдөр бас яриад, манай гишүүд бас анзаарч л байгаа л даа. Хүний эрхийн асуудал бол энэ хуульд нэлээн сайн орчихсон зүйлүүд байгаа л даа. Хуулийг 4 сард гаргахад бид нар ажлын хэсэгт байсан. Ер нь аль болох нийгэм, эдийн засаг, урьдчилан сэргийлэх, тэмцэх, бууруулах талыг нь арай илүү харж байгаа учраас зарим хязгаарлалтууд байгаа. Гамшгийн хууль, хүний эрхийн бусад хуулиудаар бас нэлээд зохицуулалтууд байдаг юм. Тэр хуулиудаараа явж байгаа юмнууд бол байгаа. Таны энэ саналуудыг хэлэлцүүлгийн явцад 5.1.7-гийн заалтыг хөндсөн учраас тэр рүү бас оруулж болох болов уу гэж ингэж бодож байна.

Зүгээр, хүнд яг амьдрал дээр хэрэгжүүлэх гэж, энэ бол өөрөө их онцгой үе шүү дээ. Энгийн үе биш. Онцгой дэглэм тогтчихсон, хөл хорио тогтчихсон, бүх нийтийн бэлэн байдлын зэрэг буюу Монголын энгийн үеийн хамгийн дээд зэрэглэлд явж байгаа үед бол тодорхой хэмжээгээр хүний эрхийн хязгаарлалт байгаа юм. Зөрчил гаргахгүйн төлөө бид нар явж байгаа. Хүүхдийн эрхийн асуудал та сая ярилаа. Жишээ нь, Сэлэнгийн хамгийн сүүлийн тохиолдол бол ээж, аав нь хүүхдээ аваад явчихсан байхгүй юу, эрүүл хүүхдийг. Тэгээд тэрнээс нь гарч байгаа шүү дээ. Тэгэхээр энийг яг амьдрал дээр энэ зүйлүүдийг хэрэгжүүлэхэд бас нэлээн хүндрэлтэй зүйлүүд гарч байгаа. Бид нар хязгаарлалт хийж байж, энэ хоёр өөрөө зөрчилдөөд байгаа байхгүй юу. Энэ өвчин өөрөө нийгмийн аюулт өвчин, цар тахал учраас тодорхой хязгаарлалтууд хийж байж, энэнтэй тэмцэж байгаа юм, дэлхийн бүх орон. Хүн төрөлхтөн өөрөө яг энэ дээр ингэж тэмцэж байна. Тэгэхээр тэрийг дагаад заавал хүний эрхийн асуудал хөндөгдөж байгаа юм. Тэр хүний эрхийн хязгаарлалтуудыг зайлшгүй хийх болж байгаа юм.

Тийм учраас энэ дээр хүний эрхийг ярилгүй яах вэ. Тэгэхдээ хүний эрхийг ярихдаа Монголынхоо нөхцөлд, эдийн засгийн нөхцөл байдал, авч байгаа арга хэмжээ, цаг үеийн нөхцөл байдлын үнэлгээ гээд энэ бүгдийг бас эрсдэлийн үнэлгээн дээрээ бас тооцож харж байж, зарим үед нэг хүний эрхээр бусад хүний эрхийг бас хязгаарлах асуудлуудаа бид нар бас тооцож, саналаа хэлээрэй. Эдийн засгийн чадавх Монгол Улсад ямар байгаа вэ, нөөц ямар байгаа вэ? Энэ нөөц, чадавхынхаа хэмжээнд энэ хуульд орчихсон, нэгэнтээ хууль болоод гарвал энэ хуулийн дагуу хэрэгжээд явна. Тэр үед манай эдийн засаг, санхүү дийлэх үү гэдгийг бас бодож саналаа гаргаасай гэж хүсэж байна. Таных ерөнхийдөө санал байгаа учраас ялангуяа тэр хүүхдийн эрхтэй холбоотой, хүний эрхтэй холбоотой шударга байх зарчимтай холбоотой юмнууд 5 дугаар зүйлд зохицуулагдсан. Тэр зүйлийг хөндсөн учраас тэнд тодорхой хэмжээгээр оруулаад явчихаж болох болов уу гэж бодож байна. Баярлалаа.

**Г.Занданшатар:** Балжиннямын Баярсайхан гишүүн.

**Б.Баярсайхан:** Содбаатар сайдад баярлалаа. Ер нь бид нар дөнгөж 4 сард гарсан хуулиа битгий хэл, өчнөөн олон жил хөндөгдөж хэрэгжээд явж байгаа хуулиудаа хүртэл цаг үеийн байдалд нийцүүлэн нэмэлт, өөрчлөлт оруулаад явдаг учраас өнөөдрийн энэ хууль яг та бүхний амьдрал дээр авч хэрэгжүүлж байгаа арга хэмжээ бас зөрүүтэй, урьд нь тулгарч байгаагүй ийм бэрхшээлтэй байгаа гэдгийг сайн ойлгож байгаа. Баярлалаа.

Би эцэст нь нэг зүйлийг хэлмээр байна. Ер нь дэлхий дахинд цар тахал ар араасаа гарах, вирус хувьсан өөрчлөгдөж, өөр болох, улс оронд гамшгийн хэмжээнд хүрэх нөхцөл байдлын давтамж нь ихсэх хандлагатай байгааг дэлхий нийт өөрсдөө хэлээд байна. Тэгэхээр бид заавал энэ удаагийн цар тахлаар хуулиа нэрлээд, энэ хуульдаа хугацаа заагаад, тэр хугацаа нь болохоор Улсын Их Хурлаар яаралтай гэж хэлэлцүүлж байх шаардлага байна уу? Цар тахал нийтийг хамрах халдварлах, хөл хорио тогтоох, хариу арга хэмжээ арга хэлбэр ерөнхийдөө ижилхэн учраас цар тахлын үед Монгол Улс хэрхэн ажиллах вэ гэдэг ерөнхий хууль болгох ийм саналтай байна. Энэ хууль 2020 оны 12 сарын 31 хүртэл хүчинтэй байсан.

**Г.Занданшатар:** Баярлалаа. 12 сарын 31-нээс сунгахаар энэ хуулийг оруулж ирж байгаа шүү дээ. Балжиннямын Баярсайхан гишүүний асуултад бас тодруулж нэмж хэлэхэд Үндсэн хуулийн 2 дугаар бүлгийн 16 дугаар зүйлд хүний үндсэн эрх, эрх чөлөөг 18 зүйлээр хуульчилж баталгаажуулсан байдаг. Харин 17 дугаар зүйлд хүний хоёрхон үүрэг дөрвөн зүйлтэй үүрэгжүүлсэн байдаг. Энэ бол нэгдүгээрт нь, Үндсэн хууль болон бусад хуулийг дээдлэн хүндэтгэж, сахин биелүүлэх, хоёрдугаарт нь, хүний нэр төр, алдар хүнд, эрх, хууль ёсны ашиг сонирхлыг хүндэтгэх. Өөрөөр хэлбэл, бусдын эрхээр тухайн хүний эрх, эрх чөлөө хязгаарлагдана гэдгийг тунхаглан заасан. Тэгээд татвар төлөх, цэргийн алба хаах гэсэн ийм дөрөвхөн үүрэгтэй, хүн. Энийгээ иргэн бүр сахин биелүүлэх үүрэгтэй. Энийг дээр, дооргүй санаж сэрж явах учиртай. Нэн ялангуяа энэ цагийн үед. Хүний журамт үүрэг гэж Үндсэн хуульд мөн заасан. Хөдөлмөрлөх, эрүүл мэндээ хамгаалах, гэр бүлээ, үр хүүхдээ өсгөн хүмүүжүүлэх, байгаль орчныг хамгаалах н иргэн бүрийн журамт үүрэг мөн гэж Үндсэн хуульд заасан байдаг юм.

Ингээд дараагийн асуулт Болдын Жавхлан гишүүн.

**Б.Жавхлан:** Баярлалаа. Өргөн барьсан хуулийн төслийг дэмжиж байгаа Содбаатар сайд аа. Тэгээд маш тодорхой тийм техникийн шинжтэй асуулт асуух гэсэн юм. Дархан хот маань дэд бүтэц, ялангуяа зам, тээврийн хувьд зангилаа хот ачаалал ихтэй байдаг. Мэдээж ердийн үеийнхээсээ ачаалал огцом буурсан байгаа. Гэхдээ энд ийм асуудал үүсээд байгааг та нар яаж шийдэх боломж байдаг юм бол оо? Одоо PCR шинжилгээ өгвөл зохих ард иргэдийн ачаалал нэлээд их байдаг. Энэ дээр нэлээн ачаалал үүсдэг. Тэрэнтэй зэрэгцээд яг энэ тээврийн хэрэгслийн жолооч, тээврийн хэрэгсэлд тэнд зорчиж яваа зорчигч нар, шууд Дарханы иргэд биш, дамжин өнгөрч байгаа маш олон чиглэлийн аж ахуйн нэгжүүдэд зайлшгүй шаардлагаар тэрүүгээр их явах шаардлагууд гараад байх шиг байна.

Ялангуяа алт, уул уурхайн чиглэлийн ийм аж ахуйн нэгжүүдийн машин, техник, тээврийн хэрэгслүүд болон бусад онцгой шаардлагаар ингэж явах олон тохиолдол байх шиг байгаа юм. Тэнд байгаа хүмүүс тэрүүгээр зорчиж байгаа хүмүүс мөн нөгөө хүмүүс дээр чинь нэмэгдээд ингээд ачаалал өгөөд нэмэгдээд байгаа учраас тусад нь лайн үүсгээд, төлбөртэй PCR шинжилгээг нь аваад, өгөөд ингээд явдаг нэмэлт зохицуулалт хийх боломж байгаа юу. Та энэ талаар нэг мэдээлэл өгөөч. Техникийн шинжтэй асуулт л даа. Гэхдээ тулгамдсан ийм асуудал байгаа учраас танаас тодруулж өгнө үү гэж уламжилсныг асууж байна.

**Г.Занданшатар:** 82 дээр, Содбаатар сайд.

**Я.Содбаатар:** Дархан-Уул аймаг дээр дахин тохиолдол гараагүй 20 гаруй хонож байна. 28 хоночихвол PCR-ын шинжилгээ өгөхгүй, голомтыг бүрэн устсан гэж үзээд, дараагийн шатанд буюу бусад энгийн аймгууд шиг асуумж асуух байдлаар явна. Ийм дүрэм болох юм. Тийм учраас хоногийн хувьд бид нар хүлээж байна. Ер нь яах вэ, Улсын онцгой комисс, эрүүл мэндийн салбар, онцгой байдал, цагдаа гээд бид бүхнийг янз бүрийн байдлаар л муу ажиллалаа гэж байгаа л даа. Тэгэхдээ энэ чинь бол яг халдвар гарсан зургаан аймгаа бид нар үндсэнд нь зогсоочихсон шүү дээ. Халдвар гарсан Дорноговь аймаг, Дархан-Уул аймаг, Говьсүмбэр аймаг, Архангай аймаг, Орхон аймаг. Сэлэнгэд 11 дэх хоног дээрээ сая хүүхдээ аваад хэвтчихсэн, эмнэлгийн дотор КОВИД-ын тасагтаа хүүхэд аваад хэвтчихсэн өгөгдөл гарлаа л даа.

Эдгээрийг бид нар бас голомтыг нь хумиад, ингээд бүр вирусыг нь таслан зогсоогоод. Одоо дэлхийд яг энэ вирус гарсан тохиолдлоо бүр таслан зогсоогоод, дахиж тохиолдол гарахгүй тохиолодол ховор байгаа л даа. Тэгээд энийг ингээд зогсоочихсон юм. Энэ бол би хийгээд байгаа юм биш, эмч нар, манай цагдаа сэргийлэхийнхэн, хууль хүчний байгууллагынхан, онцгой байдлынхан, мэргэжлийн хяналтынхан гээд төрийн муу хэлүүлээд байгаа хэдийн хийж байгаа үр дүн л дээ уг нь бол. Энэ ажлын үр дүнгээр бол энэ аймгуудад хангалттай хугацаа бурханы авралаар гайгүй явж байна. Тэгээд би Дархан-Уул аймгийг ойрын өдрүүдэд энгийн горим руу шилжих боломж бүрдэх байх гэж харж байна. Дархан-Уул аймагт бол 45 тохиолдол гарсан. Сүүлийн тохиолдол илэрснээс хойш энэ чинь 25, 26 дахь хоног руугаа орж байгаа байх. Одоо ингээд 28 хоногоо өнгөрөөвөл асуумжаар асуугаад явах учраас таны хэлээд байгаа PCR-ын шинжилгээний хүндрэл багасна гэж ингэж бодож байна.

Ер нь Дархан-Уул аймгийг бид нар хойд бүс нутгийнхаа шинжилгээний нэлээн төв болгоё гэсэн ийм бодолтой ажиллаж байгаа, цаашдаа. Одоо бол PCR-ын аппарат суулгачихсан. Ер нь Дархан-Уул аймаг бол Хөвсгөл, Булган, Орхон, Сэлэнгийн хойд Төв аймгийн хойд бүс нутагтаа нэлээн төвлөрүүлж тэнд бид нар шинжилгээ хийдэг, чадавхыг нь сайжруулъя гэсэн ийм алсын стратеги тактик барьж байгаа гэдгийг бас хэлье. Баярлалаа.

**Г.Занданшатар:** Эрхэм гишүүн Жигжидсүрэнгийн Чинбүрэн асуулт асууна.

**Ж.Чинбүрэн:** Баярлалаа. Хуулийн нэмэлт, өөрчлөлтийг мэдээж яаралтай батлах шаардлагатай байгааг дэмжиж байгаа. Энэ хууль дотор харин нэмэлтээр заавал оруулж өгөх ёстой зүйл бол 2.7-д хөдөлмөр хамгаалал, аюулгүй байдлын тухай орсон хэдий ч яг энэ КОВИД-той ажиллаж байгаа эмнэлгийн ажилчид нь хэрвээ халдвар авбал яах вэ? Халдвар авах тохиолдлоос даатгалд хамааруулах асуудал байна. Яагаад энэ тухай ярьж байгаа вэ гэхээр одоо дэлхий дахинд ойролцоогоор 500 мянга гаруй эмнэлгийн ажилчид халдвар авсан гэсэн ийм тооцоо байна. Дэлхийн эрүүл мэндийн байгууллагаас 10 орчим хувь нь ийм халдвар авсан гэсэн тоо байдаг юм байна. 37 орны харьцуулсан судалгаагаар бол ойролцоогоор 1500 орчим эмнэлгийн ажилчид нас барсан гэсэн ийм тооцоо байна.

Тийм учраас энэ хуулийн нэмэлт, өөрчлөлтөд оруулахдаа 5.7 дээр эрүүл мэндийн ажилчид, мөн энэ цар тахалтай шууд ажиллаж байгаа ажилчдыг халдвар авахаас КОВИД-19-ийн даатгалын асуудал, дээрээс нь хэрэв халдвар авбал нөхөн төлбөр юу байж болох вэ гэдгийг оруулж хэлэлцэх нь зүйтэй юм. Үүнийгээ хэлэлцүүлгийн явцад хэлэлцээд явах байх аа гэж бодож байна. Бас нэмээд хэлэхэд ер нь вирус өөрөө хувьсан өөрчлөгдөж байгаа, вирус өөрөө хүртэл дархлаа үүсгэх, хувьсах шинжтэй байна. Тэгэхээр вакцины асуудал хүртэл цаашдаа яах вэ гэдэг асуудал бас нэлээн төвөгтэй ийм байдалд хүрч байгаа учраас Монгол Улсад гарч байгаа вирус судлал дээр геномик шинжилгээнүүд хийх асуудал дээр хэр ажиллаж байгаа вэ гэдэгт Содбаатар сайд хариулт өгнө үү.

**Г.Занданшатар:** Содбаатар сайд.

**Я.Содбаатар:** Чинбүрэн гишүүний гаргасан саналтай санал нэг байгаа юм. Уржигдар Байнгын хороон дээр хэлэлцэх явцад бас Сэргэлэн гишүүн санал гаргасан юм. Чинбүрэн гишүүн, таны хэлж байгаа голомтод ажиллаж байгаа эмч, эмнэлгийн ажилчид, бусад хүмүүс хэрвээ халдвар авбал, ажлын байран дээрээ ажил үүргээ гүйцэтгэж байхдаа халдвар авсантай холбоотой зохицуулалтын юмнуудыг оруулах дээр би санал нэг байгаа юм. Өнөөдөр Бямбацогт нарын гишүүд төсөл өргөх гэж байгаа юм байна лээ. Тэрэн дээр оруулаад явчихвал. Энэ шинэ заалт учраас нэмэлт, өөрчлөлт дээр орж болохгүй байгаад байгаа юм. Тэгэхээр энийг бас оруулаад явбал засгаас санал өгөхөд бид нар дэмжээд явнаа. Энэ бол их чухал санаа.

Гишүүнтэй саналтай санал нэг байна. Геномик шинжилгээний асуудлаар манай дээр, Зооноз судлалын үндэсний төв дээр л нэг аппарат байгаа. Тэгээд сайжруулах ёстой, ялангуяа генийн вирусынх нь гарал, үүслийг тодорхойлох агуулгаараа Дэлхийн эрүүл мэндийн байгууллагын шугамаар энэ оны эхний сарын, 1 дүгээр сарын эхний хагаст шинэ аппарат, техник хэрэгсэл орж ирж байгаа. Энэ сүүлийн үеийн чадамжтай техник хэрэгсэл ороод ирвэл бид нар геномик шинжилгээ юмнуудыг бүрэн хийгээд явах боломжтой гэж ингэж харж байгаа. Энэ орж ирж байгаа. Одоогоор манайх ганцхан Зооноз судлалын үндэсний төв дээр нэг аппарат байдаг юм байна лээ. Тэгэхдээ бүрэн яагаагүй. Гэхдээ энэ илүүтэй судалгааны чиглэл гэсэн байдлаар манай эрүүл мэндийн салбарынхан явсан. Тэгэхдээ тоног төхөөрөмжийнх нь шинэчлэлийг Дэлхийн эрүүл мэндийн байгууллагад тавиад, энэ 1 сарын эхний хагаст орж ирж байгаа юм.

**Г.Занданшатар:** Эрхэм гишүүн Төмөрбаатарын Аюурсайхан гишүүн асуулт асууна.

**Т.Аюурсайхан:** Энэ КОВИД-ын хуулийг 4 дүгээр сарын сүүлээр баталсан. Хэрэгжээд нийтдээ 8 сар болж байна. Хуулийн 7.1.2-т төсвийн ерөнхийлөн захирагч хооронд хөрөнгийн болон урсгал зардал хооронд төсвийн зохицуулалт хийх ийм эрхийг Сангийн яаманд өгсөн байгаа, тийм ээ? Тэгэхээр би Сангийн сайдаас асуулт байна. Улсын Их Хурал төсөв батлах, төсөвт өөрчлөлт хийх эрхийг эдэлдэг. Энэ эрхээ эдлэхийн тулд төсвийн захирагч хооронд хөрөнгийн болон урсгал зардал хооронд төсвийн зохицуулалт хийж байгаа Сангийн яамны энэ үйл ажиллагаанд Улсын Их Хурал хяналт тавих зорилгоор нэгдүгээрт Түр хороо байгуулсан байгаа. Аюулгүй байдал, гадаад бодлогын байнгын хорооны дарга ахлаад, бүх Байнгын хороодын дарга нар болон Улсын Их Хурал дахь цөөнхийн төлөөллийг оруулаад.

Өөрөөр хэлбэл, Улсын Их Хурал төсөв батлах, төсөвт өөрчлөлт оруулах эрхээ эдлэх энэ үүргээ хэрэгжүүлэх, хяналт тавих зорилгоор. Тэгэхээр төсөвт зохицуулалт хийхдээ нийтдээ 8 сарын хугацаанд хэчнээн төгрөгийн төсвийн ерөнхийлөн захирагч хооронд хөрөнгийн болон урсгал зардал хооронд шилжүүлж хэрэглэсэн бэ, нэгдүгээрт. Хоёругаарт, ингэж шилжүүлэг хийх болгондоо зүй нь бол энэ Түр хороонд бичгээр мэдэгдэх ёстой юм л даа. Тэгээд энэ төсвийн зохицуулалтад нь Түр хороо хяналт тавих ийм үүргээ хэрэгжүүлэх ёстой юм. Энэ зохицуулалт болгоныгоо Түр хороонд мэдэгдсэн үү? Хэчнээн удаа мэдэгдсэн бэ?

Хоёрдугаарт, Байнгын хорооноос асуулт асуумаар байна. Мөн ялгаагүй, яг энэ төсөв хооронд хэчнээн төгрөгийг Байнгын хорооны мэдэж байгаагаар зохицуулалт хийсэн байна вэ? Түр хороог төсвийн ерөнхийлөн захирагч хооронд хөрөнгийн болон урсгал зардал хооронд төсвийн зохицуулалт хийх болгондоо бас мэдэгдсэн үү? Үүнийг нь Түр хорооноос хяналт тавьж ажиллаж байгаа юу? Энэ бол Улсын Их Хурал хэдийгээр төсөв батлах, төсөвт өөрчлөлт хийх эрхийг эдэлдэг ч гэсэн тодорхой ийм боломжийг Сангийн яаманд олгож байна, энэ онцгой нөхцөлд зөвхөн энэ хуулиар тогтоосон. Тэгээд энэ боломжийг эдлэхдээ хэр зэрэг эдэлж байгаа вэ гэдэгт нь хяналт тавих зорилгоор бид нар Түр хороог байгуулж Улсын Их Хурлаас төсвийнхөө эрхийг хэрэгжүүлэх энэ эрхээ хяналт тавьж хэрэгжүүлж байгаа шүү дээ. Ийм асуултуудад хариулт авъя даа.

**Г.Занданшатар:** Чимидийн Хүрэлбаатар сайд.

**Ч.Хүрэлбаатар:** Аюурсайхан гишүүний асуултад хариулъя. Бид нар зохицуулалтыг бол хийсэн. Хийхдээ төсвийн хуваарь дотроо өөрчлөлтөө хийсэн байгаа. Хоёрдугаарт нь, төсвийн ерөнхийлөн захирагч нарын хооронд зохицуулалт хийгээгүй. Хөдөлмөр, нийгмийн хамгааллын сайдын багцууд өөрөө нэлээд өндөр дүнтэй байдаг. Тэрэн дотроо өөрчлөлтөө хийгээд, хуваарийг хөдөлгөх замаар өөрчлөлт оруулаад явуулсан гэдгийг л хэлье. Хамгийн гол зохицуулалт бол хүүхдийн мөнгөн дээр явагдсан гэдгийг хэлье.

**Г.Занданшатар:** Баагаагийн Баттөмөр гишүүн. Байнгын хорооноос асуусан.

**Б.Баттөмөр:** Түр хороо үндсэндээ 11 сард байгуулагдсан. 11 сард хоёр удаа Түр хороо хуралдаж тодорхой шийдвэрүүдийг гаргасан. Өчигдөр, 12 сарын 23-ны өдөр Түр хороо бүрэн бүрэлдэхүүнээрээ хуралдаж бас холбогдох шийдвэрүүдийг гаргасан. Энд Монголбанкны Ерөнхийлөгч, Санхүүгийн зохицуулах хорооны дарга, Монгол Улсын Шадар сайд Улсын онцгой комиссын дарга, Хүний эрхийн хорооны дарга нарын мэдээллийг сонсож бид нар ингэж ажиллаж байна. Хуулиар бол Түр хороо хуулийн хэрэгжилтийг хянах, сард нэг удаа авч хэлэлцэх. Хоёр дахь нь шаардлагатай бол бусад хороодоор хэлэлцүүлэх ийм үүрэг хүлээгээд ингээд явж байгаа. Яг энэ үүргийнхээ хүрээнд Түр хороо ажиллаад явж байгаа.

**Г.Занданшатар:** Төмөрбаатарын Аюурсайхан гишүүн тодруулна, 1 минут.

**Т.Аюурсайхан:** Асуулт ойлгомжтой юу? Маш тодорхой асуугаад байна шүү дээ. Энэ тодорхой асуугаад байхад хариултыг тодорхой авч өгөөч ээ, Их Хурлын дарга аа. Нэгдүгээрт, хөрөнгийн болон урсгал зардал хооронд шилжүүлэг хийж зохицуулахдаа яг хэдэн төгрөгийг шилжүүлж хэрэглэсэн бэ? Энэ найман сарын хугацаанд, хуулийн үйлчлэлийн.

Хоёрдугаарт, шилжүүлэг хийнгүүтээ, хөрөнгийн болон урсгал зардал хооронд зохицуулалт хийнгүүтээ Түр хороонд тухай бүрд нь мэдэгдсэн үү? Зүй нь бол ингэж мэдэгдэх ёстой юм. Ингэж байж хуулийн зөрчилгүйгээр асуудал явагдана. Яагаад гэвэл Улсын Их Хурал төсвийг батлах, өөрчлөлт хийх эрхийг хэнтэй ч хуваалцахгүй эдэлдэг. Тэгээд энэ зөвшөөрлийг өгсөн учраас үүн дээрээ хяналт тавих зорилгоор Түр хороо ажиллаж байгаа юм.

**Г.Занданшатар:** Хүрэлбаатар сайд асуултад хариулна.

**Ч.Хүрэлбаатар:** Аюурсайхан гишүүний асуултад дахиад хариулъя. Урсгал зардал, хөрөнгө оруулалтын зардал хооронд зохицуулалт хийгээгүй ээ. Төсвийн хуваарьт нь өөрчлөлт оруулсан. Өөрөөр хэлбэл, төсвийн ерөнхийлөн захирагчдыг сар сараар санхүүжигддэг хуваарилалтыг. Тэрэнд нь өөрчлөлт оруулаад, санхүүжүүлээд явсан гэсэн үг. Тэгээд хамгийн гол зардал бол хүүхдийн мөнгө байдаг. Энэ нь өөрөө Хөдөлмөр, нийгмийн хамгааллын сайдын багц нэлээд өндөр дүнтэй явагддаг багц учраас энэ дотроо бид нар зохицуулаад явсан гэсэн ийм л хариулт өгсөн.

**Г.Занданшатар:** Зардал хооронд шилжүүлээгүй юм уу гэнэ ээ.

**Ч.Хүрэлбаатар:** Урсгал зардал, хөрөнгө оруулалтын зардал хооронд шилжүүлэх шаардлага байгаагүй юм. Тэгээд дараа нь төсвийн тодотголыг бид нар 8 билүү, 9 сард хийчихсэн шүү дээ. Тэгэхээр төсвийн тодотголоор засагдчихаж байгаа учраас бид нар төсвийн хуваарьт нь өөрчлөлт оруулаад хийгээд явчихсан.

**Г.Занданшатар:** Төсвийн тодотголоор шийдсэн, урсгал зардал, хөрөнгө оруулалтын зардал хооронд шилжүүлэг хийгээгүй гэж байна.

Одоо эрхэм гишүүн Төмөртогоогийн Энхтүвшин асуулт асууна.

**Т.Энхтүвшин:** Юуны өмнө Улсын онцгой комиссын хэрэгжүүлж байгаа ажлыг бас дэмжиж байна. Бид аль болохоор энэ хуулийг ч гэсэн их хурдан батлаад явуулах ёстой гэсэн ийм байр суурьтай байна. Өчигдрийн байдлаар Замын-Үүд рүү гарч байгаа машин бас нэмэгдэж 79 болж, өнөөдөр 100 машин гарчихдаг ийм горимдоо шилжиж байгаа юм байна. Импортын ачаа эргэлт ч гэсэн бас хэвийн горимдоо орж байна гэсэн ийм мэдээ мэдээлэл авч байна. Тийм учраас манай Улсын онцгой комиссоос экспорт, импортыг нэлээдгүй анхаарч ажиллаж байгаа юм байна гэсэн ийм байр суурьтай байна.

Асуух хоёр асуулт байна. Нэгдүгээр асуулт нь, хөдөө сумандаа оччихсон оюутнууд цахимаар хичээллэж чадахгүй байна гэдэг ийм асуудал тавьж байна. Тийм учраас сургалтын төлбөрийнх нь 60 хувийг нь ч юм уу, 70 хувийг нь дараах сургалтын төлбөр рүү нь шилжүүлдэг юм уу, эсхүл буцааж өгөх ямар бололцоо боломж байгаа вэ? Одоо цар тахал хэзээ дуусах нь тодорхойгүй байна шүү дээ. Тийм учраас оюутнууд маань юу гэж ярьж байна вэ гэхээр их, дээд сургуулиуд маань бид нарын өгсөн сургалтын төлбөрийг маань өөр зүйлд зарцуулаад, дараа жил бид сургалтын төлбөрөө төлж чадахгүй байх ийм эрсдэл үүсэх вий гэдэг ийм юман дээр нэлээн болгоомжилж байна. Ер нь 2020-2021 оны хичээлийн жил маш хүнд болно. Малчдын орлого буурсан, мал, мах нь зарагдахгүй байгаа, арьс, шир нь зарагдахгүй байгаа учир энэ сургалтын төлбөрийг шилжүүлж өгөх тал дээр онцгой анхаарч ажиллаач ээ гэдэг ийм асуулт тавья.

Хоёр дахь асуудал, Дорноговь аймгийн Алтанширээ суманд нефть боловсруулах үйлдвэр баригдаж байгаа. Одоо Энэтхэгээс 18 Энэтхэгээс Монгол Улсад ирээд 21 хоног карантинд ороод, гараад хорио цээрийн дэглэмд байж байна. Энэ хүмүүсийг ойрын хугацаанд та хэд маань Дорноговь аймаг руу явж ажиллах бололцоо боломжийг нь яаралтай олгож өгөөч ээ. Өчигдөр бид нар уулзсан. Орон нутаг руу очиж хорио цээрийн дэглэмийнх нь дагуу ажлаа хийх зайлшгүй шаардлага байна. Монголд ирээд бараг 2 сар болчихлоо, ажлаа эхлүүлж чадахгүй байна. Хэрвээ ингэж эхлүүлж чадахгүй бол 2021 онд нефтийн үйлдвэрийн бүтээн байгуулалт эрчимжих ёстой. Энэ ажил маань бас хойшоо суух ийм эрсдэлтэй байгаа учир энэ 18 хүнийг Дорноговь аймаг руу явуулах тал дээр та хэд онцгой анхаарч өгөөч ээ. Онцгой дэглэмийн үед гаргаад, Дорноговь аймгаас цагдаагийн машин яваад, тэнд нь бас хорио цээрийнх нь дэглэмийг нь бариулж байгаад ажлыг нь хийх бололцоо боломжийг нь олгож өгөөч ээ гэсэн ийм хоёр асуулт байна.

**Г.Занданшатар:** Содбаатар сайд.

**Я.Содбаатар:** Манай гишүүд нэг зүйлийг ойлгоорой. Засгийн газар Улсын онцгой комиссын шийдвэрийн дагуу дээд боловсролын сургалтын байгууллагууд 2019-2020 оны хичээлийн жилийн хаврын улирал, 2020 оны 11 дүгээр сарын 1-нээс өнөөдрийг хүртэл өмчийн хэлбэр үл харгалзан бүх шатны хичээл, сургалтын үйл ажиллагаануудыг хойшлуулаагүй ээ, Монгол Улс. Харин тодорхой заасан хугацаанд цахим хэлбэрээр явуулж байгаа гэдгийг бас онцолж хэлмээр байгаа юм. Тийм учраас одоо оюутнууд бол хичээллэж байгаа шүү дээ. 1 сарын эхээр хичээл нь амарна. Тэгээд 2 сарын 15-наас эргээд дараагийн улирлын хичээл орно. Дэлхий нийт бүгдээрээ, бүх их, дээд сургуулиуд ийм онлайн хичээлээр яваад, сургалтууд явж байгаа. Монгол Улс ч гэсэн сургалтаа зогсоосон зүйл байхгүй, цахим хэлбэрээр явж байгаа.

Сургалтын төлбөрөө төлж амжаагүй оюутнуудад төлбөрөө хэсэгчлэн төлөх боломж, төлбөрөө төлсөн боловч цахим сургалтад хамрагдаагүй оюутнуудын хувьд дараагийн улиралд нэмэлт төлбөргүйгээр сонгосон хичээлүүдээ үзэх боломжоор ханган ажиллахыг Боловсролын сайдад чиглэл өгсөн. Боловсролын сайд энэ чиглэлээр тодорхой арга хэмжээнүүд авч байгаа гэж ингэж бодож байна. 2020-2021 оны хичээлийн жилд сургалтын төлбөр нэмэгдээгүй гэсэн ийм судалгаатай байгаа. Тийм учраас одоо яг хичээл нь явж байгаа оюутнууд үнэхээр өөрсдөө цахимаар сургалтад хамрагдаж чадаагүй бол дараагийн улирал руугаа тэр хичээлээ төлбөрөө төлөхгүйгээр нэмэлт төлбөргүйгээр сонгоод явах боломжтой. Хичээл, сургалт бол явж байгаа гэдгийг онцолж хэлье.

Хоёр, Энэтхэгийн газрын тостой холбоотой мэргэжилтнүүдийн очиж ажиллах юман дээр Улсын онцгой комисс дэмжсэн шүү дээ. Тэгээд Дорноговь аймагт халдварын голомт гарсантай холбогдуулаад өөрсдөө Улаанбаатар хотоос гараагүй гэж би ойлгож байгаа. Хэрвээ та бүхэнд орон нутгийн гишүүд тэр байгууллагатай нь яриад явбал. Ер нь Улсын онцгой комисс хөл хорио, бүх нийтийн бэлэн байдлын зэрэгт шилжсэн үед экспортоо буулгачихгүй байх, экспорт дээр томоохон бүтээн байгуулалтын ажлууд, томоохон уул уурхайн компанийн үйл ажиллагаанууд, экспортод чиглэсэн томоохон үйлдвэрлэлүүдийн үйл ажиллагаануудыг аль болохоор явуулах ийм бодлого барьж байгаа юм. Тэр утгаараа хэчнээн бүх нийтийн бэлэн байдлын зэрэгт шилжээд хатуу хөл хорио тогтоосон байгаа ч гэсэн томоохон бүтээн байгуулалт болон энэ томоохон үйлдвэрлэлүүдийн үйл ажиллагаан дээр хэвийн явуулах чиглэл рүү анхаарч байгаа гэдгийг бас онцолж хэлье. Тийм учраас энэ хүмүүс хэрвээ халдвар хамгаалах юуг аваад, эндээс шаардлагатай шинжилгээнүүдээ өгөөд явбал бид нар тэр үйлдвэрлэлийн байршилд хүргэхэд бэлэн байна.

**Г.Занданшатар:** Энхтүвшин гишүүн 1 минут тодруулъя.

**Т.Энхтүвшин:** Санал хэлэхэд, экспортын ачаа эргэлтийг нэмэгдүүлэх бололцоо боломж байгаа юм, Содоо сайд аа. Ялангуяа Ханги Мандалд өдөртөө 75 машин бас экспортод нүүрс, бас төмрийн хүдэр гарч байна. Энэ боомтыг хэвийн хэмжээнд болгох юм бол цаашдаа экспорт нэмэгдэх, 200-300 автомашин гаргах ийм бололцоо боломж байж байгаа юм. Яагаад гэхээр энэ боомтоор импортоор бараа орж ирдэггүй, зөвхөн Монголоос экспортоор гараа гаргадаг. Цаад талд нь суурьшлын томоохон бүсүүд байдаггүй, зөвхөн нүүрс, төмрийн хүдэр буулгадаг газрууд байдаг юм. Тийм учраас энэ боомтыг бас хэвийн горимд нь шилжүүлэх, хонуутаар явдаг асуудлыг бас урд хөрштэйгөө ярьж шийдвэл Монгол Улсын эдийн засагт нэмэр болох болов уу гэдэг ийм санаа хийж байна.

**Г.Занданшатар:** Баярлалаа. 12 сары 31-нд энэ хуулийн хэрэгжих хугацаа дуусаад байгаа, түр хууль учраас хугацааг нь сунгах асуудлыг гол нь хэлэлцэж байгаа шүү дээ. Зарим иргэд буруу ойлгоод мессэж ирүүлээд. Одоо эрхэм гишүүн Бадарчийн Жаргалмаа асуулт асууна.

**Б.Жаргалмаа:** Та бүхэнд өдрийн амгаланг айлтгая. Энэ хүнд цаг мөчид онцгой нөхцөл байдалд бид нарын эрүүл мэндийн төлөө ажиллаж байгаа эрүүл мэндийн салбарынхан болон онцгой, Улсын онцгой комиссын хамт олондоо юуны өмнө баярлалаагаа хэлье гэж бодож байна.

Хэдэн асуулт байна. 5.1.7 дээр хүний нэр төр, алдар хүнд, сэтгэл зүйн дарамт, хохирол учруулж болзошгүй мэдээлэл тараахгүй байх гэсэн заалт байгаа. Энэ дээр хариуцлагыг нь хамтад нь оруулчихвал яадаг юм бэ гэдэг санал байна. 9.17-г редакцийн хувьд анхаарна биз. 9.18 дээр халдвар авсан иргэнийг тогтоох замаар иргэн, хуулийн этгээдээс мэдээлэл авах, батлах гэсэн байна. Түрүүн хүний нууцлал, хувийн мэдээлэл түгээхгүй байх гэдэг дээр бас нарийн заалт оруулж өгөх зөв юм болов уу.

Иргэний мэдээллийн нууцыг хадгалах асуудалд анхаарах, олон нийтээс иргэнд үзүүлж байгаа нөлөөллийг багасгахын тулд, эргээд л нөгөө дархлаагаа унагах, тэр хүн маань улам бүр өвдөх ийм эрсдэл байгаа учраөс энэ сөрөг байдлыг давтахгүйн тулд энэ дээр зүйл, заалт дээр нарийн оруулж өгвөл ямар вэ гэдэг асуулт. Нөгөөтэйгүүр, 7.1.30 дээр шуудан хүргэлтийн үйлчилгээг зөвшөөрч байгаа тохиолдолд ариутгал, халдваргүйтгэлийг иргэд хариуцахаас гадна тухайн аж ахуйн нэгжид хариуцуулах ийм зүйл, заалтыг оруулж өгөөч ээ. Хүргэлтийн үйлчилгээ явуулж байгаа нь, гадаа гудамжид авч явж байгаад авчирч байгаа шүү дээ. Ариутгал, халдваргүйтгэлийг хийгээд эзэнд нь хүлээлгэж өгнө гэдэг ийм заалтыг.

7.1.8 дээр түрүүн Энхтүвшин гишүүн хэллээ. Өмчийн хэлбэр үл харгалзан бүх шатны боловсролын байгууллагын сургалтын төлбөрийг хөнгөлөх, дараагийн төлбөрт шилжүүлэх гэсэн байна. Энэ маш зөв шийдвэр. Гэхдээ хувийн хэвшлийн их, дээд сургуулиуд маань энийг яаж хүлээж авах юм бол. Боловсролын сайд энэ дээрээ сургуулидтайгаа тохиролцсон юм болов уу? Эцэг, эхчүүдээс маш олон санал ирж байна. Сургалтын төлбөрөө бүтэн авсан, ийм цахим сургалт чанаргүй байгаа дээр бид нар яах ёстой вэ, бид нар дараа жил дахиад төлбөрөө төлөх үү гэдэг асуудал.

Дараагийн асуулт, нислэг хэдийнээс эхлүүлэх вэ? Үнэхээр онцгой нөхцөл гэдгийг ойлгож байна. Гэхдээ энэ дээр хугацаа тавих боломж байгаа юу? Түрээсийн асуудлыг шийдэж өгөөч ээ гэдэг зүйл ярьж байна. Тог, цахилгаан, ус үнэгүй болчихсон энэ цаг мөчид түрээсэлж байгаа аж ахуйн нэгж, иргэд маань ч гэсэн энэ түрээсийн төлбөрийг хөнгөлөх, чөлөөлөх тал даар анхаарч өгөөч ээ, энэ дээр Засгийн газар шийдвэр гаргаж өгөөч гэдэг ийм асуудал маш ихээр ирж байа.

НӨАТ, гаалийн татвараас чөлөөлчихсөн ургамлын тос, будаан дээр. Гэтэл жижиглэн худалдан авалт дээрээ бид нар НӨАТ-аа төлсөөр байгаа. Томоохон худалдааны салбарууд дээр ч гэсэн бид нар НӨАТ-аа төлөөд л авч байгаа. Энэ дээр мэргэжлийн хяналт анхаарал тавьж болдоггүй юм уу? Энэ асуултыг би Их Хурал дээр асууж байсан тийм ээ? Чөлөөлөхөөр бид жижиглэн худалдаагаа чөлөөлж авах уу гэсэн. Чөлөөлнө гэсэн зүйлийг Хүрэлбаатар сайд хэлж байсан. Энэ гар дээрээс авч байгаа борлуулалт дээрээ ч гэсэн бид нар хөнгөлөлтийг авмаар байна гэдэг зүйлийг иргэдээс ирүүлж байна. Би асуултаа асууж дууслаа. Баярлалаа.

**Г.Занданшатар:** Содбаатар сайд

**Я.Содбаатар:** Төслийн 18 дээр халдвар авсан иргэний хөдөлгөөнийг тогтоох зорилгоор иргэн, хуулийн этгээдээс мэдээ мэдээлэл авах журмыг Улсын ерөнхий прокурор, Тагнуулын ерөнхий газрын дарга хамтран батална гэсэн ийм санал оруулж байгаа юм. Энэ халдварт өвчин учраас ойр, дам хавьтлыг тогтоох ажил амаргүй байгаа. Дэлхийн эрүүл мэндийн байгууллагын болон олон улсын байгууллагуудын судалгаагаар бол ойрын хавьтлыг бид нар 24-48 цаг дотор тогтоох ёстой. Манай улсын хувьд харьцангуй энэ ойр, дам хавьтлуудыг тогтоох ажил сайн явж байгаа.

Гэхдээ хувь хүний нууцтай холбоотой асуудлууд энийг дагаж их гардаг. Иргэд санаатайгаар зарим хөдөлгөөнийг хэлэхгүй байна. Тэгээд энэ зохицуулалтуудыг одоо бид нар түр журмаар зохицуулаад, сая иргэнтэй нууцлалыг хадгалах гэрээ байгуулах журмаар энэ процесс явж байсан юм. Тийм учраас хуульд оруулах нь хаана хаанаа хариуцлагын асуудал байх юм. Ялангуяа хувь хүний нууцтай холбоотой асуудлаар ойр, дам хавьтал тогтоож байгаа энэ хөдөлгөөний юун дээр бас мэдээлэл алдагдсан тохиолдлууд эхэн үед гарсан. Тийм учраас энэ дээр нарийвчилж ингэж хуулийн заалтуудыг оруулж өгсөн гэдгийг онцолж хэлье.

Гаднаас тусгай үүргийн нислэг хэзээ авахыг одоогоор хэлж чадахгүй байна. Өнөөдрийн байдлаар яг энэ Баянзүрхээс голомтлон гарсан энэ тохиолдлын зураглалыг бүрэн хийж амжаагүй байна. Хугацааны хувьд бид нар 14 хоног дотроо энэ зураглал бүрэн гарчихдаг. Тэгээд энийгээ бид нар 16-нд эхний тохиолдол илэрсэн. Энэнээс хойш бид нар ойр, дам хавьтлуудаас нь болон бусад хүрээг нь хумьж ингэж явж байна. Тэгэхээр одоохондоо хараахан Баянзүрхийн тохиолдлын голомтыг хумьж чадаагүй байгаа учраас яг төднөөс нислэг эхэлнэ гэж хэлж чадахгүй байна.

Нэмэгдсэн өртгийн албан татвар, гаалийн албан татвартай холбоотой асуудлаар Сангийн сайд нэмээд хариулчих хэрэгтэй байх. Боловсролын болон бусад саналууд ихэнх нь санал байна. Өнөөдрийн хүчин төгөлдөр мөрдөгдөж байгаа хуульд ч ингэж заасан байгаа. 7.1.9-д бүх шатны сургалтын байгууллагын үйл ажиллагааг тодорхойгүй хугацаагаар хойшлуулсан, хязгаарласан тохиолдолд цахим, эсхүл бусад хэлбэрээр зайн сургалтыг чанартай, хүртээмжтэй хүргэх, багш болон сурагчийн оролцоо, түүнд тавих хяналтыг сайжруулна гэсэн ийм үүрэг чиглэл хуулийн заалттай. Мөн өмчийн хэлбэр үл харгалзан бүх шатны хичээл, сургалтын үйл ажиллагааг тодорхой хугацаагаар хойшлуулах, сургалтын төлбөрийг хөнгөлөх, дараагийн төлбөрт шилжүүлэх гэсэн ийм заалтууд байгаа юм. Яг өнөөдөртөө бид нар ялангуяа өмчийн хэлбэр үл харгалзан бүх шатны хичээл сургалтын үйл ажиллагаа цахим хэлбэрээр бас явж байгаа гэдгийг манай гишүүд ойлгож байгаа байх гэж бодож байна. НӨАТ, гаальтай холбоотой юман дээр Сангийн сайд нэмээд хариулах уу.

**Г.Занданшатар:** Бадарчийн Жаргалмаа гишүүн.

**Б.Жаргалмаа:** Хүрэлбаатар сайдаас би хариултаа авах байх гэж бодож байна. Нэгэнт боломжийг ашиглах гэж байна би, олон нийтээ бас уриалах ёстой байх аа гэж бодож байна. Бид хамтдаа энэ бүхнийг даван туулна. Үнэхээр КОВИД-ын энэ титэмт вирус өөрөө мутацид ороод дор дорхноо өөрчлөгдөж байгаа энэ цаг мөчид бид бүгдээрээ хамтдаа байж байж энэ өвчнийг даван гарна. Яг энэ аюулт тахлын мэдээллийг авснаас хойш бүтэн жилийн хугацаа өнгөрч байна. Холбогдох мэргэжлийнхэн маань чадах чинээгээр ажиллаж байгаа. Иргэд олон нийт маань энд бусдыгаа уриалан дуудсан, гарч байгаа шийдвэр тогтоомжийг дагаж мөрдсөн зөв энергитэй, зөв хандлагатай байгаач ээ гэдэг уриалгыг хэлмээр байна. Мөн сошиал орчинд ч гэсэн бид хэдийгээр орон зай ч гэсэн зөв үг хэлж, эерэг зөв мэдээллийг олонд түгээж байгаач ээ гэдэг хүсэлтийг хэлмээр байгаа юм. Ингээд бүгдээрээ хамтдаа даван гаръя. Баярлалаа.

**Г.Занданшатар:** Баярлалаа. Жаргалмаа гишүүн үг хэллээ. 13 цаг өнгөрч байна. Хамтдаа даван гарахын тулд сахилга бат, дэг журам маш чухал. Эрүүл мэндийн яамнаас өгсөн зөвлөмж, хурал уулзалтыг богино цагаар цөөн хүнтэй хийх, хурлыг 2-3 цаг тутамд завсарлуулж өрөөнд цэвэр агаар оруулж, агаар сэлгэлт хийх, ариутгал цэвэрлэгээний ажлыг 2 цаг тутамд зохион байгуулж, өдөрт 4-өөс доошгүй удаа сайтар арчин цэвэрлэх гэсэн энэ зөвлөмжийн дагуу, ингээд 13 цаг болсон учраас чуулганы үйл ажиллагаа түр завсарлаж байна. Одоо гишүүд бас хууль өргөн барих ажиллагаатай. Ингээд 14 цагт хурал үргэлжилнэ.

 ЗАВСАРЛАГА

**Г.Занданшатар:** Эрхэм гишүүдийн энэ өдрийн амгаланг дахин айлтгая. Ажлын хэсгийг оруулъя. Цахимаар холбогдож байгаа ажлын хэсгийн гишүүд бас асууж асуултад хариулж болно.

Ингээд асуулт хариултын үйл ажиллагааг үргэлжлүүлнэ. Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм эдийн засгийн үзүүлэх сөрөг нөлөөллийг бууруулах тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хуулийн төслүүдийн талаар хууль санаачлагчийн илтгэл болон Байнгын хорооны санал, дүгнэлттэй холбогдуулж асуулт асууж хариулт авах ажлыг үргэлжлүүлнэ.

Бөхчулууны Пүрэвдорж гишүүн асуулт асууна.

**Б.Пүрэвдорж:** Улс орнууд бол КОВИД-ын эсрэг тодорхой арга хэмжээнүүдийг авч байгаа. Нью-Йорк Таймс сонин дээр Англи бол нийтдээ 22 тэрбум долларын арга хэмжээг энэ пандемикт зориулж авсан. Энэний 11 тэрбум доллар нь бол тал нь буруу замаар орчихлоо гэж байгаа юм. Тэгээд энэ 11 тэрбумаас 5 тэрбум нь жишээ нь улс төртэй холбоотой компаниуд руу орчихсон, тэгээд тэрэнд нь хуучин сайд нар, Засгийн газрын зөвлөхүүд оролцчихсон, тэр компаниудад нь. Тэгээд эндээсээ Консерватив нам руу хандивлаад явчихсан. 6 тэрбум долларыг бол урьд нь ямар ямар ч туршлагагүй компаниуд тэр үйл ажиллагаа эрхэлж байгаагүй компани нь өгчихсөн байх жишээтэй. 5 тэрбум долларыг жишээ нь одоо татвараас зайлсхийсэн, хуурамч бичиг баримт бүрдүүлсэн авлигалын болон хувь хүний эрхийн асуудалтай компаниудад өгчихсөн. Энэ их бүх зүйлүүдийг бол нөгөө КОВИД-ын үеийн ямарваа нэгэн тендергүйгээр одоо үхчихсэн юм байна л даа. Ийм шүүмжлэл гарч байгаа юм.

Энэ авлига, хээл хахуулиар бол бас бага түвшинд байдаг энэ орон хүртэл ийм асуудал гарч байгаа юм л даа. Тэгэхлээр манай Монгол Улс бол 5.1 наяд төгрөгийн зардлыг гаргасан, эндээсээ тал нь бас яг үр дүнтэй хүмүүстэй очсон, очоогүй нь мэдэгдэхгүй байгаа юм. Хүүхдийн мөнгө, одоо янз янзын л юм байгаа. 1000 гаруй хүнийг эмчлэхэд 8-хан тэрбум төгрөг зарцуулсан. Тэгтэл цаана нь 600 дахин их мөнгө хаачихсан нь мэдэгдэхгүй иймэрхүү л байгаа юм. Тэгээд би ойр тойрны хүмүүсээс асуух дээр ерөөсөө энэ КОВИД-ын мөнгөнөөс ирсэн юм байдаггүй. Тэгээд яг ингээд шууд утгаараа бас энэ авлигын янз янзын асуудлууд ингээд гараад байх шиг байна. Шууд бусаар зөндөө авлигал явагдаж байна.

Жишээ нь Замын-Үүд дээр. Замын-Үүд дээр 2.500 мянган төгрөгөөр хил хооронд тээвэр хийдэг байсан чинь одоо 20 мянган юань авлигад авдаг болчихсон. Тэгж байж машин явдаг. Тэгээд одоо бараг 8, 9 сая төгрөгөөр явдаг. Тэгээд энэ тээвэр 8, 9 сая төгрөгөөр явж байна гэдэг чинь тэр авлигынхаа мөнгийг шингээж байна гэсэн үг байхгүй юу. Үүний үр дүнд юу бий болоод байна вэ гэхээр энэ авлигын мөнгийг ард түмэн төлөөд байгаа юм. Сарын өмнө огурцы 9 мянга байсан, одоо 10500 болчихсон, үрлэн помидор 7500 байсан чинь 9600 болчихсон, салад навч 7500 байсан 9500 болчихсон. Тэгээд энэ ард түмэн чинь тэр энэ бараа бүтээгдэхүүний одоо авлигад нэмэгдсэн тэр мөнгийг чинь төлөөд байгаа байхгүй юу. Одоо манай махны компаниуд мах экспортолж байгаа. 20 тонн мах ачаад явдаг.

**Г.Занданшатар:** Пүрэвдорж гишүүн 1 минут.

**Б.Пүрэвдорж:** Махны компаниуд мах ачаад гадаадад гаргадаг. Тэгээд килограмм тутамд, одоо Замын-Үүдийн авлигад 500 төгрөг төлж байгаа юм. Тэгээд энэ чинь юу гэж байна гэвэл 20 килограммтай төлөгнөөс тэр компани буцаад нөгөө малчдаасаа үнийг нь буулгах замаар л энэ зардлаа төлдөг байхгүй юу. 20 килограммтай төлөгнөөс 10 мянган төгрөг малчдад өгөх боломжийг л тэгэхээр ингээд хулгайлж байна гэсэн үг байхгүй юу. Тэгэхээр энэ асуудал дээрээ Улсын онцгой комисс, Авлигатай тэмцэх газар, Шударга өрсөлдөөний хэрэглэгчийн газар , одоо юу байдаг юм цагдаа тэнд очиж ажилла даа. Тэр авлигыг зогсоо л доо. Хүмүүсийн карманаас авлигын мөнгө гаргахаа боль л доо. Ард түмэн шууд нөлөөлж байна шүү дээ. Ажлаа хий л дээ.

**Г.Занданшатар:** Содбаатар сайд асуултад хариулна.

**Я.Содбаатар:** Замын-Үүдийн нөхцөл байдал амаргүй байгаа. 11 сарын 10-нд Монгол Улсад дотоодын халдвар гарсантай холбогдуулаад хөрш орны зүгээс шаардлага тавьсан. Бид нар бас олон удаагийн гэрээ хэлцэл, уулзалт, онлайн хурлууд хийж байгаа. Тэдний Гадаад хэргийн сайд, Худалдааны сайд, Засгийн газрын хоорондын комиссын дарга, Өвөр Монголын удирдлагууд, холбогдох бүсийн удирдлагуудтай Элчин сайдын яамны зүгээс ч, Гадаад хэргийн яам, Улсын онцгой комисын зүгээс ч гэсэн яг уулзалт, онлайн уулзалт, хурал бол бараг арав гаруй удаа хийсэн байх аа. Тэгээд Гадаад хэргийн дэд сайдаар ахлуулсан ажлын хэсгийг өнгөрсөн долоо хоногт бас газар дээр нь ажиллуулсан. Энэний өмнө бас хоёр ч удаа шуурхай штабууд очиж ажилласан. Тэгээд нөхцөл байдал бол хоёр талын гэрээ хэлцлээр явж байгаа учраас бид нарын санаснаар одоо бүтэхгүй байгаа.

Гэхдээ ямар зүйл дээр тохироод байгаа вэ гэхээр 50 жолоочийг Монгол талд 14 хоног PCR-ын шинжилгээ хийгээд Хятад талд гаргаад 14 хоног PCR-ын шинжилгээ хийгээд ингээд 28 хоногийн дараа хөдөлгөөнд оруулж байгаа юм. Эхний Хятадын талаар шаардлага тавьж байх үед бол Хятадын талд PCR-ын шинжилгээ хийгээд орох 18 жолооч л орсон юм. Тэгээд энэ 18 жолооч, өнгөрсөн 7 хоногийн тав дахь өдөр хүртэл бол өдрийн 25-30 машин л хөдөлсөн. Энийг нь бид нар тэр танхим, мөн мэргэжлийн холбоод, орон нутагт нь илүүтэй өгсөн. Төв, Улсын онцгой комиссоос явуулж байгаа нь бол Тавантолгойн сайжруулах түлшний барьцалдуулагч, эрүүл мэндийн ачаа, мөн хүнсний ачаануудыг ийм дарааллаар оруулах ёстой чиглэл өгсөн. Энэ дотроо, ялангуяа эрүүл мэндийн барьцалдуулагч буюу Тавантолгойн түлштэй холбоотой явж байгаа машинууд дээр бол квот авч байсан.

Энэ 7 хоногийн эхнээс өнгөрсөн 7 хоногийн хагас сайн өдрөөс эхлүүлээд 30 машин болсон. Дараа нь 60 машин болсон. Ингээд 60 машинаар сая тав, зургаан хоног явлаа. Өчигдрөөс эхлүүлээд 70 машин болсон. Өнөөдөр өглөөний байдлаар өнөөдрийн явцыг харахад 100 машин таталт хийж болохоор болж байна. Ингээд бүтэн сайн өдрөөс тэнд ороод PCR-ын шинжилгээ өгөөд Хятад улс зөвхөн манай улсад ч биш бүх оронд хилээрээ нэвтэрсэн хүнд 14 хоногийн хөл хорионы дэглэм барьж байгаа. Энэ тусгаарлалтын 14 хоног нь дуусаад 32 жолооч энэ хөдөлгөөнд оролцоно. Ингээд 50 жолоочоор бид нар дундын бүс рүү өдөрт гурван удаа рис хийж 150 машиныг оруулж гаргана. Ингэх юм бол өвлийн улиралдаа дунджаар 220 машин явдаг. Тийм учраас ачааны хүндрэл бага гарах байх гэж ингэж бодож байна.

Тэр авлига, хээл хахуультай холбоотой янз бүрийн зүйл байгаа бол шалгуулсан нь дээр ээ. Энэ өвчний үеэр одоо тийм юм гарч байгаа бол. Их Хурлын дэргэд Үндэсний аудитын газар байгаа. Аудитын газар ер нь энэ хөрөнгө мөнгө зарцуулж байгаа асуудал, КОВИД-той холбоотой гарч байгаа зардлуудыг шалгачих нь зүйтэй байх. Нөгөө талаасаа бол энэ холбогдох хүчний байгууллагуудад бас хүсэлт тавиад шалгуулаад, энийг үнэн мөнийг нь.

**Г.Занданшатар:** Эрхэм гишүүн Тогмидийн Доржханд гишүүн.

**Т.Доржханд:** Баярлалаа. Хоёр, гурван асуулт байна. Өнгөрсөн хугацаанд бид нар хүүхдийн мөнгө бол сайн үр дүнгээ өгсөн гэж үзэж байгаа. Тийм болохоор хүүхдийн мөнгөний зорилго нь бол иргэдийнхээ орлогыг хамгаалсан ийм арга хэмжээ болсон гэж ойлгож байгаа. Хоёрдугаарт саяхан Засгийн газраас цахилгаан, дулааныхаа үнийг чөлөөлсөн байгаа. Энэ болохоор үйлдвэр, аж ахуйн газрууд, иргэдийн байшинг нь халааж байгаа, цахилгааныг нь өгч байгаа, усных нь асуудлыг нь шийдэж байгаа юм. Өөрөөр хэлэх юм, бол үл хөдлөх хөрөнгийнх нь асуудлыг ингээд шийдчихлээ. Одоо юу үлдэж байна вэ гэхээр ажлын байр, эргэлтийн хөрөнгийн санхүүжилтийн асуудал гарч ирж байгаа юм. Тийм болохоор яг энэ чиглэлээр энэ хуульд ямар нэгэн арга хэмжээ авч хэрэгжүүлэх тийм зохицуулалтыг тусгасан зүйл байна уу? Энэ чиглэлээр ер нь арга хэмжээ авъя гэж бодож байгаа зүйл байна уу? Энэ нэгдүгээр асуулт.

Энэ хуулийн төслийн 7.1.2-т төсвийн зарлага хооронд, төсөв эрх захирч хооронд, дээрээс нь хөрөнгө оруулалтын зардал болон урсгал зардлын хооронд гүйлгэх эрхийг нь Засгийн газар авч байна гэж ойлгогдлоо. Одоо төсвийн хууль хажуу тийшээ тавигдчихаж байна шүү дээ. Тэгээд одоо ингээд хөрөнгө оруулалтынхаа зардлыг тухайлбал урсгал зардал руу шингэж болох нь ээ. Өөрөөр хэлэх юм бол одоо нөгөө үр ашиггүй байгаа хөрөнгө оруулалтуудын эх үүсвэрийг татаад урсгал зардал руу ч юм уу, хүүхдийн мөнгө рүү ч гэдэг юм уу, аль эсхүл ажлын байрыг бий болгох энэ арга хэрэгсэл рүү одоо шилжүүлэх боломжийг энэ хуулиар нээж байна аа гэж ойлгож байна. Зөв үү? Хоёрдугаар асуулт.

Гуравдугаар асуулт нь болохоор хөнгөхөн нэг тест хийх гэсэн юм. Сая бас авлига, хээл хахуулийн асуудал бас яриад байх шиг байна. Эрүүл мэндийн сайд байвал асуумаар байна. Энэ PCR-ын тоног төхөөрөмжөө яг ямар үнэтэйгээр Эрүүл мэндийн яам авч байна аа? Тэгээд захиалгынх нь үнэ нь хэд байна, аль улсаас авч байна вэ гэдэг дээр тодорхой хариулт өгөөч. Дараа нь 1 минут нэмэлт авъя аа, баярлалаа.

 **Г.Занданшатар:** Шадар сайд Янгугийн Содбаатар.

**Я.Содбаатар:** Гишүүний саяын хэлээд байгаа хөрөнгийн болон урсгал зардал хоорондоо шинэ зохицуулалт хийх асуудал Засгийн газарт 4 сарын 29-нд батлагдсан одоо мөрдөгдөж байгаа хуулийн дагуу эрх нь байгаа юм. Тэр эрх дээр бид нар тодорхой зохицуулалт хийх, цаашдаа зарим аймгуудын, нийслэлийн хэмжээнд бас зохицуулалт хийхээр нэмэлт санал оруулж ирж байгаа. Бид нар энэ саналыг л нэмж оруулж байгаа. Өөр зүйл бол алга байна.

Эдийн засагтай холбоотой хэд хэдэн заалтууд орж байгаа. Тэгэхдээ яг таны тухайчилж асуусан ажлын байр, эргэлтийн хөрөнгөтэй холбоотой асуудлуудыг Санхүүгийн зохицуулах хороо, Монголбанкан дээр ярьж байгаад гишүүд өргөн барья гээд, ингээд гишүүд өргөн барьж байгаа. Бид нар энэ хууль дээр бол илүүтэй салбар хоорондын зохицуулалт, захиргааны талын заалтуудаа Засгийн газар өргөн бариад, мөн хугацаа ингээд 12 сарын 31-нээр дуусаж байгаа учраас хугацаагаа 7 сарын 1 хүртэл сунгах саналыг оруулж ирсэн. Яг эдийн засагтай, төлбөр тооцоотой холбоотой, санхүүтэй холбоотой банк санхүүтэй холбоотой, эргэлтийн хөрөнгөтэй холбоотой буюу энэ эх үүсвэртэй холбоотой асуудлуудаа Монголбанкан дээр илүү төвлөрүүлээд, Монголбанкан дээр энийг өнөөдрөөс Их Хурлын гишүүд бие дааж бас нэмэлт, өөрчлөлт байдлаар өргөн барьж хэлэлцүүлэхээр оруулж ирж байгаа гэдгийг бас хэлье.

Эрүүл мэндийн сайд яаралтай нөгөө олон улсын юунд онлайнд орчихсон байж байгаа. PCR-ын чиглэлээр бид нар энэ дотоодын энэ лабораторийн хүчин чадлыг нэмэгдүүлэх PCR-ыг яг нэмэгдүүлэх чиглэлд нэлээн ажлууд хийгдэж байгаа. Бид нар зөвхөн энэ 12 сард гэхэд бол 17 PCR-ын аппарат шинээр суурилуулж авчирч байна, Монгол Улсад. Энийг бол одоо яг Дэлхийн эрүүл мэндийн байгууллагатай, олон улсын байгууллагын шугамаар орж ирж байгаа нь 9, бусад нь бол тусламж, хандиваар орж ирж байгаа ийм PCR аппаратууд байгаа. Тэгээд би яг танд аль улсаас ямар юутай авсан бэ гэдгийнх нь мэдээллийг Эрүүл мэндийн сайдаар өгүүлье. Энэ хэлэлцүүлгийн явцад. Эрүүл мэндийн сайд сая сууж байгаад, дараагийн юу руу орох гээд гарсан гэдгийг бас хэлье.

**Г.Занданшатар:** Доржханд гишүүн 1 минут.

**Т.Доржханд:** Сангийн сайд бас нэмж хариулах ёстой байх, тийм ээ? Тэгэхээр Монголбанкан дээр ингээд та нар ачааллаа өгөхөөр тэр чинь ажиллахгүй байна шүү дээ. Одоо тухайлбал, худлаа гэвэл 8 хувьтай барьж байгаад 6 хувь буулгасан. Үр дүнд нь юу болсон бэ гээд тэгсэн чинь, нөгөө үнэт цаасан дээр байршдаг банкуудын эх үүсвэр чинь 6 их наяд байсан чинь 8 их наяд болчихлоо. Одоо салбар луугаа мөнгө гаргахгүй байна. Тэгэхээр энэ арга хэмжээнүүдээ анхаарах хэрэгтэй байна. Бодит эдийн засгаа дэмжих хэрэгтэй байна.

PCR-ын хувьд ийм байна, Эрүүл мэндийн яам 647 сая төгрөгөөр Хятадаас PCR-ын тоног төхөөрөмжийг авч байна. Гэтэл зах зээлийн үнэ нь 240 сая төгрөг байна аа, урд талд. Бүр олон улсын, Германы сайн чадах чанартай PCR ярихаар бол 350 сая төгрөг байна. Яг ийм байдлаар нөгөө онцгой үед ингээд хоёр, гурав дахин нугалсан ийм худалдан авалт явж байна гэдэг мэдээлэл над дээр ирж байна. Тэгэхлээр энэ дээрээ бид нар хяналт тавиад явахгүй бол болохгүй нь ээ. Тэгэхлээр нөгөө нэг Коронавирусийн Түр хороо маань ажиллаад иймэрхүү зүйлтэй хяналтаа тавиад явахгүй бол зүгээр нэг асуулт асуусан, хариулт нь нэхсэн.

**Г.Занданшатар:** Содбаатар сайд эхлээд тодруулгад хариулна. Дараа нь Сангийн сайд, тэгээд Төрийн нарийн бичгийн дарга Амаржаргал.

**Я.Содбаатар:** Гишүүн ээ, та Түр хороонд байгаа шүү дээ, Доржанд гишүүн ээ. Та ер нь энэ Түр хороонд байгаа юм чинь PCR аппарат хэдээр авсныг шалгах ажлын хэсэг гаргаад, ахлаад үзсэн нь дээр дээ. Юу гэж одоо энэ үед тэгж хоёр, гурван дахин үнээр нугалж авсан зүйл байхгүй шүү дээ. Энэ чинь ихэнх нь олон улсын байгууллагууд цаанаасаа өөрөө нийлүүлж байгаа, олон улсын байгууллагын гэрээ хэлцлээр Дэлхийн эрүүл мэндийн байгууллагын шугамаар явж байгаа. Би бол таны саяын юуг бол жоохон ташаа мэдээлэл байна л гэж ойлгож байна. Тийм учраас та Түр хорооны гишүүн юм чинь энийг шалгаад бас нийгэмд нэг мөр юу болгочихсон нь дээр ээ. Энэ худлаа, үнэн мэдээлэл явах бас буруу гэж бодож байна. Би яагаад вэ гэхээр ямар нэгэн сан, хөрөнгийн асуудал тэнд байхгүй гэдэгт итгэлтэй байгаа учраас шалгачихсан дээр гэж бодож байна.

**Г.Занданшатар:** Хүрэлбаатар сайд.

**Ч.Хүрэлбаатар:** Доржханд гишүүний асуултад хариулъя. Энэ төсвийн санхүүжилттэй холбоотой эрх авах ийм асуудал байдаг. Түрүүн бас Аюурсайхан гишүүн асуусан. Тэгээд энэ дээрээ төсвийн ерөнхийлөн захирагч болон урсгал зардал, хөрөнгө оруулалтын зардал хооронд гүйлгэх эрхийг Их Хурал Засгийн газарт олгочихсон байж байгаа юм. Их Хурал олгосны дараагаар нэгэнт Их Хурал өөрийнхөө эрхийг Засгийн газарт олгочхоод, олгосны дараагаар юу гэдэг юм Түр хороогоос зөвшөөрөл аваад гүйлгээ олгоно, зөвшөөрөл авна гэсэн тийм заалт энэ хууль дээр огтхон байхгүй байгаа гэдгийг би онцолж хэлмээр байна. Энэ хуулийг өнгөрсөн хугацаанд бид нар нэг л удаа ашигласан. 5 сарын 6-нд ашиглаад, коронавирусын халдварын цар тахлын үед эдийн засгийг идэвхжүүлэх, иргэдийн амьжиргааг дэмжих, нийгмийн хамгааллын зарим арга хэмжээний тухай гээд хүүхдийн мөнгийг олгохтой холбоотойгоор нэг авч хэрэглэсэн байгаа. Одоо бол, түүнээс хойш энэ хуулийг ерөөсөө огт авч хэрэгжүүлээгүй байгаа. 2021 онд бид нар.

**Г.Занданшатар:** Хүрэлбаатар сайд, асуултад нь дуустал хариуг нь өгье.

**Ч.Хүрэлбаатар:** Яг хаана тасарсныг нь сайн мэдсэнгүй. Гэхдээ ингэж хариулъя. Ер нь бол өнгөрсөн оны 5 сарын 6-нд нэг авч хэрэглэсэн. Нэг удаа ашигласнаас биш дахиж ерөөсөө огт ашиглаагүй явж байгаа. 2021 онд ч бас бид нар ашиглахгүй байх гэж бодож байна. PCR-тай холбоотой зүйлийг Сангийн яамнаас бид нар энэ дээр тусгайлан шалгалт оруулъя гэсэн ийм бодол сая зүгээр Доржханд гишүүнийг ярьж байгаа үед төрлөө. Гэхдээ ийм юм байна лээ шүү. PCR төхөөрөмжийн үнэ нэг тусдаа, хажууд нь дагадаг нөгөө урвалж гээд янз бүрийн ийм бодисуудтай юм байна лээ. Тэрэнтэй нь холигдоод нэг ярихдаа тусгаарлаж яриад, нөгөө өсгөж ярих болохоороо нийлүүлж яриад байдаг. Ийм нэг зүйл бай. Гэхдээ энийг бол тодорхой шалгалт оруулаад хариуг нь Доржханд гишүүнд болон нийгэмд мэдэгдье.

**Г.Занданшатар:** Амаржаргал дарга хариулах уу? Ажлын хэсэг, Эрүүл мэндийн яамны Төрийн нарийн бичгийн дарга. Хоёр, гурав дахин үнэтэй тоног төхөөрөмж аваад байна гэсэн асуулт үнэн бодитой юм уу, үгүй юм уу гэдэгт хариулт өгье.

**Я.Амаржаргал:** Сайн байцгаана уу? Гишүүний асуултад хариулъя. PCR-ын тоног төхөөрөмж бол нэлээн хэд хэдэн эд ангиас бүрдэж байгаа. Нэгдүгээрт нь, үндсэн PCR машин гээд аппарат байгаа, дээрээс нь экстракшн буюу нөгөө РНХ рибонуклейн хүчлийн вирус, рибоннуклейн хүчлээ ялгадаг тийм экстракшн гээд машин байгаа. Дээрээс нь бас дагалдах урвалж оношлуур, ялангуяа одоо Хятадаас авч байгаа Саншур гэдэг компанийн машиныг бид нар бас хандиваар ч авч байна, худалдаж бас авахаар ингээд төлөвлөж байгаа. Энэ үнэ бол нийлээд бас янз бүрийн үнэтэй гараад байгаа юм. Дан энэ машин нь бол бас нэг үнэтэй, давхар энэ бусад хэрэгслүүдтэйгээ авахаар нэг үнэтэй. Бид хэд бол ерөнхийдөө Дэлхийн эрүүл мэндийн байгууллага, цаад компанийн тавьж байгаа тэр үнийн саналын дагуу л худалдан авалтаа хийж байгаа. Сая тухайлах юм бол зургаан аймагт эрхийг нь шилжүүлээд, өөрсдөө худалдаж авах тэр эрхийг нь бол шилжүүлсэн байгаа.

**Г.Занданшатар:** Амаржаргал даргыг дуустал нь хариулуулаач. Яагаад таслаад байдаг юм бэ?

**Я.Амаржаргал:** Эрүүл мэндийн яамны зүгээс энэ КОВИД-ын үед худалдан авч байгаа аппарат, тоног төхөөрөмж, урвалж оношлуурыг ямар нэгэн байдлаар илүү мөнгө төгрөг зарцуулж юм уу, хэн нэгэнтэй ярьж хөөрч тэгж ер нь авчихсан юм бол байхгүй ээ. Энийг гишүүд маань бас зөв ойлгоосой гэж бодож байна. Бид аль болох богино хугацаандаа, аль болох Дэлхийн эрүүл мэндийн байгууллагын зөвлөсөн чанартай, бас боломжийн өөрсдийгөө бид чинь бас ард иргэдээ бодож байна, өөрсдийнхөө ажил төрлийг бодож байна. Энэ хурдан шуурхай энэ ажлыг л амжуулахын төлөө ажиллаж байгаа. Тэгэхээр янз бүрийн тийм асуудал байхгүй ээ гэдгээ та бүгддээ хариуцлагатайгаар хэлье.

**Г.Зандашатар:** Янгугийн Содбаатар сайд, 82.

**Я.Содбаатар:** Би түрүүн хэлсэн. Түр хороо манай Сангийн яамтай нийлээд нэрээн шалгачих нь дээр ээ. Энэ ингэсэн юм байна шүү дээ, тэр PCR аппарат экстракшн машинтайгаа нийлээд сүүлийн орж ирсэн чинь 172 сая төгрөг барьж байна. Тэгээд бусад юмнууд нэмэгдээд ирэхээрээ таны хэлээд байгаа 600-н хэд бол яагаад ч хүрэхгүй ээ гэж байна. Азийн хөгжлийн банкны 1.5 сая долларын тусламжаар одоо үлдсэн арваад машин орж ирнэ. Саяын орж ирсэн долоон машин бол хандиваар орж ирсэн юм. БНХАУ-тай Засгийн газрын хоорондын комиссын хурлын үеэр Хятадынын талаас буцалтгүй тусламж олгож оруулж ирсэн PCR-ын машинууд, аппарат хэрэгслүүд байгаа. Дагалдуулаад тэднийх тусламжаар 30 мянган урвалжийг хамт өгсөн юм. Одоо энэ нэмж авах гэж байгаа машинуудынх нь юуг бол Азийн хөгжлийн банк өөрийнхөө шугамаар тендер юуга явуулаад Азийн хөгжлийн банкны хөрөнгө мөнгөөр шийдэгдэж байгаа. Тэгэхдээ сая PCR-ын машин, тэр экстракшн гээд холигч машинтайгаа нийлээд тэр таны хэлээд байгаа үнэд хүрэхгүй байна. Тийм учраас ийм мэдээлэл байгаа бол манай Сангийн яамныхан бас шалгая гэсэн. Та бас нэмээд Түр хорооноос ороод шалгачихсан нь дээр.

**Г.Занданшатар:** Эрхэм гишүүн Одонгийн Цогтгэрэл.

**О.Цогтгэрэл:** Баярлалаа, 1 минутаа эхлээд авчихъя. Бид нар КОВИД цар тахлаас урьдчилан сэргийлэх, тэмцэх гээд хуулий тухай ярьж байна л даа. Урьдчилан сэргийлэх гэдэг бол одоо ерөнхийдөө ингээд өнгөрчихлөө. Тэгэхээр гол нь бид нар ер нь энэ КОВИД гэдэг зүйл манай монголчуудаас, ард түмнээс, за төр засгаас ингээд бүгдээрэнгээс нэг шалгалт л авч байна л даа. Бид нар урьдчилан сэргийлэх, хүндрэл ирэхэд нөөц гэдэгт бид нарт угаасаа нөөц байгаагүй. Ард иргэдээрээ 30 жилд 16 их наядын хадгаламжтай орон, нэгхэн жил зөвхөн энэ жил 5 их наядын өр тавьчхаад сууж байгаа учраас бид нарт тийм нөөц бололцоо, хүндрэлд бэлтгэл гэж байгаагүй. Өнгөрсөн бэлтгэл нь. Одоо менежментийн хувьд бид нар бас дахиад их тийм хүндрэлтэй байдалд яг одоо авч байгаа арга хэмжээ маань хүндрэлтэй байна. Зарим орнууд маргаашийн тухай ярьж байхад КОВИД-ын дараах шинэ нөхцөл байдал гэж байхад бид нар тэр тухай бэлтгэл алга. Энэ хууль дээр бас үг, үсэг алга. Тэгэхээр энэ нь бүгд томоороо бол ганцхан Улсын онцгой комиссын ч асуудал биш, бид бүгдийг нь төр, засгийн, энэ Улсын Их Хурлын, Засгийн газар бас нэг бэлэн бус байгаагийн л асуудал гарч байна л даа.

Тэгээд эндээс гол нэг асуулт нь болохоор бид нар ингээд асуудлыг томоороо хараад зөвхөн өдөртөө бараг 100 тэрбум, сардаа, жилдээ хэдэн их наядын асуудал ярьж байхад, томоороо шийдэх боломжгүй болчхоод байхад асуудлаа ингээд жижиглэж харах шаардлага бид нарт бас их байна л даа. Жижиглэж гэдэг нь нэгэнт томоороо авах боломжгүй бол, тэгвэл одоо яг шийдэж болох асуудал нь юу юм, илүү ихээр КОВИД-д өртөж байгаа салбар аль юм, бага өртөж байгаа салбар аль вэ гэдгийг шийдэх. Яагаад бас ингэж байна вэ гэхээр, бид нарын авч байгаа арга хэмжээ, өнгөрсөн хугацаанд онц шаардлагатай, шаардлагагүйг үл хамаараад бүх хүүхдэд 100 мянгыг өгнө. Ерөөсөө л тэгшитгэсэн бодлого. Аль эсхүл бүх айл өрх, бизнесийн байгууллагын бүгдийг нь эрчим хүчийг хэмнэнэ. Ерөөсөө нэг ийм хавтгайруулсан, авахад их амар, ажиллагаа шаардахгүй, нэг ийм л бодлогууд өнгөрсөн хугацаанд ингэж гараад байна л даа. Тэгэхээр миний хэлэх гэж байгаа санал болоод асуулт бол ийм ялгаатай бодлого явуулахын тулд би тэр тооцоо судалгаа байх ёстой.

Жишээ нь одоо ингээд харахад хүнсний үйлдвэрүүд хэвийн ажиллаж байна, банкнууд хадгаламжийнхаа зээлийнхээ хүүг аваад бас ажиллаж байна. Дахиад төрийн байгууллагын ажилтнууд 100 хувьд цалингаа авч байна. Хөдөө аж ахуйн салбар харьцангуй гайгүй байгаа. Тэр байтугай мэдээллийн технологийн компаниуд хүртэл бүгдээрээ бараг илүү их дата зарж, илүү их кино үзэж, ингээд үзвэл яг одоо хүндээр өртөж байгаа салбар аль юм бэ гэдгийгээ өнөөдөр илүү тодорхойлж, тэр рүүгээ чиглэж ажиллахгүй бол, асуудлыг томоор тавьчихаад ерөөсөө л бүгдээр нь шийднэ, 3 сая хүн, 1 сая 200 мянган хүүхэд, бүх айл өрх, нөгөө бол бид нарт мөнгө байхгүй. Аль эсхүл одоо оруулж ирэх, энэний дараа орж ирэх гэж байгаа 20 тэрбум, 30 тэрбум гээд нэг түрээс хөнгөлнө, алданги татвар гарвал хойшлуулна гэсэн нэг ийм нэг арга хэмжээ гэхэд хэцүү. Тэгэхээр гол нь ийм зүйл хийх суурь тооцоо, дата судалгаа бид нарт одоо байна уу гэж л асуумаар байна л даа. Энд ялгаатай бодлого явуулахын тулд энэ салбаруудад, тэр тусмаа нэгдсэн Засгийн газар дээр бол салбар хоорондын баланс энэ тэр гээд маш том том тоонууд бас байх ёстой.

**Г.Занданшатар:** Чимэдийн Хүрэлбаатар.

**Ч.Хүрэлбаатар:** Арга хэмжээнүүдийн талаар ялгавартай яваад байна гэдэг ийм асууж асуучихлаа. Тэгэхээр бид нарын өнгөрсөн хугацаанд авч байгаа арга хэмжээ, энэ хөл хориотой холбоотой арга хэмжээ бол хүн ялгалгүйгээр авч байгаа ихэнх нь. Өөрөөр хэлбэл, энэ үйлчлэл нь бүгдэд нь л хүрч байгаа учраас энэ арга хэмжээнүүдийг бол бид нар нийтэд нь зориулж авч хэрэглэж байгаа гэдгийг би хэлмээр байна аа. Үр дүнгээ өгч байгаа арга хэмжээнүүд болж байгаа гэж бид нар бол үзэж байгаа. Одоо ингээд үзэх юм бол коронавирусийн цар тахал бас Монголд орж ирэхгүй арваад сар удлаа. Ер нь тэгээд эдийн засагт үзүүлж байгаа сөрөг үр нөлөөг нь бас тооцож үзээд олон улсын банк, санхүүгийн байгууллагууд үнэлэхдээ Монгол Улсад авч хэрэгжүүлж байгаа арга хэмжээнүүдийг зөв зүйтэй авч байна гэдгийг бол ихэнх улс орнууд нь одоо хэлж, томьёолж байгаа. Тэгэхээр бид нар энийгээ бол би үр дүнтэй арга хэмжээнүүд болж байна гэж үзэж байгаа юм.

**Г.Занданшатар:** Одонгийн Цогтгэрэл гишүүн 1 минут.

**О.Цогтгэрэл:** Та асуултыг яг эсрэгээр нь ойлгочихлоо л доо. Би харин энэ хавтгайруулж биш ялгаатай авах ёстой, бас байгаа жаахан нөөцөө хэрэгтэй хүмүүст нь, хэрэгтэй чиглэлээр нь, хэрэгцээтэй бодлогууд дээр нь авах ёстой байсан юм биш үү? Манай энэ удаагийн хямрал, энэ удаагийн хүндрэл чинь өөрөө эдийн засгийн эрэлтийн гаралтай, нийлүүлэлтийн гаралтай, бүр дээрээс нь богино хугацааны тийм санхүүгийн гаралтай ямар ийм гурван хүчин зүйл зэрэг давхацсан ийм өөр өөр онцлог, сегмент бүхэнд өөр өөрөөр нөлөөлж байхад ерөөсөө хавтгайруулсан хоёр л арга хэмжээ авчихлаа л даа. Хүүхдийн мөнгө, цахилгаан, эрчим хүч гээд. Энэ чинь яг салбар салбартаа тэр эрэлтийг, нийлүүлэлтийг, санхүүг тусгайлан очиж тэндээ дэм болж очихгүй байна. Хэтэрхий хавтгайруулсан, хэтэрхий амар, ерөөсөө л нэг төрлийн, магадгүй дахиад цаана нь улс төрийн ач холбогдолтой нэг л ийм л нийтийг хамарсан арга хэмжээ аваад байгаа чинь багахан нөөцөө зарцуулахад буруу байгаа юм биш үү, өгөөжгүй байгаа юм биш үү, оновчгүй байгаа юм биш үү гэж л эсрэгээр нь л асуугаад байна л даа.

**Г.Занданшатар:** Хүрэлбаатар сайд асуултад хариулна. Ялгаж өгөхөөр ялгалаа гэнэ.

**Ч.Хүрэлбаатар:** Тийм, Цогтгэрэл гишүүнээ ийм байгаа шүү. Сая эдийн засаг, аж ахуйн нэгжүүдтэй холбоотой авч хэрэгжүүлж байгаа ус, дулаан, уур хогтой холбоотой арга хэмжээнүүд дээр бид нар тодорхой салбаруудыг орхисон байгаа. Өөрөөр хэлбэл, ийм ийм салбарынхан одоо энд хамаарахгүй ээ. Тухайлбал, уул уурхай нь хамаарахгүй гэх мэтээр, эсхүл төрийн өмчит аж ахуйн нэгжүүд үүнд нь хамаарахгүй шүү гэх мэтээр ингээд нэлээд ангилаад ялгаад өгчихсөн байж байгаа. Үлдэж байгаагаа бид нар бүгдэд нь авч хэрэгжүүлж байгаа ийм арга хэмжээ юм. Нэн ялангуяа энэ коронавирусийн цард тахалд хамрагдаад цар тахлаас болоод орлого нь буурахгүй байгаа аж ахуйн нэгжүүдийг бид нар ялгаад орхисон байж байгаа. Ерөнхийдөө ажлын байраа хамгаалахын төлөө үзэж байгаа, төлж байгаа татварт нь өөрчлөлт, орж байгаа, үйл ажиллагаанд нь сөрөг нөлөө үзүүлээд байгаагаа бид нар тооцоо судалгааг нь харж байгаад авч хэрэгжүүлсэн ийм арга хэмжээ байгаа. Хүүхдийн мөнгөний хувьд бол угаасаа олгогдож байсан тэр авч байсан хэмжээг нь бид нар.

**Г.Занданшатар:** Эрхэм гишүүн Хүрэлбаатарын Булгантуяа.

**Х.Булгантуяа:** Та бүхэндээ энэ өдрийн мэндийг хүргэе. Би хоёр, гурван асуултуудыг тавих гэсэн юм. Аль болохоор давхардуулахгүй тавья. Нэгдүгээрт, ерөөсөө мэдээллийн суваг нэг байх дээр их анхаараач ээ. Иргэд их бухимдалтай байгаа, бүгдээрээ сошиал үзээд өдөр болгон л яг үнэнийг хэлэхэд Улсын онцгой комиссын мэдээллийг сонсож байгаа энэ цаг үед. Жишээлбэл Улсын онцгой комиссын гээд хэд хэдэн вэб сайтууд байгаа, фэйсбүүк үүд байгаад байгаа юм. Улсын онцгой комисс гэсэн, Улсын онцгой комисс яаралтай мэдээлэл гэсэн, Улсын онцгой комиссын шуурхай мэдээлэл гэсэн, Улсын онцгой комиссын шуурхай штаб гэсэн дөрөв таван фэйсбүүк хаяг. Аль нь зөв нь юм, аль нь буруу нь юм, буруу нь биш байгаад байгаа бол тэрийг нь хаагаад ингэж нэгдүгээрт ажиллуулмаар байна.

Хоёрдугаарт, 1800-1105 гээд Улсын байдлын ерөнхий газрын шуурхай утас юм шиг байгаа юм. Энэ утас нь авахгүй байна, хоёр гурван удаа дуудаж байж, хоёр гурван минут хүлээж байж тэгж байж арайхийж холбогдож байна. Нийслэлийн шуурхай утас 31005 чинь бас ингээд авахгүй байна аа. Дээрээс нь сошиалаар бас ийм ард түмнийг турхирсан зөв, буруу зүйлд уриалсан ийм постууд бас явж байна. Энэ дээр ер нь өнгөрсөн хугацаанд Содбаатар дарга ямар арга хэмжээ авав аа? Жишээлбэл сүүлийн хэд хоног бол энэ Баянзүрх дүүрэг гэж яачихсан дүүрэг байдаг юм. Тэр битгий хэл тойруулж байгаад шатаа ч гэх шиг, бүр ийм нэртэй постууд ийм комментууд иргэд рүү явж байна. Тэгээд ингээд үнэхээр энд хязгаарлалтад байгаа, тэнд сэтгэл санааны хувьд хүнд байгаа хүмүүс дээр ийм давхар цохилт болсон ийм юмнууд явж байхад энүүн дээр ямар хариуцлага авч байна?

Дараагийнх нь, Баянзүрх дүүргийн эмнэлэг дээр гарсан энэ нөхцөл байдлаас дотроос нь нэлээн олон хүмүүс хандсан. Бид нарыг ерөөсөө огт гарахгүй байгаа. Гэтэл бид нар нэг өрөөнд ганцаараа байж чаддаггүй, улсын эмнэлгүүд бол нэг өрөөнд олуулаа байгаа. Хүүхдээ аваад хэвтэж байгаа эмэгтэй хүн хүртэл холбогдсон. Бид нарыг одоо энэ дотор ингээд хорьсоор байгаад л эндээсээ бид нар бараг ингээд л халдвар авах нь юм шиг байна гээд. Тэгэхээр энэ дүүрэг дээр яг ямар арга хэмжээ авсан бэ?

Дээрээс нь хамгийн сүүлд Шударга өрсөлдөөн хэрэглэгчийн төлөө газар бол энэ цаг үед аягүй сайн ажиллаж байна. Одоо яг зах худалдааны төвүүд дээр үнэ нэмэгдэж байна уу, иргэдийн эрх ашиг хөндөгдөж байна уу, үгүй юу гэдэг дээр нэлээн их юутайгаар, бараг л Улсын онцгой комисс шиг ерөнхийдөө ийм сайн ажиллаж чадаж байна. Гэтэл одоо миний мэдэхээр 35, 36 орон тоотой, 25 байцаагчтай, тэгээд өнөөдөр Улаанбаатар хотын хэмжээний бүх зах, худалдааны төвд хэрэглэгчийн эрх ашгийг хан хамгаалах гээд явж байна. Энэ дээрээ та бүхэн маань хэрхэн яаж өнөөдөр анхаарч байна вэ? Би энэ дээр бас ач холбогдол өгөөд байгаа нь энэ ломбардын зохицуулалттай холбоотойгоор бас Шударга өрсөлдөөн эрхлэгчийн төлөө газар дээр нэлээн их хяналт, шалгалтын эрх мэдэл бас очих гээд байгаа. Тэгээд хүн хүрэлцэх үү гэдэг бас асуудал байна.

Эцэс сүүлд нь бас иргэдээс маш их хандаж байгаа нэг асуудал нь боловсролын зээлийн сангаас сургалтын зээл гарахгүй байна. Ингээд сургууль өнөөдөр сургалтын төлбөрөө төлж чадахгүй байгаа учраас хаслаа гэдэг асуудлыг яг энэ КОВИД-ын хүнд үетэй бас давхцуулаад явуулж байна. Энэ боловсролын зээлийн сангаас сургалтын төлбөр нь төлөгдөж байгаа

**Г.Занданшатар:** Содбаатар сайд болох уу?

**Я.Содбаатар:** Мэдээлэл нэг сувгаар гаргах, мэдээллийг нэгдсэн байлгах тал дээр сүүлийн өдрүүдэд нэлээн анхаарч байгаа. Эхэн үед Улсын онцгой комисс өвчин голомт руугаа илүү чиглэж анхаараад, энэ дээр дутуу гарсан. Эхэн үедээ бид нар Улсын онцгой комиссын шугамаар, Эрүүл мэндийн яамны шугамаар өдрийн хоёр мэдээлэл өгч байсан. Одоо бол 11 цагийн мэдээлэл өгөөд, бусдыг нь цаг үеийн нөхцөл байдалтай уялдуулж өгч байгаа. Улсын хэмжээнд биш нийслэлийн хэмжээнд энэ голомттой байгаа учраас Нийслэлийн онцгой комисс дээр бас мэдээ мэдээллүүдийг илүү төвлөрүүлж өгч байгаа гэдгийг бас та ойлгох хэрэгтэй байх гэж бодож байна. Таны саяын хэлсэн вэб сайтуудыг нэгтгэх, мэдээллийн сувгаа янзлах чиглэлээр бас тодорхой арга хэмжээ авъя. Санал гэж хүлээж авч байна.

Баянзүрх дүүргийн эмнэлэг дээр анх өвчлөл гараад, халдварын тохиолдол илрэх үед 400 гаруй хүн байсан юм, 429 хүн. Энэ хүмүүсийг бид нар үндсэнд нь гурав ангилсан. Эрүүл мэндийн яам энэ дээр ажилласан. Эрүүл мэндийн яамны мэргэжлийн хүмүүс үзээд нэгдүгээрт бол халдвар аваагүй, өөр дотрын тасгаас бусад тасгийн, тэгээд халдварын эрсдэл харьцангуй багатай, мөн энэ 15, 16-наас хойш нөгөө ор хоног нь дуусаад эмнэлгийн үйлчилгээ авах шаардлага багатай гэсэн энэ хэсгийнх нь буюу нийтдээ 60 хүүхэд эцэг, эхтэй нь харах, сахиултай нь Зүч зочид буудалд байрлуулсан, нүүлгэн шилжүүлж. Мөн насанд хүрэгчдийн тасгаас бас эмнэлгийн үйлчилгээ авах шаардлага багатай хэсгийг дахиад тусдаа буудал гаргаад дахиад тусгаарлалтын байранд аваачсан. Энд нийтдээ 90-ээд хүн болсон.

Хүүхдийн тасагт хэвтэн эмчлүүлж байсан эмчилгээ шаардлагатай, эрүүл мэндийн тусламж үйлчилгээ шаардлагатай хэсгийг Сонгинохайрхан дүүргийн шинэ эмнэлэг рүү нүүлгэн шилжүүлэлт хийсэн. Ингээд яг халдвартай байж болзошгүй, хамгийн ойрын хавьталд орсон, тасгаас нь халдвар илэрсэн болон эмч, сувилагч нараас нь халдвар илэрсэн тасгийн хүмүүсийг, энэ эмнэлэг дотор 200 гаруй хүн үлдээж, ийм хоёр гурав хувааж ингэж зохион байгуулалт хийж бас эмнэлгээс нүүлгэн шилжүүлэлт хийгдсэн юм. Тэгээд одоо энэ үлдсэн хүмүүсээс бол сүүлийн өдрүүдэд хоёр, гурав дахь шинжилгээгээр нь өчигдөр гэхэд 50-н хэд, өнөөдөр гэхэд 5 хүн ингээд гарч байгаа. Энэ хүмүүсийн шинжилгээ юунууд явагддаг эмчилгээ үйлчилгээ бол тэнд явагдаж байгаа. Тэгэхдээ Баянзүрхийн эмнэлэг дээр бол асуудал байна.

Эмнэлгийн дотор халдвар хамгаалалттай холбоотой, тэнд байгаа 00, жорлонтой холбоотой олон зүйлүүд бол бас иргэдээс ирж байгаа гомдлын дагуу шалгалт хийгээд, одоо өнөөдөр тэр шалгалтын дүнг бид нар сонсох гэж байна. Тодорхой шаардлага, албан тоот, актууд бас тавигдаж байгаа гэж байгаа. Энэ эмнэлэг бол 1998 онд хувьчлагдчихсан юм байна лээ. Тийм учраас улстай гэрээгээр дүүргийн эмнэлэг, үйлчилгээний тусламжийг үзүүлж байсан ийм эмнэлэг гэдгийг бас хэлье.

**Г.Занданшатар:** Эрхэм гишүүн Гочоогийн Ганболд. Бусад дутуу асуултуудыг дараа, дараа цахим хуулиуд хэлэлцэнэ. Тэгээд гүйцээгээд юугаар аваач байгаарай. Одоо жоохон ажлаа шуурхайлна аа.

**Г.Ганболд:** Төслийг дэмжиж байна. Ер нь үнэн зөв мэдээлэл түгээнэ гэдэг бол хамгийн чухал байгаа юм. Сүүлийн үед бол энэ үндэсний олон нийтийн телевизүүдээр орой болгон нэг мэтгэлцээн гардаг боллоо. Нэг талд нь ажлаа хийж явах ёстой нөгөө төрийн албан хаагчид, нөгөө мэргэжлийн вирус судлаачид байдаг. Нөгөө талд нь баахан энд тэндэхийн мэдээлэл уншчихсан төрийн бус байгууллагынхан. Тэгээд л төрийн үйл л хийж байгаа үйл ажиллагааг үгүйсгэсэн, энэнээсээ болоод л дараагийн өдөр нь өдөржингөө л нийгмийн сүлжээгээр л энэ төрийн хийж байгаа үйл ажиллагаа зөв, буруу гэсэн ийм л юм явдаг боллоо.

Тийм учраас энэ хууль дээр өндөржүүлсэн бэлэн байдал, бүх нийтийн бэлэн байдал зэрэгт шилжсэн үед энэ өвчлөлтэй холбоотой, энэ асуудлаар ямар нэгэн мэтгэлцээнийг явуулахыг нь хязгаарласан ийм хуулийн заалт оруулбал яасан юм бэ? Ер нь сүүлийн үед нэг Оном сан гээд л байна. Яг үнэндээ энэ бол физикч мэргэжилтэй хүн юм байна лээ шүү дээ. Гэтэл одоо нөгөө физик мэргэжилтэй хүн чинь үндэсний олон жил бэлтгэгдсэн энэ мэргэжлийн вирус судлаачдынхаа эсрэг үгүйсгээд, төр засгаа үгүйсгээд л нийгмийн янз бүрийн байдал үүсгээд байгаа учраас энийг хязгаарласан заалт зайлшгүй орох шаардлагатай гэж бодож байна. Энэ дээр одоо Шадар сайд ямар бодолтой байгаа вэ?

Хоёрдугаарт нь, дэлхий нийтээр энэ мэдээллийн технологийг ашиглаж байна. Зөвхөн машинаа QR код битгий хэл хавьтлынхаа хүмүүсийг QR кодоор холбоод. энэнийхээ хөдөлгөөнийг хязгаарладаг. мэдээлэл өгдөг, энэ чиглэлээр Онцгой комиссын зүгээс хийж байгаа ажлууд юу байна вэ гэдгийг асуух гэсэн юм.

Сүүлийн үед үндэсний телевизүүдээр энэ тахлыг даваад гарчихсан улсууд энэтэй холбоотой, бас телевизийн сериал кинонууд хийгээд, энэнтэй холбоотой нийгэмд бас эерэг мэдээллүүд өгч байна л даа. Энэнээс харах юм бол тухайн улс орон өөрсдийн улс орны хэмжээний бэлдсэн ор нь хүрэлцэхээ байхаар л тэр улсын хэмжээнд бол бүх нийтийн эмх замбараагүй байдал үүсээд байгаа юм. Тэгэхээр манайх ер нь бол одоо хэчнээн хэмжээний ор бэлдчихсэн байгаа вэ? Энэ ямар хэмжээнд хүрээд ирэх юм бол нийгмийн энэ эмх замбараагүй байдал үүсэх хэмжээнд болох юм бэ? Тийм учраас энийг одоо хязгаарлаж энэ хөл хорио тогтоож байгааг нь би зөв гэж үзээд байгаа юм. Энэ талаар та бас нэг тодорхой хариулт өгөөч.

Гуравдугаарт нь, манай сөрөг хүчний гишүүд, би энэ Доржханд, Алтанхуяг Ерөнхий сайд байсан хүн, Ардчилсан намын бүлгийн дарга эд нар бол ордонд явахдаа бол зүгээр л ингээд л яваад л, болж байна гээд л явж байдаг. Тэгээд чуулганы танхим руу орохоороо л, хөмсгөө зангидаад л, ерөөсөө нэг байнга сөрөг юм яриад явж байдаг. Энэ нийгмийн бухимдалтай байгаа үед гарц шийдэл ярина уу болохоос биш бид нар заавал эсрэг талаас нь энийг далимдуулж авлига, хээл хахууль авч байна ч гэдэг юм уу, энийг далимдуулж ингээд баахан улс төрийн оноо авах гэсэн ийм үйлдлүүдээ бас таслан зогсоогооч ээ. Тодорхой шийдлүүд хэлээч ээ гэж би хүсэх гээд байгаа юм. Нэг ч шийдэл хэлээгүй шүү дээ. Зүгээр л ийм шүүмжлэлийн л өмнөөс, нийгэмд таалагдах өмнөөс яваад байгаа учраас энэ асуудлууд дээр бас би энэ туршлагатай улс төрчдийг бас цааш цаашдаа бас анхаарч ажиллаасай гэж ингэж хүсэж байгаа юм.

**Г.Занданшатар:** Содбаатар сайд. Гишүүд яг саяын хэлсэн шиг гол асуудлаа анхаарч ярина шүү.

**Я.Содбаатар:** Маш шуурхай хэлье. Ер нь бол Улсын онцгой комисс гурван программ ашиглах шийдвэр гаргасан. Дэлхий нийтэд мэдээлэл технологийн ололт амжилтыг ашиглаж коронавирусийн иргэдийнхээ хөдөлгөөний хяналт, халдвартай иргэдийн хяналт гээд ингээд тавьж байна. Манай улс бол гурван программ аппликэйшн ашиглахаар шийдвэрлэсэн. Нэгдүгээрт QR, 119.мн. Энэ И-баримт дээр түшиглэж хийсэн. Өнөөдрийн байдлаар 800-гаад мянган хүн дагагчтай энэ аппликэйшнийг бид нар ашиглаж байна. Энэ аппликэйшн бол иргэдэд нэлээн сайн мэдээлэл өгөх, нөгөө талаасаа иргэдийн хөдөлгөөн, хэрвээ та нэг дэлгүүр ороод гарлаа гэвэл тэр дэлгүүрт тантай алдартай хүн хамт гарсан бол тэрийг мэдээлэх, таныг өөрт нь сэрэмжлүүлэх энэ чиглэлээр ингээд явж байгаа. Энэ бол бүх байгууллагууд дээр QR уншуулж ороод. уншуулж гараад ингээд халдвараас өөрийгөө сэргийлэх болон нийгмийн яахад бол их тустай. Хамгийн гол програм бол энэ аппликэйшн байгаа.

Энэнээс гадна цагдаагийн байгууллага дээр бид нар хоёр ч программыг ашиглаж байна. Нэг нь бол хөдөө орон нутагт иргэдийн, ялангуяа халдвартай бүсээс гарч байгаа иргэдийн хяналт хийх программ, нөгөөдөх нь бол гэрийн тусгаарлалтад байгаа болон ойрын дам хавьтлын тусгаарлалтад байгаа иргэдийн хөдөлгөөнийг хянах хоёр ч программын аппликэйшнийг энэ долоо хоногоос ашиглаж эхлээд байна. Эд нар бол яг олон улсад хэрэглэж байгаа тэр арга арга аргачлалаар хэрэглэж байгаа. Тэгэхдээ хувь хүний нууцлал хувь хүний дататай холбоотой асуудал нь бол хуулиар бас хамгаалагдсан байгаа гэдгийг бас хэлэх нь зүйтэй байх аа.

Хоёрт, ер нь бол манай улсад бол бид нар хамгийн муу хувилбар, дундаж хувилбар, одоогийн байгаа эерэг, арай эерэгдүү гэсэн ийм гурван хувилбараар бол мэдээж юуны тооцоо хийчихсэн. Ер нь дотоодын халдвар гарах юм бол хүн амын 1 хувьд өвчлөл үүсээд нийтдээ 32 мянган хүн халдвар авах, тэрнээс 4 мянга гаруй хүн бол эмнэлгийн эмнэлэгт очиж хэвтэх гээд ийм нарийвчилсан тоо юуг гаргаад энэний дагуу ор хоногийг бид нар бас бэлдчихсэн гэдгийг бас хэлэх нь зүйтэй байх.

Мэдээллийн нэгдсэн байдалтай холбоотой заалт бол аж ахуйн нэгж, байгууллагаын эрх үүрэг, хэвлэл мэдээллийн байгууллагын 14 дүгээр зүйлээр хэвлэл мэдээллийн байгууллагын эрх үүрэг гэдэг дээр бас тодорхой заалтууд байгаа юм. Гэхдээ таны хэлсэн ийм тодорхой хязгаарлалтуудыг хийхийг бол хэлэлцүүлгийн явцад бас нэмэлтээр оруулаад явж болох байх гэж байгаа юм. Тухайлбал цар тахал, түүнээс урьдчилан сэргийлэх, тэмцэх, нийгмийн эдийн засагт үзүүлэх сөрөг нөлөөлөг бууруулахтай холбоотой олон нийтийг төөрөгдүүлсэн, худал мэдээлэл түгээхийг хориглосон заалт бол энэ хуульд байдаг. Тэгэхээр энэ байгууллагуудад бид нар бол аль болох мэдээллийг үнэн бодитой, ил тод хүргэх чиглэлд бас ингээд ажиллаж байгаа. Мэдээж хуулийн хэлэлцүүлгийн явцад ийм зүйлүүд нэмэх шаардлага гарвал бид нар энийг нэмье гэж ингэж бодож байна.

Төрийн нарийн бичгийн дарга Амаржаргал нийслэлд хэчнээн ор дэлгэж байна гэснийг нэмээд хариулчих уу?

**Г.Занданшатар:** Ядамын Амаржаргал. Эрүүл мэндийн яамны Төрийн нарийн бичгийн дарга.

**Я.Амаржаргал:** Гишүүний асуултад хариулъя. Ерөнхийдөө Дэлхийн эрүүл мэндийн байгууллага КОВИД-ын халдвар гарч ирснээс хойших хугацаанд ер нь Монгол Улсад хүн амын 1 хувь нь халдвар авна аа гэдэг тооцооллыг хий гэдэг зөвлөмжийг өгсөн байгаа. Үүний дагуу бид ерөнхийдөө 3 сая 270-н хэдэн мянган хүн гэж бодоход 32700 хүн халдвар авах магадлалтай гэдэг тооцооллоор арван сарын турш хэчнээн хэмжээний ор хэрэгтэй юм, хэчнээн хэмжээний тоног төхөөрөмж, эм урвалж хэрэгтэй вэ гэдэг тооцооллоо бид ингээд хийгээд явж байгаа.

Улаанбаатар хотын хэмжээнд ерөнхийдөө хэдэн орон байх ёстой вэ гэдэг тооцооллыг хийгээд ажиллаж байна. Нийтдээ 5600-гаад орыг бүх эрүүл мэндийн байгууллагууд хэдэн орд шинээр дийлэх вэ, хэдэн орыг одоо байгаа эмнэлгүүдийнхээ хүчин чадал, нөөцийн хэмжээнд дэлгэх вэ гэсэн энэ тооцооллын дагуу орныхоо тооцооллыг хийж байна. Улаанбаатар хотын хэмжээнд бол 4600 зуун орыг бид нар дэлгэх боломжтой. Энийгээ нийт эрүүл мэндийн байгууллагууд төдийгүй одоо та бүхэн мэдэж байгаа 300 орт гэж яриад байгаа, шинээр байгуулагдсан Эх, хүүхдийн эрүүл мэндийн төв-2 дээрээ 500 шинэ орыг дэлгээд өнөөдөр ажиллуулж байгаа. Нийт орны тооцооллыг та бүгдэд танилцуулъя.

Нийт, улсын хэмжээнд 5600 ор дэлгэх ийм тооцоололтой. Аймгуудад дэлгэнэ, дээрээс нь Улаанбаатар хотын хэмжээнд гэсэн ийм хэмжээгээр тооцоог нь харахад нийслэлд бол 4640 ор, орон нутагт 4660 ор, нийтдээ 9300 орыг ашиглахаар ингээд төлөвлөгөө тооцоогоо гаргаад явсан байгаа. Энэ нийт орны 4-5 хувь нь бол эрчимт эмчилгээний ор байх юм. Мөн хэдэн хувь нь хүндрэх вэ, хэдэн хувь нь нас барах вэ гэдгийг нь Дэлхийн эрүүл мэндийн байгууллагаас гаргасан аргачлалын дагуу ингээд тооцооллоо хийгээд ажиллаж байна.

**Я.Содбаатар:** Содбаатар сайд.

**Я.Содбаатар:** Булгантуяа гишүүний асуултыг нэмээд хариулчихъя. Булгантуяа гишүүн ээ, тэр сургалтын төлбөртэй холбоотой оюутны сургуулиас хасах асуудал ямар нэгэн байдлаар өмчийн хэлбэр харгалзахгүйгээр тийм зүйл байхгүй гэдгийг Боловсролын сайдаас бүх их, дээд сургуулиудад хүргүүлсэн байгаа. Өнгөрсөн долоо хоногт Боловсролын яамнаас энэ чиглэлээр судалгаа хийж шалгалт хийгдсэн. Ямар нэгэн аль, нэгэн тийм сургалтын төлбөртэй холбоотойгоор сургал оюутныг сургуулиас хасах, эсхүл сургуульд, хичээлд нь суулгахгүй байх тохиолдол бол илрээгүй. Боловсролын зээлийн төлбөртэй холбоотой асуудал дээр ч гэсэн ийм зүйл байхгүй гэж Боловсролын сайд мэдээллийг нэмж өгсөн.

Шударга өрсөлдөөн хянан зохицуулах газар дээр бол орон тоо цөөнтэй. Одоо энэ үнэ ханшийн өсөлттэй холбоотой юугаар бол үнэхээр амаргүй нөхцөлд энэ өвлийн хүйтэнд явж байна. Унаа тэрэг, хангамж ч гэсэн нэлээн муутай. Миний харьяа агентлаг л даа. Тэгээд бид нар одоо хэрвээ тэр ломбардтай холбоотой тодорхой эрх үүрэг нэмж өгч байгаа бол бас давхар орон тоо санхүү хөрөнгийнх нь асуудал дээр бас хуулиас гаргах журам байдаг юм уу, тэрүүгээр зохицуулалт хийхгүй бол яг одоогийн байгаа хүчин чадал нь бол бид нарт бас амаргүй нөхцөлд ажиллаж байгаа. Ер нь бол төрийн байгууллагуудын бид нар сүүлийн жилүүдэд төсөв мөнгө муу, бага байгаагаас болоод төрийн байгууллагуудын орон тоог хасах, хангамж дээр нь бас багасгасаар байгаад бас хүндрэлтэй нөхцөлд ажиллаж байгаа гэдгийг. Та сүүлийн үед энэ байгууллагад ажиллаж байгаа учраас мэдэж байгаа байх аа. Энэ бол бас амаргүй нөхцөлд ажиллаж байгаа.

**Г.Занданшатар:** Эрхэм гишүүн Чинбатын Ундрам.

**Ч.Ундрам:** Та бүхэнд энэ өдрийн мэндийг хүргэе. Сүүлийн энэ хэдэн сар манай Засгийн газраас, Улсын онцгой комиссоос ард иргэд рүүгээ чиглэсэн, мөн бизнес эрхлэгчид рүүгээ чиглэсэн бас зөв шийдвэрүүдийг авч хэрэгжүүлж байгаа. Одоо яг бизнес эрхлэгчидтэй ярихаар нэг л асуудал байна гэж үзэж байгаа. Энд бол энэ зах зээл дээр эдийн засгаа мөнгөжүүлээчээ гэж байгаа юм. Зах зээл рүү ерөөсөө мөнгө гарахаа байчихлаа. Энэ дээр хамгийн гол нь манай арилжааны банкнууд байгаа юм. Тэгэхээр энэ дээр манай Монголбанк нэлээн санаачлагатай ажиллаад арилжааны банктайгаа хамтраад, хэрвээ одоо та бүхэн энэ эдийн засаг руугаа жижиг, дунд үйлдвэрүүд рүүгээ, бизнес рүүгээ мөнгө гаргахгүй бол энэ муу зээлийн хэмжээ чинь нэмэгдэхээс гадна энэ бизнесүүд дампуураад ирээдүйд дахиад зээл авах тийм боломжтой компани багасна. Тийм учраас энэ дээр санаачлагатай ажиллаач ээ гэдэг тал дээр би хэлж байгаа юм. Тэгж байж бид нар ирээдүйн эдийн засаг, энэ санхүүгийн тогтолцоо бүх юмаа аврах юм. Тэгэхээр энэ дээр Монголбанк илүү санаачлагатай ажиллаад, Банкныхаа холбоодтой уулзаад дахиад, илүү ажлууд хиймээр байгаа юм.

Хоёрдугаарт, Содбаатар сайд мэдэж байгаа. Манай Сэлэнгэ аймгийн Сэлэнгэ энерго орон нутгийн өмчит улсын үйлдвэрийн газар сарын өмнө би танд мэдээллийг нь, албан бичиг явуулсан. 1.6 тэрбум төгрөгийн өртэй байгаа гэсэн. Одоо өр нэмэгдээд байна л даа. Энэ дээр яг авсан арга хэмжээ байна уу? Одоо сар болж байна л даа. Миний албан бичигт хариу ерөөсөө ирээгүй байгаа. Энэ асуудал.

Гуравдугаарт, хамгийн сүүлд авсан мэдээгээр Цагаандавааны төвлөрсөн хогийн цэгийн ажилтнаас КОВИД илэрсэн гэж байгаа юм. Тэгэхээр энэ хог хаягдлын асуудал дээр санаа зовох зүйл байгаа юм биш биз дээ? Та бүхэн энэ эмнэлгийн хог хаягдлыг нь ариутгал халдваргүйжүүлэлт хийж байгаа юу? Энэний стандарт, дүрэм журмууд мөр мөрдөгдөж байгаа юу? Энэ дээр санаа зовсон байгаа. Ийм хэдэн асуудал байна.

**Г.Занданшатар:** Монголбанк, Аюуш.

**Д.Аюуш:** Ундран гишүүний асуултад хариулъя. Төв банкны тухай хуулийн дагуу бид нар холбогдох КОВИД-ын хуулийн дагуу арга хэмжээнүүдийг аваад явж байгаа. Өнөөдрийн байдлаар түрээсийн орон сууцтай холбоотойгоор 150 тэрбумын бондын нийлүүлэлт, гадаад валютын нөөцтэй холбоотойгоор аж ахуйн нэгжүүд рүү 110 тэрбумын нийлүүлэлтийг хийсэн. Репо санхүүжилтээр мөн 74 тэрбумын нийлүүлэлтийг 10.5 хувийн хувьтай олгоод явж байгаа. КОВИД-ын хуулийн нэмэлт, өөрчлөлтөөр бид нар бусад салбар луу нийлүүлэлт хийх тийм нэмэлт өөрчлөлт, үнэт цаас худалдан авах боломжтойгоор төслийг санал болгоод уламжлаад байгаа. Нэмэлт, өөрчлөлтийн төслөөр хэрвээ тэр дэмжигдэх юм бол бас энэ дээр жижиг дунд үйлдвэрлэл рүү, одоо юу гэдэг юм бусад салбар луу нийлүүлэлт хийх гарц нэмэгдэх боломжтой байгаа. Мөнгөний нийлүүлэлттэй холбоотой мэдээлэл дээр, хууль зүйн талаасаа бол иймэрхүү мэдээлэл байна. Тодруулж асуух зүйл байвал би хариулъя.

**Г.Занданшатар:** Эрхэм гишүүн Жамъянхорлоогийн Сүхбаатар.

**Ж.Сүхбаатар:** Нэгдүгээр асуудал бол би Содбаатар сайдад хэлэх гэж байгаа юм. Энэ өнгөрсөн хагас сайн өдөр тэр Франкфуртын чиглэл дээр, Германы чиглэл дээр иргэн Ц байх аа, үлдээсэн орхигдсон тухай асуудал үүссэн. Тэгээд энэ бол тодорхой кэйс болсон. Би нэг хоног бол харсан юм. Тав дахь өдөр нэг яригдаад л байх шиг байсан. Дараа нь хагас сайн өдөр харсан чинь бүр олон нийтийн анхаарлын төвд орсон, бухимдуулсан, нервтсэн, монгол хүний эрхэм чанар алдагдсан юм шиг ингээд үндэсний хэмжээний асуудал боллоо шүү дээ. Тэгээд би танд цахим сүлжээгээр Энхтайван сайд, та хоёрт шаардлага тавьсан. Тэгээд яах вэ, сүүлд нь Элчин сайдын яам ийм тайлбар гаргасан байна лээ, арга хэмжээ авсан юм гэж. Энэ бол сайн.

Гэхдээ нэг зүйл байна аа. Түрүүн өөрөө ч та хүлээн зөвшөөрч байна. Мэдээллийнхээ удирдлагыг, ерөөсөө энэ онц байдлын, гамшгийн онцгой байдлын нөхцөлтэй ажиллаж байгаа нөхцөлд бол мэдээллийн шуурхай удирдлага зохицуулалт муу байна гээд та түрүүн хүлээн зөвшөөрөөд байх шиг байна. Ингэж үндэсний хэмжээнд бухимдал үүсэхгүй баймаар байна. Одоо тэр цахим сүлжээ чинь үндэсний хэмжээгээ л хамарчихаа шүү дээ. Хүмүүс сэтгэл нь эмтрээд, түрүүн Булгантуяа гишүүн хэлж байна. Хүн болгон энийг хараад сууж байна. Ийм байдлыг цаашид, мэдээж асуудлууд гарна шүү дээ. Гарахад нь тайлбар мэдэгдэхийг тэр даруйд нь өгөхгүй болохоор цаг хугацааны тэр алдагдал дээр чинь маш их хохирол учирч байгаа юм.

Хоёрдугаарт ер нь бол яах вэ, шаардлага тавина. Цаашдаа ч хатуу тавина. Гэхдээ бас ойлгож байгаа. Ер нь “Баярлалаа” аяныг явуулах хэрэгтэй байна. Энэ эмч нар чинь дархлаа нь унаж байна, эхнээсээ КОВИД-ын цохилтод өртөж байна. Энэ зүтгэж байгаа хүмүүсээ нөхөн сэлбэх, хангалтын асуудал дээр яаж анхаарч байгаа вэ? Ээлжийг нь яаж анхаарч байгаа вэ? Одоо зарим хэлж байна шүү дээ. Зурагтаар нэг, хоёр хүн л хэдэн сар гарлаа. Бас л ядарч байгаа байлгүй. Нэг хэвийн байна, энэ тэр гэдэг ч юм уу, ийм асуудал.

Гуравдугаарт, ломбардын асуудлаар Булгантуяа гишүүн бид хоёр сарын 3 хувийн хүүгээс хэтрэхгүй, тэгээд 0.5 хувийн алдагдалтай гэдэг ийм асуудал тавьсан. Энийг дагаад банк, бус бус санхүүгийн байгууллагуудын асуудал яригдаж байна. Энэ дээр зохицуулалт хэрэгжихгүй байна шүү дээ, та нар яриад байсан юм чинь амьдрал дээр явахгүй байна гээд яриад байна. Тэгэхээр энэ банк, банк бус санхүү дээр хийгдэж байгаа ажил юу болж байна аа? Засгийн газар, Монголбанк, Санхүүгийн зохицуулах хороо. Бид ломбард бол хяналт зохицуулалтгүй гэдгийг ойлгож байна. Мэдээлэл ч байхгүй байгаа. Тэгээд Булгантуяа гишүүн бид хоёр руу жижиг ломбардын эцэст бол маш их мэдээлэл ч өгч байгаа. Зарим нь ч одоо янз бүрийн байдлаар дайралт хийж байх шиг байна. Гэхдээ энэ санаа бодлыг хууль тогтоогчид сайн анхааралдаа аваад зохицуулалтаа хэрхэн шийдэхээ шийдэх ёстой байх аа. Бид бол хэмжээндээ хэрэндээ үзэж хараад, ингээд асуудлаа тавьсан.

Эцэст нь хэлэхэд, Хүрэлбаатар сайдад. Жижиг зээлийн асуудлууд юу болж байгаа вэ? ЖДҮ-гийн асуудал яасан бэ? Та ийм цаг үед бол бизнес явдаггүй юм, одоо ямар юмны зээл байх вэ дээ гэж. Ийм цаг үеийн онлайн үйлчилгээний гэдэг юм уу, янз бүрийн хүргэлтийн үйлчилгээний асуудлууд гээд энэ зээлийн асуудал мэдээж бусад асуудалтай уялдах байх. Энэ талаар таны нөгөө зээлийн бодол чинь юу болсон бэ? Мөнгө цаас, энэ зээлийн санд.

**Г.Занданшатар:** Сүхбаатар гишүүн 1 минут.

**Ж.Сүхбаатар:** Тэгэхээр энэ мөнгө цаас, ЖДҮ-гийн асуудал дээр ирэх жил 500 тэрбум гэсэн. Одоо энэ жилийн хувьд бол энэ ЖДҮ-гийн сан дээр ер нь орж ирсэн юм чинь хэд байна вэ? Бас нэлээн хэдэн тэрбум төгрөг байгаад л, би түрүүчийн хэлэлцүүлэг элдэв юмыг сонсож байхад бол гарч байсан. Энэ мөнгийг олгох ажлууд яах вэ? Содбаатар сайдад хэлэхэд, хүргэлтийн бизнесийг тодорхой цаг хугацаанд ингэж идэвхжүүлэх үү, нээх үү, дэс дараатайгаар? Энэ бас чухал байна шүү дээ. Хүмүүсийн амьдрал ингээд хоригдож байна. Эргээд одоо яах вэ, Засгийн газар, Их Хурлаас арга хэмжээ авч байна аа. Бид бас чамгүй ус, цахилгаан гээд л арга хэмжээнд авч байна. Гэхдээ энэ хүргэлтийн бизнесийн энэ хэлбэрийг онлайн бизнесийг дэмжих талаар одоо ямар бодлого бодол байна вэ?

Ер нь энэ КОВИД-той тэмцэж байгаа арга ажиллагаа, тактикийн өөрчлөлтүүд орж байгаа бол тэрийгээ ойлгомжтой презентацаар олон нийтэд бас мэргэжлийн хүн танилцуулмаар байна. Бид ингэж ингэж ажиллана. Мэргэжлийн удирдлага дутаад байгаа юм шиг зарим нь ойлгоод байна шүү дээ. Эсхүл улс төрийн удирдлага нь давамгайлаад, тэгээд нэг л баахан мулгуу хүмүүс байгаа юм шиг ойлгоод байх юм. Энийгээ тайлбарлан таниулах энэ тал дээр мэдээлэл.

**Г.Занданшатар:** Содбаатар сайд, 82.

**Я.Содбаатар:** Гишүүний энэ саналтай санал нэг байна. Мэдээлэл, пиарынхаа тал дээр анхаарах юм чухал байна. Иргэдэд мэдээлэл өгөх дээр. Тэгэхдээ энэ фэйбүүк орчин, сошиал орчин, эд нар чинь бол бас удирдлага хийхэд бас хүндрэлтэй байна л даа. Бид нар бас энэ хуулийн дагуу зарим нэг, үнэхээр санаатай, одоо хийж байгаа хүмүүс дээр асуудал ярьж, зөрчлийн хэрэг хэрэг үүсгэж л байгаа юм. Жишээ нь тэр Франкфуртын иргэний асуудал бол Элчин сайдын яаманд тэр дор нь уулзсан юм байна лээ шүү дээ. Уулзаад гурван байр санал болгоод, Элчин сайдын яамны ажилчид мөнгө, төгрөгийн, 800-н хэдэн евро өгөөд ингээд бас асуудал болсон л юм байна лээ. Тэгээд л гаргаад тавьчихсан. Өчигдөр, уржигдар гарч байгаа тэр Цэргийн төв госпиталын асуудлууд.

Энийг ингэж өдөөж, ерөөсөө л нэг яаж ийж байгаад нэг харуулчихъя даа, яаж хийж байгаад нэг муу болгочихъё доо гэдэг ийм бүтэн баг ажиллаад байна л даа. Ийм санаатай ч хүмүүс байх юм. Энэ асуудлаараа нийгмийг ингэж бухимдалтай, хүндрэлтэй байгаа үед бас төрийн албан хаагчид ч гэсэн хүндрэл учруулж, ийм зүйлүүд үсэрч байгаа. Цэцэрхэж байгаа, энд тэндээс хальт сонссон юмнуудаа ярьж байгаа хүмүүс их байх юм аа. Пост гаргаад л тавьчих юм. Тэгээд энийг чинь бол яг одоо Улсын онцгой комисс ганцхан Содбаатар ажиллаж байгаа биш шүү дээ. Энэний чинь дэргэд Эрдэмтдийн баг, Анагаахын шинжлэх ухааны сургууль, Эрүүл мэндийн салбар тэр аяараа, дээрээс нь мэргэжлийн хүмүүс ингээд бүтэн гараад, эд нар чинь судалгаа тооцоо хийгээд гаднын 100-н хэдэн орныг байнга мэдээ мэдээллийг нь аваад, өглөө болгон энийг нэгтгээд тэгээд статеги тактикийн өөрчлөлтүүд.

Хэд хэдэн өөрчлөлтүүд хийгдэж байгаа. Сая Эрүүл мэндийн сайд хэллээ. Эмнэл зүйгээ барьж хүнээ гаргаж, оруулдаг болсноос эхлүүлээд одоо бид нар ойр, дам хавьтал дээр явж байгаа. Олон юмнууд дээр статегийн өөрчлөлтүүдийг бид нар тактикийн өөрчлөлтүүдээ хийгээд явж байгаа. Стратегийн хувьд бол бид нар дэлхийн бүх орон энэ вакцинтай, хэрхэн эрсдэл багатай нийтийн вакцинжуулалт руу орох вэ гэдэг ийм бодлого барьж байна шүү дээ. Бид нар ч гэсэн энэ бодлогыг барьж вакцинжуулалтын төлөвлөгөө, вакциныг Монголд оруулж ирэх үндсэн үйл ажиллагааны төлөвлөгөө, вакцины дараах хэлцэл, гэрээ хэлцлүүдийг ярих гэх мэтчилэн. Тэр хүртэл нийгэм, эдийн засгийн амьдралд хүндрэл багатай болох чиглэлийн бодлого, үйл ажиллагаануудыг бас явуулж байгаа гэдгийг бас хэлэх нь зүйтэй байх аа.

Хүний нөөцийн хувьд бол амаргүй байна. Ер нь Монгол Улс өөрөө хүний нөөц багатай. Олон хоногоор, ялангуяа өвлийн ес эхэлчихсэн энэ үед бүх нийтийн бэлэн байдлын зэрэгт шилжин ажиллаж байгаатай холбогдуулаад бол хүндрэлтэй зүйлүүд бол гарч байгаа. Гэхдээ ялангуяа эрүүл мэндийн салбар дээр бид нар ачааллыг бууруулах, тухайлбал Халдварт өвчин үндэсний төв дээр гарч байгаа ачааллаа илүү бууруулах зорилгоор өөр газар бас шинээр Нийгмийн эрүүл мэндийн үндэсний төв дээр лаборатори байгуулах, тэнд явж байгаа шинжилгээнүүдийг, Зооноз, суудалын үндэсний төвийн хүчин чадлыг хоёр дахин нээж гэх мэтчилэн ачааллыг тэнцвэржүүлэх чиглэлээр явж байна. Дахиад Анагаахын дээд сургуультай хамтраад Эрүүл мэндийн яам ажилчдыг бэлтгэх, дадлагажуулах чиглэлээр онлайн ийм сургалтуудыг бас эхлүүлсэн байгаа гэдгийг бас хэлье. Цагдаа, онцгой, мэргэжлийн хяналт гээд бусад байгууллагууд дээр бол хүний нөөцөө бол шавхаж бүх л хүчин чадлаараа, одоо бол ажиллаж байна.

Хүргэлтийн бизнесийн үйл ажиллагааг бол энэ 14 хоногийн хугацаанд зогсоосон байгаа. Энэ бид нар ч хийгээд байгаа юм биш ээ. Та бүхэн харж байгаа байх. Олон улсын байгууллагууд, Европын холбоо, Америкийн Нэгдсэн Улсын СД.

**Г.Занданшатар:** Содбаатар сайд дуустал хариулъя.

**Я.Содбаатар:** Өвчний хяналт сэргээлтийн төвүүдөөс гаргаж байгаа энэ зөвлөмжүүдээр бол бизнесийн үйл ажиллагаануудыг энэ халдвар хамгаалалтай холбоотойгоор зэрэглэсэн байгаа юм, ангилчихсан байгаа юм. Энэ хамгийн их эрсдэлтэй, энэ хамгийн бага эрсдэлтэй гэх мэтчилэн. Энэ хүрээнд бол одоо хоолны хүргэлтийн бизнес бол бас хэрвээ тэр одоо хүргэлт хийж байгаа хүн нь өөрөө ямар нэгэн алдартай хүн байж таарвал олон хүнд халдвар тараах ийм эрсдэлтэй гэж ингэж үздэг юм байна. Манай хувьд бол бид нар онлайн худалдааг бол бид нар дэмжиж байгаа.

Тийм учраас аль болох барааны хүргэлт дээр бол бид нар томоохон хязгаарлалтууд тавихгүй, аль болох явуулах бодлого бол баримталж байгаа. Хоолны хүргэлт, хүнстэй холбоотой зарим нэгэн зүйлүүд дээр бол хязгаарлалтыг хийхээс аргагүй. Яагаад гэхээр энэ чинь хатуу бие дээр хамгийн цаад тал нь долоо хоног, 72 цаг, 48 цаг гээд ингээд бас хугацаатай вирус байгаад байгаа юм. Жишээ нь өнөөдөр БНХАУ-д бол сүүлийн үед энэ гадаргуугаас авах халдварын асуудлаар тохиолдол нэмэгдэж байна гээд, энэ чиглэлээр бас тодорхой зөвлөмжүүдийг олон улсад гаргаад байна л даа. Тийм учраас бид нар ч гэсэн энэ зөвлөмж олон улсад гаргаж байгаа зөвлөмжүүдийг дагаж бас тодорхой шийдвэрүүд гаргахдаа харгалзан үзэж байгаа. Сүүлийн үед бол бид нар эрдэмтэд, мэргэжлийн судлаачид, мэргэжлийн хүмүүсээ бас хэвлэл мэдээллээр гаргаж яриулах чиглэл рүү жоохон бодлого барьж байна. Энэ чиглэлээр иргэдэд бас зөв мэдээлэл өгөх чиглэл рүү бас анхаарч байна гэдгийг хэлье.

Сэлэнгэ энерго гээд түрүүн Ундрам гишүүн асуусан. Тэр байгууллага чинь бол орон нутгийн өмчит компани байна лээ шүү дээ. 400 сая төгрөгийн татаас улсын төсвөөс жилдээ авдаг. Тэгээд энэ компанийн асуудлаар би Эрчим хүчний сайд, Сангийн сайд руу бичиг явуулсан байгаа. Яг одоогийн өнөөгийн эрх зүйгээр шууд улсын төсвөөс, эндээс бид нар дэмжлэг үзүүлээд байх боломж хараахан, хууль эрх зүйн хувьд ч гэсэн хомсдмол юм байна гэж ингэж ойлгосон. Цагаан давааны хог хаягдал дээр ойрын явдлын хүнээс илэрсэн нь үнэн. Баянзүрхийн эмнэлэгтэй холбоотой, Цагаан даваан дээр ойрын хавьтлын хүнээс коронавирус илэрсэн. Ийм учраас хаасан байгаа. Улаанбаатар хотын бусад хогийн цэг дээр Баянзүрхийн хог хаягдлыг хүлээж авч байгаа.

Ер нь хог хаягдалтай холбоотой асуудлаар тусгайлан ажлын хэсэг гаргаж хоёр хоног тутамд шалгалт хийж байгаа. Ялангуяа эмнэлгийн аюултай хог хаягдалтай холбоотой асуудлаар барилга хот байгуулалтын дэд сайдаар ахлуулсан ажлын хэсэг гарсан. За энэнээс гадна мэргэжлийн хяналтын байгууллага ариутгал халдвар, гутал, хог хаягдлын устгал юутай холбоотой шалгалтыг давтамжтайгаар ингэж хийж байгаа гэдгийг бас хэлье ээ.

**Г.Занданшатар:** Одоо гурван гишүүн асуулт асуусны дараа асуулт хариулт дуусаж дэмжсэн, дэмжээгүй үг хэлээд санал хураалт явуулна. Тэгэхээр 15 минутын дараа санал хураалт болно гэдгийг анхааруулж байна.

Эрхэм гишүүн Цогт-Очирын Анандбазар.

**Ц.Анандбазар:** Энэ удаагийн эдийн засгийн хямрал бол 1990 оны эдийн засгийн хямралыг яг давтаж байна. Эдийн засаг үндсэндээ дотоодын нийт бүтээгдэхүүн 5.5 хувиар уначихлаа. Энэ бол Монгол Улсын эдийн засгийн өмнө тохиолдож байгаагүй, 1990 оноос хойш тохиолдож байгаагүй ийм хямрал байгаа юм. Тэгэхээр энэ дээр хоёр зүйлийг Сангийн сайд, Шадар сайд хоёроос асуумаар байна.

Юуны өмнө Засгийн газар ард иргэдийн дулаан, цахилгаан, хог усны үнийг тэглэсэн. Энэ бол их сайн арга хэмжээ болсон. Энд бол баяр хүргэж байгаа. Тэгэхдээ энэ дотор нэг хөнгөлөлт аваагүй ард түмэн үлдчихсэн. Энэ бол малчин ардуудад нэг төгрөг ч өгсөнгүй. Малчин ардууд маань өнөөдөр тог хэрэглэдэггүй, хогоо өөрсдөө цэвэрлэдэг. Ус хэрэглэдэггүй, усны төлбөр гэж байдаггүй гэдгийг хүн болгон мэднэ. Тэгвэл Монгол Улсын Үндсэн хуулиар хүн болгон ижил тэгш эрхтэй гэдэг ийм Үндсэн хуулийн гол заалт байдаг. Энийгээ бодсон ч тэр, малчин ардуудынхаа хүчинд бид Улаанбаатар хотын иргэд амьдардаг. Өнөөдөр энэ хямралын үед коронавирусийн үед ч гэсэн малчин ардуудынхаа буян заяа, энэ таван хошуу малынхаа буянд бид бусад орныг бодвол хямралыг харьцангуй гайгүй гарч байна гэдгийг мэдэж байгаа шүү дээ. Тэгэхээр бид малчин ардуудадаа хөнгөлөлт өгөх хэрэгтэй байна аа. Энэ тал дээр юу юу өгөх гэж байна вэ? Ямар бэлдэж байгаа асуудал байна вэ? Энийг тодорхой хэлж өгөөч ээ.

Хоёрдугаарт, эдийн засаг хямраад бизнесийн салбар муудчихлаа, бизнесийг дэмжих хэрэгтэй гэж байна. Санал нэг байгаа. Тэгэхдээ чухам яаж дэмжих вэ гэдгийг тодорхой сайн хэлж өгөхгүй байна. Өнөөдөр 1990 оны энэ хямралтай адилхан болсон хоёр зүйл байгаа. 1990 онд бол барааны хомсдол болоод дэлгүүрт юу ч байхгүй болсон. Энэ удаагийн хямралд бол бараа нь байж байгаа боловч мөнгөгүй болчхоод байна. Зах зээлийг мөнгөжүүлэх хэрэгтэй байна. Тэгэхээр миний өмнө нь тавьж байсан санал байгаа. Хүн бүрд, иргэн бүрд 100 мянган төгрөг олгохгүй бол болохгүй нь ээ. Энэ 100 мянган төгрөг эргээд барааны дэлгүүр, хүмүүс хэрэгцээтэй зүйлээ худалдаж аваад эргээд аж ахуй нэгжээ дэмждэг ийм журамтай. Ингэж байж зах зээл одоо амьдарч байна. Бүх дэлхий ийм арга хэмжээ авч байна. Тэгэхээр энэ хоёр асуудал дээр ямар байр суурьтай байна вэ? Тодорхой хариулт өгнө үү? Үүний дараа би тодотгож бас нэг минутаа авъя. Баярлалаа.

**Г.Занданшатар:** Чимидийн Хүрэлбаатар сайд асуултад хариулна.

**Ч.Хүрэлбаатар:** Анандбазар гишүүний асуултад хариулъя. Бас коронагийн үед мэдээж энэ хүүхдүүдээсээ гадна, нийгмийн эмзэг бүлгийн хэсгээс гадна, хөгжлийн бэрхшээлтэй иргэдээс гадна ер нь хамгийн анхны туслалцааг бол манай малчид авсан байгаа. Коронавирусийн үед хил хаагдсан үед бас энэ ноолуурын бизнес сайн явахгүй байсан. Худалдан авагчид орж ирдэггүй, бас гадаад худалдаанд бас тодорхой хэмжээний саад гарсан, бизнес эрхлэгчид бас хил дамжиж гарах ийм боломжууд бас байхгүй байсан учраас энэ хамгийн анхны арга хэмжээг бол малчдадаа зориулж авч байсныг бүгдээрээ санаж байгаа байх аа. Ноолууранд зориулаад 174.6 тэрбум төгрөгийг бас тухайн үедээ бас шийдвэрлээд явж байсан. Хөдөө аж ахуйн салбар бас улсаас урамшуулал авч ажилладаг ийм салбар байгаа.

Бид нар үнэхээр боломжийнхоо хэрээр бас Монгол Улсад, дэлхийн бусад орнуудын өмнө тулгамдаад байгаа энэ цаг тархлын сөрөг нөлөөллийг бууруулахын төлөө бүх боломжит арга хэмжээнүүдээ одоо тултал нь л аваад явж байгаа гэдгийг би энд онцолж хэлмээр байна. Бас арга хэмжээнүүдийг давхцуулахгүй байх тал дээр бас анхаарч ажиллаж байгаа. Баярлалаа.

**Г.Занданшатар:** Улсын Их Хурлын эрхэм гишүүн Сайнхүүгийн Ганбаатар.

**С.Ганбаатар:** Та бүхний амар амгаланг айлтгая. Эрх баригчид үг хэлэхээр л өөдөөс одоо камерын өмнө л хөмсгөө битгий хатируулаарай л гээд байх юм. Яаж ярихаа бид мэдьеэ. Одоо тэгээд та нарын өмнө хөмсгөө атируулахгүй ярья. Тэгээд коридороор явахдаа байнга хөмсөгөө хатируулж явах чинь бас хэцүү. Тэрийг ялгаж салгуулж ойлгож сур аа. Бид Засгийн газрыг ард түмэн сонгоогүй, Ерөнхий сайдыг, сайд нарыг. Улсын Их Хурлын гишүүдийг сонгосон. Энэ утгаараа энэ шийдвэрт бидний дуу хоолой, санаа бодол ороосой гэж чин сэтгэлээсээ ярьж байгаа улсуудыг яаж ярихыг битгий заагаарай.

Энэ хуулийн 7.1.2 дээр цар тахлын үед иргэдийн эрүүл мэнд, орлогыг хамгаалах, ажлын байрыг хадгалах, эдийн засгийг идэвхжүүлэх гэдэг дээр заалт орсон байна. Сангийн сайд нь гаднаас авдаг вакцины мөнгө гуйгаад яваад байгаа. Би урьд нь дөрвөн асуудал ярьсан. Тэрэн дээр нэмж өнөөдөр нэмж нэг зүйл хэлэх гээд байна. Юу гэвэл вакцины асуудал дээр Монгол оронд үйл ажиллагаа явуулж байгаа томоохон аж ахуйн нэгж, үндэсний болон олон улсын үндэстэн дамнасан корпорацуудын нийгмийн хариуцлагыг дээшлүүлэх хэрэгтэй байгаа. Энэ гуйлга гуйж байгаа явдал биш. Монгол Улс байгаа учраас, Монголын ард түмэн байгаа учраас, Монголын баялаг байгаа учраас тэд ашиг олж байгаа.

Ингээд Оюу толгой дээр энэ давагдашгүй хүчин зүйл байдгийг ашиглаж гэдэг юм уу, энэ үеэр гарцаагүй байдалтай Оюу толгойн гэрээнд хөрөнгө оруулалт дээр өөрчлөлт оруулах талаар арга хэмжээ аваач ээ. Энийг удаа дараа хэлж байгаа. Энэ ингэж 7.1.2 дээр санхүү дутаад байгаа, мөнгө гуйгаад байгаатай холбогдуулж би ярьж байна. Хоёрдугаарт, Оюу толгойгоос вакцины мөнгийг нийгмийн хариуцлагаа үүрээч ээ гэж. Эрдэнэт үйлдвэр дөрөв дахин жижиг уурхай 650 тэрбум төгрөг гаргаад байхад Оюу толгой нүдний булай болоод таг дуугүй, алтаа 30 хувь нэмүү өртөгтэйгөөр нэмж ашиглалтаар зарж байгаа. Өнгөрсөн жилийг бодвол алтны үнэ өсчихсөн. Зэсийн үэн 8000 гараад явчихлаа. Ийм үедд энэ асуудлыг гаргаж тавиач ээ.

Хоёрдугаар асуулт, Анандбазар гишүүн зөв хэлж байна шүү дээ. Хүмүүс орлогогүй, мөнгөгүй болчихсон байгаа юм. Энэ асуудал дээр онцгой анхаарах хэрэгтэй байна. Хүнийг мөнгөжүүлэх хэрэгтэй. Үүний төлөө би гарц ярсан. Нийгмийн даатгалын сангаас ажилгүйдлийн даатгалын сан гэж байгаа. Энэ хүмүүс ажилгүй болчихоороо энэ даатгалаас мөнгө авна гэж олон жил хөөцөлдсөн. Энэ асуудлыг гарц гаргалгаатай гэж яриад байгаа юм. Өнөөдөр энэ хувийн хэвшилд ажиллаж байгаа хүмүүсийг мөнгөжүүлэх тал дээр ямар арга хэмжээ авах вэ?

Гуравдугаарт, түрүүн Оюунчимэг гишүүн зөв юм хэлсэн дээ, hedging гэж. Хүрэлбаатар сайд хариулж байсан. Засгийн газар алтны, зэсний, нефтийн энэ олон валютаар зарж байгаа үнэ дээр hedging хийх хоёр арга байгаа шүү дээ. Бид өөрсдөө бүгдээрээ мэднэ. Формат опшн гэдэг энэ аргуудаар гэрээ хийвэл долларын, энэ валютын ханшийн зөрүүнд өртөж байгаа олон бизнес.

**Г.Занданшатар:** Чимэдийн Хүрэлбаатар сайд асуулт хариулна.

**Ч.Хүрэлбаатар:** Ганбаатар гишүүний асуултад хариулъя. Вакцины талаар би эхлээд хариулъя. Вакцины талаар бас Ерөнхий сайдын захирамжаар байгуулагдсан ажлын хэсэг бол ажиллаж байгаа. Тэгээд яг вакцин орж ирэх тэр өдөр дөхөхөөр бас тодорхой мэдээллүүдийг хэлье. Ямар нэгэн зүйл энэ дээр дутагдаад байгаа зүйл бол байхгүй. Байгаа хөрөнгө мөнгөнөөс болоод дутаад байгаа зүйл алга байна. Яг ний нуугүй хэлэхэд Америк, Англи гэсэн маш цөөхөн вакцинжуулалтыг хийчхээд байна шүү дээ. Бусад орнууд нь одоо хийж эхлээгүй байна. Зарим нь нэлээд харзнасан байдалтай хүлээж байна. Гэхдээ бид нар бол энэ чиглэлээр тасралтгүй ажиллаж байгаа. Энд дутагдаж байгаа ямар нэгэн зүйл бол байхгүй гэдгийг би энд онцолж хэлмээр байна.

Hedging-гийн хувьд Pасгийн газар гэхээсээ илүү энэ манай бизнесийнхэн өөрсдөө энийг л сайн хийдэг болмоор байна. Одоо бүх юмыг төр хийгээд байвал энэ хувийн хэвшил бас юу хийх юм бэ? Тэгэхээр хүчтэй хувийн хэвшилтэй байж байж Монгол Улсын эдийн засаг цаашдаа хөгжинө. Тийм учраас энэ бүтээгдэхүүн экспортолж байгаа компаниуд нь өөрсдийгөө бүтээгдэхүүнээ яаж ямар нэгэн эрсдэлээс хамгаалах арга хэмжээнүүдийг өөрсдөө авдаг, бизнесийн хэвшлийнх нь мөн эдгээр арга хэмжээг өөрсдөө авдаг ийм л байх учиртай болов уу гэж бодож байна. Бүх юмных нь өөдөөс урьдаас Засгийн газар одоо гүйж ороод хийгээд байх нь бол илүү оновчтой биш болов уу гэсэн ийм байр суурьтай байгаа гэдгийг би хэлье. Вакцины хувьд бол дутагдаад байгаа зүйл байхгүй ээ.

**Г.Занданшатар:** Эрхэм гишүүн Хассуурийн Ганхуяг асуулт асууна.

**Х.Ганхуяг:** Сайн байцгаана уу, эрхэм хүндэт гишүүд ээ. Энэ таван асуулт байгаа юм. Манай тойргийн сонгогчдоос ирсэн асуултууд байна. Дээрээс нь бизнесийн салбараас ирсэн асуултууд байгаа. Нэгдүгээр асуулт болохоор өрх бүрээс PCR шинжилгээ хийнэ гэсэн асуудал юу болж байгаа вэ? Шинжилгээ хийхээр болж байна уу, эсхүл зогсчихсон уу? Нэгдүгээр асуулт.

Хоёрдугаар асуудал болохоор вакцинтай холбоотой асуудал юм. Вакцин тариулсан, энэ вакцинжуулалтын аян явуулж байгаа орнуудтай олон улсын нислэгийг сэргээх үү, үгүй юу? Энийг ирэх жил ер нь яаж зохицуулах гэж байгаа вэ? Манай энэ хууль маань өөрөө дараа жилийг бүхэлд нь нийгмийн харилцааг зохицуулах хууль болохоор вакцин тариулсан иргэдийг манай улс оруулах уу, үгүй юу? Энэнтэй холбоотой нийгмийн харилцааг яаж зохицуулах талаар энэ хуульд тусгагдаагүй байна л даа. Энийг хэрхэн яаж зохицуулах вэ гэдэг асуудал байгаа юм. Гадаадын их, дээд сургуульд сурдаг оюутнууд нутагтаа ирчихсэн байгаа. Дээрээс нь явж чадахгүй байгаа оюутнууд байгаад байгаа. Эд нарын асуудлыг хэрхэн яаж шийдэх вэ? Нислэгийг нислэгүүдээ сэргээх үү, үгүй юу?

Дараагийн асуулт болохоор, МСҮТ буюу Мэргэжлийн сургалт үйлчилгээний төвүүдэд санхүүжилтийг нь 11, 12 дугаар сард олгоогүй байна. 1500 гаруй багш нар одоо ингээд цалингүй сууж байна. Энэ санхүүжилт нь хэзээ олгох вэ гэдэг асуудал ирж байна.

Цахилгааны төлбөрийг чөлөөлж өгсөн, зарим нэг хүнсний үйлдвэрүүдийн бүтээгдэхүүний үнэ нэмэгдээд байгаа асуудлуудыг манай тойргийн иргэд тавиад байна. Энэ дээр хяналт шалгалтыг оруулж өгөөч гэдэг асуудал тавьж байна. Бизнесийн салбарынхнаас ирж байгаа гол бэрхшээл бол ерөөсөө л энэ банкны зээлтэй холбоотой асуулт байна. 58 хувь нь зээлийнхээ хүүг төлж чадахгүй байна. Яах вэ, банкнууд бол зээлийн үндсэн төлбөрийг хойшлуулж өгсөн боловч зээлийн хүүгээ бол суутгаад аваад яваад байна, нэхэмжлээд байна. Яг энэ хэдэн сарын хугацаанд ямар ч орлогогүй, ингээд таг зогсчихлоо. Энэ зээлийн хүүг тэглэж өгөөч гэдэг саналыг тавиад байна. Энэ дээр нэг анхаарч өгөөч ээ. Энэ асуултууд дээр би хариулт авах гэсэн юм. Дараа нь би тодруулаад авъя.

**Г.Занданшатар:** Содбаатар сайд. Холбогдох яамдаас хариулуулж болно.

**Я.Содбаатар:** Өрх бүр нэг шинжилгээ гэж манай тодорхой залуучууд, эрдэмтдийн гаргасан зүйл. Тэгээд бид нар энэ асуудлыг мэргэжлийн байгууллага үз гээд Эрүүл мэндийн яамны дэргэдэх лабораторийн мэргэжлийн зөвлөлөөр нь хэлэлцүүлээд. Монгол Улсад энийг бас туршиж үзье гээд Дархан-Уул аймагт эхэлсэн. Дархан-Уул аймгийн 28700 гаруй өрх дээр хийсэн. Үр дүнтэй болсон. Гурван өдөр, дөрвөн өдөр ноль зогсолт хийж байгаад хийсэн. Сэлэнгэ аймагт бас таван өдрийн ноль зогсолт хийж байгаад Сэлэнгэ аймгийн төвийн 5200-гаад өрхөд энийг бас хийсэн. Энүүгээр бол тодорхой тандан судалгааны ажил хийгдсэн.

Улаанбаатар хотын хэмжээнд бол 412 мянган өрх, 1 сая 700 мянган хүн байгаа юм. Тэгээд улаанбаатар хот дээр бол мэргэжлийн хүмүүсийн өгч байгаа зөвлөмж, Дэлхийн эрүүл мэндийн байгууллагын өгч байгаа зөвлөмж бол өрх нэг бүрээс 400-н хэдэн мянгаас хийх бол үр дүн муутай гэсэн ийм мэдээлэл өгөөд байгаа юм. Гэхдээ бид нар бас нийслэлтэй ярьж байгаад энэний өмнөх бүх нийтийн бэлэн байдлын зэрэгт шилжсэн үеэр далан мянган өрхөөс буюу хамгийн эрсдэлтэй 40 хорооны иргэдийг бол хамруулж үзсэн. Тэр үед бол ямар нэгэн тохиолдол илрээгүй. Одоо Баянзүрх дүүргийн 29 хорооны 25-д нь энэ Баянзүрхийн гаралтай голомтоос гарсан халдварын тохиолдол ойрын болон дам хавьтал байгаа учраас Баянзүрх дүүрэг дээр 80 мянган өрхийн шинжилгээг хийж байна.

Ер нь зүгээр массово ингэж шинжилгээ хийх нь, одоо манайх шиг энэ кластерлаж гарсан алаг цоог байгаа, цар тахал болчхоогүй үед бол бусад олон улсын байгууллагуудаас, мэргэжлийн хүмүүс бол үүсгэсэн ийм юунууд явж байгаа юм. Тийм учраас бид нар энийг таны хэлдгээр бүгдэд нь заавал хийх зүйл биш, яг мэргэжлийн хүмүүс бол энийг үр дүн муутай гэсэн ийм зүйл хийж байгаа. Монголын нөхцөлд бол бага, хөдөө орон нутаг, ялангуяа хүн ам багатай аймаг дээр цөөн хоногт ноль зогсолт хийж байгаад хийж болохоор. Улаанбаатар хотод ноль зогсолт хийж болохгүй байгаа юм. Улаанбаатар хотод энэ бүх нийтийн бэлэн байдлын зэрэгт шилжээд өглөөд 110 мянган хүн гарахаас аргагүй болж байгаа юм. Энэ бүх станцуудыг ажиллуулж, энэ дулаан юунууд явууллаа гэхэд л 10 гаруй мянган хүн гарч байгаа шүү дээ. Тэгээд үүнд хүнс, тэгээд эрүүл мэндийн хөдөлгөөн гээд ингээд гарахаар бол өдөртөө 100 гаруй мянган хүн өдөрт гарч байгаа. Энийг зогсоочихвол улсын одоо эдийн засаг амьдрал зогсчихдог учраас хүндрэлтэй юм байна лээ. Жижгэвтэр аймаг сумдууд дээр бол бид нар ийм зогсолт хийгээд бас нэг Монголын туршлага болж байгаа гэж хэлж болохоор байгаа гэдгийг хэлье.

Вакцинжуулалтын хувьд Монгол Улсад түрүүнээс хойш би нэлээн олон тайлбарласан. Манайх энэ чиглэлээр нэлээн идэвхтэй ажиллаж байна. Бид нар Дэлхийн эрүүл мэндийн байгууллага, бусад олон улсын байгууллагуудтай энэ чиглэлээр энэ нэгдүгээр улиралдаа багтаж вакцинжуулалтын ажил эхлэх болов уу гэсэн ийм төлөвлөгөөтэй. Вакцины асуудлыг дотооддоо бүртгэх асуудлыг 1 сардаа багтаж бүртгэнэ, үндэсний бүртгэлдээ. Вакцинжуулалтын бэлтгэл ажлын төлөвлөгөө, батлагдсан. Үндэсний хэмжээнд вакцинжуулалт хийх үндэсний төлөвлөгөөг удахгүй баталж гаргана. Тэр бол эмч нараас нь эхлүүлээд, тэгээд суурь өвчтэй хүн.

**Г.Занданшатар:** Содбаатар сайд Солонгосын нислэгтэй холбоотой асуудлыг бас.

**Я.Содбаатар:** Гишүүний энэ гадагшаагаа гарч, ялангуяа сургалтаар эрүүл мэндийн шалтгаанаар гадагшаа гарч байгаа, хөдөө, бусад орон руу явж байгаа иргэд дээр бид нар хаалт тавьж байгаа зүйл байхгүй шүү дээ. Манайхаас Япон руу, Солонгос руу, бас МИАТ карго нислэг яваад байгаа. Буцахдаа ачаа аваад, очихдоо монголчуудыг аваад. Маргааш өглөө гэхэд Монголоос олон улсын байгууллагын болон монгол 70-аад иргэн Сөүл рүү явж байгаа. Тийм учраас хэрвээ тэр их, дээд сургуульд явах гэж байгаа бол бид нар энэ гадагшаа гарч байгаа юм. Зүгээр, маргаашийн нислэг дээр сая чуулган завсарлаад нэг цаг болохын хооронд бол Солонгост байгаа нэн шаардлагатай авчрах, Солонгосын тусгаарлах байранд байгаа 10 гаруй хүн байна. Нэн хүндрэлтэй, өвчтэй, хагалгаанд орсон, жирэмсэн нэг их байна гэх мэтчилэн маш хүндрэлтэй байгаа 38 хүн, дээрээс нь ийм хүндрэлтэй 40 хүнийг маргаашийн онгоцоор ачааны хажуугаар авчрах байх аа. Би тийм чиглэл өгөөд яаж байгаа. Хүний эрхийн Комиссынхон ч гэсэн надтай бас яриад энэ чиглэлд анхаараач гэсэн. Ингээд маргаашийн Сөүлээс ирэх онгоцонд бол зөвхөн өвчтэй, Солонгосын тусгаарлах байранд, саатуулах байранд байгаа зарим иргэдээ татан авах ийм ажиллагаа хийгдэх байх аа.

Нийтээр нь авчирна гээд би өглөө хэлсэн. Тусгаарлах байрны нөхцөл байдал, дотоодын халдварын голомттой холбоотойгоор одоогоор 200, 300-гаар нь авчирч болж чадахгүй байна. Тэгээд нэн шаардлагатай байгаа, өчигдрөөс бид нар судалж үзээд тэр хүмүүстэй нөхцөл байдлыг Элчин сайдын яамаар судалж үзээд, тэгээд өнөөдөр бол сая 13 цагийн алдад, тодорхой тооны иргэдийг маргааш бас татан авчирна гэдгийг бас хэлье. МСҮТ-ийн цалинтай холбоотой асуудал Сангийн яаман дээр байгаа. Тэр нь үнэн. Би сая Хөдөлмөр, нийгмийн хамгааллын сайд, Сангийн сайд эд нар энд анхаараад ойрын үедд шийдвэрлэгдэх байх гэж бодож байна.

**Г.Занданшатар:** Ганхуяг гишүүн 1 минут.

**Х.Ганхуяг:** Түрүүн банкны зээлтэй холбоотой асуудлыг хариулт авч чадсангүй. Ер нь бол Улаанбаатар тэнхимээс ирсэн судалгаа, Үндэсний худалдаа, аж үйлдвэрийн тэнхимээс ирсэн судалгаагаар бол бизнесүүдийн 58 хувь нь зээлийн асуудлыг ярьж байна л даа. Тэгэхээр зээлийн хүүгээ төлж чадахгүй байна. Тэр хүүг нь хойшлуулах буюу энэ бол асуудлыг шийдэх шийдэл биш болчхоод байна л даа. Ямар ч орлогогүй зогсож байна. Тэгээд яг 7 сарын 1-нд хүртэл ингээд хойшлоод өгчихдөг. Тэгээд 7 сарын 1-нд бөөн төлбөрт ингээд дарагдуулах байдал үүсчхээд байгаа юм. Тэгэхээр яг энэ долоон сарын хугацаанд зээлийн хүүг тэглэх асуудлыг Монголбанкны талаас судалж өгөөч. Яг хөл хорио тавигдсаны дараа ихэнх бизнесүүд бизнесээ эхлүүлэхэд нь хөнгөлөлттэй нөхцөлөөр бас бизнесийн зээл авах асуудлыг хөндөөд байгаа юм. Энэ дээр нэг хариу авчихмаар байна.

Гурав дахь асуудлаар Содбаатар сайдаас вакцинжуулалт явуулж байгаа орнуудтай олон улсын нислэгээ сэргээх үү гэдэг нэг асуудал байгаа юм. Энэ дээр ямар бодолтой байгаа вэ? Тэгээд гурван асуулт дээр хариулт авчхмаар байна.

**Г.Занданшатар:** Содбаатар сайд гурван асуултад хариулъя. Вакцинжуулалт явагдаж байгаа орнуудын иргэд вакцин хийсэн эсрэг бие үүсэж байгаа тийм иргэдийг оруулах асуудлыг Монгол Улс судална. Энэ чиглэлээр бид нар судалгаа хийж байна. Одоогоор яг вакцинжуулалт нийт иргэддээ хийчихсэн юм уу, вакцинжуулалт дөнгөж хийж эхэлж байна шүү дээ. Тэгээд цөөн хэдэн оронд одоо хийж эхэлж байгаа. Бид нар бол цаашдаа мэдээж хэвийн амьдрал руу, КОВИД-ын дараах амьдралын шинэ хэв маяг руу шилжих үед бол авах нэг арга хэмжээ нь бол энэ чиглэлээр байна. Бусад орны энэ олон улсад баримталж байгаа нисэх дээр баримталж байгаа тэр дүрмийн дагуу явна гэж ингэж тооцоолж төлөвлөж байгаа.

Таны түрүүний асуусан Мэргэжил, сургалт үйлдвэрлэлийн төвийн ажилчдын цалингийн асуудал өнөөдөр тавигдаж байгаа юм байна шүү. Санхүүгийн хөрөнгө нь шийдэгдсэн байна гэдгийг хэлье. Сангийн сайд нэмэх үү? Зээлийн хүүтэй холбоотой.

**Г.Занданшатар:** Хүрэлбаатар сайд.

**Ч.Хүрэлбаатар:** Зээлийн хүүтэй холбоотой асуудлыг Монголбанк хэлэх байх аа.

**Г.Занданшатар:** Энэ хуулийн ажлын хэсэгт Монгол ороогүй байгаа. Оюунчимэг, Баттөмөр нарын гишүүдийн өргөн барьсан хуулиар Монголбанк зээлийн хүүтэй холбоотой асуудлууд хэлэлцэгдэнэ. Тэгэхээр ирэх долоо хоногт хэлэлцэгдэнэ. Тэнд Хассуурийн Ганхуяг гишүүн бас оролцоорой. Өргөн барихад нь ч гэсэн оролцоод бас төсөлд нь саналаа өгч болно.

Ингээд гишүүд асуулт асууж, хариулт авч дууслаа. Дэмжсэн, дэмжээгүй гурав хүртэл гишүүн үг хэлж болно. Үг хэлэх нэрс зүүм программын бүгдэд харагдах чат хэсэгт үг хэлнэ гэж бичиж дараалалд орно. Одоогийн байдлаар үг хэлэхээр Нямаагийн Энхболд, Ширнэнбаньдын Адьшаа, Содномын Чинзориг, Бадарчийн Жаргалмаа, Тогмидын Доржханд нарын гишүүдийн нэр ирсэн байна. Танхимаас хоёр гишүүнээр тасаллаа.

Ингээд зургаан хүн үг хэлсний дараа буюу 15 минутын дараа санал хураалт болно, гишүүд ээ. MyParliament аппликэйшнээр санал хураалт явуулна. Улсын Их Хурлын чуулганы хуралдааны дэгийн тухай хуулийн дагуу хууль эцэслэн батлагдах зарыг Улсын Их Хурлын дарга зарлаж мэдэгдэнэ гэж зарласан. 15 минутын дараа энэ хуулийг хэлэлцэх эсэхийн талаар санал хураалт явуулсны дараа Ерөнхийлөгчийн сонгуулийн тухай хууль, Засаг захиргаа нутаг дэвсгэрийн нэгж, түүний удирдлагын тухай хоёр хуулийг эцэслэн батлах санал хураалт явуулна. Тэгэхээр 15 минутын дараа энэ хуулийн хэлэлцэх эсэхийг шийдсэний дараа хууль эцэслэн батлах хоёр санал хураалт болохыг зарлан мэдэгдэж байна. Гишүүд чуулганы хуралдаанд идэвхтэй оролцоорой. Хуулийг эцэслэн батлахад нийт гишүүдийн олонхоор буюу 39-өөс дээш гишүүдийн дэмжлэгтэйгээр хууль батлагдана.

Ингээд Нямаагийн Энхболд гишүүн.

**Н.Энхболд:** Баярлалаа. Би энэ хуулийн хэлэлцүүлгийг дэмжиж байгаа. Энэ бол юуны өмнө энэ түрүүн үйлчилж байсан хуулийнхаа хугацааг сунгах асуудал байгаа. Тэрийг дагуулаад үүсэж байгаа нөхцөл байдалтай холбогдуулаад бас зарим зүйлүүдийг нэмсэн байна. Бусад гишүүд бас өргөж мэдүүлж хууль оруулах гэж байгаа юм байна. Тэгэхдээ нэг зүйлийг бас анхаараарай гэж хэлмээр байна. Энэ хуульдаа Засгийн газраас заавал саналыг нь авдаг, байр суурь нь сонсдог тийм төсөв мөнгөтэй холбоотой зүйлүүд байвал тэрийгээ урьдчилан яриад хэлэлцүүлэх нь зүйтэй болох байх гэж бодож байна. Тэгэхгүй бол бас яг хэлэлцэх явцад маргаан гараад байх вий. Энүүнийг хууль санаачлах улсууд анхаарна биз ээ, нэгдүгээрт.

Хоёрдугаарт Солонгосын асуудал сая түрүүчээсээ эхлээд шийдэгдэх шиг боллоо. Одоо ер нь Элчин сайдын яаман дээр нь зарим хүмүүс оччихсон нэлээд их хүмүүс олон хоног хүлээсэн юм байгаа юм байна лээ. Тэгэхээр энийг цувуулаад авсан нь дээр байх. Хууль дээрээ бол 5.8.1 гэж байгаа дээр, бас Засгийн газар дотоодын нөөц нөхцөл байдал юмаа хараад энүүнийгээ уян хатан үе шаттайгаар зохион байгуулна гэсэн үг нэмчихвэл, дараа нь заавал нааш цаашаа, ч тэр яах бол энэ яах бол гэж хараад байлгүйгээр энэ хуулийнхаа дагуу үнэхээр одоо арга нь барагдаж байгаа улсуудаа зориуд авчирч байх ийм ажил арга хэмжээнүүдийг хийх ёстой. Яагаад энэ Солонго, Германд байгаа хүмүүсийн асуудал анхаарал татаад байна гэхээр эд нар нэгдүгээрт эндээс зарлаад мөнгө төгрөгөө зараад билетээ авчихсан, байраа өгчихсөн, ачаа бараагаа явуулчихсан, ингээд яах аргагүй болчихсон улсууд бочихсон байгаа юм байна лээ, ажлаасаа гарчихсан. Тэгэхээр энийг ингээд түрүүчээс нь шийдээд эхэлж байгаа нь би бас их сайн болж байна гэж ингэж үзэж байна. Зарлагдчихсан, гэрээ хойшлогдсон энэ хүмүүсээ эхний ээлжинд ахаах хэрэгтэй байна.

Тэгээд эцэст нь ганц зүйл хэлчихье. Ер нь бид нар энэ буруу мэдээлэлтэй холбоотой ил далдаар ямар нэгэн байдлаар энэ бусдыг болох болохгүй үйлдэл рүү турхирсан ийм зүйлүүдээ болимоор байна. Түрүүн ямар гишүүн хэлж вэ дээ, би анзаарсангүй. Ер нь хүнсний хомдол гарцаагүй бий болчихлоо гээд. Одоохондоо гайгүй л байна шүү дээ. Засгийн газар хэлээд байна, ийм юм байхгүй гээд, бид нар ямар ч байсан арга хэмжээ авч байгаа гээд. Үндсэн нэр төрлийн бараанууд байж байна. Тэгэхэд ингэж Их Хурлын индэр дээрээс зарлаад байх бол өөрөө цаагуураа, надад бол тэгж харагдаад байгаа юм. Ер нь яваад бөөнөөр нь хамаа байхгүй бол болохоо болио ч гэсэн ийм цуу л тарааж байна л гэсэн үг шүү дээ. Тэгээд энэ чинь Их Хурлын гишүүдийн үг үнэтэй, үнэхээр бодитой байхгүй бол.

Хэрвээ хомсдож байгаа юм бол ийм ийм зүйлүүд хомсдоод байна шүү, энүүнийгээ янзлаарай гэж хэлээд явна уу гэхээс одоо ингээд ийм байдал үүсчихлээ гээд хамаагүй зарлаад байж болохгүй ээ, Их Хурлын гишүүд минь ээ. Бидний үг бас сайн муу хэлэгддэг ч гэсэн үнэтэй шүү. Хүмүүс их сонсдог юм энүүний их сайн анхаарах хэрэгтэй байна. Тэгээд одоо муу л байвал сайн гэсэн шиг маягаар аливаа асуудалд хандмааргүй байна. Бас нэг эгэл гэрэлтэй гэгээтэй юм байгаа шүү дээ. Алдаа эндэгдэл байгаа, зөндөө байгаа. Гэхдээ том утгаараа бол би Засгийн газраас хийж байгаа ажил, Улсын Их Хурлаас авч хэрэгжүүлж байгаа арга хэмжээ юмнууд бол бас.

**Г.Занданатар:** Баярлалаа. Нямаагийн Энхболд гишүүн дэмжиж үг хэллээ. Одоо эрхэм гишүүн Шиннэнбаньдын Адьшаа. Дэмжсэн, дэмжээгүй гэдгээ хэлээрэй.

**Ш.Адьшаа:** Эрхэм гишүүдийнхээ энэ өдрийн амгаланг айлтгая. Энэ хуулийн төслийг бол үндсэндээ дэмжиж байгаа. Тэгэхдээ би энэ Улсын Их Хурлын удирдлагад бас шүүмжлэлтэй хандах ийм үг хэлж байгаа юм. Энэ ажлын байр бий болгох, ард иргэдээрээ орлоготой, сахилга хариуцлагатай байлгах талаар энэ хуулийг хэлэлцэхэд Улсын Их Хурлын удирдлага ихээхэн хариуцлагагүй байна аа. Сүүлийн үед одоо энэ шүүх эрх мэдлийн удирдлагуудыг Улсын Их Хурал, Засгийн газрын мэдэлд өгөх энэ хууль тогтоомжийг л өнөөдөр хэлэлцдэг болсон. Ардчилсан намын бүлгийн гишүүдийн 12 сарын 1-ний өдөр өргөн барьсан хуулийг одоог хүртэл хэлэлцэхгүй байгаа. Энэ бол онцгой дэглэмээр хэлэлцэх ёстой хууль байгаа. Гэтэл 12 сарын 4-нд Энхбаяр гишүүний өргөн мэдүүлсэн Шүүх, прокурор, Авлигатай тэмцэх газрын дарга нарын томилгооны тухай асуудлыг тусгасан энэ хуулийг яаралтай онцгой горимоор авч хэлэлцэж байгаа. Энэндээ дүгнэлт хиймээр байна.

Энэ Шүүхийн тухай хуулийг цар тахлын онцгой дэглэмийн үед амралтын өдрүүдэд Хууль зүйн яаман дээр яаран сандран хэлэлцсэн. Одоо Их Хурлын зарим гишүүдээс энэ голомтын бүсэд ажиллаж байсан хүмүүст хариуцлага тооцох тухай асуудлыг ярьж эхэлж байна, өнөөдөр. Энэ хариуцлага тооцох асуудал нь.

**Г.Занданшатар:** Хэлэлцэж байгаа хуулийг дэмжсэн, дэмжээгүй л үг хэлнэ шүү.

**Ш.Адьшаа:** Энэ хуулийг би дэмжихийн эсрэг үг хэлж байна шүү дээ. Хариуцлага тооцох тухай асуудал ярьж байна. Тэгэхдээ энд хариуцлага алдсан улс төрийн албан тушаалтнуудадаа хариуцлага тооцох асуудал яриарай. Тэрнээс биш тэр одоо халуун цэг дээр ажиллаж байгаа, тэр эмнэлгийн дарга мэтийн энэ хүмүүстэй хариуцлага тооцох тухай асуудал яривал энэ нийгэм яаж хүлээж авах вэ гэдэг асуудлыг та нөхөд өөрсдөө дүгнэлт хийх шаардлагатай байна. Улсын Их Хурлын гишүүдийн тавьсан асуудалд Улсын онцгой комисс, Засгийн газрын гишүүд ерөөсөө хариулахгүй байгаа юм. Улсын Их Хурлын гишүүдийн асуултад хариуцлага хариуцлагатай, бодитой хариулна гэсэн нэг хуультай шүү дээ. Энд одоо Улсын Их Хурлын удирдлага анхаарал тавимаар байна. Дөрвөн асуулт тавихад нэгэнд нь хариулаад л, хоёрт нь хариулдөггүй.

Өнөөдөр Улсын Их Хурлын гишүүд, зарим гишүүд, Улсын онцгой комиссын дарга нарын архи дарс зарах тухайд л маргалдаж байна шүү дээ. Ард түмнээсээ ичмээр байна аа. Өнөөдөр Монголын ард түмэн өвдөж амьдрах уу, өлсөж амьдрах уу гэсэн ийм хариуцлагатай, эгзэгтэй цаг үе тулчхаад байна. Улсын Их Хурал Засгийн газар.

**Г.Занданшатар:** Содномын Чинзориг гишүүн.

**С.Чинзориг:** Хуулийн төслийг хэлэлцэхийг дэмжиж байгаа юм. Тэгэхээр гуравхан товчхон санал байгаа юм. Содбаатар гишүүн анхаарах байх аа. Нэг дэх асуудал нь эмнэлгийн байгууллагууд, ялангуяа Баянзүрх дүүргийн эмнэлэг, эд нар дээр чинь халдварын нэлээн том голомт үүсчихлээ л дээ. Тэгэхээр одоо энэ эмнэлгийн байгууллагууд дээр мөрдөгдөж байгаа нөгөө халдвар, хамгаалалтын горимууд маань алдагдаад байна уу? Яг юун дээрээс болоод бид нар эмнэлгийн байгууллагууд дээр ингээд халдварын голомт болчхов гэдэг дээр нэлээн сайн бас судалгаа хийж, дүгнэлт хийж, цаашдынхаа ажилд бас анхаарах ийм чиглэлээр эрүүл мэндийн холбогдох байгууллагуудад үүрэг чиглэл өгч, нэлээн хатуу хяналт шалгалт тавьж ажиллах шаардлагатай болов уу гэж бодож байна.

Хоёр дахь асуудал нь сая Өвөрхангай аймгаас сонгогдсон гурван гишүүн алсын оторт явж байгаа, гаднын аймагт өвөлжиж байгаа малчдаа бас эргээд түлээ түлшний бас дэмжлэг үзүүлээд ирсэн. Төв аймагтай холбоотой бас хоёр, гурван сум дээр газрын бэлчээрийн төлбөр нэхэж байгаа ийм асуудал байгаа юм байна. Энийг бас Хөдөө аж ахуйн яам, холбогдох байгууллагууд нь бас хэлж үүрэг чиглэл өгч, бас нэг засаж залруулах болиулах арга хэмжээ авмаар байна. Тухайлбал, урд Төв аймгийн Цээл, Жаргалант сумдад бэлчээрийн төлбөр авна, малыг хонин толгойд шилжүүлснээр нэг малаас сард 100 төгрөгийн бэлчээрийн төлбөр авна гэсэн ийм асуудлыг Цээл, Жаргалант сумын удирдлагууд нэлээн бас хүчтэй тавьж гэрээ хийж, шахаж шаардаж төлбөрөө төл гэдэг ийм шаардлага тавьж байгаа юм байна. Энийг та бас онцгой анхаарч Хөдөө аж ахуйн яаманд сайдад чиглэл өгч онцгой анхаараач. Бид чинь бэлчээр бол төлбөргүй шүү дээ. Ирэх оноос малын тоо, толгойн татвар хэрэгжиж эхэлнэ. Энэ нь хэрэгжээд ирвэл малын тоо толгойн татвартай холбоотойгоор тэр сумандаа отор хийсэн бол хэчнээн хэмжээнийх нь татвараас нь тухайн суманд өгөх вэ гэдэг асуудлаа сумдууд нь хоорондоо яриад л тохирчихож болох байх аа. Тэрнээс бол бэлчээрийн төлбөр авна гээд ингээд бас оторчдыг хүндрүүлээд байх асуудал газар дээрээ байна. Энийг таслан зогсоох талаар бас анхаараач ээ гэж.

Гурав дахь нэг санал нь энэ КОВИД-ын хуулиар чинь бид төрийн албан хаагчдыг Төрийн албаны хуулийн үйлчлэл бол зогссон гэж ойлгохгүй байгаа. Зүгээр сонгон шалгаруулалт явуулахыг л түр зогсоож байгаа гэсэн ийм ойлголт байгаа. Тэгэхээр энийг бас зарим сайдууд, агентлагийн дарга нар ч буруу ойлгоод Төрийн албаны хууль ерөөсөө үйлчлэл нь зогсчихсон юм шиг төрийн албан хаагчдыг бас халж солих, дураараа бас үүрэг гүйцэтгэгч нар авч томилж ажиллуулах ийм асуудлууд бас зарим яамдууд нэлээн гарч байна. Энэ дээр бас Онцгой комисс дээр яриад холбогдох удирдлагууд нь үүрэг чиглэл өгөөд, тэгээд төрийн албан хаагчдын сонгон шалгаруулалт хойшилсон болохоос биш оронд нь хүн авахаар болнөгөө журмынхаа дагуу төрийн албанд ажиллаж байгаа, одоо нөөцөд байгаа хүнээсээ л төр үүрэг гүйцэтгэх, томилох асуудлыг хэрэгжүүлнэ гэдгийг анхааруулахгүй бол хуулийг бас буруугаар хэрэглээд, дураараа нөөцөд ороогүй хүмүүсийг шалгалт өгөөгүй хүмүүсийг ингээд үүрэг гүйцэтгэгчээр томилдог, одоо ажиллаж байгаа төрийн албан хаагчдыг бас ажлаас нь бас халах солих асуудлууд зарим яам, агентлагуудаас нэлээн түгээмэл гарч байна, Содбаатар сайд. Энийг бас нэлээн бас холбогдох агентлагийн дарга, сайд.

**Г.Занданшатар:** Хоёр дэмжиж, нэг дэмжээгүй үг хэлсэн. Одоо Тогмидын Доржханд гишүүн.

**Т.Доржханд:** Уг нь энэ коронагийн үед бид нар аль болох зөвлөмжөөр хангаад дэмжээд ажиллая л гэсэн байр суурьтай байгаад байгаа юм. Тэгээд ганц хоёр үг хэлэхээр шүүмжилсэн болчих гээд байна. Тэгэхээр энэ жилийн хувьд бол алдаа, оноо их байгаа. Тэгээд хэлэх юмаа бол хэлнэ ээ. Тэгээд шийдэл яриач ээ гээд байгаа Их Хурлын гишүүнтэй яг тэр шийдлийг нь яриад мэтгэлцмээр байна. Тэгээд тэр нэг хааж хориглох гээд байгаа тэр олон нийтийн телевиз, эд нарыг нь харин хааж хориглохгүйгээр л ярина шүү. Энэ ярих ёстой байхгүй юу. Тэрэнд бол бэлэн байна. Өөрийг нь бас урьж байна. Тэгээд ямар ч салбар дээр энэ коронатай холбоотой шийдлийн асуудлаар бол тантай мэтгэлцэхэд бэлэн байна шүү.

Одоо ингээд Их Хуралд маань 60 микрофонтой, эрх барьж байгаа нам байна. Тэгээд 3 минутаар үржүүлэх юм бол 180 мину, тэгээд Засгийн газрынх нь гишүүд нь орж ирээд ярихаар бараг 500-гаад минут байгаа байхгүй юу. Тэгээд л сайхан яриад байдаг. Гэтэл 1 микрофонтой, 2-3 минуттай нам эвслийн хувьд шийдлээ танилцуулаад ярихад их хангалтгүй байгаа шүү. Энэ бас ойлго. Тийм болохоор бид нар аль болохоор нөгөө мэтгэлцдэг энэ парламентын соёлыг нь бол хөгжүүлээд явах нь бол зүйтэй байх. Тэгээд миний хувьд бол тодорхой хэмжээний арга хэрэгслүүдийг бас ашиглахгүй байна гэсэн үндэслэлээр энийг бол дэмжихгүй байна гэж, ийм байдлаар бол үг хэлье.

Ямар арга эрсдэл байна вэ гэхээр ердөө энэ ажлын байрыг хамгаалъя, энэ бодит салбар руу мөнгө оруулъя, мөнгөжүүлэх гээд бүгд яриад байгаа мөртөө энийгээ хийхгүй юм байна л гэж хараад байгаа юм. Өнөөдрийг хүртэл авч хэрэгжүүлсэн хоёр сайн арга хэмжээ байгаа. Нэг нь бол хүүхдийн мөнгө, хоёр дахь нь болохоор сая дулаан, цахилгааныг тэглэсэн бол зөв зүйл ээ. Одоо гурав дахь нь бол эргэлтийн хөрөнгө, бизнесүүдийг хөгжүүлэхэд та нар маань анхаарах хэрэгтэй юм байна. Тийм болохоор яаж? Мөнгө хаана байна? Засгийн газарт мөнгө байхгүй байж болно. Тэр мөнгө хаана байгаа вэ? Монголбанкан дээр байна шүү дээ. Нөгөө банкнуудад гарт тавиад байсан мөнгө чинь эсрэгээрээ Монголбанкан дээрээ хуримтлагдаад байна шүү дээ. Бодлогын хүү буугаад байх тусам нөгөөдөх банкнууд чинь зээл гаргахгүй, эсрэгээрээ Монголбанкны үнэт цаасыг худалдаж аваад байна шүү дээ. Тэгээд 6 их наяд байсан чинь одоо 8 их наяд болоод цаашаа ингээд өсгөөд байна шүү дээ.

Энэ ер нь хэн нэгэн нь хийх ёстой биз дээ? Тийм болохоор хийх нь бол Засгийн газар хийгээч ээ, Сангийн сайдаа хийгээч ээ л гэж хүсэж байгаа юм. Яаж, шийдэл нь юу вэ гээд гэхээр шийдэл маш энгийн. Засгийн газар үнэт цаасаа гаргачихлаа, өнөөдөр 6 хувийн хүүтэй байгаа гэдэг чинь татвартайгаа 4.50 хувь байхгүй юу. 4.5 хувь, жилийн 5 хувь дээр Засгийн газрынхаа үнэт цаасыг гаргачих. Тэгэх юм бол энэ мөнгө чинь ороод ирнэ. Үүнийгээ болохоор Хөгжлийн банк болон Төрийн банкаараа дамжуулаад жижиг, дунд үйлдвэрт 5 хувийн хүүтэй зээлд өгчих боломж байна, 3-аас дээш жилийн хугацаатай. Тэгээд арга хэрэгсэл нь болохоороо Засгийн газрын бонд, Хөгжлийн банкны бод гээд, ингээд хөрөнгийн зах зээл хээр ажиллуулаад.

**Г.Занданшатар:** Дэмжихгүй үг хэллээ. Эрхэм гишүүд ээ, хэлэлцэж байгаа асуудал маань Цар далаас урьдчилан сэргийлэх, тэмцэх, нийгэм эдийн засгийн нөлөөг бууруулах хуулийн үйлчлэх хугацааг зургаан сараар сунгая гэсэн л гол агуулгатай хууль байгаа шүү дээ. Нэг хууль ярихаар тэр хуулийн бүх асуудлыг асуугаад яриад, тэгээд энэ иргэдээс ирж байгаа мессеж жиргээ ч гэсэн ерөөсөө нөгөө л ярьдаг юмаа яриад байна гэсэн ийм хандлага гараад байгаа юм.

Ирэх долоо хоногт энэ хуулийнхаа хугацааг сунгачхаад. Улсын Их Хурлын гишүүдийн манлайллаар манай Баттөмөр гишүүн, Оюунчимэг гишүүн нарын санаачилсан хууль, энэ зээлийн хүү, эдийн засгийг дэмжих бодлого коронагийн дараах эдийн засгийг дэмжих хөтөлбөр, энэ үед бас эдийн засгийг хэвийн хадгалах боломжийг, эрэлтийг дэмжих бодлогуудыг илэрхийлсэн ийм хөтөлбөрүүдийг хэлэлцэнэ. Яг хэлэлцэж байгаа асуудлаа унших юм бол энэ чинь зөвхөн үндсэндээ хугацаа сунгах асуудлыг л. Хугацаа сунгачхаад, тэр хуулийнхаа дотор оруулах нэмэлт өөрчлөлтүүдийг ярина. Туваан гишүүний, Адьшаа гишүүний, Оюунчимэг гишүүний, Булгантуяа, Ж.Сүхбаатар нарын гишүүдийн санаачилсан ийм хуулиуд дээр энэ асуудлууд илүү тодорхой яригдана гэдгийг ойлгож хандахыг бас хүсэж байна. Яг хэлцэж байгаа асуудал нь.

Ингээд хоёр гишүүн дэмжихгүй, нэг гишүүн дэмжиж үг хэлсэн. Одоо дэмжсэн нэг, дэмжээгүй нэг л гишүүн үг хэлж болно. Цэвэгдоржийн Туваан гишүүн.

**Ц.Туваан:** Дэмжээгүй. Санал хэлье. Энэ хуулийн төсөл бид нар сөрөг хүчин байр сууриа илэрхийлсэн. Их Хурлын чуулганууд дээр бас үгээ хэлж байсан. Бүлгийнхээ хурлаар бид нар хэлэлцээд ийм, ийм юм болохгүй байна гээд, Түр хорооны хурал, Улсын онцгой комиссынхныг бүлэг дээр дуудаж уулзсан уулзалт зэрэг дээрээ асуудлуудаа ярьсан. Тэгээд бид нар бол сөрөг хүчин учраас цаг хугацаа алдаагүй, бүх бичиг баримтыг ном журмын дагуу бүрдүүлээд өгсөн. Харамсалтай нь сөрөг хүчний хууль өргөн барих тов, цаг хүссэн бичгүүд энэ Улсын Их Хурлын Тамгын газар дээр, би Өлзийсайхан даргад хүлээлгэж өгсөн учраас тэгж хэлж байна. Удаад өнөөдрийн энэ хуулийн төсөл дотор ямар нэгэн дэмжинэ, дэмжихгүй гэхээс биш хамтраад явчих, ажил хэрэг болоод явчих ийм саналуудыг тусгасан төсөл байсан. Тэгээд харамсалтай нь өнөөдөр ингээд цаг хугацааны тупикт ороод, засгийнх нь юм нөгөө л Улсын Их Хурлын дээр гардгаараа, өмнө нь ордгоороо ороод ингээд явчихлаа л даа. Уг нь анхнаас нь ярилцаад цуг оруулаад ирсэн бол ямар ч тийм зөрчилдөөд харгалдаад улс төржөөд байх зүйлгүйгээр ороод явчих ийм боломж байлаа. Тэгэхээр дараа дараагийн хуулийн хуулийн төсөл өргөн барилт дээр дараа дараагийн хуулийн төслүүдийг хэлэлцэх асуудлууд дээр энийг онцгой анхаарч ажилламаар байна. Ялангуяа энэ ажил хийж байгаа Тамгын газраас.

Тэгээд манай бүлгээс өргөн барьсан хууль маань энэ хугацаа сунгагдсан хууль батлагдчихаад, дараагаар нь гишүүдийн өргөн барьсан төслүүдийг нэгтгээд нэг болгоод цаг хугацаа хэмнээд нэг сумаар хийчхэж болох ажлыг ингээд хоёр, гурав салгаад, Улсын Их Хурлын энэ хэлэлцэх олон хууль тогтоомж байхад цаг алдмааргүй байна шүү гэдэг ийм саналыг хэлье.

**Г.Занданшатар:** Одоо ганцхан дэмжсэн үг хэлнэ. Бөхчулууны Пүрэвдорж гэж хүн дэмжиж үг хэлнэ.

**Б.Пүрэвдорж:** Ер нь нэлээн олон асуудлууд, зөв байр суурин дээр энэ хууль дотор байгаа учраас энийг сонгох асуудлыг дэмжиж байгаа. Тэгэхдээ маш их олон асуудлууд бас гадна хаягдаж байгаа. Тэгэхээр энэ танхимаас бас тодорхой нэг зүйлийг шийдээд гарах нь зүйтэй байна л гэж би үзээд байгаа юм. Нэг ч гэсэн асуудал дээр. Өөрөөр хэлбэл, одоо Замын-Үүдийн цаана байгаа жолооч нарыг наана нь мөнгөө барьж өгснийг нь оруулаад нөгөөдөх нь ингээд. Хэн шийдээд байна гэхээр явсаар байгаад, явсаар байгаад энэ ордон руу орж ирээд алга болчхоод байгаа байхгүй юу. Тэр авлига, янз янзын сүлжээнүүд чинь.

Тийм учраас Содбаатар дарга та нэг яваад, тэнд очоод. Тэнд чинь өөрөөр хэлбэл, авлига авахгүйгээр, янз янзын юу байхгүйгээр 2 сая 500 мянган төгрөгөөр урьд нь явж байсан бол янз янзын зардлаа нэмээд 3 сая 500-гаар явчих жолооч нар зөндөө их байгаа шүү дээ. Тэр жолооч нарыг оруулж зогсоож байгаад, та нар 3 сая 500-гаар явах уу, 4 саяар явах уу гэж зогсоож байгаад тэгээд тээврийг нь хийлгээд ингээд нэг дэг журамд оруулчхаад хүрээд ир л дээ. Тэгэхгүй бол тэр жолооч нарын буруу гэж байхгүй шүү дээ. Тэд нар чинь авлигад төлсөн мөнгөө тэр тээвэр дээрээ нэмж байгаа байхгүй юу. 9 сая төгрөг төгрөг болтол нэмж байна гэдэг чинь. Энэ юмыг цэгцэлчхээд л хүрээд ир л дээ. Тагнуулын, АТГ-ын, тэгээд Шударга өрсөлдөөний, цагдаагийн хэдэн хүнтэй яваад ингээд шийдээд ирвэл энэ хүнс болон бусад бараа бүтээгдэхүүний чинь үнэ нь тэр Замын-Үүдийн авлигаас болоод нэмэгдээд байгаа. Тэрийг чинь буцааж буулгаж болох тийм боломж байна шүү дээ. Тэгээд нэг ийм нэг тодорхой ажил хиймээр байна. Тэгвэл хүмүүс Замын-Үүд 4 сая төгрөгөөр, 3 сая 500 мянган төгрөгөөр тээвэр хийдэг болчихсон гэх юм бол танд алга ташна шүү дээ. Тэгэхгүй энд ингээд л хий эргээд байхаар чинь болохгүй байна л даа. Нэг ч гэсэн ажил амжуулаач ээ гэж танаас хүсэх байна.

**Г.Занданшатар:** Гишүүд үг хэлж дууслаа.

Байнгын хорооны саналаар коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм эдийн засагт үзүүлэх сөрөг нөлөөллийг бууруулах тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн 1/Гамшгаас хамгаалах тухай хуульд нэмэлт, өөрчлөлт оруулах тухай, 2/Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуульд өөрчлөлт оруулах тухай хуулийг дагаж мөрдөх журмын тухай хуульд өөрчлөлт оруулах тухай хуулийн төслүүдийг үзэл баримтлалын хүрээнд хэлэлцэх нь зүйтэй гэсэн саналын томьёолоор санал хураалт явуулна.

Эхлээд бүртгэлийн санал хураалт явуулна. Бүртгэлийн тест, санал хураалт. Энэ дээр бүх гишүүд бүртгэлд орж байж ирцэд орно гэсэн үг шүү. Бүртгэлийн санал хураалт. Гишүүд санал хураалтад оролцохдоо MyParliament программыг ашиглана. Энэ бол iPad төхөөрөмжийнхөө, wifi-г, унтраагаад, 3G сим картаар орсон байх шаардлагатай. 54 гишүүн ирцэд бүртгэгдэж байна. Одоо санал хураалт явна.

Энэ хуулийн төслүүдийг үзэл баримтлалын хүрээнд хэлэлцэх нь зүйтэй гэсэн саналын томьёоллоор санал хураалт явуулъя. Энэ хугацаа сунгаж байгааг дэмжихгүй гээд яах юм бэ. Хууль үйлчлэхгүй бол энэ нөхцөл байдлыг яаж.

Санал хураалтад 68 гишүүн оролцож, 50 гишүүн дэмжиж 73.5 хувийн саналаар санал дэмжигдлээ. Төслүүдийг хэлэлцэх нь зүйтэй гэж гишүүдийн олонх үзсэн тул бол үзэл баримтлалын хүрээнд хэлэлцэхийг дэмжсэнд тооцон, анхны хэлэлцүүлэгт бэлтгүүлэхээр Аюулгүй байдал, гадаад бодлогын байнгын хороонд шилжүүлж байна. Аюулгүй байдал, гадаад бодлогын байнгын хороо шуурхай хуралд.

Би түрүүн зарласан хоёр хуулийн эцэслэн батлах санал хураалтыг явуулна.

**Хоёр.Монгол Улсын Ерөнхийлөгчийн сонгуулийн тухай хуулийн төсөл болон хамт өргөн мэдүүлсэн Монгол Улсын Ерөнхийлөгчийн сонгуулийн тухай хуулийг дагаж мөрдөх журмын тухай хуулийн төсөл /эцэслэн батлах/**

Монгол Улсын Ерөнхийлөгчийн сонгуулийн тухай хуулийн төсөл болон хамт өргөн мэдүүлсэн Монгол Улсын Ерөнхийлөгчийн сонгуулийн тухай хуулийг дагаж мөрдөх журмын тухай хуулийн төслийг эцэслэн батлах санал, хураалтууд явуулна. Байнгын хороо эцэслэн батлуулах төслийн хувилбарыг бэлтгэж гишүүдэд тараасан. Монгол Улсын Их Хурлын чуулганы хуралдааны дэгийн тухай хуулийн 44.2-т нэгдсэн хуралдаанд хуулийн төслийг эцэслэн батлах санал хураалт явуулах бөгөөд Улсын Их Хурлын нийт гишүүний олонх дэмжсэн бол хууль эцэслэн баталсанд тооцно гэж заасан.

Монгол Улсын Ерөнхийлөгчийн сонгуулийн тухай хуулийн төслийг эцэслэн баталъя гэсэн саналын томьёоллоор санал хураана. Энэ хууль бас хугацаатай. Ингээд санал хураалт явуулна.

Монгол Улсын Ерөнхийлөгчийн сонгуулийн тухай хуулийн төслийг эцэслэн баталъя гэсэн саналын томьёоллоор санал хураалт явуулна. Мөн хамт өргөн мэдүүлсэн Монгол Улсын Ерөнхийлөгчийн сонгуулийн хуулийг дагаж мөрдөх журмын тухай хуулийн төслийг эцэслэн баталъя гэсэн саналын томьёоллоор санал хураалт явуулна. Энэ хоёр төслөөр санал хураалт явуулна. Тус тусад нь санал хураалт явуулна.

Ингээд Монгол Улсын Ерөнхийлөгчийн сонгуулийн тухай хуулийн төслийг эцэслэн баталъя гэсэн саналыг томьёоллоор санал хураалт.

52 гишүүн дэмжиж, нийт гишүүдийн олонхоор хуралдаанд оролцсон гишүүдийн 76.5 хувийн саналаар энэ санал дэмжигдэж, хууль эцэслэн батлагдлаа.

Одоо хамт өргөн мэдүүлсэн Монгол Улсын ерөнхийлөгчийн сонгуулийн тухай хуулийг дагаж мөрдөх журмын тухай хуулийн төслийг эцэслэн баталъя гэсэн саналын томьёоллоор санал хураалт явуулъя.

49 гишүүн дэмжиж, нийт гишүүдийн олонх, чуулганы хуралдаанд оролцсон гишүүдийн 71 хувь нь дэмжиж, хууль эцэслэн батлагдлаа.

Дараагийн асуудалд орно.

**Гурав.Монгол Улсын засаг захиргаа, нутаг дэвсгэрийн нэгж, түүний удирдлагын тухай хуулийн шинэчилсэн найруулгын төсөл болон хамт өргөн мэдүүлсэн хуулийн төслүүд /эцэслэн батлах/**

Монгол Улсын засаг захиргаа, нутаг дэвсгэрийн нэгж, түүний удирдлагын тухай хуулийн шинэчилсэн найруулгын төсөл болон хамт өргөн мэдүүлсэн хуулийн төслүүдийг эцэслэн батлах санал хураалтууд явуулна.

Байнгын хороо эцэслэн батлуулах төслийн хувилбарыг бэлтгэж гишүүдэд тараасан байгаа. Монгол Улсын Их Хурлын чуулганы хуралдааны дэгийн тухай хуулийн 44.2-т нийт гишүүдийн олонх дэмжсэн бол хууль баталсанд тооцно гэж заасан.

Монгол Улсын нутаг дэвсгэр монгол улсын засаг захиргаа, нутаг дэвсгэрийн нэгж, түүний удирдлагын тухай хуулийн шинэчилсэн найруулгын төслийг эцэслэн баталъя гэсэн саналын томьёоллоор санал хураалт явуулъя. Эрх, үүрэг, хариуцлага хоёрыг орон нутагт шилжүүлсэн. Тэр хэмжээгээр хяналтыг чангатгах бус хуулиудыг бусад хуулиудаар бэхжүүлж, органик хуулийг сайжруулна.

Санал хураалтад 69 гишүүн оролцож, 45 гишүүн дэмжиж, нийт гишүүдийн олонх. хуралдаанд оролцсон гишүүдийн 65.2 дэмжиж хууль эцэслэн батлагдлаа.

1.Хамт өргөн мэдүүлсэн Төсвийн тухай хуульд нэмэлт, өөрчлөлт оруулах тухай хуулийн төслийг эцэслэн баталъя гэсэн саналын томьёоллоор санал хураалт явуулъя.

Санал хураалтад 69 гишүүн оролцож 50 гишүүн дэмжиж хуралдаанд оролцсон гишүүдийн 72.5 хувийн саналаар санал дэмжигдлээ. Хууль батлагдлаа.

2.Татварын ерөнхий хуульд нэмэлт, өөрчлөлт оруулах тухай хуулийн төслийг эцэслэн баталъя гэсэн саналын томьёолоор санал хураалт явуулъя.

Санал хураалт

51 гишүүн дэмжлээ. Нийт гишүүдийн олонх буюу чуулганы хуралдаанд оролцсон 69 гишүүний 51 нь буюу 73.9 хувь нь дэмжиж, хууль эцэслэн батлагдлаа.

3.Монгол Улсын Засаг захиргаа, нутаг дэвсгэрийн нэгж түүний удирдлагын тухай хуульд өөрчлөлт оруулах тухай хуулийг дагаж мөрдөх журмын тухай хууль хүчингүй болсонд тооцох тухай хуулийн төслийг эцэслэн баталъя гэсэн саналын томьёоллоор санал хураалт явуулъя.

Санал хураалт

69 гишүүн оролцож 49 гишүүн дэмжиж, чуулганд оролцсон гишүүдийн 71 хувиар, нийт гишүүдийн үнэмлэхүй олонхоор хуулийн төсөл эцэслэн батлагдлаа.

4.Монгол Улсын Засаг захиргаа, нутаг дэвсгэрийн нэгж түний удирдлагын тухай хуулийг хууль хүчингүй болсонд тооцох тухай хуулийн төслийг эцэслэн баталъя гэсэн саналын томьёолоор санал хураалт явуулъя.

Техникийн саатал гарсан байна. Энэ санал хураалтыг хүчингүйд тооцлоо.

Санал хураалт 69 гишүүн оролцож, 45 гишүүн дэмжиж 65.2 хувиар хууль хүчингүй болсонд тооцох тухай хууль батлагдлаа.

Хуулийн төслүүд эцэслэн батлагдлаа. Хууль санаачлагч Дуламдоржийн Тогтохсүрэн нарын гишүүд, ажлын хэсэг Жамъянхорлоогийн Сүхбаатар нарын гишүүд, ажлын хэсэгт баярлалаа.

Дараагийн асуудалд орно.

**Дөрөв.Авлигын эсрэг хуульд өөрчлөлт оруулах тухай хуулийн төсөл болон хамт өргөн мэдүүлсэн тогтоолын хавсралтад өөрчлөлт оруулах тухай улсын их хурлын тогтоолын төсөл**

Авлигын эсрэг хуульд өөрчлөлт оруулах тухай хуулийн төсөл болон хамт өргөн мэдүүлсэн тогтоолын хавсралтад өөрчлөлт оруулах тухай улсын их хурлын тогтоолын төслийн анхны хэлэлцүүлгийг явуулна. Төслийн анхны хэлэлцүүлгийг явуулсан талаарх Хууль зүйн байнгын хорооны санал, дүгнэлтийг Улсын Их Хурлын эрхэм гишүүн Жамъянхорлоогийн Сүхбаатар танилцуулна.

**Ж.Сүхбаатар:** Улсын Их Хурлын дарга, эрхэм гишүүд ээ,

Монгол Улсын Засгийн газраас 2020 оны 12 дугаар сарын 1-ний өдөр Улсын Их Хуралд өргөн мэдүүлсэн Авлигын эсрэг хуульд өөрчлөлт оруулах тухай хуулийн төсөл болон хамт өргөн мэдүүлсэн Монгол Улсын Их Хурлын 2019 оны 2 дугаар сарын 1-ний өдрийн Төрийн өндөр албан тушаалтны зэрэг зиндаа, түүнтэй адил төрийн албан тушаалтны зэрэглэл тогтоох тухай 19 дүгээр тогтоолд өөрчлөлт оруулах тухай Улсын Их Хурлын тогтоолын төслийг үзэл баримтлалын хүрээнд хэлэлцэх эсэх асуудлыг Улсын Их Хурал 2020 оны 12 дугаар сарын 10-ны өдрийн чуулганы нэгдсэн хуралдаанаар хэлэлцэн шийдвэрлэж, анхны хэлэлцүүлэгт бэлтгүүлэхээр Хууль зүйн байнгын хороонд шилжүүлсэн.

Байнгын хороо 2020 оны 12 дугаар сарын 22-ны өдрийн хуралдаанаараа дээрх хууль, тогтоолын төслүүдийн анхны хэлэлцүүлгийг явууллаа. Монгол Улсын Их Хурлын чуулганы хуралдааны дэгийн тухай хуулийн 39 дүгээр зүйлд заасны дагуу Байнгын хороо хуулийн төслийг зүйл бүрээр хэлэлцсэн болно.

Хуулийн төслийн анхны хэлэлцүүлгийг явуулах үед Улсын Их Хурлын гишүүн Ж.Сүхбаатар төслийн 1 дүгээр зүйлийг авлигатай тэмцэх газрын даргыг Ерөнхий сайдын санал болгосноор Авлигатай тэмцэх газрын дэд даргыг Авлигатай тэмцэх газрын даргын санал болгосноор Улсын Их Хурал томилгооны сонсгол хийж зургаан жилийн хугацаагаар томилно гэж өөрчлөн найруулах, төслийн 2 дугаар зүйлийг Авлигын эсрэг хуулийн 22 дугаар зүйлийн 22.4 дэх хэсгийн эсхүл Монгол Улсын Ерөнхийлөгч Үндэсний аюулгүй байдлын зөвлөлийн зөвлөмжийг гэснийг хасах гэж өөрчлөн найруулах, хуулийг 2021 оны 1 дүгээр сарын 1-ний өдрөөс эхлэн дагаж мөрдөнө гэсэн зарчмын зөрүүтэй санал гаргасныг Байнгын хорооны хуралдаанд оролцсон гишүүдийн олонх дэмжсэн болно.

Түүнчлэн Улсын Их Хурлын гишүүн Ж.Сүхбаатар авлигын эсрэг хуульд өөрчлөлт оруулах тухай хуулийн төсөлтэй хамт өргөн мэдүүлсэн Тогтоолын хавсралтад өөрчлөлт өөрчлөлт оруулах тухай Улсын Их Хурлын тогтоолын төслийг хууль санаачлагчид нь буцаах тухай зарчмын зөрүүтэй санал гаргасныг Байнгын хорооны хуралдаанд оролцсон гишүүдийн олонх дэмжсэн болно.

Хуулийн төслийн анхны хэлэлцүүлгийг явуулсан талаарх Хууль зүйн байнгын хорооны санал, дүгнэлт, зарчмын зөрүүтэй саналын томьёоллыг та бүхэнд тараасан болно.

Улсын Их Хурлын эрхэм гишүүд ээ,

Авлигын эсрэг хуульд өөрчлөлт оруулах тухай хуулийн төсөл болон хамт өргөн мэдүүлсэн Тогтоолын хавсралтад өөрчлөлт оруулах тухай Улсын Их Хурлын тогтоолын төслийн анхны хэлэлцүүлгийг явуулсан талаарх Хууль зүйн байнгын хорооны санал, дүгнэлт, зарчмын зөрүүтэй саналыг хэлэлцэн шийдвэрлэж өгөхийг та бүхнээс хүсье. Анхаарал тавьсанд баярлалаа.

**Г.Занданшатар:** Сүхбаатар гишүүнд баярлалаа. Ажлын хэсгийн гишүүдийн нэрийг танилцуулъя. Ажлын хэсэг Хууль зүй, дотоод хэргийн сайд Хишгээгийн Нямбаатар цахимаар хуралдаж байна. Хууль зүй, дотоод хэргийн яамны Төрийн нарийн бичгийн дарга Барсүрэнгийн Баасандорж, Хууль зүй, дотоод хэргийн яамны Хууль зүйн бодлогын газрын дарга Пүрэвжавын Сайнзориг нар цахимаар оролцож байна.

Байнгын хорооны санал дүгнэлттэй холбогдуулан асуулт асуух Улсын Их Хурлын гишүүд нэрээ бүртгүүлнэ үү.

Асуулт асуух нэрс өгөхдөө зүүм программын бүгдэд харагдах чат хэсэгт асуулт асууна гэж бичиж дараалалд орно. Балжиннямын Баярсайхан гишүүн асуулт асууна.

**Б.Баярсайхан:** Занданшатар дарга аа, Авлигатай тэмцэх газрын удирдлагууд байгаа юм уу?

**Г.Занданшатар:** Энэ анхны хэлэлцүүлэг дээр зөвхөн Байнгын хорооны санал, дүгнэлттэй холбогдуулж асуулт асууна. Хууль санаачлагч, ажлын хэсэг нь бол Засгийн газар. Авлигатай тэмцэх газар биш учраас Нямбаатар сайд, Хууль зүй, дотоод хэргийн яам, тэгээд Байнгын хорооноос л асуулт асууна.

**Б.Баярсайхан:** Би өмнөх чуулган дээр асуусан асуултаа л асуух гэж байсан юм. Хэрвээ энэ газраас удирдлага байхгүй бол би асуух асуулт байхгүй ээ. Баярлалаа.

**Г.Занданшатар:** За ойлголоо. Цэрэнпилийн Даваасүрэн гишүүн.

**Ц.Даваасүрэн:** Энэ хууль батлагдах биз дээ. Энэ дээр би одоо энэ Хууль тогтоомжийн тухай хууль анх гарч байх үед нэг ярьсан яриаг би сануулъя гэж бодоод байгаа. Энэ хуулийг гаргахдаа бидний хууль санаачлах эрхийг нэлээн хязгаарлачихсан ийм хууль боллоо гэдэг ийм зүйл яригдахад хууль тогтоомж ер нь тогтвортой байх хэрэгтэй гээд, одоо манай Хууль зүйн байнгын хорооны дарга тэгсэн байхгүй юу. Ингэж тайлбарласаар байгаад л зүтгүүлээд л, ингээд одоо, сайд байхдаа нэг ийм хууль гаргаад, биднийхээ хууль санаачлах эрхийг жоохон хумьчихсан юм. Тэгээд одоо тогтвортой байна уу гээд ингээд хараад байхад тогтвортой юм харагдахгүй л юм даа. Тэгээд бид нарын ам, ажил нэг л байдаг баймаар байна. Энэ бол хэн нэг нь одоо ингээд засаг, төр солигдохоор л юм бодож олоод л, ингээд л өөрчлөөд байдаг байх юм бол болохгүй л дээ. Зүгээр, энэ дээр бас. Ам, үйл хоёр нэг байх хэрэгтэй шүү л гэдгийг би одоо дахин дахин л хэлье. Өмнө нь ч хэлсэн, одоо ч хэлье.

Би нэг ийм зүйлийг сонирхоод байгаа юм. Энэ Авлигатай тэмцэхийн энэ хуулийн асуудал яригдаж байхад олон гишүүн ярьсан. Тэр, бараг цэвэрлэгч төрийн албан хаагч нь байвал ингээд нэг тийм лавлагаа авах юм. Ямар хэрэг байна вэ? Тэр АТГ-г ч гэсэн хүнд байдалд оруулаад л, энэ талаар яригдаад байсан. Энэ юу болсон бэ? Ер нь яг мөнгө, санхүүтэй хөрөнгө дээр нэгдүгээр, хоёрдугаар гарын үсэг зурдаг ийм хуулийн хариуцлага хүлээх улсууд дээр байвал яасан юм бэ? Хөрөнгө зарцуулах, шийдвэр гаргадаг улсуудаа л хязгаарлаад. Тэрнээс биш одоо ингээд л ерөөсөө төрийн албаны хүн бүрийг гэхээр чинь наадах чинь ачаалал нь дийлдэхгүй байгаа. Тэгээд төрийн албаны хуулиараа ч тодруулчихмаар юманд хариулт өгч байх шиг гээд ер нь нэлээн төвөгтэй юм байна лээ шүү. Би бас салбар удирдаж байхад болбол наадхыг чинь хараад тэгж бодож байсан. Ер нь өөрчлөх ёстой юм байна даа гэж.

Манайх яах вэ дээ, тухайн үед попорч байгаад л нэг ийм хууль хийчхгүй юу. Тэгээд л тэр нь хаана хаанаа чирэгдэлтэй. Тэр хэдийн ажлыг хийлгэхгүй, үндсэн ажлыг нь хийлгэхгүй, ийм бичиг сачгийн хариу өгөхөд л одоо нөлөөлчих гээд байгаа шүү дээ, наадах чинь. Ажлыг нь бараг дайвар ажил, гэсэн мөртөө үндсэн ажилд нь сөргөөр нөлөөлчих гээд байгаа байхгүй юу. Энэ асуудал дээр, ер нь энэ хэлэлцүүлгийн явцад Байнгын хороон дээр юу гэж яригдсан бэ? Яахаар болсон бэ? Цаашдаа энэ асуудлыг өөрчлөх тийм хумих, тодорхой тэр эрх мэдэлтэй, хөрөнгө, санхүү шийдвэрлэдэг улсуудаараа хязгаарлавал яасан юм бэ?

**Г.Занданшатар:** Хууль зүйн байнгын хорооны дарга Сандагийн Бямбацогт асуултад хариулна.

**С.Бямбацогт:** Даваасан гишүүний асуултад хариулъя. Тэгэхээр саяын Даваасүрэн гишүүний ярьж байгаа асуудал бас олон жил яригдсан. Ер нь аливаа хууль тогтоомж бол нийгмийн харилцааг зохицуулдаг. Нийгмийн харилцаа бол байнга бас өөрчлөгдөж, хөгжиж хөдөлж байдаг. Түүнийг дагаад амьдрал баян юм чинь хуульд бол зайлшгүй бас өөрчлөлт оруулах шаардлагатай. Таны саяын ярьж байгаа асуудлаар хууль санаачлах эрх чинь бол нээлттэй байгаа. Энэ хууль бол Засгийн газрын өргөн барьсан хууль. Засгийн газрын хуульд нэмэлт, өөрчлөлтийн зүйл заалтын хүрээнд л бид хөндөх ёстой. Түүнээс хальсан, хүрээ хязгаарыг өөрчилсөн заалтыг хөндөх эрхгүй ээ. Тийм болохоор энэ хүрээндээ үндсэндээ Байнгын хороондоо энэ асуудал яригдаагүй. Харин одоо Их Хурлын гишүүд, Засгийн газар, Ерөнхийлөгч, Авлигалтай тэмцэх газрын дарга тодорхойлолт гаргахтай холбоотой асуудлаар хуулийн төслийг санаачлаад өргөн барих эрх нь нээлттэй байгаа.

Ер нь бол Улсын Их Хурлын гишүүдийн болон Ерөнхийлөгчийн хууль санаачлах эрхийн хүрээ хязгаар Үндсэн хуулиар бас тодорхой хэмжээнд хумигдсан. Улс орны бодлогын чанартай томоохон асуудал, хөгжлийн бодлого, төлөвлөлтийн одоо бичиг баримтууд эдгээр дээр юм уу, Засгийн газраас онцгой эрхийн асуудлууд дээр санаачлахгүй байна. Бусад хуульсанаачлах эрх нээлттэй байгаа. Нээлттэй байж байгаа. Хэдийд ч хэн ч хууль санах эрх нь нээлттэй. Ганцхан хууль санаачлахдаа тэр Хууль тогтоомжийн тухай хууль болон Улсын Их Хурлын тухай хууль, бусад хуульд заасан шалгуур шаардлагыг хангадаг байх. Бас нэг жоохон зарчимтай байх асуудлыг бид нар ярьсан. Энэ хүрээндээ өөрөөр хэлэх юм бол, юу гэдэг юм унтаж босоод нэг хууль санаачилдаг эсхүл аль нэгэн гадна дотны гар хөл болж лоббинд орж хууль санаачлаад байхгүй байх. Энэ нь жоохон тодорхой шалгууртай, шаардлага өндөртэй, байхгүй бол дур дураараа хууль санаачилдаг. Тэр нь одоо юу гэдэг юм, янз янзын байдлаар бас улс орны эдийн засаг, нийгмийн амьдралд сөргөөр нөлөөлдөг. Ийм үүднээсээ хууль боловсруулах, хуулийг хэлэлцэх, хуулийг батлах энэ шалгууруудыг өндөр болгосон.

Ингэж бас чанартай хууль гаргадаг, байхгүй бол энэ Улсын Их Хурал чинь тэр чанаргүй хууль үйлдвэрлэдэг, үйлдвэрлэсэн хууль нь амьдрал дээр хэрэгждэггүй ард иргэдийн дунд, тэгээд энэ хэрэгждэггүй хуультай учраас эргээд төрийн нэр хүнд унадаг. Ийм болохоор бас Их Хурлаар батлагдах хууль нь бас өндөр шалгууртай байя, бас нэлээд хэлэлцэж байж баталдаг байх ийм зохицуулалтуудыг Хууль тогтоомжийн тухай хууль болон Улсын Их Хурлын тухай хуульд оруулсан. Ийм л зохицуулалт үйлчилж байгаа. Энийг бас манай гишүүд бас ойлгох ёстой байх.

Ер нь ч олон жилийн бас туршлага, түүх байгаа шүү дээ. Янз янзын байдлаар лоббины хуулиуд санаачилдаг. Үүнийг л бид нар болиулах, дээрээс нь чанартай хууль баталж, чанартай хууль нь амьдрал дээр тогтвортой хэрэгжиж, ард түмэнд үр өгөөжөө өгдөг баймаар байна гэдэг үүднээсээ бид нар хууль тогтоомжийг бас аль болох шалгуур өндөртэйгөөр боловсруулъя гэж байгаа юм. Бусдаар бол Их Хурлын гишүүдийн хууль санаачлах эрх бол тодорхой хэмжээгээр, тэр ч яах аргагүй Засгийн газрын үндсэн чиг үүргийн хүрээнд Үндсэн хуулиар олгосон чиг үүргийн хүрээнд хуулиуд дээр орохгүй, бусад хууль нь бол нээлттэй байж байгаа. Сайдаар томилогдох тэр томилгоонд оролцох, төсөвтэй холбоотой гээд тодорхой асуудлууд байж байгаа шүү дээ. Тэгэхгүй бол одоо өргөн мэдүүлсэн төсвийг дур дураараа өөрчилдөг, түүнээсээ болж улсын төсвийн зарлага нэмэгддэг. Үүнээсээ болж Монгол Улс өрөндөө баригддаг ийм асуудал, олон жил явсан алдаа бидэнд байгаа. Энэ алдаануудаа л бид нар зассан.

**Г.Занданшатар:** Даваасүрэн гишүүн тодруулна.

**Ц.Даваасүрэн:** Миний асуугаад байгаа нь, гол нь нөгөө одоо тогтвортой байх тухай асуудал. Хоёрт, тэр салбарын хуулиудыг гишүүд санаачлах нь зохимжгүй байна гээд бас ингээд л байх шүү дээ. Ер нь тэгээд бид нарт ер нь санаачлах юм үйлдсэн юм уу даа. Та нар тэгээд нээлттэй, нээлттэй л гээд байна. Наадах хуулиар чинь бол ерөөсөө мөнгөтэй бүтэцтэй, яг тэр нэг жинхэнэ лоббиг чинь хийдэг нөхдүүд л хууль санаачлах ийм боломжтой болчихсон байхгүй юу. Үндсэндээ Засгийн газар наад хуулиудыг чинь санаачлах л нөхцөл бүрдчихсэн байхгүй юу. Гишүүдэд бол маш төвөгтэй юм байна лээ.

Одоо яах вэ дээ, нөгөө хууль санаачлах нэг хэдэн төгрөгөө зарцуулна, тэр нь хэдхэн хууль дээр л дуусч байна шүү дээ. Энэ хуулийн фирмийн компаниудыг чинь хөлслөхөөр чинь аягүй үнэтэй, маш үнэтэй. Тэгээд бид нарын санаачилсан хуулиуд чинь одоо хоёр гурван жил болж байгаа хуулиуд байна шүү дээ. Би Төсвийн шинжилгээний албаны тухай хууль өргөн барьсан. Одоо бараг тав, зургаан жил болж байна шүү дээ, хэлэлцэгдэхгүй. Ингээд харахаар бол гишүүдийн хууль санаачлах асуудал бол маш сул болчихсон. Тийм учраас одоо ялангуяа салбарын яг ийм байгууллагуудын хуулиуд луу гэхээр чинь бас хязгаарлалттай болчихсон юм шиг байгаа юм. Одоо тэгээд АТГ-ын хуулийг бид нар санаачилж болох юм уу? Тэр юутай томилгоотой?

**Г.Занданшатар:** Сандагийн Бямбацогт, Хууль зүйн байнгын хорооны дарга.

**С.Бямбацогт:** Улсын Их Хурлын тухай хуулийн 38.3 дээр заачихсан байгаа. Төсвийн хүрээний мэдэгдэл, улсын төсөв, түүний гүйцэтгэл, эдийн засаг нийгмийг хөгжүүлэх үндсэн чиглэл, түүнчлэн өмч, татвар, эрүү, иргэн, захиргааны ерөнхий болон зөрчлийн тухай анхдагч хууль, шинэчилсэн найруулга болон Засгийн газрын санаачилгаар Үндсэн хууль, бусад хуульд тусгайлан заасан асуудлаар хууль, Улсын Их Хурлын бусад шийдвэрийн төслийг зөвхөн Засгийн газар санаачилна гэж. Бид нар Төсвийн тухай хууль санаачлахгүй, бид Татварын ерөнхий хууль санаачлахгүй, бид нар үндсэн чиглэлийг санаачлахгүй. Эрүүгийн болон зөрчлийн анхдагч хууль болон шинэчилсэн найруулга санаачилгагүй. Бусдаар нэмэлт, өөрчлөлт санаачилна. Ийм байдлаар тодорхой орсон. Энэнээс, бусад бүх хуулиудыг санаачлах эрх, эрх ба хууль санаачлах 78 субъектээс 77-д нь байж байгаа. Өөрөөр хэлэх юм бол Ерөнхийлөгч, Улсын Их Хурлын 76 гишүүн нээлттэй. Тийм болохоор Авлигын эсрэг хуульд бол та санаачлах эрх нь нээлттэй. Шинэчилсэн найруулагч болно, нэмэлт, өөрчлөлт болохоор юм байж байгаа.

**Г.Занданшатар:** Бямбацогт гишүүн нэмэлт 1 минут.

**С.Бямбацогт:** Хууль тогтоомжийг боловсронгуй болгох 2020-2024 онд боловсронгуй болгох үндсэн чиглэл Улсын Их Хуралд Засгийн газар өргөн мэдүүлсэн байгаа. Энэ дээр ажлын хэсэг гарч ажиллаж байгаа. Энэ хүрээнд бол ирэх дөрвөн жилийн хугацаанд Монгол улсыг хөгжүүлэх таван жилийн үндсэн чиглэл, мөн Засгийн газрын үйл ажиллагааны хөтөлбөрийг хэрэгжүүлэх зорилгоор тодорхой хуулиудыг бас өөрчлөх, Улсын Их Хурлын дөрвөн жилийн бизнес төлөвлөгөөг үндсэндээ бид хийхээр төлөвлөж байгаа. Энэ хүрээндээ бол энд заагдсан болон бусад хуулиудыг Их Хурлын гишүүд, Засгийн газар санаачлах эрх нь нээлттэй. Мөн Үндсэн хуулийн нэмэлт, өөрчлөлтийн хүрээнд бид нар 48 хуулийг бас боловсруулах, батлах ёстой. Энэ хүрээнд бас нээлттэй байгаа шүү. Энэ болгон дээр бас манай гишүүд бол идэвхтэй оролцох боломж нь нээлттэй.

Ер нь юу гэдэг юм яг хуулиа харах юм бол хуульд бол боломжууд нээлттэй байгаа. Ганцхан манай гишүүд маань хуулиа харахгүйгээр, нөгөө сайд болох эрх хахчихлаа, төсөв дээр хөрөнгө оруулалт нэмэх эрхээ хаачихлаа. Үүнтэй холбоотойгоор одоо бидний эрх хязгаарлагдана гэж ойлгоод байгаа юм. Улсын Их Хурлын хяналт шалгалтын бүрэн эрх бол их нэмэгдсэн. Үүнтэй холбоотой Хяналт шалгалтын тухай хууль бид нар батална.

**Г.Занданшатар:** Эрхэм гишүүн Сайнхүүгийн Ганбаатар асуулт асууна.

**С.Ганбаатар:** Энэ хуулиар чононд хонь хадгалуулсантай л адилхан хууль гараад ирлээ дээ. Би энэ хуулийг эцсийн хэлэлцүүлгээс өмнөх шат шатанд хэлж байсан санаагаа давтаж хэлээд асуухад нь яагаад миний санаа орохгүй байгаа вэ, орох ямар боломжгүй байгаа юм бэ гэдэг үндэслэлүүдээ асуух гэж би асуулт асууж байна.

Нэгдүгээрт, Авлигатай тэмцэх газар гэдэг бол дарга нарыг шалгадаг газар. Адуу хулгайлсан Бат гэдэг хүнийг бол Авлигатай тэмцэх газар. Шалгахгүй, адууны хулгайч нар авлига авахгүй. Харин Ерөнхий сайд, Засгийн газар, сайд нар 14 их наяд төгрөгийг зарцуулдаг. Энэ дотроос бол хулгай хийх магадлалтай, би хулгай хийнэ гэж хэлсэнгүй. Төрийн өмчийн компаниудын 32 их наяд төгрөгийн тэр эргэлдэж байгаа мөнгөнд л улс төрчдийн хулгай ордог. Эрх баригч намын хулгай ордог, сайд нарын хулгай ордог. Энийг шалгах гэж Авлигатай тэмцэх газрын даргыг томилох тухай ярьж байгаа. Авлигатай тэмцэх газар бий болсон. Тэгэхээр чино чононд хонь хадгалуулдагтай адилхан Ерөнхий сайд нарт энэ Авлигатай тэмцэх газрын даргыг мэдүүлнэ гэдэг бол байж болохгүй зүйл ээ. Энийг Улсын Их Хурал дээр Улсын Их Хурлын даргад нь мэдүүлээч ээ гэдэг саналыг би урьд нь ярьж байсан. Яаг гээд миний санал зарчмын хувьд ороогүй юм бол оо? Би Хууль зүйн байнгын хороонд байдаггүй. Гэхдээ Их Хурал дээр өөрийнхөө санааг хэлээд үндэслэлээ асууж байна.

Хоёрдугаарт хонгилын түлхүүрийг нь булаацалдаж байгаа л нэг хэлбэр. Дарга, дэд дарга хоёр, дарга нь дэд даргаа мэдэх ёстой гэж энэ асуудал орж ирж байна. Энэ бол хам хэрэгтэн болно гэсэн үг. Энэ их мөнгөний, энэ их нөлөөлөлд орох магадлалтай, энэ ажлыг бие биеийгээ хянаж баланслах, check and balance гэж ярьдаг. Энэ ардчиллын үндсэн зарчим. Бие биеэ дөрвөн нүдний зарчмаар хянана гэдэг зарчмыг үгүй болгож нэг нь нөгөөдөө захирагдана гэдэг хууль ороод ирсэн байна. Би энийг эсэргүүцэж байр сууриа илэрхийлсэн. Миний санаа яагаад тусаагүй вэ?

Хоёрдугаарт, та нар энгийн ухаанаар бод доо. Хүний эрхийн конвенцид хүний эрхийг шийдвэр гаргагч нар зөрчдөг гэж үг байгаа шүү. Адууны хулгайч Бат бол эрүүгийн асуудал үүсдэг. Тэгэхээр энэ хүний эрхийг зөрчдөг шийдвэр гаргах, энэ үйл ажиллагааг хянадаг Авлигатай тэмцэх газрын дарга нарыг шийдвэр гаргагч нараас нь хараат бус байдлаар ажиллах боломжийг нь өгөхийн тулд Их Хурал дээр буюу энэ төсвийг чинь захиран зарцуулж, араас нь энэ мөнгийг зарцуулдаггүй Их Хурал дээр энэ асуудлыг мэдьеэ. Заавал ч үгүй тэр төрийн өндөрлөгүүд хоорондоо дулаацдаг бол Их Хурал дээр шийдье гэдэг энэ асуудлыг хэлсэн.

Ингээд эцэст нь би хэлэхэд хүн бүр сайхан амьдрах баялаг боломж, төсөв Монголд байна. Хэдхэн шунахай, улс төрчдийн шуналыг, гүйцэлдүүлэх баялаг бидэнд хүрэлцэхгүй байна. Дэлхий дээр ч гэсэндээ Авлигатай тэмцэх газрын дарга, дэд дарга заавал нэг нь нөгөөдөө захирагдах байх ёстой гэдэг энэ байр сууриас чинь болиулж, анх энэ орж ирэхдээ, энэ хуулийг би анх батлалцаж байсан хүнийх нь нэг байна.

**Г.Занданшатар:** Сандагийн Бямбацогт Хууль зүйн байнгын хороон дарга асуултад хариулна.

**С.Бямбацогт:** Засгийн газраас өргөн барьсан төсөл дээр бол Авлигатай тэмцэх газрын даргыг Монгол Улсын Ерөнхийлөгчийн санал болгосноор Улсын Их Хурал зургаан жилийн хугацаагаар томилно. Энэ хуучин байсан заалт. Ингэж орж ирсэн. Авлигатай газар дэд даргатай байна. Тэр дэд даргыг нь харин Авлигатай тэмцэх газрын дарга томилно гэж. Энэ дээр Улсын Их Хурлын гишүүн Сүхбаатар Байнгын хорооны анхны хэлэлцүүлгээр санал гаргаад Монгол Улсын Үндсэн хуульд өөрчлөлт орсон. Үндсэн хуульд өөрчлөлт орсонтой холбоотойгоор Үндсэн хуулийн 34.3-т Ерөнхийлөгч тодорхой бүрэн эрхийг зөвхөн энэ хуульд заасан хүрээнд хуулиар олгож болно гэсэн энэ заалтын дагуу Авлигатай тэмцэх газрын даргыг Ерөнхийлөгч санал болгох нь Үндсэн хуулиар бас хориглогдсон байна.

Тийм учраас Авлигатай тэмцэх газрын даргыг Монгол Улсын Үндсэн хуульд заасны хүрээнд гэж байгаа бас. Үндсэн хуулийн 38.7 дээр хүний эрх, эрх чөлөөг хамгаалах, нийгмийн хэв журмыг бэхжүүлэх, гэмт хэрэгтэй тэмцэх арга хэмжээг авч хэрэгжүүлэх бол Засгийн газрын үүрэг байна гээд орсон. Энэ Засгийн газрын Үндсэн хуульд заасан бүрэн эрхийн хүрээнд Монгол Уулсын Ерөнхий сайд нь Авлигатай тэмцэх газрын даргыг Их Хуралд санал болгодог байя. Их Хурал нь энэ Ерөнхий сайдын санал болгосон Авлигатай тэмцэх газрын даргыг томилгооны сонсгол хийж зургаан жилийн хугацааг томилно гэж оруулж ирсэн. Ийм зарчмын зөрүүтэй санал гаргаж өгөхөөр Байнгын хороон дээр дэмжигдсэн.

Өөрөөр хэлэх юм бол үндсэндээ эрх мэдлийн хяналт тэнцлийг хангах зорилгоор Авлигатай тэмцэх газар хуучин Их Хурлын дэргэдэх байгууллага байсан. Энэ хүрээндээ үйл ажиллагаа явуулна. Ганцхан гэмт хэрэгтэй тэмцэх үүрэг бол Үндсэн хуулиараа Засгийн газрын үүрэг учраас Ерөнхий сайд санал болгоод Их Хурал дээр томилгооны сонсгол буюу нээлттэй сонсгол хийж байж даргыг томилдог. Дэд даргыг Авлигатай тэмцэх газрын дарга Их Хуралд санал болгож, Их Хурал дээр мөн томилгооны сонсгол хийж байж томилдог байх ийм саналыг Сүхбаатар гишүүн гаргасан. Байнгын хороон дээр дэмжигдээд одоо энэ чуулганд орж ирж байгаа. Тийм болохоор Их Хурлын үндсэндээ хуулийн хэрэгжлэн хяналт тавих энэ эрх бол хадгалагдаж байгаа. Авлигатай тэмцэх газар бол Их Хурлын дэргэдэх байгууллага.

 **Г.Занданшатар:** Гишүүд асуулт асууж хариулт авч дууслаа. Асуултууд мессежээр ирж байна. Асуулт тасалсан байгаа юм. Одоо зарчмын зөрүүтэй саналын томьёоллоор санал хураалт явуулна.

Зарчмын зөрүүтэй зургаан саналын томьёоллоор санал хураалт явуулахаар байгаа. Дэмжсэн, дэмжээгүй гурван хүртлэх гишүүн үг хэлж болно, зарчмын зөрүүтэй санал дээр.

Авлигын эсрэг хуульд өөрчлөлт оруулах тухай хуулийн төслийн талаарх зарчмын зөрүүтэй саналын томьёолол:

Хууль зүйн байнгын хороо дэмжсэн санал

1. Төслийн 1 дүгээр зүйл буюу 21 дүгээр зүйлийн 21.1, 21.2 дахь хэсгийг доор дурдсанаар өөрчлөн найруулах:

“21.1.Авлигатай тэмцэх газрын даргыг Ерөнхий сайдын санал болгосноор Улсын Их Хурал томилгооны сонсгол хийж, зургаан жилийн хугацаагаар томилно.

21.2.Авлигатай тэмцэх газар дэд даргатай байна. Дэд даргыг Авлигатай тэмцэх газрын даргын санал болгосноор Улсын Их Хурал томилгооны сонсгол хийж, зургаан жилийн хугацаагаар томилно.” Санал гаргасан: Улсын Их Хурлын гишүүн Ж.Сүхбаатар.

Аюурсайхан, Дэлгэрсайхан гишүүд үг хэлнэ. Эрхэм гишүүн Төмөрбаатарын Аюурсайхан.

**Т.Аюурсайхан:** Зарчмын зөрүүтэй энэ саналыг дэмжиж байна. Дэмжихийнхээ зэрэгцээ энэ заалтыг хэрэгжүүлэхийн тулд анхаарах зүйлийг хэлье. Нийтийн сонсголын тухай хуулийг Улсын Их Хурал 2015 оны 7 дугаар сарын 8-нд хэлэлцэж баталсан байгаа. Энэ хуулийг батлаад таван жил гаруй хугацаа өнгөрч байгаа боловч энэ хууль нэг ч хэрэгжээгүй байгаа. Энэ томилгооны сонсгол хийж зургаан жилийн хугацаагаар дарга, дэд даргыг томилно гэж байна. Тэгэхээр Нийтийн сонсголын тухай хуулийн 10.1 дээр “Улсын Их Хурлаас албан тушаалтныг томилохтой холбогдуулан Улсын Их Хурлын нийт гишүүний дөрөвний нэгээс доошгүй гишүүд хүсэлт гаргасан бол томилгооны сонсгол явуулна” гээд, зөвхөн энэ тохиолдолд томилгооны сонсгол явуулна. Тэгээд дөрвөн янзын сонсгол байна, бүгдээрээ өөр өөрсдийн гэсэн зохицуулалттай. Томилгооны сонсгол дээр ийм зохицуулалт байгаа. Тэгэхээр дагалдах хууль дээр Нийтийн сонсголын тухай хуулийн өөрчлөлт байхгүй байсан. Ганц тогтоолд өөрчлөлт оруулахыг төсөл санаачлагчаас буцаах ийм зарчмын зөрүүтэй санал гарсан байна, төсөл санаачлагчаас гишүүдээс. Тэгэхээр энэ заалт одоо ингээд батлагдаад явах юм бол Нийтийн сонсголын тухай хуулийн 10.1 дээр өөрчлөлт оруулаад “хуульд заасан үндэслэлээр, мөн түүнчлэн нийт гишүүдийн дөрөвний нэгээс доошгүй нь санал гаргах юм бол томилгооны сонсгол явуулна” гэж өөрчлөх шаардлагатай.

Хоёрдугаарт Нийтийн сонсголын тухай хууль яагаад таван жил гаруй хугацаанд нэг ч хэрэгжээгүй юм байна гэх юм бол хуулийн 18.7 дээр хууль тогтоомжийн төслийн ерөнхий хяналтын, төсвийн хяналтын, томилгооны сонсголын нарийвчилсан журмыг энэ хууль болон Хууль тогтоомжийн хуульд нийцүүлэн Улсын Их Хурал баталлаа гээд заачихсан байгаа юм. Гэтэл Улсын Их Хурал нарийвчилсан журмыг огт батлаагүй байгаа юм. Ийм ч учраас өнгөрсөн хугацаанд Улсын Их Хурлын 19-өөс дээш нэр бүхий гишүүд хэд хэдэн удаа томилгооны сонсгол хийх хүсэлтийг гарын үсэг зураад өргөн мэдүүлсэн боловч энэ эрх нь хангагдаагүй. Тухайлбал одоо нэр бүхий нөхрийг Солонгост Элчин сайдаар томилохтой холбоотой томилгооны сонсгол нэгдүгээрт. Хоёрдугаарт Авлигатай тэмцэх газрын дарга, дэд даргыг томилохтой холбоотой нийтийн сонсгол хийх 19-өөс дээш гишүүн гарын үсэг зурсан боловч нарийвчилсан журам байгаагүй.

Тийм учраас нээлттэй хэлэлцүүлэг маягийн юм оромдоод хийгээд ингээд өнгөрсөн байгаа. Тийм учраас энэ хууль хэрэгжих боломжтой байх ёстой. Тэгээд энэ зүйлийг дэмжиж байгаа. Энэ ингээд батлагдаад явах юм бол Нийтийн сонсголын тухай хуулийн 10.1 болон 18.7 дээр зайлшгүй өөрчлөлт хийж хууль хэрэгжих боломжийг нь хангах ёстой гэдэг дээр мөн энэ хариуцсан Байнгын хороо бас онцгой анхаарч, цаашдаа ажиллах шаардлагатай гэдгийг хэлье.

**Г.Занданшатар:** Дэмжиж үг хэллээ. Борхүүгийн Дэлгэрсайхан гишүүн цахимаар.

**Б.Дэлгэрсайхан:** Энэ зарчмын зөрүүтэй саналыг бол дэмжиж байна. Тэгээд энд нэг санал байгаа юм, Авлигатай тэмцэх газрын даргыг Ерөнхий сайд санал болгож Улсын Их Хурал шийднэ гээд, дэд даргыг нь Авлигатай тэмцэх газрын даргад санал болгож Засгийн газар шийднэ гэж оруулбал яасан юм бэ гэсэн ийм санал байгаа юм. Тэгэхгүй бол одоо ингээд ахиад ингээд Их Хурал томилно гэхээрээ ялгаагүй санал оруулж ирж байгаа субъект нь өөрчлөгдсөн ч гэсэн тэгээд Их Хурал дээр бас нөгөө Авлигатай тэмцэх газрынхан санал болгосон хүн нь өөр болоод ингээд дахиад л бас нэг ийм зөрчилдсөн ийм юм болох вэ? Нэгэнт одоо энэ байгууллага нэг толгойтой, талцахгүйгээр явуулах гэж, одоо бид нар энэ хуулийг санаачилж оруулж байгаа гэж ойлгож байгаа юм. Одоо улс төрийн талцал болгохгүй, тэрний хүн, энэний үнэ гэж байхгүй. Тэгээд дарга нь өөрөө одоо бүх эрх мэдлээ ингээд аваад удирдаад явна гэж ойлгож байгаа учраас нэг мөр Засгийн газар бол томилчихдог ийм байдлаар оруулах нь зөв болов уу гэдэг ийм санал байна. Тэгээд миний энэ саналаар бас санал хураалт хийлгэж өгнө үү гэж хүсэж байна. Баярлалаа.

**Г.Занданшатар:** Жамъянхорлоогийн Сүхбаатар гишүүн.

**Ж.Сүхбаатар:** Эрхэм гишүүн Дэлгэрсайханы асуултад хариулъя. Тэгэхээр энэ бол гол юм зарчим нь түрүүн Хууль зүйн байнгын хорооны дарга ч гэсэн тайлбарласан. Үндсэн хуульд оруулсан нэмэлт, өөрчлөлтөөр бид эрх мэдлийн зааг хязгаарыг тогтоож өгсөн. Монгол Улсын Ерөнхийлөгч тодорхой эрх, үүргээ зөвхөн Үндсэн хуулийн хүрээнд эдлэхээр ингэж заасан байгаа. Ер нь бол бид нарын сүүлийн хэдэн жилийн хугацаанд ч гэсэн, Хууль зүйн сайд ч гэсэн олон удаа тайлбарлаж байгаа. Сүүлийн хэдэн жилийн хугацаанд бид нарын явж ирсэн юм бол энэ Авлигатай тэмцэх газрыг тойрсон асуудлууд яригдсан. Энэ бол хэдийгээр хараат бус, бие даасан агентлаг ч гэлээ гэсэн гүйцэтгэх эрх мэдлийн хүрээнд байх ёстой. Бид өнгөрсөн жил нэг бодлогоо тодорхойлсон.

Ерөөсөө Үндсэн хуульд заасан юмаа л хэрэгжүүлцгээе. Засгийн газар бол гэмт хэрэгтэй тэмцэх үндсэн субъект юм, нэг. Хоёр, Ерөнхий сайд Улсын Их Хурлын өмнө Монгол Улсын хуулийн биелэлтийг хариуцах гол энэ субъект албан тушаалтан болж. Энэ утгаараа энэ гүйцэтгэх эрх мэдэл рүү тодорхой эрх мэдлийг нь өгөхдөө бид бас парламентын бүгд найрамдах улсынхаа хувьд өөрсдийгөө хяналт тавих, мөн зөвшилцөх, чиглүүлэх тэр эрхээ бас алдахгүй. Тийм учраас томилгоог Улсын Их Хурал парламент хийнэ, гэхдээ Ерөнхий сайдад энэ Үндсэн хуульд заасан ажил үүргээ явуулах бололцоог олгоё гэж ингэж хийж өгч байгаа юм.

Үндсэн асуудлын хоёр дахь асуудал нь бол дэд даргаа Авлигатай тэмцэх газрын даргын санал болгосноор шийдье гэж байгаа юм. Энэ нь яаж байгаа юм гэхээр бас Авлигатай тэмцэх газар бол ганцаарчилсан удирдлагатай газар. Гэхдээ шууд Авлигатай тэмцэх газрын даргын өөрийнх нь томилсноор ингээд явах нь бол учир дутагдалтай байна. Яагаад гэвэл энд бас харьцангуй бие даасан чиг үүргийг бас тодорхой хэмжээнд хэрэгжүүлнэ. Гэхдээ өмнө нь гарч байсан бас зөрчлүүдийг зохицуулах үүднээс Авлигатай тэмцэх газрын дарга хүний нөөцийнхөө сонгон шалгаруулалтыг бодлогынхоо хүрээнд өөрөө сонгоод санал болгоно. Гэхдээ Улсын Их Хурал энийг олон нийтийн давхар шүүлтүүрт оруулна. Томилгооны сонсгол. Гишүүд томилгооны сонсгол хийх гээд байгаа биш, олон нийтэд тэр хүмүүсийг шүүж санал бодлоо илэрхийлэх боломжийг олгоно. Энэ нь аль аль даргад хамаарна, дэд даргад. Энэ бол хяналт удирдлаг, зохицуулалтын баланс тэнцвэрийг хангаж ирсэн удирдлагын зохицуулалтын хүрээндээ хийж байгаа. Улсын Их Хурал ийм томилгоонуудыг хийдэг. Тэгэхээр Улсын Их Хурал энэ Авлигатай тэмцэх газар дээр ингэж хийх нь зүйтэй юм. Аль алийг нь Улсын Их Хурал томилно. Гэхдээ өмнөхийн алдааг засаад Авлигатай тэмцэх газрын даргыг нь бас.

Ер нь бол бас эрх мэдлийг бид зарим хүнд өгөх ёстой. Хэт өгөхгүй гэж нэг туйл яваад байна. Өгнө, өгөхдөө бас гол томилогч этгээд маань тэгэхдээ парламент дээрээ хадгалагдана гэдэг энэ бодлогын хүрээнд хийгдэж байгаа юм. Тэгэхээр энэ зарчмын зөрүүтэй саналыг та бүхнээс дэмжиж өгөхийг хүсэж байна. Энэ бол бид нарын өнгөрсөн хугацаанд гарсан сургамжаас үүдэлтэй ийм зохицуулалт. Дээр нь Үндсэн хуулийн нэмэлт, өөрчлөлтийн хэрэгжүүлэх хүрээнд хийгдэж байгаа ийм алхам гэж.

**Г.Занданшатар:** Энэ санал дээр үг хэлээд дуусчихсан. За одоо санал хураалт явуулна аа. Санал хураалт MyParliament-аар явуулна. Бүртгэлийн санал хураалт, тест. Төхөөрөмжийн ажиллагааг шалгалт хийж байна. Бүлгүүдийн санал дэмжсэн санагдаж байгаа юм.

39 гишүүн бүртгэгдэж байгаа. Бүртгэлд гучин есөн гишүүн орлоо.

Одоо түрүүний уншсан Хууль зүйн байнгын хорооны дэмжсэн. Бүртгэлд ороогүй гишүүдийг дуудаарай.

Санал хураалт

Санал хураалтад 69 гишүүн оролцож, 44 гишүүн дэмжиж, 63.8 хувийн саналаар санал дэмжигдлээ.

2.Төслийн 1 дүгээр зүйл буюу 21 дүгээр зүйлийн 21.4 дэх хэсгийн “даргыг” гэснийг “дарга, дэд даргыг” гэж, 21.5 дахь хэсгийн “даргын” гэснийг “дарга, дэд даргын” гэж мөн хэсгийн “дарга” гэснийг “дарга, дэд дарга” гэж тус тус өөрчлөх. Санал гаргасан Улсын Их Хурлын гишүүн Жамъянхорлоогийн Сүхбаатар, ажлын хэсэг.

Норовын Алтанхуяг гишүүн үг хэлнэ.

**Н.Алтанхуяг:** Би энэ ерөнхий агуулгаар нь уг нь дэмжиж байгаа юм. Тэгээд надад ийм эргэлзээ төрж байгаа юм, би энэ ер нь бараг **протоколд л үлдээж байгаа юм шүү**. Ерөнхийлөгчид Үндсэн хуулиар байхгүй эрх олгосон гээд. Авлигатай тэмцэх газар яг нарийн яривал Үндсэн хуулийн ч субъект биш. Тэгэхээр Үндсэн хуульд байхгүй юм гаргаж ирээд, Үндсэн хуульд байхгүй эрхийг Ерөнхийлөгч өгөөд, Элбэгдорж гэдэг хүнээр ингээд бүтэн самруулаад. Одоо тэрнээсээ бүгдээрээ айгаад сургамж аваад өөрчилж байгаа юм. Тэгэхдээ би байна шүү дээ, Сүхбаатар гишүүн та нар бас сайн бодоорой. Би одоо өөрчилж байгаад чинь эргэлзээд эхэлсэн юм. Яагаад гээч? Одоо бол бид нар ингэж байгаа юм, ингээд бүгдээрээ л ингээд Ерөнхий сайд нэр дэвшүүлэх нь зөв юм байна гэж. Гэтэл юу гэсэн үг вэ? Улсын Их Хуралд олонх болсон тэр намын дарга нэр дэвшүүлэхийг эдэлж байгаа юм. Цааш цаашдаа ч тэгж явах нь. Бид нар жишиг тогтоож байгаа шүү дээ. Би бол жаахан болгоомжлонгуй. Ганцхан юманд л горьдоод байгаа юм. Тэр нь нээлттэй сонсгол хийнэ, олон нийтэд жаахан сонсгох, ийм нөхөр явж байгаа юм уу, тэр явж байгаа юм уу, жаахан ярих боломж олгоно.

Тэгтэл Аюурсайхан даргын хэлж байгаа шиг тэр хаалтыг хэдүүлээ авч хаях хэрэгтэй. Өөрөөр хэлбэл, дөрөвний нэг нь дэмжсэнгүй, сонсгол явуулах боломжгүй юм байна гэвэл за, ингээд одоо яг хуучин хийж байсан юмыг өөр нэгэн хүмүүс хийнэ. Тэгэхээр нөгөө нэг баланс маань болж байна уу, үгүй юу? Хэдүүлээ энийгээ тал талаасаа бодоорой та хэд маань, олонх байгаа ч гэсэн энэ дараа дараачийн Монголын төрд бас их тийм хүндрэл, янз бүрийн, нэг хэсэгтээ бол жаргал, нөгөө хэсэгтээ бол зовлон авчрах учраас бодоорой.

Яаж нэр дэвшүүлэхийг нэр дэвшүүлэхийг нь би шууд тэрийгээ хэлж ч чадахгүй байна. Эсвэл би ингэж ойлгож байна. Ер нь цаашдаа хэдүүлээ энэ Авлигатай тэмцэх газраа үнэхээр Ерөнхий сайд, даргыг нь ингээд нэр дэвшүүлдэг юм бол тэр байх газар нь аваач. Энэ Нямбаатар сайдаас би байнга асууж байгаа шүү дээ. Ер нь цаашдаа хэдүүлээ яах юм. Газар газраа л тагнадаг чагнадаг, мөрддөг мөш гэдэг ийм байгууллагууд байх юм уу гэхээр “үгүй ээ, энийг нэгтгээд одоо мөрдөн байцаах газар гэж болгоно оо, тэр нь Засгийн газрын харьяанд байна” гээд байгаа юм. Хэрвээ тэр голдрил руугаа явчихвал одоо дүүрч гэж бодно. Тэртээ тэргүй. Тэгээд та нар энийгээ бодоорой, Сүхбаатар гишүүн. Эртээд би Байнгын хороон дээр бол ерөнхийдөө тэр нөгөө муу жишгээс болоод Ерөнхийлөгч биш юм байна гэж. Тэгэхдээ өнөөдрийн Ерөнхийлөгч чинь хуучин ерөнхийлөгч бас биш шүү дээ. Арай л туйлшраад байна уу, бид нар ер нь? Нөгөө нэг муу жишихээс ингээд бид нар айгаад, тэр л биш бол бусад нь яах вэ гэдгээр явж байгаад дахиад чонын амнаас гарч барын аманд орж үхэцгээх вий дээ. Тэгэхээр энэ эрх мэдлийн баланс, хүчний хуваарилалт гэж.

**Г.Занданшатар:** Түрүүн Баярсайхан гишүүн ч хэлсэн. 2017 оны 12 дугаар сард Нийтийн сонсголын зохион байгуулах журам гэж батлагдсан. Тэгэхдээ тэр бол зөвхөн төсвийн болон хяналтын сонсгол зохион байгуулах журам гэж байгаа. Томилгооны сонсгол явуулах журмыг батлах энэ санал дэмжигдсэн учраас Хууль зүйн байнгын хороон дээр Нийтийн сонсголын тухай хуулийг бас уялдуулах заалт оруулахыг чиглэл болгож байна.

Одоо Цэрэнпилийн Даваасүрэн гишүүн.

**Ц.Даваасүрэн:** Түрүүний нөгөө АТГ-ын даргын томилгоотой холбогдолтой нэг ийм зүйлийг лавлая гэсэн юм. Огцруулах асуудлыг нь хэн оруулж ирэх юм бэ? Одоо энэ Их Хурлын тухай хуулиар чинь бол Их Хурлын байгууллагын Их Хурлаас томилогдсон албан тушаалтныг чинь Их Хурлын гишүүд оруулахаар байдаг шүү дээ. Жишээ нь Монголбанкны ерөнхийлөгчийн тэр бол Их Хурлын гишүүн, Их Хурлын дарга бол зөвхөн Тамгын газрын Ерөнхий нарийн бичгийн даргаа огцруулах асуудлыг оруулж ирэхээр зохицуулчихсан байдаг байхгүй юу. Тэгэхээр энэ огцруулах санал үүсвэл хэн энэ асуудлыг нь тавьж шийдэхээр зохицуулж байгаа вэ?

**Г.Занданшатар:** Зарчмын зөрүүтэй дэмжсэн, дэмжээгүй л санал хэлнэ. Түрүүн бол Сүхбаатар гишн дэмжсэн үг хэлэх далимдаа хариулт хэлж байна лээ.

Санал хураалт явуулна.

69 гишүүн оролцож 40 гишүүн дэмжиж, 58 хувийн саналаар санал дэмжигдлээ.

3.Улсын Их Хурлын гишүүн Ж.Сүхбаатарын гаргасан, Төслийн 1 дүгээр зүйл буюу 21 дүгээр зүйлийн 21.6 дахь хэсгийн “дарга” гэснийг “дарга, дэд дарга” гэж өөрчилж, мөн хэсгийн “21.1-д” гэснийг “21.1, 21.2-т” гэж өөрчлөх. Санал гаргасан Улсын Их Хурлын гишүүн Жамъянхорлоогийн Сүхбаатар.

Санал хураалт

69 гишүүн санал хураалтад оролцож, 45 гишүүн дэмжиж 65.2 хувийн саналаар энэ санал дэмжигдлээ.

4. Төслийн 2 дугаар зүйлийг зүйлийг дор дурдсанаар өөрчлөн найруулах:

“**2 дугаар зүйл**.Авлигын эсрэг хуулийн 22 дугаар зүйлийн 22.4 дэх хэсгийн “эсхүл Монгол Улсын Ерөнхийлөгч Үндэсний аюулгүй байдлын зөвлөлийн зөвлөмжийг” гэснийг хассугай. Санал гаргасан Улсын Их Хурлын гишүүн Жамъянхорлоогийн Сүхбаатар.

Санал хураалт.

Санал хураалтад 69 гишүүн оролцож 49 гишүүн дэмжиж, 71 хувийн саналаар санал дэмжигдлээ.

5.Энэ хуулийг 2021 оны 1 дүгээр сарын 1-ний өдрөөс эхлэн дагаж мөрдөнө. Санал гаргасан Улсын Их Хурлын гишүүн Ж.Сүхбаатар. Энийг эцсийн хэлэлцүүлэг дээр эцэслэн найруулах чиглэл өгч байна. Санал хураалгахгүйгээр шууд хууль уялдуулж ирэх тав дахь өдөр эцэслэн батлагдсан өдрөөс хойш тодорхой хугацаа заах ердийн журмаар явахгүй бол энэ Үндсэн хуулийн цэцийн дүгнэлттэй. Татаж авч хэрэггүй, чиглэл авчих нь эцэслэн боловсруулахад. Тэгэхгүй бол татан авчих юм бол нөгөөх чинь бүр хэвээрээ үлдчихнэ. Чиглэл өгчих юм бол энгийн олонхоор Байнгын хороон дээр саналаа хураана. Ингээд чиглэл өгч байна.

Дагалдах хууль. Авлигын эсрэг хуульд өөрчлөлт оруулах хуулийн төслийн хамт өргөн мэдүүлсэн “Тогтоолын хавсралтад өөрчлөлт оруулах тухай” Улсын Их Хурлын тогтоолын төслийн талаарх зарчмын зөрүүтэй саналын томьёоллоор санал хураана. Хууль зүйн байнгын хороо дэмжсэн санал байна.

1.“Тогтоолын хавсралтад өөрчлөлт оруулах тухай” Улсын Их Хурлын тогтоолын төслийг хууль санаачлагчид нь буцаасугай. Санал гаргасан Улсын их Хурлын гишүүн Жамъянхорлоогийн Сүхбаатар.

Санал хураалт

Санал хураалтад 69 гишүүн оролцож 45 гишүүн дэмжиж, 65.2 хувийн саналаар санал дэмжигдсэн байна.

Энэ санал дэмжигдсэн учраас байнгын хороо энэ хуулийн 39.23-т заасан үндэслэлээр хуулийн төслийг буцаах нь зүйтэй гэсэн санал, дүгнэлт гаргасныг нэгдсэн хуралдаанд оролцсон гишүүдийн олонх дэмжсэн бол хуулийн төслийг хууль санаачлагчид буцаах тухай тогтоол батлагдсанд тооцно гэсэн байгаа юм. Ингээд тогтоолыг баталсанд тооцож байна. Тогтоолын эцсийн найруулгыг уншиж танилцуулъя.

Тогтоолын төсөл буцаах тухай Монгол Улсын Их Хурлын тогтоол

Монгол Улсын Их Хурлын чуулганы хуралдааны дэгийн тухай хуулийн 41 дүгээр зүйлийн 41.10 дахь хэсгийг үндэслэн Монгол Улсын Их Хурлаас Тогтоох нь

1.Монгол Улсын Засгийн газраас 2020 оны арван 12 дугаар сарын 1-ний өдөр Улсын Их Хуралд өргөн мэдүүлсэн Авлигын эсрэг хуульд өөрчлөлт оруулах тухай хуулийн төслийн хам өргөн мэдүүлсэн “Тогтоолын хавсралтад өөрчлөлт оруулах тухай” Улсын Их Хурлын тогтоолын төслийг нэгдсэн хуралдаанд оролцсон гишүүдийн олонх тухайн асуудлаар Хууль, Улсын Их Хурлын бусад шийдвэр гаргах шаардлагагүй гэж үзсэн тул хууль санаачлагч буцаасугай.

Тогтоолын эцсийн найруулга дээр саналтай гишүүн байна уу? Алга байна. Эцсийн байгуулгыг сонсон тооцлоо. Зарчмын зөрүүтэй саналын томьёоллоор санал хурааж дууслаа.

Авлигын эсрэг хуульд өөрчлөлт оруулах тухай хуулийн төсөл болон хамт өргөн мэдүүлсэн “Тогтоолын хавсралтад өөрчлөлт оруулах тухай” Улсын Их Хурлын тогтоолын төслийг эцсийн хэлэлцүүлэгт бэлтгүүлэхээр Хууль зүйн хороонд шилжүүлж байна.

Дараагийн асуудалд орно.

**Тав.Аж ахуйн нэгжийн орлогын албан татвараас хөнгөлөх, чөлөөлөх тухай хуульд өөрчлөлт оруулах тухай хуулийн төслийг хэлэлцэх эсэх асуудлыг хэлэлцэнэ.**

Хууль санаачлагчийн илтгэлийг Сангийн сайд Чимэдийн Хүрэлбаатар танилцуулна. Улсын Их Хурлын дарга, Улсын Их Хурлын эрхэм гишүүд ээ,

Монгол Улсад коронавирусийн халдварын тохиолдол шинээр бүртгэгдэж, хавдар, хүн амын дунд тархах эрсдэлтэй нөхцөл байдал үүсээд байна. Иймд иргэдийн эрүүл мэндийг хамгаалах, хавдрын тархалтыг хязгаарлах, таслан зогсоох, урьдчилан сэргийлэх зорилгоор Монгол Улсын Засгийн газар орон даяар бүх нийтийн болон өндөржүүлсэн бэлэн байдлын зэрэгт шилжүүлэх шийдвэрийг гаргасан. Олон нийтийг хамарсан хөл хорио, хязгаарлалтын улмаас түрээслэгч, түрээслүүлэгчдийн, бизнесийн үйл ажиллагаанд хүндрэл үүсэж, орлого тасалдах, улмаар дотоодын худалдаа үйлчилгээ хумигдах, эдийн засгийн өсөлт саарах зэрэг эрсдэлүүд үүсэж болзошгүй байна. Энд үүсэж буй нөхцөл байдалтай холбогдуулан аж ахуйн нэгжийн орлогын албан татвараас хөнгөлөх, чөлөөлөх тухай хуульд өөрчлөлт оруулах тухай хуулийн төслүүдийг боловсрууллаа.

Хуулийн төсөлд Засгийн газраас санаачилж, Монгол Улсын Их Хурлаас 2020 оны 4 дүгээр сарын 9-ний өдөр баталсан Аж ахуйн нэгжийн орлогын албан татвараас хөнгөлөх, чөлөөлөх тухай хуулийн холбогдох заалтуудад өөрчлөлт оруулж, 2021 нэгэн оны 7 дугаар сарын 1-ний өдрийг хүртэлх хугацаанд зах, худалдааны төв болон худалдаа, үйлдвэр, үйлчилгээ, хувийн сургууль, цэцэрлэг, хүүхэд харах үйлчилгээний зориулалтаар байр талбайг түрээслүүлэн түрээслүүлсэн, албан татвар төлөгч түрээсийн төлбөрөө бууруулсан нь гэрээ болон төлбөрийн баримтаар нотлогдсон тохиолдолд бууруулсан хэмжээгээр түрээсийн орлогод ногдуулах аж ахуйн нэгжийн орлогын албан татварын хөнгөлөлт эдлүүлэхээр тусгалаа. Хуулийн төсөл батлагдсанаар коронавируст халдварын цар тархлаас үүдэлтэй бизнесийн үйл ажиллагаанд хүндрэл учирч буй түрээслэгч түрээсийн төлбөрөө бууруулж, иргэд, аж ахуй нэгжүүдийн түрээсийн төлбөрийн ачаалал багасаж, улмаар бизнесийн орчин, эдийн засагт дэмжлэг үзүүлэх болно.

Хуулийн төслийг хэлэлцэн холбогдох шийдвэрийг гаргаж өгөхийг хүсье. Баярлалаа.

**Г.Занданшатар:** Баярлалаа. Төслийн талаарх Төсвийн байнгын хорооны санал, дүгнэлтийг Төсвийн байнгын хороо санал, дүгнэлтийг Болдын Жавхлан гишүүн танилцуулна.

**Б.Жавхлан:** Улсын Их Хурлын дарга, эрхэм гишүүд ээ,

Монгол Улсын Засгийн газраас 2020 оны 12 дугаар сарын 16-өдөр Улсын Их Хуралд өргөн мэдүүлсэн Аж ахуйн нэгжийн орлогын албан татвараас хөнгөлөх, чөлөөлөх тухай хуульд өөрчлөлт оруулах тухай хуулийн төслийн хэлэлцэх эсэх асуудлыг Төсвийн байнгын хороо 2020 оны 12 дугаар сарын 22-ны өдрийн хуралдаанаараа хэлэлцлээ.

Монгол Улсын Засгийн газраас коронавируст халдварын цар тахлын урьдчилан төсөөлөх боломжгүй нөхцөл байдал үүсэж, олон нийтийг хамарсан хөл хорио хязгаарлалтын улмаас түрээслэгч түрээслүүлэгчдийн, бизнесийн үйл ажиллагаанд хүндрэл үүсэж, орлого тасалдах, дотоодын худалдаа үйлчилгээ хумигдах, эдийн засгийн өсөлт саарах зэрэг асуудал үүсэж болзошгүй байгаа тул 2021 нэгэн оны 7 дугаар сарын 1-нийг хүртэлх хугацаанд зах, худалдааны төв, үйлдвэр, үйлчилгээ, хувийн сургууль, цэцэрлэг, хүүхэд харах үйлчилгээний зориулалтаар байр талбай, түрээслүүлсэн, албан татвар төлөгч түрээсийн төлбөрөө бууруулсан нь гэрээ болон төлбөрийн баримтаар нотлогдсон тохиолдолд бууруулсан хэмжээгээр түрээсийн орлогод ногдуулах, аж ахуйн нэгжийн орлогын албан татварын хөнгөлөлт эдлүүлэхээр хуулийн төслийг боловсруулсан байна.

Байнгын хорооны хуралдаанаар төслийг хэлэлцэх үед Улсын Их Хурлын гишүүд асуулт асууж, хариулт авсан бөгөөд Улсын Их Хурлын гишүүдээс санал гараагүй болно. Аж ахуйн нэгжийн орлогын албан татвараас хөнгөлөх, чөлөөлөх тухай хуульд өөрчлөлт оруулах тухай хуулийн төслийг үзэл баримтлалын хүрээнд хэлэлцэхийг Байнгын хорооны хуралдаанд оролцсон гишүүдийн 81.8 хувийн саналаар дэмжиж чуулганы нэгдсэн хуралдаанаар хэлэлцүүлэх нь зүйтэй гэж үзсэн болно.

Улсын их хурлын эрхэм гишүүд ээ,

Аж ахуйн нэгжийн орлогын албан татвараас хөнгөлөх, чөлөөлөх тухай хуульд өөрчлөлт оруулах тухай хуулийн төслийн хэлэлцэх эсэх талаарх Төсвийн байгуулланы санал, дүгнэлтийг хэлэлцэн шийдвэрлэж өгөхийг та бүхнээс хүсье. Анхаарал тавьсанд баярлалаа.

**Г.Занданшатар:** Ажлын хэсгийн гишүүдийг танилцуулъя. Сангийн сайд Чимэдийн Хүрэлбаатар, Сангийн яамны Төсвийн бодлого, төлөвлөлтийн газрын Орлогын хэлтсийн дарга Бямбарагчаагийн Тэлмүүн, Сангийн яамны Орлогын хэлтсийн ахлах мэргэжилтэн Уртнасангийн Мөнхзул, Татварын ерөнхий газрын дэд дарга Дамдинпүрэвийн Цогтжаргал, Татварын ерөнхий газрын татвар төлөгчдөд үйлчлэх газрын дарга Далайгийн Хүрэлчулуун цахимаар оролцож байна.

Хууль санаачлагчийн илтгэл болон Байнгын хорооны санал дүгнэлттэй холбогдуулан асуулт асуух Улсын Их Хурлын гишүүдэд байна уу? Нэрээ чатаар бүртгүүлнэ. Эрхэм гишүүн Жамбалын Ганбаатар асуулт асууна.

**Ж.Ганбаатар:** Баярлалаа. Энэ дээр хоёр асуудал байгаа гэж би харсан. Манай Байнгын хороогоор ороогүй учраас тодруулъя. Нэгдүгээрт, 300 сая төгрөг хүртэлх орлоготой аж ахуйн нэгжүүдийн орлогын албан татварыг тэглэж байгаа гэж ойлгож байгаа. Энэнийг мөн сунгаж байгаа. Хоёрдугаарт, түрээслэгчдийн асуудлуудыг бол зарчмын хувьд дэмжиж байгаа юм. Тэгэхдээ асуулт байна. Өмнө нь одоо энэ түрээслэгчтэй холбоотой асуудлыг ярихад эхний улиралд түрээслүүлэгчдэд бол энэ хөнгөлөлт бараг очоогүй юм байна лээ. Гол шалтгаан нь татварын, тэр цахим систем билүү тэр зүйл гацсан, санал гомдол Эдийн засгийн байнгын хороонд ирсэн. Тэгээд асуухаар энэ яагаад ачдаг юм гэхээр тэр түрээслүүлэгчдийг бол бүх гэрээгээ бүгдийг нь тэр цахим системд оруул гэж шаарддаг юм байна лээ. Одоо тэгээд бүх гэрээнүүд тийшээ ороод тэр хөнгөлөлтөө авна гэдэг нь бол нэлээн тийм хүндрэлтэй асуудал юм шиг сонсогдсон шүү. Энийг Татварын ерөнхий газрынх нь юм уу, Сангийн сайд хариулж өгөөрэй гэдгийг хэлье.

Хоёрдугаарт, тэр хөнгөлөлтийг нь шууд аж ахуйн нэгжийн орлогын албан татварын дүнгээс суутгана гэж ойлголоо. Танилцуулгыг уншаад би бол тэгж ойлголоо л доо. Хуульд бол ямар нэгэн юм байхгүй шүү дээ. Зүгээр сунгана гээд орхичихсон. Аж ахуйн нэгжийн орлогын албан татвараас шууд түрээслэгчдийн тэр хөнгөлж байгаа дүнгийг хасаж өгөх юм уу гэдгийг тодруулж хэлж өгөөч гэдгийг хүсье, баярлалаа.

**Г.Занданшатар:** Хүрэлбаатар сайд асуултад хариулна.

**Ч.Хүрэлбаатар:** Ганбаатар гишүүний асуултад хариулъя. Татвар дээр түрээслүүлэгч түрээслэгчийн хооронд гэрээ. төлбөрийн баримтыг нэхэх нь бол зайлшгүй л гэж бодож байгаа юм. Тэгэхгүй бол ямар нэгэн баримтгүйгээр иймэрхүү зүйл хөнгөлж чөлөөлнө гэдэг ийм зүйл байхгүй болов уу л гэж би хэлмээр байна. Энэ бол зөвхөн нөгөө түрээстэй холбоотойгоор аж ахуйн нэгжийн орлогын албан татвараас хөнгөлөх, чөлөөлөх тухай хуулийн өөрчлөлтүүд байгаа. Тэр 300 сая бол энэ дээр байхгүй байгаа гэдгийг би танд хэлмээр байна. Баярлалаа.

**Г.Занданшатар:** Жамбалын Ганбаатар гишүүн тодруулна.

**Ж.Ганбаатар:**  Өөмнөх хуульд нь тэр 300 сая байсан санагдаад байх юм. Тэр нь хасагдчихсан юм байна гэдгийг тодруулж хэлээрэй. Тэр нь бол нь одоо ингээд хасагдчихаж байгаа юм байна гэдгийг нь ойлголоо. Хоёрдугаарт, түрээслүүлэгчийн гэрээний асуудлыг бол зүгээр л тэр бийлээ авчраад өгөхөд нь тэр бийлээр нь л хөнгөлчихгүй дэ. Заавал бүх гэрээ контрактаа үзүүл, эсхүл цахим системд бүртгэ гээд байхаар чинь л наадах чинь хүнд суртал байна шүү дээ. Хүнд суртал байна, хоёрдугаарт тэр их олон гэрээг, одоо хүн болгонтой байгуулсан гэрээ контрактыг цахим системд шивж оруулах юм уу, скайнердаж оруулна гэдэг өөрөө нэлээн хүндрэлтэй асуудал. Тэрнээс болоод эхний улиралд наад систем чинь гацсан байна, сайд аа? Тэрийгээ засаарай л гэж хэлж байгаа юм. Хариулах гэж биш ойлгож хариулаарай гэж хүсье.

**Г.Занданшатар:** Хүрэлбаатар сайд асуултад харуулна.

**Ч.Хүрэлбаатар:** Ганбаатар гишүүний асуултад хариулъя. Нэг ийм зовлон байгаад байгаа юм, бас Ганбаатар гишүүн ойлгох байх аа. Нэг нүх гаргаад л өгчихөөр тэрүүгээр л төлөөд явчхаад байна л даа Тэгэхээр бид нар энэ дээр яах аргагүй бол гэрээгээ авна, төлбөрийнх нь баримтыг бас авахаас өөр байхгүй байгаа. Нотлогдохгүй байгаа, зайлшгүй нотлох баримттай л болчхоод байгаа юм л даа. Тэгэхгүй бол нэг жоохон нүх гаргахад тэрүүгээр л бүгд чигэж байна шүү дээ. Тийм учраас хэдийгээр хүндрэлтэй ч гэлээ ч гэсэн энэ энэ арга хэмжээг авч явахаас өөр аргагүй байна, уучлаарай.

**Г.Занданшатар:** Цэрэнпилийн Даваасүрэн гишүүн.

**Ц.Даваасүрэн:**  Би Байнгын хорооны даргаас тодруулдаг юм уу? Байнгын хорооны хурал дээр бид нар ярьсан шүү дээ, энэ яг хөнгөлөлтийн асуудал маань хэр үр дүнтэй байсан талаар нэг сонсгол хийлгэе гээд. Тэгээд нэлээн шахуу учраас бас амжаагүй байж магадгүй. Ямар мэдээлэл ирүүлээд, ер нь энэ хэр үр дүнтэй байсан бэ гэдгийг нь харж байж шийдье гэж. Яагаад гэвэл цахилгаан, дулааны хөнгөлөлтийн асуудал бол бас харьцангуй аж ахуйн нэгжүүд, иргэдэд томоохон хэмжээний бас хөнгөлөлт болж очиж байгаа. Тэгээд бид нар бусад бас нэг үр дүн муутай гэж үзэж байгаа, үр дүн сайн гараагүй юмнуудаа бол одоо яршиг, тэгээд хоёрын хооронд янз бүрийн юм сонсож байсан дор бол болиод явчихмаар байгаа байхгүй юу.

Харин тэрний оронд жишээлбэл энэ бусад орнуудад их амжилттай хэрэгжээд байгаа. Жишээлбэл Германд бол хүүхэд бүрд компьютер өгчхөж байна шүү дээ. Энэ маш чухал байхгүй юу. Өнөөдөр ингээд бүгдийг нь гэрээсээ гарч болохгүй, цахимаар бай гээд тэгчихэж байгаа шүү дээ. Тэгээд ядуу, орлогогүй айлын хүүхэд чинь цахимаар яаж ч чадахгүй болчхож байгаа байхгүй юу. Тэгээд муу гар утастай, тэр нь тэгээд бараг харагдахгүй шахуу, ийм л зовлонтой байна лээ л дээ. Тэгэхээр ер нь цаашдаа ингээд арга хэмжээ авбал энэ мэтийн юмнуудыг харин үр дүнгүй байгаа бол болиод, харин хүүхдүүдэд гэрт нь нэг нэг компьютер орлого багатай айлын хүүхдүүдэд өгчихвөл яасан юм бэ? Тэгээд тэр цахимаар сургалтуудаа явуулъя л даа. Энэ бол одоо үр дүнтэй байж магадгүй шүү. Тийм учраас би жоохон үр дүн муутай юмнуудаа дахиж үргэлжлүүлээд, хэдүүлээ сайхан ярьж байгаад больчихъё.

Харин шинэ нөхцөл байдалд зохицох үр дүнтэй, цаашдаа жишээлбэл, бас энэ цахимаар явах ажлууд маань үргэлжилнэ гэж үзэх юм бол харин энэ өрхөд тэр ядуу, орлого багатай айлын хүүхдүүдэд, гэр бүлд нь нэг компьютер өгөөд явчих юм бол энэ цахимаар орох энэ бололцоог нь хангаад, цахим гэрээс гарахгүй үйлчилгээ авах энэ боломжууд нь илүү юм болов уу л гэж ингэж бодож байгаа юм. Энэ бол зүгээр санаа шүү, гэх мэтээр оновчтой хэлбэр лүү явъя оновчгүй байсан, үр дүн муутай байсан юмнуудаа оо болиод явчихъя л гэж байгаа юм. Яах юм бэ, үр дүнгүй байсан юм бол заавал үргэлжүүлэх гэж ингэж яах юм, чирэгдэл учруулаад л. Тэгээд араас нь янз бүрийн шүүмжлэл дагаад л ингээд байгаа шүү дээ. Энэ дээр та бүгд ямар байр суурьтай байна вэ?

**Г.Занданшатар:** Байнгын хорооны дарга Болдын Жавхлан асуултад хариулна.

**Б.Жавхлан:** Даваасүрэн гишүүний асуултад хариулъя. Байнгын хорооны гишүүд ер нь бүгдээрээ л энэ асуудал дээр 100 хувь санал нийлж байгаа. КОВИД-ын хуулийн хүрээнд Сангийн яамнаас төсвийн бодлогоор дамжуулж авч хэрэгжүүлж байгаа арга хэмжээнүүд яг энэ хүнд сорилтын үед ямар үр дүнгээ үзүүлэв? Ялангуяа энэ татварын бодлогоор авч хэрэгжүүлсэн арга хэмжээнүүд нь дүнд эцсийн дүндээ энэ ажил олгогч, баялаг бүтээгч нарт ямар үр дүн авчрав, хэдэн ажлын байраа бид алдах байсныг нь хадгалж үлдэв ээ гэж. Ийм үр дүнгүүдийг нь сонсох нь чухал байгаа юм. Тэгж байж бид эцсийн шийдвэрээ гаргах ёстой. Тэгээд сүүлийн Байнгын хорооны хуралдаанаар хоёр яаманд энэ чиглэлээр үүрэг өгсөн байгаа.

Өнөөдрийн байдлаар ямар ч байсан хоёр яамнаас тус бүр таваас долоон хуудас ийм танилцуулгууд ирсэн байна. Одоо танилцаж байна. Өнөөдөр хэдүүлээ ингээд хэлэлцэх эсэхээ шийдчихээд, маргааш хуралдах Байнгын хорооны хуралдаан дээр хоёр яам тус бүр танилцуулгаа хийнэ, сонсгоно байх гэж ингэж бодож байна. Тэгээд тэндээс цааш Байнгын хороо сонсголыг танилцсаны дараа хуулийг хэрхэн цааш нь яаж дэмжиж авч явах вэ, юун дээр нь өөрчлөх вэ, шаардлага байна уу, байхгүй юу гэдэг эсэхээ шийдээд явах байх гэж ингэж төлөвлөж байна.

**Г.Занданшатар:** Эрхэм гишүүн Норовын Алтанхуяг.

**Н.Алтанхуяг:** Эрхэм гишүүд энэ дээр нэг их эргэлзэх юм байхгүй дээ. Энэ чинь хөөрхий, би одоо бас цаашаа будилаан гарч мэдэх учраас Ганбаатар гишүүн шиг хаширлаж байна. Төвөг чирэгдэл багатайгаар зүгээр л энэ хуулийг хурдан батлаад л, тэгээд энэ нэг лангуун дээр зогсож байгаа хүмүүсийн л асуудал шүү дээ, үндсэндээ жижиг байр талбай хөлсөлж байгаа. Тэгэхээр ингэж байгаа юм, одоо ингээд 7 сарын 1-ний өдрийг хүртэлх хугацаанд, би бүр ингээд хэлье энэ дээр бичсэнээр нь. Зах, худалдааны төв, худалдаа, үйлдвэр, үйлчилгээ, хувийн сургууль, цэцэрлэг, хүүхэд харах үйлчилгээний зориулалтаар байр талбай түрээслүүлсэн хүмүүс гэсэн үг. Түрээслүүлсэн албан татвар төлөгч маань түрээсийнхээ төлбөрийг бууруулчих юм бол, энэ дээр нь Ганбаатар гишүүн хэлээд байгаа юм. Энэ их төвөгтэй байгаа юм. Гэрээ болон төлбөрийн баримтаар нотлогдсон, энийгээ хүнд суртал багатай хийчих. Тэгээд тэр бууруулчихсан хэмжээгээр нь бол түрээсийн орлогод ноогдуулах, аж ахуйн нэгжийн орлогын албан татвараас хөнгөлөлт эдлүүлэхээр тусгаж байгаа юм.

Ялгаад хэлчихэд одоо ингээд юмаа түрээсэлж байгаа хүмүүс түрээсийнхээ төлбөрийг буулгачих, нөгөө түрээсэлж байгаа хүмүүст тав, гурван төгрөгийн хэмнэлт гарна, нэмэр болно оо. Нөгөө талаасаа чи түрээсийн төлбөрийг буулгачих юм бол чиний орлогын албан татвар, аж ахуйн нэгжийн орлогын татвараас тодорхой хэмжээгээр хөнгөлөлт очно, ингээд л ойлгуулчихмаар байгаа юм. Тэгээд төвөг чирэгдэлгүй хийчихье. Бид нар аймаар их гигант, галзуу галзуу том юм яриад байгаа шүү дээ. Эдийн засаг масаг. Эндээс л эхэлдэг байхгүй юу, лангуун дээрээс л эхэлнэ. Нэг хүний 100, 200 мянган төгрөгөөс л эхэлнэ. Энийг та нар нэг их эргэлзээд яах вэ, хэдүүлээ явуулчихъя. Би ёстой хоёр гараа өргөөд дэмжиж байгаад хуулийн төсөл чинь энэ шүү.

**Т.Аюурсайхан:** Сайнхүүгийн Ганбаатар гишүүн асуулт асууна.

**С.Ганбаатар:** Энэ хуулийг дэмжиж байгаа. Ер нь гишүүд бидний зүгээс дөрвөн гол асуудал яриад байгаа шүү дээ. Банкны хүүг тэглэх царцаах, долоон юм ярихын оронд тэглээд өгөөч, хойшлуулахын оронд тэглээд өгөөч, цахилгаан, дулааныг хэрэглээд өгөөч, одоо ашгүй сайхан болчихлоо. Тэгээд энэ түрээсийг тэглээд өгөөч гэж байгаа шүү дээ. Түрээсийг нэгэнт түрээслүүлэгчийн зовлон гэж байна. Нөгөө ухна ишигний зовлонг мэдэхгүй гэдэг шиг ишиг бас тэр ухнын зовлонг ойлгох ёстой. Түрээсэлж байгаа хүмүүс, энэ татвараас хөнгөлөгдлөө, банкны хүү дээр нь бас тодорхой зохицуулалт, хөнгөлөлт эдэлчихлээ, цахилгаан дулаан нь тэглэчихлээ. Ингэсэн тохиолдолд ялихгүй зусар баяжихад садаа гэдэг шиг нэг юм буулгана энээ тэрээ бууруулна гэдэг юм. Бууруулсан түрээсээ ч эргэж төлж чадахгүй хэмжээнд байгаа. Энэ утгаараа ерөөсөө энэ цас, худалдаа үйлчилгээ, тэр цэцэрлэг гээд энэ улсуудад түрээсийг нь тэглэж өгөөд, цаан нь түрээслүүлж байгаа. Тэр түрээсийн эздэд учирч байгаа бэрхшээлүүдийг төр ярья.

Татвараас нь хөнгөлчихлөө тэглэчихье, эсхүл хөнгөлье. Энэ энэ асуудлыг яриад өгөөч, энийг би дэмжиж байна. Ганцхан одоо ингээд хэлэлцэх эсэх нь явж байна. Манай Байнгын хороогоор орж ирэх байх. Би зарчмын зөрүүтэй санал гаргана. Тэгэхээр түрээсийг ерөөсөө тэглээд харин түрээслүүлэгч эзэдтэй, Засгийн газар, холбогдох улсууд нь зохицуулалт хийвэл энэ жинхэнэ зах зээлийн арга хэмжээ авч байгаа гэж үзэж байна. Миний энэ саналыг дэмжиж өгөөрэй. Энэ дээр болохгүй, бүтэхгүй гэх ямар нэгэн шалтгаан байгаа юу? Миний асуулт энэ. Ерөөсөө л түрээсийг тэглэчихээр байна.

Учир нь түрүүн Ганбаатар гишүүн нэг асууж байсан. Хэрэгжихүйц, ойлгомжтой байх ёстой. Ямар нэгэн хүнд суртал юм уу, ямар нэгэн бэрхшээл дунд нь ингээд байгаад байвал үр шимийг түрээс төлж байгаа жирийн иргэд, лангуун дээр байгаа иргэд л үр шимийг нь хүртмээр байна гэдэг байр суурийг би илэрхийлж байгаа юм шүү. Дараа нь би тодруулах асуулт авна шүү. Яагаад ингэж хэлж байна гэвэл түрээс төлөөд бизнес хийж байгаа хүмүүст ямар ч орлого байхгүй байгаа. Харин хугацааны хувьдаа ярьж болно. Ер нь онцгой хүнд үед, өөрөөр хэлбэл одоо бид чинь 11 сарын 13-наас хойш, тэгээд нийт ард иргэд бараг сар орчим ямар ч орлогогүй байлаа. Үндсэндээ чөмгөө дундартал энэ бизнес эрхэлж байгаа худалдаа эрхэлж байгаа хүмүүс зүтгээд зүтгээд. Манай Орхон аймгаас бол зөндөө олон хүн ярьж байгаа. Энэ хүмүүсийн асуудлыг тэдэнд үр дүн гарахуйц, тэдэнд түрээсийн тэглэчих юм бол хэрэгжүүлэхэд хялбар болно гэдэг ийм байр суурийг илэрхийлж байна. Энэ дээр томьёоллыг нь ингэж оруулах санал байна. Ингэвэл одоо болох уу. Ямар нэгэн гацаатай бэрхшээлтэй зүйл байгаа юу? Асуултадаа хариулт авья.

**Т.Аюурсайхан:** Санхүүгийн Ганбаатар гишүүн их чухал асуулт асууж байна. Ер нь иргэд, олон нийтээс ч гэсэн бидэнд энэ асуултыг, санал хүсэлтийг ихээр ирүүлж байгаа тийм ээ? Тэгэхээр тухайн аж ахуйн нэгж нь үл хөдлөхийг эзэмшигч, хуулийн этгээд байвал түрээсээ бууруулаад бууруулсан хэмжээгээрээ татварын хөнгөлөлт эдэлнэ гэж байна шүү дээ. Хуулийн тэр утга нь. Түрээсийг нь бүтэн чөлөөлчих юм бол тэр хэмжээгээрээ татварын хөнгөлөлт бас эдлэх бас боломж нь нээлттэй байгаа. Ганбаатар гишүүнийх зөвхөн нэг хэсэг нь. Хэрвээ үйл ажиллагаа нь нийтээрээ доголдож байгаа юмыг төлөх орлого байхгүй, орлого байхгүй учраас төлөх ийм татвар төлөх боломжгүй. Ийм өмч эзэмшигч тэр түрээсийг яаж хөнгөлөх вэ? Хөнгөллөө гэхэд тэр хүн чинь хөнгөлүүлчихсэн татвар байхгүй байна шүү дээ. Тэгэхээр энэ дээр ямар зохицуулалт хийж байгаа вэ?

Нөгөө талаар нийтлэг байдлаар энэ түрээсийн асуудлыг шийдээд, ингээд тэр эзэмшигч нарт чиглэсэн, зөвхөн татварыг нь хөнгөлөхөөс өөр ямар дэмжлэг үзүүлж, шийдэх боломжтой байна вэ? Яагаад гэвэл бас татвар төлж байгаа, энэ орлого нь хангагдаж байгаа аж ахуйн нэгжүүд цөөхөн л байх шиг байна л даа. Энэ дээр Төсвийн байнгын хорооны дарга Жавхлан гишүүнд микрофон өгье.

**Б.Жавхлан:** Баярлалаа. Сангийн яамныхан бас нэмж хариулаарай. Энэ дээр нэг ийм юм ойлгомоор байгаа юм. Түрээслэгч, түрээслүүлэгч хоёрын хоорондын гэрээгээр зохицуулагдаж байгаа асуудал бол иргэний зохицуулалтаар явагддаг асуудал. Түрээслүүлэгч нь ч тэр, түрээслэгч нь ч тэр аль аль нь бизнес хийж байгаа байгууллагууд, иргэд. Нөгөө түрээслүүлэгч тал нь ч гэсэн энэ хүнд үед бас л цохилт авч байгаа. Орлого нь гүйцэд орохгүй, эдийн засгийн хүнд байдалд орж байгаа. Тэгэхээр энийг шууд тэглэнэ гэдгийг төрөөс зохицуулах боломжгүй шүү дээ. Ямар ч боломж байхгүй. Харин түрээсийнхээ төлбөрийг дорвитой буулгах тэр орон зайг бид гаргаж өгөх ёстой.

Нэгдүгээрт ингээд татварын бодлогоор буулгавал, ингээд дэмжинэ гэдэг ийм боломж гаргаж байна. Дээрээс нь одоо хамгийн гол зүйл сая бид дэд бүтцийн цахилгаан дулаан, ус хогийнх нь энэ зардлуудыг бүгдийг нь тэглэчихлээ. Ингэхээр түрээслэгч талаасаа үнээ дорвитой болгох бодит боломж, орон зай гарч ирэх ёстой. Тэр хэмжээгээрээ түрээсээ буулгаад, тэр хэмжээгээрээ татвараасаа чөлөөлөгдөх гээд. Мөн түрээслүүлэгч нь хэрвээ үл хөдлөх хөрөнгөө барихдаа зээл хүү авсан байвал мөн банкин дээр нь энэ зээлийн хүү, үндсэн төлбөрийг нь хойшлуулах гэх мэт бас л ийм орон зайнууд гарч ирж байгаа. Тэгээд энэ бүхэн нийлээд тэр түрээсийн зардлыг нь нэлээд дорвитой буулгах бүрэн санхүүгийн эдийн засгийн боломжууд гарч ирж байгаа гэсэн ийм бодлогын хүрээнд энэ арга хэмжээнүүд явж байгаа гэж ингэж ойлгож байгаа. Засгийн газрын хэрэгжүүлж байгаа арга хэмжээнүүдийг ингээд базаад харахад. Энэ дээр дутуу зүйлүүд байвал Сангийн яамныхан нэмж мэдээлэл өгөөрэй. Баярлалаа.

**Т.Аюурсайхан:** Түрээслэгч, түрээслүүлэгч хоорондоо бас гэрээ хэлцэл байгуулаад Иргэний хуулиар зохицуулагдаж байгаа. Тэр нь үнэн. Үүнтэй яг ялгаагүй барьцаалан зээлдүүлэх үйлчилгээ буюу энэ ломбардууд мөн ялгаагүй иргэний эрх зүйгээр зохицуулагдаж байгаа. Мөн л гэрээ хэлэлцээр байгуулаад хүү тогтоогоод зээл олгож байгаа. Гэтэл үүнийг нэр бүхий Улсын Их Хурлын гишүүд бас хуульд өөрчлөлт оруулах асуудлыг санаачлаад хүүг хоёр хүртэл хувиар бууруулах энэ асуудлыг санаачлаад ийм боломжийг нь гаргаж байна. Яг үүн шиг ийм байдлаар энэ түрээслэгч түрээслэл үүлэгчийн харилцааг одоо зохицуулах ямар боломжууд юм яг одоо энэ хэлэлцэж байгаа энэ хуулийн гаргалгаанаас өөрөөр ямар боломжийг судалж байна вэ? Цаашдаа ямар боломж гаргах тал дээр ажиллаж байна вэ? Энэ тал дээр Сангийн сайд Хүрэлбаатар хариулт өгөөч?

**Ч.Хүрэлбаатар:** Би Ганбаатар гишүүний асуултад эхлээд хариулъя. Ганбаатар гишүүн таны хэлж байгаа зүйл яг Татварын хуулиар орж ирж байна гэж та ойлгож болно. Жишээлбэл та 300 мянган төгрөгийг түрээсэндээ төлбөр төлдөг байсан бол танаас тэр 300 мянган төгрөгийг авах ёстой түрээслүүлэгч төлөх ёстой татвараасаа л 300-г хасчихаж байгаа юм. Хэрвээ энэ жилдээ төлөх татварт чинь 300 чинь багтахгүй бол дөрвөн жилийн хугацаанд цувуулаад хасуулчих бүрэн боломжтой. Тэгэхээр мөнгө өгөхөөсөө илүүтэйгээр бид нар татвар дээрээс авах, татвараа бууруулах ийм арга замыг л оруулж ирж байгаа. Энэ бол үр дүнтэй. Яагаад вэ гэхээр яг өнөөдрийг тэр жижиг дунд бизнес хийдэг, өөрийн гэсэн хөрөнгөгүй бол түрээслээд авдаг, лангуун дээр зогсож байгаа манай бизнес эрхлэгчид, наймаачид энэ бүх хүмүүст тэр түрээсийн үйл ажиллагаа нь ингээд хаагддаг ч юм уу, хүмүүс багатай байх үед хамгийн том дарамт болж байгаа зүйл маань, яг бодитойгоор бол дарамт болж байгаа зүйл маань түрээсийн зардал байдаг. Тэгэхээр үүнийг нь хасагдах зардалд нь оруулалгүй татвараасаа ирээдүйд төлөх татвараасаа хасах болгоод өгчихөөр тэр бизнес эрхлэгчдэд яг том л дэмжлэг болж байгаа юм.

Одоогоор бол Төсвийн байнгын хороонд хүргүүлсэн, нийтдээ18.8 тэрбум төгрөгийн түрээс дээр ийм дэмжлэг авчихсан байж байгаа юм. Тэгээд тайлан гаргах тутам энэ тоо нэмэгдээд яваад байна. Одоо бид нар энэ 12 сарынхаа тайлангаа авна. Тэгэхэд дахиад энэ тоо бол цаашаагаа нэмэгдэх байх. 3 мянга, 4 мянга орчим түрээслүүлэгч нар энд хамрагдаад явж байна гэдэг бол сайн л үзүүлэлт байгаа юм гэдгийг хэлье.

Аюурсайхан даргын саяын хэлсэн зүйлийг бид нар яг одоогоор бол судлаад ажиллаад байгаа юм бол алга. Гэхдээ таны хэлснийг бол ойлголоо. Бид нар судлаад, дээр нь тодорхой санал бас хэлье.

**Т.Аюурсайхан:** Сайханхүүгийн Ганбаатар гишүүнд 1 минут өгье, тодруулъя гэж байна.

**С.Ганбаатар:** Ойлголоо, би хариултуудаа авлаа. Тэгэхээр ерөнхийдөө Засгийн газрын зүгээс хичээж байгаа, олон алхмууд хийж байгаа. Ганцхан очих цэг дээрээ үр дүнгээ өгөх тал дээр нь гишүүд бид санаа зовж энийгээ ярьж байгаа. Ингээд лангуу түрээс, худалдаа, захын бизнес хийж байгаа хүмүүс ямар ч худалдааг ингээд төрийн шийдвэрээр таг хаачихсан байхад, ямар ч орлогогүй байхад түрээсийн асуудал хүнд болно. Тэгэхээр тэр том байшингийн халаалт дулааныг төлдөг түрээсийн эзэн энийг нь тэглэчихсэн байгаа, энэ татвар дээр нь асуудлыг нь шийдчихсэн байгаа, хүүгийн асуудал дээр нь шийдчихсэн байхад тэглэх буюу зөвхөн нэг хэдэн том түрээслэгч нарын эрх ашгийг хангаад зогсчихгүй гэдэг баталгаажуулахын тулд түрээс төлж байгаа ард иргэд энэний үр шимийг хүртээхийн төлөө одоо тэглэх гэдэг нь уг нь амар. Ингээд би ажлын хэсэг дээр өөрийнхөө энэ тооцоо судалгаа, үндэслэлтэйгээр ярина. Нийт Монгол даяараа сонсож байгаа, түрээс төлж байгаа ард иргэд.

**Т.Аюурсайхан:** Үгээ нэмж хэллээ. Саналуудыг Байнгын хороо, Засгийн газар сонсож байгаа. Бямбасүрэнгийн Энх-Амгалан гишүүн асуулт асууя.

**Б.Энх-Амгалан:** Өдрийн мэнд хүргэе. Түрээсийн төлбөр ямар хугацаанд үйлчлэх вэ? Жишээлбэл 7 сарын нэгэн хүртэл байх уу, тэрнээс арай урт хугацаанд байх уу? Хөнгөлөх нь. 100 хувь хөнгөлсөн бол яах вэ, 50 хувь хөнгөлсөн бол яах вэ гэдэг энэ асуудлуудыг нэг хариулж өгөөч. Тэгээд энэ ямар ямар байгууллагуудад үйлчилдэг юм. Түрээсийн бизнес эрхэлж байгаа бүх байгууллагуудад үйлчлэх юм уу, эсхүл бас ялгавартай тогтоож байгаа юм уу? Яаж тогтоож байгаа юм? Энэ талаараа хариу өгөөч.

**Т.Аюурсайхан:** Хүрэлбаатар сайд хариулъя.

**Ч.Хүрэлбаатар:** Энх-Амгалан гишүүний асуултад хариулъя аа. Энэ хууль бол 2020 оны 2 сарын 1-нээс хэрэгжээд явж байгаа. Тэгээд ирэх оны 7 сарын 1 болгоно гэдэг бол үндсэндээ 2020 оны 2 сарын 1-нээс 2021 оны 7 сарын 1 буюу арван долоон сарын хугацаанд хэрэгжээд явах юм гэдгийг хэлье. Хамрагдах хүрээ нь бол зах, худалдааны төв болон худалдаа, үйлдвэр үйлчилгээ, хувийн сургууль, цэцэрлэг, хүүхэд харах үйлчилгээний зориулалтаар байр талбай түрээслүүлсэн албан татвар төлөгч гэж байгаа. Тэгэхээр яг энд хэлэгдсэн энэ хүрээндээ хамрагдана.

**Т.Аюурсайхан:** Хүрэлбаатар сайд аа, 2 сараас хэрэгжиж эхлэхдээ нийтдээ хэдэн төгрөгийн татварын хөнгөлөлт эдэлсэн бэ? Өөрөөр хэлбэл, хэдэн төгрөгийн түрээсийн хөнгөлөлт түрээслэгчид маань эдэлсэн бэ? Та нар тоо өгөх боломж байна уу?

**Ч.Хүрэлбаатар:** За, тэгье. Энэ дээр Төсвийн байнгын хороон дээр бол яригдсан. Яг одоогийн байдлаар бол 2020 оны 2 дугаар сарын 1-нээс одоо 2020 оны 12 дугаар сарын 1 хүртэл гаргаж өгсөн тайлангаар бол нийтдээ 18.8 тэрбум төгрөгийн түрээсийн төлбөрийг хөнгөлж, чөлөөлж өгсөн байгаа. Үүнээс түрээст 3400 түрээслэгч энэ дээр тайландаа тусгах гэж энэ хөнгөлөлтийг авсан байна, албан ёсоор.

**Т.Аюурсайхан:** Баярлалаа. Тодорхой үр дүн бас гарч байгаа гэдгийг та бүхэн маань бас сонсож байгаа байх. Цогтгэрэл гишүүн асуулт асууна.

**О.Цогтгэрэл:** Баярлалаа. Энэ хуулийг хэлэлцэхийг зарчмын хувьд нь дэмжиж байгаа юм. Гэхдээ бас нэг хэлэх үг байна. Энэ хууль сая Хүрэлбаатар сайдын хэлдгээр 2 сараас 12 сар хүртэл арван найман сар хэрэгжсэн байна л даа. Татварын газрын сайт дээр нэг ийм мэдээлэл байна. Одоо энэн дээр бичсэнээр бол та нар уншиж байгаа байх. Тэр 18.7 тэрбумаар бууруулж 3400 аж ахуйн нэгжийг, түрээслэгчид болохоор 2.3 тэрбум төгрөг үлджээ гэсэн байна, арван сарын хугацаанд. Тэгэхээр энэ бол хүртээмж бас л их л хангалтгүй байна л даа. Арван сарын хугацаанд Монгол орон даяар явж байгаа үр дүн гэхэд. Эндээс гол нь энэ хуулийг хэлэлцэхийг дэмжиж байгаа. Гол нь зарчмын хувьд бас юу хэлэх гээд байна вэ гэхээр, бид нарын энэ явуулж байгаа бодлогын яг үр дүнд жишээ нь хүүхдийн мөнгө өгч байгаа. Энэ чинь 900 мянган өрхөөс хүүхэдгүй бараг 400- гаад мянга хүрэх байгаа юм байна лээ. Энэ хүүхдийн мөнгө гэдэг тэр дэмжлэг хэсгээс алга болчхож байгаа юм. Дахиад, нөгөө талд нь сая, эрчим хүчний гээд тэр томоор явж байгаа дэмжлэгт чинь хоёр өрөө байртай аль эсхүл гэр хороололд амьдардаг, тэр 400 мянга дотроос аваад үзвэл хоёр өрөө байртай айл гэхэд дулаан цахилгаан, цэвэр бохиртойгоо нийлэхэд 60, 70-аад мянган төгрөг төлдөг юм байна. Тэгэхээр чинь сардаа хүүхдийн мөнгөнд хамрагдаагүй, тэгсэн мөртөө 60, 70-аад мянган төгрөгийн хөнгөлөлт л авч байгаа, тэгсэн мөртөө нөгөө ажлын байрныхаа хувьд эрсдэлд орчихсон нийгмийн, 900-гаас 400 мянга хасагдаж байгаа юм. Тэрний цаана дата байхгүй учраас тодорхой тоо алга л даа. Тэгэхдээ энэн дээр бол магадгүй маш их том, бараг 200 мянган өрх энэний цаана чи нэг ийм маш бага буюу бүхэл бүтэн ажил төрлөө, орлогоо алдчихаад тэгээд нэг сардаа 60, 70 мянган төгрөгийн эрчим хүчний хэмнэлттэй, хүүхэдгүй нэг ийм байдлаар авч байгаа.

Тэгээд одоо энэ 18 тэрбум төгрөгөөр буураад яг эцсийн дүндээ 2.3 тэрбум төгрөгөөр түрээслэгчид үлдэж л дээ. Тэгэхээр энэ хөнгөлөлтүүдээс чинь ингээд хол нийгмийн буюу миний түрүүний бас хэлэх гээд байгаа санаа бол нийгмийн энэ эдийн засгаа тооцож байгаад, дата дээрээ тулгуурлаж байгаад нийгмийн яг ялгаатай бодлого гэдэг зүйлийг явуулахгүй бол энэ бодлогуудын чинь цаана нийгмийн маш том бүлэг гоожиж үлдээд байна. Тэр лүүгээ бас тодорхой хэмжээнд анхаараач ээ л гэж хэлэх гэсэн юм. Тэрнээс, бага ч гэсэн энэ хөнгөлөлт чөлөөлөлтийг бас дэмжиж байгаа.

**Т.Аюурсайхан:** Санал хэллээ. Жамбалын Ганбаатар гишүүнд микрофон өгье.

**Ж.Ганбаатар:** Баярлалаа. Энэ ингээд хуулийг нь би ингээд хойшоогоо Байнгын хорооныхоо хүмүүсээс авсан, 2 сарын 1-ний өдөр батлагдсан хоёр зүйл байгаа байхгүй юу. Тэгээд надад хариулахдаа нэг гэж хариулаад байх юм. Нэгдүгээрт нь, түрээс, хоёрдугаарт нь Аж ахуйн нэгжийн орлогын албан татварын хуульд өөрчлөлт оруулах, 1.5 тэрбумаас бага орлоготой аж ахуйн нэгжүүдийн орлогын албан татварыг тэглэж байгаа байхгүй юу. Энэ нь яагаад хийгдчихсэн юм бэ гэж сангийн сайдаас би уул нь асуусан юм. Дан түрээс гэдэг нь бол нэгдүгээр асуудал байна, хоёрдугаарт нь би тэрийг 300 сая гээд буруу андуураад хэлчхэж. 1.5 тэрбумаас доош орлоготой аж ахуйн нэгжүүдийг тэглэсэн энэ хуулийн заалтын хоёр дахь нь хааччихсан юм бол оо гэж. Тодруулж өгөөч ээ.

**Т.Аюурсайхан:** Хүрэлбаатар сайд хариулъя.

**Ч.Хүрэлбаатар:** Өмнө нь Ганбаатар гишүүний асуултад би хариулсан юм. Тэрийг өргөн мэдүүлээгүй.

**Т.Аюурсайхан:** Хүрэлбаатар сайд болсон уу?

**Ч.Хүрэлбаатар:** Тийм. Ганбаатар гишүүний асуултад хариулъя. Энэ ондоо анх оруулж ирснээрээ бол түрээсийн орлогыг хөнгөлөх, чөлөөлөх, нөгөөх нь 1.5 тэрбум төгрөгөөс доошоо орлоготой аж ахуйн нэгжүүдийн төлөгдөх ёстой татварыг тэглэсэн ийм байна. Сая өргөн мэдүүлэхдээ бид нар 1.5 тэрбум төгрөг хүртэлх орлоготой аж ахуйн нэгжүүдийг тэглэх энэ хуулийг бол өргөн мэдүүлээгүй байгаа.

**Т.Аюурсайхан:** Гишүүд асуулт асууж, хариулт авч дууслаа. Одоо үг хэлэх гишүүд нэрээ өгье. Дэмжсэн, дэмжээгүй гурав, гурав. Үг хэлэх гишүүдийн нэрс танхимд Жамбалын ганбаатар гишүүнээр, цахимаар Амарсайхан, Сайнхүүгийн Ганбаатар нараар тасаллаа. Эхлээд Амарсайхан гишүүн дараалалд орсон байна. Амарсайхан гишүүн микрофон өгье.

**С.Амарсайхан:** Та бүхэндээ энэ өдрийн мэндийг хүргэе. Ер нь хуулийн энэ төслийг дэмжиж байгаа. Гэхдээ би хэд хэдэн асуулт байсан. Түрүүн асуултад бас үг гарч чадаагүй учраас зүгээр саналаа хэлчихье. Энэ шийдвэр гарч байх үе, өнөөдрийн нөхцөл байдлыг хэлэлцэж батлах хоёрын хооронд бас асар их зөрүү гарчихсан байгаа гэдгийг манай хууль санаачлагчид, дээрээс нь асуудал хариуцаж байгаа хүмүүс мэдэж байгаа байх аа. Мэдээж Засгийн газраас эдийн засгийн төдийгүй нийгмийн ахуйн хямралын асуудлуудыг ярилцаж, хэлэлцэж, аль болох ард иргэд, аж ахуйн нэгжээ дэмжихийн тулд өөрсдийн хүч, нөөц бололцоогоо бүх чадлаараа дэмжиж шавхаж ажиллаж байгаа. Нөгөө талаараа аж ахуйн нэгжүүдэд яалт ч үгүй одоо энэ бас их бага хэмжээгээр дэмжлэг болж байгаа.

Гэхдээ бид нарт илүү нарийн тоо баримтууд хэрэгтэй байгаа. Түрүүн Сангийн сайд бас хэллээ. Явцын дунд маш тодорхой болох байх. Яг төсвийн орлого, зарлагаас хэчнээн төгрөгийн хөнгөлөлт чөлөөлөлтийн асуудал яригдаж байгаа вэ? Тухайн аж ахуйн нэгжүүд ирэх оны 7 сарын 1 хүртэл урьдчилсан байдлаар хэчнээн төгрөгийн хөнгөлөлт авах юм, тэр нь ямар хэмжээнд байгаа вэ гэдгийг бас тодруулах зайлшгүй шаардлага байгаа гэж харж байгаа. Сая бол бас ерөнхийдөө өнөөдрийн гүйцэтгэлээр нь хэлж байх шиг байна. Яг өнөөдрийн нөхцөл байдалд энэ чинь өөр болчхоод байна шүү дээ. Бид нар явцын дунд энэ дээр анхаарах ёстой гэж бодож байгаа.

Одоо ингээд хөнгөлөлт авч байгаа түрээслэгч, хөнгөлүүлж байгаа түрээслүүлэгч хоёр чинь хоёулаа бизнесгүй болчихсон, бүгдийг нь хаачихсан. Сая долоо хоног нээлээ, буцаагаад хаалаа. Өнөөдөр ихэнх нь ажиллахгүй байгаа. Тэр ажиллахгүй байгаа хүмүүст угаасаа түрээслэхгүй байгаа түрээсэлж чадахгүй байгаа, орлогогүй байгаа хүмүүст энийг үзүүлээд ямар эдийн засгийн үр дүн өнөөдөр гарах вэ гэдгээсээ илүүтэй амьдрал цаашаа үргэлжилнэ. Магадгүй гурван сар, зургаан сарын дараа гайгүй боллоо гэхэд дахиад ирэх жилүүдэд бид тав, арван жилийн хугацаанд биш юм гэхэд гурав, дөрвөн жилийн хугацаанд эдийн засгаа яаж сэргээх юм бэ? Тэгэхийн тулд өнөөдөр зүгээр байхгүй нь энэ, байж байгаа нь энэ гэдгээрээ ойр зуурын арга хэмжээ аваад явсаар байтал бүх юм шавхагдаад ирэхээр энэ эдийн засгийн чинь цоорхойг хэн нөхөх вэ, юугаар нөхөх вэ гэдэг асуудал чухал тавигдаж байгаа. Тэрэн дээр оролцох хамгийн гол үүрэг хүлээх ёстой байгууллага бол Монголбанк. Би байнга хэлж байгаа.

Монголбанканд банкны чөлөөт үлдэл гэдэг юм уу, санхүүгийн эх үүсвэр байна. Тэр эх үүсвэрүүдээ энэ арилжааны банкуудаараа дамжуулаад, төрийн өмчид байдаг юм уу, хувийн аж ахуйн нэгжүүд Засгийн газрын бонд, үнэт цаасыг худалдаж авахаас эхлээд зах зээл рүүгээ мөнгө хийхгүйгээр одоо бид нар ийм байдлаар цаашаа үнэхээр явах боломжгүй. Яг энэ дээр бид нар нэг алдаа харагдаад байгаа шүү дээ. Асуудалд ингээд нэг богино хугацаанд.

**Т.Аюурсайхан:** Даваасүрэн гишүүн үг хэлнэ.

**Ц.Даваасүрэн:** Би Хүрэлбаатар сайдын ярианаас ингэж ойлголоо. Нэг их үр дүн өгөөгүй шийдвэрүүдээ жишээлбэл үлдээчихсэн юм байна гэж ойлголоо шүү дээ, тийм ээ? Одоо жишээлбэл 1.5 тэрбумаас доош орлоготой аж ахуйн нэгжүүдэд үзүүлж байгаа татварын хөнгөлөлтийн асуудал бол үр дүнгүй байсан учраас үлдээсэн гэж. Хэрвээ тийм байгаа бол бид нар ингээд л бас ер нь өнгөрсөн хугацаанд авсан арга хэмжээнүүдийнхээ үр дүн муутайг нь яаралтай болиод явах хэрэгтэй. Одоо жишээ нь зээлийн хүү гээд л нэг хэрэгжихгүй байна гэдэг ч юм уу. Энэ түрээс дээр ч гэсэн асуудал байгаа. Тийм учраас хэлэлцүүлгийн явцад бид нар энийг нэлээн сайн ярилцъя. Үнэхээр тийм оновчтой юмаар л одоо иргэдэдээ тусалъя. Би түрүүн бас нэг санал хэлсэн шүү дээ.

Ер нь энэ орлого багатай өрхүүдийг бид нар гэрт нь орчхоод, хүүхдийг цахимаар хичээллэе гэхээр үнэхээр зовлонтой болчихсон байгаа байхгүй юу. Тийм учраас ийм орлого багатай өрхүүдийнхээ хүүхдэд дунд нь нэг компьютер өгчих ийм боломцоо ер нь эрэлхийлмээр байна аа, Хүрэлбаатар сайд аа. Тэгж өгөхгүй бол одоо нэгэнт ингээд хөдөлгөөнийг хязгаарлачихсан ийм үед чинь, ялангуяа сурах, тэгээд энэ оюутнууд ч гэдэг ч юм уу энэ хүүхдүүд маш хүнд нөхцөлд. Энэ КОВИД-ын хүүхдүүд, КОВИД-ын оюутнууд гэдэг юм гарч ирчих гээд байна шүү дээ. Тийм учраас эд нарыгаа бид нар бас энэ цаг үеийн эрсдэлээс хамгаалах, хохиролгүй үлдээх ийм арга хэмжээнүүдийг бас авах ёстой. Тэгэхээр аль болох энэ байгаа нөөцдөө маш оновчтой арга хэмжээнүүдийг л бид нар цаашид авах хэрэгтэй байна. Тийм учраас оновчгүй гэж үзвэл хэлэлцүүлгийн явцад бид нар энийг ч тэр ер нь өөр зарим нэг авч хэрэгжүүлсэн арга хэмжээнүүдээ болиод л оновчтойгоо аваад явах дээр л анхааръя.

**Т.Аюурсайхан:** Та дэмжиж үг хэлэлцсэн үү? Даваасүрэн гишүүн ээ.

**Ц.Даваасүрэн:** Дэмжиж байгаа ч биш юм даа. Ер нь сайн хэлэлцэж ярья л гэж байна.

**Т.Аюурсайхан:** Дэмжиж байгаа, дэмжээгүй гурав гурав гишүүн учраас.

**Ц.Даваасүрэн:** Би дэмжихгүй байна гэсэн үг шүү. Тийм учраас хэлэлцүүлгийн явцад шийднэ гэсэн үг байхгүй юу.

**Т.Аюурсайхан:** Ойлголоо Жамбалын Ганбаатар гишүүн дэмжиж байгаа, дэмжээгүйгээ хэлээд үгээ хэлээрэй.

**Ж.Ганбаатар:** Баярлалаа, би дэмжиж байгаа. 100 хувь дэмжиж байна аа. Энэ хуулийг ингээд уншаад, энэ нь орхигдчихсон байна, энэ нь байгаа юм байна гэж яаж ойлгохыг нь би ойлгохгүй юм. Би чинь Хууль зүйн байнгын хорооны гишүүн дөрвөн жил байсан л даа. Тэгээд энийг нь өргөн бариагүй юм аа гээд. Одоо энийг уншаад юм уу, энэ танилцуулгаас тийм үг, өгүүлбэр олоод надад хэл дээ. Яг л тэр хуулийн хугацааг л сунгана гэж хүн уншаад ойлгож байна шүү дээ. Тэгээд нэг заалт нь байхгүй, нэг заалт нь байгаа гэж одоо яаж тайлбарлаад байгаа юм мэдэхгүй юм.

Хоёрдугаарт, энэ асуудал маш чухал асуудал шүү. Жижиг гээд голоод, юу гэсэн үг вэ? Үр дүнгүй мөнгө үү ч гэх шиг. Ард түмний амьдралын суурь зангилаа асуудал шүү дээ. Тэгээд л нэг дарга томилох янз янзын юм болохлоороо л бүгдээрээ шаагилдаад л, яг ард түмний зангилаа асуудал дээр нэг нь орхичихсон байна, нэг нь орхиогүй байна гээд л ингээд байх юм. Би бол 100 хувь дэмжиж байгаа юм, зөв дэмжлэг. Тэгээд нэгийг нь яагаад орхичихсоныг нь гайхаад байна шүү дээ. Энэ чинь үр дүнтэй. Хэдийгээр миний санаачилсан хуулийн дагуу 90 хувь хөнгөлж байгаа ч гэсэн үр дүнтэй. Байнгын хороон дээрээ, тэр юун дээрээ энийгээ тодруулж асуугаагүй л байна л даа.

Одоо би бол энэ хуулийг уншаад энэ хуулийн хугацаа л үргэлжилж байна гэж харж байгаа болохоос биш ямар ч өгүүлбэрээр нэг нь байхгүй нэг нь байна гэж олж харахгүй байгаа юм. Зүгээр хуулийг л үргэлжлүүлж байгаа л ийм заалт шүү дээ. Тэгээд нэгийг нь өргөн барьсан юм, нэгийг нь өргөн бариагүй гээд. Ямар ч утга байхгүй наадах чинь. Тийм учраас энэ хууль үргэлжилжилж байгаад л 2 сарын 1-нээс эхлээд үргэлжилнэ гэсэн тэр заалт л үргэлжлээд л явах ёстой. Тэгж ойлгож байгаа юм. Баярлалаа.

**Т.Аюурсайхан:** Анхны хэлэлцүүлэг дээр Жавхлан дарга бас анхаараарай. Сайнхүүгийн Ганбаатар гишүүн. Дэмжиж байгаа, дэмжихгүй байгаагаа хэлээд үгээ хэлээрэй.

**С.Ганбаатар:** Дэмжиж байгаа. Энэ хуулийг, тэгэхдээ хэлэлцүүлгийн шатанд саяын гээгдсэн хаягдсан зүйлүүдийг оруулах болзолтойгоор би дэмжиж байгаа. Хамгийн гол нь нэг үг бий шүү дээ, Зуд болоход нохой зоолно гэдэг шиг. Энэ коронавирусийн энэ хүнд зовлонтой үед том том байшинтай, том том худалдааны эздүүд л хожоод, тэднийг тэжээдэг жижиг худалдаа, бизнес эрхэлдэг, лангуу эхэлдэг энэ олон хүмүүс үр дүнг нь хүртэхгүй байх вий гэдгийг баталгаажуулж шийдвэртээ оруулах ёстой. Тэгэхийн тулд түрээсийг тэглэх ёстой. Энэ түрээс төлж байгаа ямар ч худалдаа, бизнес явахгүй байгаа хүмүүс өнөөдөр энэ Засгийн газрын шийдвэрийн үр дүнг хүртэх баталгааг бид харах ёстой. Баталгааг бий болгох ёстой, тэр механизмыг нь харах ёстой. Төрийг нэг түрээсийн орлогыг түрээсийг бууруулаад ч хамаагүй, тэгэхээр нь тэрэнтэй нь холбогдуулж хөнгөлөлт үзүүлнэ гэдэг бол буруу сонсогдож байна. Бууруулсан түрээс төлөх тэнхэлгүй байгаа энэ дээр. Тэгэхээр түрээслүүлэгч тэр байрны эздүүдэд бол хүүний асуудал дээр нь төрөөс зохицуулалт хийчихлээ, банкны хүүний асуудал дээр нь. Дээр нь нэмээд татварын асуудал дээр нь зохицуулалт хийчихлээ. Ингээд өнөөдөр маш том хөнгөлөлтийг үзүүлж байна. Энэ бол том алхам. Яг тэгэхдээ цаанаа энэ түрээсийн том, том эздээс татварыг нь хөнгөлнө гэдэг бол сургууль, цэцэрлэг, эмнэлэг, жирийн ард иргэд очдог мөнгө бас ч хасагдаж байна гэсэн санаа. Энэ том хариуцлага.

Энэний цаад санаа нь түрээсийн том эздийг зовлонг нь нимгэлэхээсээ илүү түрээс төлдөг, тэднийг тэжээдэг, жирийн бизнес эрхлэгчдийг хамгаална гэсэн гол санаа нь. Тэрийг л баталгаажуулах хэрэгтэй. Ингээд хүүгийнх нь асуудлыг шийдлээ, түрээсийн асуудлыг шийдлээ. Тэр том байртай улсуудын хамгийн том цахилгаан, дулааны зардлыг нь тэглэж өглөө. Энэ тохиолдолд түрээсийг тэглэхээс өөр арга байхгүй ээ. Ийм шийдвэр, ийм үр дүнг Монголын нийт түрээс төлж байгаа ард иргэд, Сангийн сайд мөн Засгийн газар, онцгой байдал, одоо энэ хариуцаж байгаа Шадар сайдаас ийм үр дүнг хүртэнэ гэж бодож би энэ ажлын хэсэгт ажиллах болно оо. Энийг дэмжиж ажиллана аа. Тэгэхдээ энэ механизмыг суулгаж ажиллах болно гэдгийг илэрхийлмээр байна.

**Т.Аюурсайхан:** Дэмжсэн гурван гишүүн үг хэлсэн. Доржханд гишүүн дэмжээгүй байр сууринаас хэлэх боломжтой. Дэмжиж байгаа болбол санал хураалтдаа оръё. Доржханд гишүүн микрофон өгье.

**Т.Доржханд:** Худалдааны салбар бол хамгийн том салбар л даа. Тэгээд яалт ч байхгүй бодитой дэмжлэг бол хэрэгтэй байна гэж. Татварын хөнгөлөлт, чөлөөлөлт үзүүлээд явахаас гадна бас ингээд санхүүгийн хэрэгсэл дээр уншуулмаар байгаа юм. Энэ бол нөгөө хугацаагаа л хойшлуулж байгаа болохоор зарчмын хувьд дэмжиж л байна л даа. Гэхдээ байгаа онохын тулд тэр ажлын байраа хамгаалж байгаа яг энэ салбар чинь өөрөө худалдаа худалдааны салбар байдаг. Тэгээд энэ салбарын төлөөллүүдтэй уулзахлаар төрөөс өгч байгаа дэмжлэггүйгээс дандаа бид нар гадуур гарчхаад байна, тийм болохлоор бодитой тэр дэмжлэгээ авмаар байна гэсэн ийм байр суурийг л илэрхийлж байна. Тэгэхээр энэ татвараас гадна тэр санхүүгийн арга хэрэгслээр Сангийн яамнаас, Засгийн газраа ч бас дэмжих хэрэгтэй байх гэсэн ийм л байр суурьтай байна. Тэгээд нэлээн олон бас схем зурчхаад байгаа юм аа. Тэрийгээ бас Сангийн яамтай зөвлөлдөөд, Засгийн газарт бас зөвлөмж байдлаар өгөөд ажил хэрэг байлгах талаас нь бас хамтарч ажиллая гэсэн ийм саналтай байгаа шүү. Баярлалаа.

**Т.Аюурсайхан:** Гишүүд үг хэлж дууслаа. Одоо санал хураалт явуулна. Төхөөрөмжийн ажиллагааг шалгаад туршилтын санал хураалт явуулъя. Давхар ирцээ шалгаадахъя. Хурлын үйл ажиллагаа үргэлжилж байна. Ирцэнд байгаа гишүүд.

Байнгын хорооны саналаар Аж ахуйн нэгжийн орлогын албан татвараас хөнгөлөх, чөлөөлөх тухай хуульд өөрчлөлт оруулах тухай хуулийн төслийг үзэл баримтлалын хүрээнд хэлэлцэх нь зүйтэй гэсэн саналын томьёоллоор санал хураалт явуулъя.

Санал хураалт

Санал хураалтад 67 гишүүн оролцож, 51 гишүүн дэмжиж 76.1 хувийн саналаар дэмжигдлээ.

Төслийг хэлэлцэх нь зүйтэй гэж гишүүдийн олонх үзсэн тул төслийг үзэл баримтлалын хүрээнд хэлэлцэхийг дэмжсэнд тооцсон анхны хэлэлцүүлэгт бэлтгүүлэхээр Төсвийн байнгын хороонд шилжүүлж байна.

Дараагийн асуудалд оръё.

**Зургаа.Татварын алданги торгуулиас чөлөөлөх тухай хуулийн төслийг хэлэлцэх эсэх асуудлыг хэлэлцэнэ.**

Хууль санаачлагчийн илтгэлийг Сангийн сайд Чимэдийн Хүрэлбаатар танилцуулна. Хүрэлбаатар сайдад микрофон өгье.

**Ч.Хүрэлбаатар:** Шинээр бүртгэгдэж, халдвар хүн амын дунд тархах эрсдэлтэй нөхцөл байдал үүсээд байна. Иймд иргэдийн эрүүл мэндийг хамгаалах, халдварын тархалтыг хязгаарлах, таслан зогсоох, урьдчилан сэргийлэх зорилгоор Монгол Улсын Засгийн газар орон даяар бүх нийтийн болон өндөржүүлсэн бэлэн байдлын зэрэгт шилжүүлэх зэрэг шийдвэрийг гарган ажиллаж байна. Олон нийтийг хамарсан хөл хорио, хязгаарлалтын улмаас иргэд, аж ахуйн нэгжүүдийн бизнесийн үйл ажиллагаанд хүндрэл үүсэж, хуулиар ногдуулсан албан татвар, төлбөрийг хуульд заасан хугацаанд төлөхөд эрсдэл үүсэхээр байна. Улмаар эдгээр иргэд, аж ахуйн нэгжүүдэд их хэмжээний татварын өр төлбөр, алдаа торгуул хуримтлагдах нөхцөл байдал бий болох эрсдэлтэй байна.

Иймээс үүсэж буй нөхцөл байдалтай холбогдуулан татварын алданги торгуулиас чөлөөлөх тухай хуулийн төслийг боловсрууллаа. Хуулийн төсөлд 2020 оны 9 дүгээр сарын 1-ний өдрөөс 2021 нэгэн оны 7 дугаар сарын 1-ний өдрийг хүртэлх хугацаанд татвар төлөгчийн хуулийн дагуу ногдуулан тайлагнасан төлбөр зохих татварыг хуульд заасан хугацаанд төлөөгүй тохиолдолд уг хугацаанд ногдуулах татварын алданги торгуулиас тухайн татвар төлөгчийг нэг удаа чөлөөлөхөөр тусгасан болно.

Хуулийн төсөл батлагдсанаар эдийн засгийн хүндрэлтэй байгаа энэ үед иргэд, аж ахуйн нэгжүүд татварын хуульд заасан хугацаанд татвараа төлөөгүйн улмаас татварын алданги торгуульд тооцохгүй болж, татварын өр хуримтлагдах нөхцөл байдлаас сэргийлж, татварын ачааллыг бууруулахад дэмжлэг болно. Хуулийн төслийг хэлэлцэн шийдвэрлэж өгөхийг хүсье. Баярлалаа.

**Т.Аюурсайхан:** Төслийн талаарх Төсвийн байнгын хорооны санал, дүгнэлтийг Улсын Их Хурлын гишүүн Хавдисламын Баделхан танилцуулна. Микрофон өгье.

**Х.Баделхан:** Улсын Их Хурлын дэд дарга, эрхэм гишүүд ээ,

Монгол Улсын Засгийн газраас 2020 он оны 12 дугаар сарын 16-ны өдөр Улсын Их Хуралд өргөн мэдүүлсэн татварын алданги торгуулиас чөлөөлөх тухай хуулийн төслийн хэлэлцэх эсэх асуудлыг Төсвийн байнгын хороо 2020 оны 12 дугаар сарын 22-ны өдрийн хуралдаанаар хэлэлцлээ. Монгол Улсын Засгийн газраас коронавируст халдвар /КОВИД-19/-ын цар тахлын урьдчилан төсөөлөх боломжгүй нөхцөл байдал үүсэж, олон нийтийг хамарсан хөл хороо хязгаарлалтын улмаас иргэд, аж ахуйн нэгжүүд хуулиар ногдуулсан олон татварыг хуульд заасан хугацаанд төлөх хүндрэл үүсэж, олон татварын өр төлбөр хуримтлуулах нөхцөл байдал үүсэх эрсдэлтэй байгаа тул 2020 оны 9 дүгээр сарын 1-ний өдрөөс 2021 нэгэн оны 7 дугаар сарын 1-ний өдрийг хүртэлх хугацаанд албан татвар төлөгчийн хуулийн дагуу ногдуулан тайлагнасан төлбөл зохих татварыг хуульд заасан хугацаанд төлөөгүй тохиолдолд ногдуулах татварын алданги торгуулиас чөлөөлөх хуулийн төслийг боловсруулсан байна.

Байнгын хорооны хуралдаанаар төслийг хэлэлцэх үед Улсын Их Хурлын гишүүдээс асуулт асууж, хариулт авсан бөгөөд Улсын Их Хурлын гишүүн Батжаргал татварын алдан торгуулийг чөлөөлөх асуудлыг судалгаа тооцоонд үндэслэх, мөн төсвийн орлогыг бууруулахгүй байх талаар анхаарах нь зүйтэй гэсэн саналыг гаргасан болно.

Татварын алданги хуулиас чөлөөлөх тухай хуулийн төслийн үзэл баримтлалын хүрээнд хэлэлцэхийг Байнгын хорооны хуралдаанд оролцсон гишүүдийн 64.3 хувийн саналаар дэмжиж, чуулганы нэгдсэн хуралдаанд хэлэлцүүлэх нь зүйтэй гэж үзсэн болно.

Улсын Их Хурлын эрхэм гишүүд ээ,

Татварын албага торгуулиас чөлөөлөх тухай хуулийн төслийн хэлэлцэх эсэх талаарх Төсвийн байнгын хорооны санал, дүгнэлтийг хэлэлцэн шийдвэрлэж өгөхийг та бүхнээс хүсье. Анхаарал тавьсанд баярлалаа.

**Т.Аюурсайхан:** Сангийн яам, Татварын ерөнхий газрын ажлын хэсэг хэвээрээ, цахимаар оролцож байгаа. Хууль санаачлагчийн илтгэл болон Байнгын хорооны санал дүгнэлттэй холбогдуулан асуулт асуух Улсын Их Хурлын гишүүд нэрээ өгье. Нэрсийг авч дууслаа. Цахимаар орсон нэрсийг өгөөрэй.

Одонтуяа гишүүн асуулт асууна.

**С.Одонтуяа:** Би түрүүний Сайнхүүгийн Ганбаатар гишүүний хэлсэнтэй бас санал нэг байна л даа. Ер нь ингээд бүгдийг нь хавтгайруулаад татвар алдангаас чөлөөлж байгаа юм уу, эсхүл ямар нэгэн салбарын ялгаа байна уу? Жишээлэхэд, орлого нь өсөж байгаа аж ахуйн нэгжүүд ч байгаа, хэвийн явж байгаа аж ахуйн нэгжүүд ч байгаа, бүр зогссон аж ахуйн нэгжүүд ч байгаа. Тэгэхээр энэ дээр ингээд бүгдээрээ яг энэ ижил юм уу, эсхүл дотроо ямар нэгэн ялгаа, зааг байна уу гэдгийг асуух гэсэн юм. Энэ дээр Сангийн яаман дээр хийсэн урьдчилан хийсэн тийм нарийвчлаагүй байж гэж бодоход ер нь урьдчилсан хийсэн судалгаа байна уу? Жишээлэхэд төсөвт төвлөрүүлэх орлогоос хэчнээн аж ахуйн нэгжээс ийм алдангийн орлого тасрах нь, иргэнээс гэсэн ийм урьдчилсан судалгаа байна уу? Тэгээд улс орнууд бол энэ татвараараа дамжуулж янз бүрийн арга хэмжээнүүдийг бас ялгавартай авч байна л даа. Жишээлэхэд, зарим оронд бол улсад төлж байсан татварыг нь харгалзаж үзэж энэ дэмжлэгүүдийг үзүүлж байна. Нэлээд их татвар төлж байсан аж ахуйн нэгждээ эргээд мөнгөн тусламж үзүүлж байна. Тэгэхээр өөрөөр хэлбэл, бид нар энийг дандаа нэг ингэж хавтгайруулж л нэг хууль гаргаад байдаг нь надад бол тийм таалагдахгүй байна. Энэ дээр хариулт авъя.

**Т.Аюурсайхан:** Хүрэлбаатар сайд хариулъя.

**Ч.Хүрэлбаатар:** Одонтуяа гишүүний асуултад хариулъя. Яг энэ хуулийн өөрчлөлт бол аж ахуйн нэгжүүдийг ямар нэгэн хэлбэрээр л ялгахгүйгээр бүгдэд нь зориулж авч байгаа ийм арга хэмжээ юм байгаа юм. Өмнө нь бас бид нар энэ 2 сарын 1-нд ийм татвар ногдуулж тайлагнасан боловч хуулийн хугацаанд нь төлөгдөөгүй тохиолдолд тооцож авдаг, алданги торгуулийг бас чөлөөлсөн хуулийг авч хэрэгжүүлээд явж байгаа. 2020 оны 2 дугаар сарын 1-нээс эхлээд хэрэгжүүлээд явж байгаа. Ингээд үзэхэд бол тэр хэрэгжиж эхэлснээс хойших өнөөдрийг хүртэлх хугацаанд нийтдээ 76.8 тэрбум төгрөгийн татварын өрөнд тооцогдох ёстой алданги торгуулийг нь чөлөөлж өгсөн байгаа юм. Тэр чөлөөлөгдсөн байгаа алданги торгууль нь бол 49 тэрбум төгрөг болж байгаа юм. Тэгэхээр бас энэ нийтдээ ингээд 877 тэрбум төгрөгийн татварын өрөн дээр ийм хэмжээний хөнгөлөлт өгөгдөж байна гэдэг бол үндсэндээ бас аж ахуйн нэгжүүдийг яг энэ цаг үед бас бид нар дэмжиж байгаа зүйл гэж үзэж байгаа.

Ер нь бол татвар төлөгчдийг төлсөн хэмжээгээр нь эргүүлээд олгоно гэдэг нь бол үндсэндээ 2019 оны 3 сард батлагдсан Татварын хуулийн гол агуулга тэнд байгаа. Эргэн төлөлтөөр тодорхой салбаруудыг нь дэмждэг байя гэдэг энэ зарчмаар ороод явж байгаа. Энэ хууль 2020 оны 1 сарын 1-нээс эхлээд хэрэгжээд явж байгаа. Ер нь цаашдаа бас таны хэлж байгаа энэ зүйл бол ер нь иймэрхүү хэлбэрээр тодорхой салбаруудыг ер нь дэмжиж явах нь зүйтэй гэдэг л ийм л зарчим, бодлого барьж байгаа юм.

**Т.Аюурсайхан:** Даваасүрэн гишүүн асуулт асууя.

**Ц.Даваасүрэн:** Байнгын хороогоор хэлэлцэхэд бид нар бас ярьсан шүү дээ, тийм ээ. Ер нь энэ торгуулийг хөнгөлөх энэ асуудлыг ер нь том татвар төлөгчдийн хувьд бол бас дэмий байх гэж би бодоод байгаа юм. Энийг далимдуулж болно. Жишээлбэл одоо Оюу толгой тэрийг чинь ашиглачхаж бас болох юм шиг надад санагдаад байгаа юм л даа. Тэгээд ялангуяа одоо зэсийн үнэ ингэж тэнгэрт тулчихсан явж байх үед ийм компаниудад энд хамруулж яах юм. Хэрэггүй шүү дээ. Тийм учраас ер нь хэлэлцүүлгийн явцад хэдүүлээ, энийг нэг жоохон хязгаарлаж өгч, тэр банкны салбарууд гэдэг юм уу, уул уурхайн ийм өндөр ашигтай ажиллаж байгаа салбарууд, зарим тодорхой нэг дэлгүүрүүдэд л бол асар өндөр ашиг болж байна шүү дээ. Тийм учраас энэ дээр нэг жоохон хязгаарлалт тавьж өгч яг бид нар энэ цар тахалтай холбогдолтойгоор үйл ажиллагаагаа ийн зогсоочхоод байгаа, орлого олох боломжийг нь түр хязгаарлачихаад байгаа энэ компаниудад бол харин торгууль тавихгүй байх, татварын торгуулиас нь чөлөөлөх ийм асуудлыг ярьсан нь дээр ээ. Тэрнээс биш нийтэд нь бичихээр наадах чинь бас буруугаар ашиглагдаж болох ийм юм бол харагдаад байгаа юм гэдгийг бас би зориуд хэлье гэж бодож байна. Тийм учраас хэлэлцэх эсэхээ дэмжээд авъя, тэгэхдээ жаахан хязгаарлалт энэ удаа тавьж өгье. Том татвар төлөгчдийн хувьд бол энэ хамаарахгүй байхаар.

Нэг бол одоо жишээлбэл энэ цар тахлын үед тодорхой нийгмийн хариуцлага хүлээж байгаа компаниудыг хамруулж болно шүү дээ. Одоо жишээлбэл, шахмал түлшин дээр жишээлбэл Таван толгой, Энержи ресурс эд нар чинь бол үнэгүй нүүрсээ нийлүүлж үнэгүй, одоо тээврийн зардлыг нь дааж өгч байгаа гэдэг ч юм уу, Эрдэнэт жишээлбэл, сая бидэнд энэ цахилгаан, дулааны үнийн хөнгөлөлтөө гэдэг ч юм уу. Энэ нийгмийн хариуцлагаар цар тахалд оролцож байгаа компаниуд байдаг юм уу, үйл ажиллагааг нь зогсоочихсон ийм компаниудын хувьд энийг ярьсан нь зөв байх гэж би ингэж бодоод байгаа юм. Та нар энэ дээр ямар бодолтой байгаа юм?

**Т.Аюурсайхан:** Хүрэлбаатар сайд микрофон өгье.

**Ч.Хүрэлбаатар:** Байнгын хороон дээр хэдүүлээ ярьж байгаад л шийдээд явах нь зөв байх гэж бодож байна.

**Т.Аюурсайхан:** Төсвийн байнгын хорооны дарга Болдын Жавхлан даргад микрофон өгье.

**Б.Жавхлан:** Сангийн яамныхан маань энэ гишүүдийн хэлээд байгааг анзаарч байгаа байх, тийм ээ? Өмнөх Байнгын хороон дээр ч гэсэн олон гишүүд ингэж хэлсэн. Би ч гэсэн мөн та бүхэнд үүрэг чиглэл өгсөн байгаа. Тэгэхээр маргаашийн Байнгын хорооны хурал дээр хийх та бүхний танилцуулга, мэдээлэл статистик их чухал шүү шүү. Тийм учраас тэрэн дээр. Өнөөдөр энэ ирүүлсэн танилцуулгыг уншиж танилцлаа. Бас жаахан хангалтгүй байгаад байна. Тэгэхээр энийгээ дахиж сайн боловсруулаад арай товчлоод, тэгээд танилцуулгаа оновчтой хийгээрэй. Маргааш саяын гишүүдийн хэлж байгаа зүйлүүдийг анхаараад Байнгын хороон дээрээ болон хэлэлцэх явцдаа хуулийг дахиж илүү сайжруулах, илүү оновчтой болгох, илүү үр дүн нь гаргах энэ чиглэл рүү нь хөлөө сайжруулж ажиллацгаая. Тэгээд маргаашийнхаа танилцуулгыг илүү сайн бэлдээрэй. Сангийн яамныхан.

**Т.Аюурсайхан:** Одоо танхимаас Норовын Алтанхуяг гишүүн асуулт асууна.

**Н.Алтанхуяг:** Би Даваасүрэнтэй санал нэг байгаа юм. Энэ яг шударга ёсныхоо үүднээс яривал бас их буруу болж байгаа юм. Нэг муу юм нь чардайж байгаад юмаа төлчихдөг, энэ бол төлөөгүй хугацаа хэтрэхээрээ алдаг торгууль тооцуулаад байгаа шүү дээ, Зөрчлийн хуулийн дагуу, нэгд. Тэгээд би төлчихсөн хохирдог, төлөөгүй нь хождог. Хоёр, ЖДҮ-д үйлчилбэл бас болно. Том гарын нөхдүүд бол энэ хууль цаашаа сонгогдоно гэж үзээд, би жаахан муу юм ярьчихъя арай ч тэрүү хүрдэггүй байх нь 400, 500 сая ч юм уу, тэрийгээ аваад үлдчихнэ. Алданги торгууль төлөхгүй тэрэнд. Ингээд би хүүгүй мөнгө эргүүлчихнэ. Иймэрхүү л юм болно доо. Жавхлан дарга танайх Байнгын хороон дээрээ жаахан ярь аа.

Ер нь бас бид нар нэг юм ойлгомоор байна. Яг ийм юманд чинь одоо хэлмэгдэж байгаа, хүндэрч байгаа нь бол жижгүүд шүү дээ. Түрүүчийн бид нарын ярьдаг тэр лангуу түрээсэлж байгаа тэр хавийн хэсэг чинь бол асар их том цохилтод ороод байдаг байхгүй юу. Тэгээд дээр нь хөлийг нь ингээд аваачаад тушаад хаячихаар чинь бүр ерөөсөө хөдөлгөөн байхгүй болж байгаа юм. Тэгээд тэрнийгээ л дэмж. Томчууд та нартай, бид наргүй амьдарна, за. Тэд нарыгаа хас эндээс. Би бол ер нь надад тийм л хар төрж байна. Энэ хууль хэрэв цаашаа үргэлжилж мэднэ гэдэг зорилгоор юм хийх, хийж болохуйц тийм байдал надад л харагдаад байна.

**Т.Аюурсайхан:** Одоо Улсын Их Хурлын гишүүн Амарсайхан асуулт асууна.

**С.Амарсайхан:** Хоёр зүйл байна. Нэгдүгээрт, үүнийг дэмжиж байгаа. Гэхдээ саяын ярьсан ганц хоёр асуудал дээр бас анхаарах ёстой зүйлүүд бий. Жишээ нь үнэхээр хэвийн үйл ажиллагаа явуулж байгаа экспортын уул уурхайн ч гэдэг юм уу, бусад ганц хоёр салбарыг. Гэхдээ ер нь зүгээр алагчлахгүйгээр бүгдийг нь хамруулах нь зөв юм байгаа юм. Яагаад гэвэл манай улсын эдийн засаг чинь өөрөө их тийм өвөрмөц жижигхэн, тэгээд гаднаас шууд хамааралтай юм байгаа шүү дээ. Хэдийгээр том том гээд байгаа боловч нөгөө дэлхийн бидний яриад байдаг том том компаниудыг чинь хаана ч хүрдэггүй. Улсынх нь эдийн засаг, гаднын томоохон компаниудын жижигхэн дансны тоотой тэнцүү гэдгийг л бүгдээрээ маш сайн мэдэж байгаа. Тэгээд энэ чинь өөрөө зүгээр нэг цаг үед хэн нэгнийг хөнгөлөөд байгаа асуудал биш. Улс орон даяараа төр засаггүй, том жижиггүй энэ асуудал чинь өөрөө бүгдийг нь сөхрүүлж байгаа учраас томын зовлон том, жижгийн зовлон ч жижиг гэдэгтэй адилхан тийм л нөхцөл байдалд орчхоод байгаа юм. Энийгээ явцы дунд сайн ярина биз. Хоёрдугаарт, бид яахав, 7 дугаар сарын 1 гээд ингээд тоог нь тавиад өгчихөж байна. Хөнгөлнө, чөлөөлнө, алданги, хүү торгуулиас гээд. Гэтэл 7 сарын 1 хүртэл энэ үйл ажиллагаа чинь жигдрэхгүй, эдийн засаг сэргэхгүй бол яах вэ гэдэг нэгдүгээр асуудал нь.

Хоёрдугаарт сэргээд, сэргээд энэ аж ахуйн нэгжүүд чинь дахиад хөл дээрээ босож иртэл багадаа жил, хоёр жилийн ажил. Гэтэл 7 сарын 1-нээс хойш таны чөлөөлсөн алданги чинь энэ байна, одоо нөгөө үл хөдлөх хөрөнгийнхөө, газрынхаа, бусад татварын алданги хүүгээ төл, төлбөрөө төл гэдэг. Хүүгээ төлдөг, үндсэн төлбөрөө төлдөг. Дахиад 7 сарын 1-нээс хойших хөнгөлөгдөөгүй, чөлөөлөгдөөгүй татвар хураамжаа төлдөг. Ингээд давхар, давхар дахиад энэ татварын дарамтууд нь орж ирнэ. Энэнээс хэрхэн яаж сэргийлэх вэ? Аж ахуйн нэгжүүдийн үйл ажиллагааг яаж уялдуулах вэ, татварын бодлогын шийдвэрээ цааш нь 7 сарын 1-нээс хойш ямар хугацаанд ямар байдлаар уян хатан бөгөөд төсвийн орлогод ч хохирол учруулахгүй, хувийн аж ахуйн нэгж, иргэддээ ч хүндрэл учруулахгүйгээр шийдвэрлэх вэ гэдгээ эртхэн тооцож яваарай гэдэг ийм саналыг хэлж байгаа юм.

Тэгэхгүй бол бид чинь бас цагийг нь тулгаж байгаад одоо ингэхгүй бол болохгүй, тэгэхгүй бол болохгүй гээд асуудал ярьдаг. Гэтэл аль хэдийн хоцорчихсон, хожимдсон байдаг. Яалт ч үгүй 7 сарын 1-ний дараа аж ахуйн нэгж, иргэд дээр энэ өнөөдрийн бид нарын хөнгөлж байгаа шийдвэрүүд, хөнгөлж байгаа нь сайн боловч эргээд асар их сөрөг үр дагавруудыг авчирна үү. Энийг ажлын хэсгийнхэн маш сайн судалж, дараа дараагийн ажлын хэсгийн хурал дээр, хэлэлцүүлгүүд дээр бас гарц гаргалгаануудаа, нөхцөл байдлуудаа дүгнэж оруулж ирээрэй гэдэг ийм санал байна.

**Т.Аюурсайхан:** Амарсайхан гишүүн санал хэлж байна. Танхимаас Жамбалын Ганбаатар гишүүн асуулт асууна.

**Ж.Ганбаатар:** Би хууль санаачлагчаас хоёр асуулт асууя. Сангийн сайд хариулах байх. Татварын алданги торгууль гэхээр мэдээж тайлагнасан татвар гэж байгаа тийм ээ? Би энэ улиралд хэдэн саяын ашигтай ажиллаа гэдэг, тэрийг төлөөгүй байхад нь оногдож байгаа алданги торгуулийг хэлж байна гэж би ойлголоо. Ахиад нэг алданги, торгууль юун дээр ирдэг вэ гэхээр тухайн үеийн, 2020, 2021 оны ажил дээр нь 2022, 2023 онд татварын байгууллагаас хяналт ороод тавьдаг торгууль, алдангийг хэлж байна уу? Энэ хоёр чинь хоёулаа өөр шүү. Эсхүл бүгдийг нь хэлээд байна уу? Алданги торгууль гэдэг чинь хоёр өөр замаар, би ахиад хэлье. Тайлагнасан орлогыг та хойшлуулах гэж байгааг нь, дараа төлж болно, танаас алданги торгууль тооцохгүй гэж хэлээд байна гэж би энэ хуулийг уншаад ойлголоо.

Иргэд, аж ахуйн нэгжүүд юу гэж ойлгож байгаа вэ гэхээр, тухайн үеийн татварын хяналт шалгалт ороод эндээс үйл ажиллагаанд нь оногдуулсан алдаа, дутагдалд нь оногдуулсан тэр алданги, торгуулиас нь чөлөөлөх юм уу? Актаас нь гэсэн үг шүү дээ. Энэ хариултыг сонсчихоод дараа нь тодруулъя. Баярлалаа.

**Т.Аюурсайхан:** Хүрэлбаатар сайдад микрофон өгье.

**Ч.Хүрэлбаатар:** Ганбаатар гишүүний асуултад хариулъя. Яг хамгийн гол агуулгыг нь Ганбаатар гишүүн хэлж байна. Үнэхээр ногдуулаад тайлагначихсан, тэгсэн мөртлөө хуулийн хугацаандаа төлөөгүй байгаа зүйл дээр бид нар энэ алданги, торгуулийг чөлөөлж байгаа. Түүнээс биш нуучихсан байгаад, дараа нь шалгалтаар илэрчихсэн байгаа тохиолдолд дээр бол энэ хууль үйлчлэхгүй байгаа юм. Тэгэхээр Ганбаатар гишүүн та яг зөв олж асууж хэлж байна. Яг таны хэлж байгаагаар тэр зйл. Өөрөөр хэлбэл, татвараа ногдуулаад тайлагначихсан, тэгээд хуулийн хугацаандаа төлж чадаагүй бол энэ алданги, торгуулийг нэг удаа чөлөөлөхөөр үйлчилнэ. Түүнээс биш, нуучхаад дараа нь илрээд, тэрэн дээрээ энэ хөнгөлөлт, чөлөөлөлт авна гэвэл энэ үйлчлэхгүй ийм л зүйл байгаа юм.

**Т.Аюурсайхан:** Жамбалын Ганбаатар гишүүнд 1 минут өгье.

**Ж.Ганбаатар:** Баярлалаа. Ерөнхийд нь Сангийн сайдын асуултаас ойлгогдлоо. Тэгэхдээ иргэдэд яг энийг тодорхой ярихгүй бол эргээд их хүндрэл чирэгдэл гээд ойлголтын зөрүү, бухимдал үүсдэг байхгүй юу. Ерөөсөө л хуульд алданги торгууль гээд орчихсон учраас бүх төрлийн алданги, торгуулиас чөлөөлнө л гэж хүн ойлгож байгаа шүү дээ. Уншаад л шууд тэгж ойлгоно. Хуулийн мэдлэгтэй хүн ч тэгж ойлгож болно. Гэтэл энэ үгнүүдээ хэлдэг байх ёстой байхгүй юу. Ийм, ийм алданги торгуулиас чөлөөлнө шүү.

Гаднын хуулиуд яагаад тийм зузаан зузаан гараад байгаагийн учир учир нь тийм байгаа шүү дээ. Өчигдөр тэр Америкийн Нэгдсэн Улс иргэддээ мөнгө өгөх гэж байгаа хууль гэсэн чинь 30 мянган хуудастай гэж байна лээ шүү дээ. Тэгэхээр бид нарын гаргаж байгаа хууль өөрөө их ойлгомжтой, ямар нэгэн зай завсар байхгүй, хүнд ойлгомжтой байх ёстой. Энд чинь сая хэлэхгүй бол ойлгохгүй нь байна шүү дээ.

**Т.Аюурсайхан:** Одоо Сайнхүүгийн Ганбаатар гишүүн асуулт асууна.

**С.Ганбаатар:** Баярлалаа. Татвар алданги, хөнгөлөлт чөлөөлөх гэдэг энэ асуудал бол Монгол Улс гал алдаж байна, сандарч байна аа л гэсэн үг. Засгийн газар, Сангийн яам байдаг арга хэмжээгээ л авчихна. Татвар алданги, хөнгөлөлт чөлөөлөлтийг хийхгүй бол тэртэй тэргүй татвараа алдангиа төлж чадахгүй хэмжээнд байгаа. Ийм л гал алдсан нөхцөл байгаа. Энэ нөхцөл байдлыг ойлгож асуудлыг шийдэх ёстой. Тэгэхээр өмнөх нөхдүүдийн Одонтуяа гишүүн болон Даваасүрэн гишүүн миний ярих гэсэн санаатай бас давхацчихлаа. Том том аж ахуйн нэгжүүд, ялангуяа сая ганбаатар гишүүний бас тодорхойлсон шиг мэдээлэлд ойрхон, улс төрчидтэй ойрхон энэ асуудлуудыг бүр нарийвчилж мэдэж байгаа хүмүүс л үр шимийг нь хүртэх байдал үүсчих вий. Яг нарийн яривал жижиг, дунд үйлдвэрлэгчид маш олон, цөөхөн бага хүчин чадалтай компаниуд л ширвэгдэж байгаа. Эд нар л үр шимийг хүртэх ёстой гэдэг байр суурийг илэрхийлээд, хоёрдугаар миний тавих асуулт гэвэл яах вэ, вакцины мөнгө байгаа юм байна. Тэгвэл тун даруйлаарай, Хүрэлбаатар сайд аа. Тун яаралтай шүү. Мөнгө л байгаа юм бол.

 Оюу толгой гэдэг энэ алт, зэсээ одоо хамгийн өндөр үнэтэй, таатай нөхцөлөөр ямар ч санаа зоволтгүйгээр урсгал гаргаж байгаа энэ компани энэ давагдашгүй хүчин зүйлийн, Монгол Улсын гал алдаж байгаа энэ хүнд нөхцөл байдал үүсчихсэн үед гэрээндээ өөрчлөлт оруулъя. Гэрээгээ одоо өөрчлөх тал дээр Хүрэлсүх Ерөнхий сайд хүн шиг ажиллаж, Ерөнхий сайд л энийг ганцхан хөндөж гаргаж тавилах боломжтой. Энэ татварын гал алдаж байгаа асуудалтай холбогдуулж би энийг бүр онцгойлж та нарт одоо уриалж хэлж байна.

Оюу толгой даварч байна. Эрдэнэт бол болсон болоогүй, ингээд л зүтгээд л байна. Компанийн нийгмийн хариуцлага гэдэг бүр энэ кодекс байгаа шүү дээ. Энэ чинь бүр хариуцлага. Энэ хариуцлагыг уриалгаараа би одоо бас шаардаж шахаж байгаа. Ингээд томоохон компаниуд үүрэн телефоны компаниуд маань, Оюу толгой нүдний булай болчхоод таг чимээгүй, Монголын алтыг, зэсийг зүгээр увайгүй их зөөж байх. Энэ дээр манай ард иргэд өнөөдөр татвараа ч төлөх хэмжээнд оччихоогүй хүнд байдалтай байгааг ойлгуулж, миний одоо за яах вэ, миний асуух гэсэн асуулт түрүүн асуугдчихвал учраас би үг хэлье. Оюу толгой компани Засгийн газартай эн тэргүүнд яаралтай хэлэлцээрийн ширээнд сууж Форс мажор буюу давагчдашгүй хүчин зүйл болчихсон энэ хүнд цаг үед нийгмийн хариуцлагаа үүрч, мөн гэрээнд цоо шинээр Монголын ард түмэнд ашигтайгаар нөлөөтэйгөөр, үр дүнтэйгээр гэрээнд өөрчлөлт орох ёстой гэдгийг Засгийн газар яаралтай авч үзээч.

Хоёрдугаарт нийгмийн хариуцлагаа үүрч, монголын ард иргэдийг тэжээдэг үүрэн телефоны компаниуд болон томоохон бүлэглэл корпорациуд өнөөдөр нийгмийн хариуцлагаа үүрч, энэ асуудал дээр бас онцгой анхаарна гэдэгт би итгэлтэй байна. Яагаад ингэж хэлж байгаа гэвэл татвар алдан хөнгөлт.

**Т.Аюурсайхан:** Одоо Батжаргал гишүүн асуулт асууна.

**Ж.Батжаргал:** Баярлалаа. Энэ хуулийг ерөнхийд нь дэмжиж байгаа юм. Гэхдээ энэ дээр анхаармаар зүйлүүд байгаад байгаа. Бид ирээдүйг харж, татварын торгууль, алданги чөлөөлөх тухай асуудал ярьж боломгүй байгаад байгаа. 9 сарын 1-нээс 12 сарын 31-ний хооронд үүсээд тайлагнагдаад тэрэнд нь торгууль, алданги тооцогдсон бол тэрийг нь чөлөөлж болох юм. Тэрнээс ирэх оны 7 сарын 1 хүртэл торгууль, алданги нь чөлөөлнө гэх юм бол наана чинь татвар төлдөг хүн олдохгүй ээ. Улсын төсвийн орлого саатна. Тэрийг дагаад зарлага, санхүүжилт, гүйлгээнүүд бас хүндэрнэ. Тийм учраас ийм шийдэл гаргаж болохгүй ээ. Тэгэхээр 9 сарын1-нээс 12 сарын хэдэн гэж. Үндсэндээ өнгөрсөн хугацааных нь л юмыг ярина уу гэхээс ирээдүйн хугацааны алданги, торгуулийг нь чөлөөлнө гэж хэлэх юм бол, хүнийг битгий юмаа төл гэсэнтэй адил юм болно шүү дээ. Тийм учраас энийг ингэж харах ёстой гэж ингэж бодоод байна.

Хоёр дахь зүйл, бид нар одоо болтол үүд хаалгыг нь нээгээгүй, үйл ажиллагааг нь эхлүүлээгүй байгаа салбарууд байгаад байгаа. Ахуйн үйлчилгээний салбарууд ч гэдэг юм уу. Энэ салбаруудынхаа 9 сарын 1-нээс энэ хоорондох торгууль, алдангийг нь тэглэе, ирэх оны 7 сарын 1 хүртэл үндсэндээ орлогын албан татварыг нь тэглэе, чөлөөлье. Ийм байдлаар салбарын, бас эргээд нийгэмд гэдэг юм уу, гүйцэтгэх үйл ажиллагааных нь цар хүрээ, үйлчилгээ юмнууд нь бас алга болчихгүй байх энэ бодлого, бүх чиглэлүүдээ давхар бодолцож, энэ татварын, торгууль, алдангийг чөлөөлдөг юмыг тодорхой хугацаанд нь хийе. Мө тодорхой жижиг бизнес, салбарын чиглэлийнхээ юмнуудын орлогын албан татварыг ирэх оны 7 сарын 1 хүртэл тэглэх юмаа давхар бодож, дараагийн асуудлыг нь авч хэлэлцэх ёстой гэсэн ийм байр суурьтай байна.

**Т.Аюурсайхан:** Гишүүд асуулт асууж, хариулт авч дууслаа. Үг хэлэх гишүүд байвал нэрээ өгье. Ганбаатар гишүүнээр тасаллаа. Жамбалын Ганбаатар гишүүн үг хэлье.

**Ж.Ганбаатар:** Ер нь төрийн мөнгө гэж байхгүй шүү дээ, тийм ээ? Төр гэдэг бол татвар төлөгчдийн мөнгөөр л үйл ажиллагаагаа явуулж байгаа юм. Буцаагаад татвар төлөгчдийгөө дэмждэг үйл ажиллагааг л төр явуулах ёстой шүү дээ. Бүгдийг нь биш юмаа гэхэд ядаж тал хагаст нь ч гэдэг юм уу. Түүнээс биш тэр ажил хийж байгаа, хөдөлмөр эрхэлж байгаа хүмүүсийнхээ сэтгэл санааг мохоодог байдлаар асуудалд хандаж болохгүй. Би ийм үг, өгүүлбэр ерөөсөө хэлдэггүй. Бизнесийнхэн алдаа гаргадаг. Гэхдээ тэр алдаан дээр нь дөрөөлөөд бүгдийг нь дэвсээд байвал ирээдүйд Монгол Улсыг хэн авч явах вэ? Том, том ярьж байгаа улс төрчид л лав үгүй шүү. Би мэдэж байгаа.

Тийм учраас иргэдийн хөдөлмөр хийх сонирхлыг л өдөөх ёстой. Төрийн үүрэг. Хөдөлмөр хийх сонирхолтой байх ёстой иргэд. Би ажиллаж байж, хөдөлмөрлөж байж амьдралаа авч явна гэдэг ойлголт ер нь хүнд хамгийн сайн суусан байх ёстой. Түүнээс биш төрд ороод ажиллаад би мундаг амьдарчихна гэдэг ойлголт хүн болгонд суувал ирээдүйд Монгол Улс жинхэнэ мөхнө. Зарим хүмүүс бүр төрийг самарлаа гэж ярьдаг юм байна лээ. Ер нь аж ахуй эрхэлж байгаа, бизнес эрхэлж байгаа хүмүүсийг хамаагүй дарамтлах юм бол харин төр жинхэнэ самарч байгаа, төрийг хохироож байгаа хэлбэр шүү. Зарим агентлагийн дарга нар аж ахуйн нэгжүүдийг торгож байгаагаа бүр баатарлаг маягаар ярьж байна лээ, телевизээр. Төдөөр торгосон, дараа нь би дахиад төдөөр торгоно ч гэх шиг. Торгосноор нь тэр хүнийг ажилд тавиад байх шиг байгаа юм л даа. Тийм байж болно, торгодог байж болно. Тэрийг баатарлагаар ярих ямар ч хэрэггүй шүү дээ. Өөрөө юугаар цалинжиж, Монгол Улс юугаар явж байгаа билээ. Гаднын улсууд яагаад аж ахуйн нэгж эрхэлж байгаа хүмүүсээ төсвийнхөө бодлогоор бүх улс дэмжиж байгаа юм бэ? Тэр хүмүүс бүгдээрээ мангар юм уу, хаашаа юм бэ.

Яагаад төсвийнхөө мөнгөөр бодлогоор зөвхөн ажлын байрыг хорогдуулж болохгүй гэдэг бодлогыг дэмжээд байгаа юм бэ? Бүгдээрээ. Гэтэл бид яагаад өөр зүйл яриад байгаа юм бэ? Ийм байж болохгүй шүү гэдгийг, би энэ татвартай холбоотой хууль ярьж байгаа учраас анхааруулж хэлж байгаа юм. Жижиг, дундын салбарт би их олон жил явсан. Тийм учраас энэ зовлонг нь биеэрээ мэдэрч байгаа юм. Ямар том дарамтууд ирдэг вэ гэдгийг. Тийм учраас улс төрчид хэлж ярьж байгаа үгээ бодож татвар төлөгчдийн хөдөлмөр хийх сонирхлыг битгий унагачхаасай гэж би хичээнгүйлэн хүсэж байгаа гэдгээ дахиж хэлье. Баярлалаа.

**Т.Аюурсайхан:** Гишүүд үг хэлж дууслаа. Байнгын хорооны саналаар татварын алданги, торгуулиас чөлөөлөх тухай хуулийн төслийг үзэл баримтлалын хүрээнд хэлэлцэх нь зүйтэй гэсэн саналын томьёоллоор санал хураалт явуулъя.

Санал хураалт

Санал хураалтад 67 гишүүн оролцож, 42 гишүүн дэмжиж, 62.7 хувийн саналаар дэмжигдлээ.

Төслийг хэлэлцэх нь зүйтэй гэж гишүүдийн олонх үзсэн тул төслийг үзэл баримтлалын хүрээнд хэлэлцэхийг дэмжсэнд тооцон, анхны хэлэлцүүлэгт бэлтгүүлэхээр Төсвийн байнгын хороонд шилжүүлж байна.

Одоо ганцхан асуудал үлдсэн эрхэм гишүүд ээ.

**Долоо.Нийгмийн даатгалын шимтгэл төлөгчийг торгох шийтгэл, алдангиас чөлөөлөх тухай хуулийн төслийг хэлэлцэх эсэх асуудалдаа оръё.**

Хууль санаачлагчийн илтгэлийг Хөдөлмөр, нийгмийн хамгааллын сайд Аюушийн Ариунзаяа танилцуулна. Микрофон өгье.

**А.Ариунзаяа:** Улсын Их Хурлын дэд дарга, Улсын Их Хурлын эрхэм гишүүд ээ,

Коронавируст халдварын тохиолдол хүн амын дунд тархаж байгаатай холбогдуулан халдварт цар тахалтай тэмцэх хариу арга хэмжээг эрчимжүүлэх, урьдчилан сэргийлэх зорилгоор Монгол Улсын Засгийн газраас улсын хэмжээнд засаг захиргаа, нутаг дэвсгэрийн нэгж, төрийн болон нутгийн захиргааны байгууллага, иргэн, хуулийн этгээдийг гамшгаас хамгаалах бүх нийтийн бэлэн байдлын зэрэгт шилжүүлээд байгаа билээ. Энэ бэлэн байдалд шилжсэн байгаа хугацаанд аж ахуйн нэгж, байгууллагуудын үйл ажиллагааг зогсоож байгаатай холбогдуулан, ингэснээр бас аж ахуйн нэгж, байгууллагын болон иргэний бизнесийн үйл ажиллагаа доголдож орлого буурах, нийгмийн даатгалын шимтгэлээ хугацаанд нь төлж чадахгүй байх нөхцөл байдал үүсэж байгаа учраас шимтгэлийн торгууль, алдангийн өр төлбөр хуримтлагдах эрсдэлээс сэргийлэх арга хэмжээ авахаар болсон.

Засгийн газрын 183 дугаар тогтоолоор Хөдөлмөр, нийгмийн хамгааллын яаманд нийгмийн даатгалын шимтгэл төлөгчийг торгох, шийтгэл алдангиас чөлөөлөх тухай хуулийн төслийг боловсруулах чиглэл өгсөн болно.

Хуулийн төсөлд 2020 оны 10 дугаар сарын 1-ний өдрөөс 2021 оны 7 дугаар сарын 1-ни өдрийг хүртэлх хугацаанд нийгмийн даатгалын шимтгэлээ ногдуулж тайлагнасан боловч хуульд заасан хугацаанд шимтгэл төлөөгүй ажил олгогч, даатгуулагчийг Зөрчлийн тухай хуульд заасан торгох шийтгэл, алдангиас чөлөөлөхөөр тусгасан.

Энэхүү хуулийн төсөл батлагдсанаар нийгмийн даатгалын шимтгэл төлөлтийн тайлангаа үнэн зөв мэдүүлэн хугацаанд нь ирүүлсэн боловч шимтгэлээ хугацаанд нь төлөөгүй аж ахуйн нэгж байгууллагыг торгох шийтгэл, алдангиас чөлөөлөх бөгөөд улмаар тэдний бизнесийн үйл ажиллагаанд санхүүгийн дарамт нэмж учруулахгүй байх нөхцөл бүрдүүлэх юм.

Хуулийн үйлчлэлд ойролцоогоор 10 мянга орчим аж ахуйн нэгж, байгууллага 30 тэрбум төгрөгийн торгох шийтгэл, алдангиас чөлөөлөгдөх нөхцөл бүрдэнэ гэсэн урьдчилсан тооцоог гаргасан. Анхаарал тавьсанд баярлалаа.

**Т.Аюурсайхан:** Төслийн талаарх Төсвийн байнгын хорооны санал, дүгнэлтийг Байнгын хорооны дарга Болдын Жавхлан танилцуулна. Таныг индэрт урьж байна.

**Б.Жавхлан:** Улсын Их Хурлын дарга, эрхэм гишүүд ээ,

Монгол Улсын Засгийн газраас 2020 оны 12 дугаар сарын 17-ны өдөр Улсын Их Хуралд өргөн мэдүүлсэн Нийгмийн даатгалын шимтгэл төлөгчийг торгох шийтгэл, алдангиас чөлөөлөх тухай хуулийн төслийн хэлэлцэх эсэх асуудлыг Төсвийн байнгын хороо 2020 оны 12 дугаар сарын 22-ны өдрийн хуралдаанаараа хэлэлцлээ.

Монгол Улсын Засгийн газраас Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах зорилгоор “Бүх нийтийн бэлэн байдлын зэрэгт шилжүүлсэнтэй холбогдуулан эдийн засгийг дэмжих чиглэлээр авах зарим арга хэмжээний тухай” Засгийн газрын 2020 оны 183 дугаар тогтоолыг баталсан. Уг тогтоолын дагуу 2020 оны 10 дугаар сарын 01-ний өдрөөс 2021 оны 7 дугаар сарын 1-ний өдрийг хүртэлх хугацаанд нийгмийн даатгалын шимтгэлийг ногдуулж, тайлагнасан боловч хуульд заасан хугацаанд шимтгэл төлөөгүй нийгмийн даатгалын шимтгэл төлөгчийг алданги торгуулиас чөлөөлөхөөр хуулийн төслийг боловсруулжээ.

Байнгын хорооны хуралдаанаар төслийг хэлэлцэх үед Улсын Их Хурлын гишүүд асуулт асууж, хариулт авсан бөгөөд Улсын Их Хурлын гишүүн Ж.Батжаргал үйл ажиллагаа эрхэлдэг аж ахуйн нэгж, байгууллагын нийгмийн даатгалын шимтгэлийг хэдэн пунктээр бууруулан тооцвол аж ахуйн нэгжүүд үйл ажиллагаагаа зогсоолгүй, ажлын байраа хадгалан энэ цаг үеийг даван гарах талаас нь тооцож асуудалд хандах хэрэгтэй, Улсын Их Хурлын гишүүн Даваасүрэн хөнгөлөлт, чөлөөлөлтийн асуудал үр дүнтэй эсэх талаар тодорхой мэдээллийг сонсох нь зүйтэй, мөн цахилгаан, дулааны үнийг чөлөөлсөн нь аж ахуйн нэгж, байгууллагуудад бодитой дэмжлэг болсон учраас цаашид үр ашигтай талаас нь хэрэгжүүлэх боломжийг хангаж ажиллах нь зүйтэй гэсэн саналыг тус тус гаргасан болно.

Нийгмийн даатгалын шимтгэл төлөгчийг торгох шийтгэл, алдангиас чөлөөлөх тухай хуулийн төслийг үзэл баримтлалын хүрээнд хэлэлцэхийг Байнгын хорооны хуралдаанд оролцсон гишүүдийн 71.4 хувийн саналаар дэмжиж, чуулганы нэгдсэн хуралдаанаар хэлэлцүүлэх нь зүйтэй гэж үзсэн болно.

Улсын Их Хурлын эрхэм гишүүд ээ,

Нийгмийн даатгалын шимтгэл төлөгчийг торгох шийтгэл, алдангиас чөлөөлөх тухай хуулийн төслийн хэлэлцэх эсэх талаарх Төсвийн байнгын хорооны санал, дүгнэлтийг хэлэлцэх шийдвэрлэж өгөхийг та бүхнээс хүсье. Анхаарал тавьсанд баярлалаа.

**Т.Аюурсайхан:** Ажлын хэсгийг танилцуулъя. Хөдөлмөр, нийгмийн хамгааллын сайд Аюушийн Ариунзаяа, Хөдөлмөр, нийгмийн хамгааллын яамны Төрийн нарийн бичгийн дарга Гомбосүрэнгийн Өнөрбаяр, мөн яамны Бодлого, төлөвлөлтийн газрын дарга Хишигбаяр, Нийгмийн даатгалын ерөнхий газрын дарга Зоригт, мөн газрын Санхүү бүртгэлийн газрын дарга Даваахүү гэсэн ажлын хэсгийг танилцуулж байна.

Хууль санаачлагчийн илтгэл болон Байнгын хорооны санал, дүгнэлттэй холбогдуулан асуулт асуух Улсын Их Хурлын гишүүд байвал нэрээ өгье. Ганбаатар гишүүнээр тасалж байна. Жамбалын Ганбаатар гишүүн.

**Ж.Ганбаатар:** Хууль санаачлагчаас хоёр асуулт асууя. Би бас түрүүн Сангийн сайдаас асуусан юм. Гэхдээ Нийгмийн хамгааллын сайд бас хэлэх ёстой байх. Яг зарчим адилхан, зөвхөн тайлагнасан нийгмийн даатгалын шимтгэлийг л торгуулийн орлогоос хойшлуулж байгаа. Мөн нийгмийн даатгал чинь хяналт шалгалт ордог байгууллага шүү дээ. Тэр алданги торгуулиас чөлөөлөхгүй, ингэж болохгүй гэдгийг иргэд, аж ахуйн нэгжүүдэд ойлгуулах ёстой. Сайнхүүгийн Ганбаатар гишүүн, Алтанхуяг гишүүний хэлж байгаа бол зөв. Тийм учраас энийг бас хэлж, яг ийм байр суурьтай явна шүү гэдгийг нь бас сайдын хувьд хэлээрэй гэдгийг танаас хүсье. Асуулт асуулаа.

**Т.Аюурсайхан:** Ариунзаяа сайд хариулъя.

**А.Ариунзаяа:** Ганбаатар гишүүний асуултад хариулъя. Энэхүү алданги, торгуулиас чөлөөлөгдөх хугацаанд зөвхөн 2020 оны 10 дугаар сарын 1-ний өдрөөс эхлэн 2021 оны 7 дугаар сарын 1-ний өдөр хүртэлх хугацаанд ногдох даатгалын шимтгэлээ төлөх ёстой үнэн зөв мэдүүлсэн, тэгээд цаг хугацаандаа төлж чадаагүй аж ахуйн нэгж, байгууллагуудад хамаарах заалт байгаа.

**Т.Аюурсайхан:** Хариулт авсан гэж байна. Чинзориг гишүүн асуулт асууя.

**С.Чинзориг:** Гурван товчхон асуулт байна. Энэ хуулийн төслийг хэлэлцэхийг дэмжиж байгаа юм. Ирэх оны 1 сарын 1-нээс нийгмийн даатгалын шимтгэлийг ажил олгогчийнх 1 хувиар, ажилтных 1 хувиар нэмэгдэхэрэ хууль батлагдчихсан. Өнгөрсөн жил Ерөнхийлөгчийн хоригийг хүлээж аваад хугацааг нь хойшлуулаад 2021 оноос хэрэгжинэ гэсэн хууль батлагдсан. Энэ шимтгэлийг 2 хувиар нэмэгдүүлж байгаа хуулийн үйлчлэлийг Засгийн газар, яам юу гэж үзэж байгаа вэ? Хүчин төгөлдөр ингээд цааш нь хэрэгжүүлээд явна гэж байгаа юу, эсхүл хугацаанд нь өөрчлөлт оруулах асуудал тооцож, төлөвлөж байгаа юм байна уу, үгүй юу?

Хоёр дахь асуудал нь, Улсын Их Хурлаар Түр хорооны саналаар Улсын Их хуралд бас КОВИД-ын хэрэгжилтийг хянан шалгах Түр хорооны ажлын хэсгээс гараад тогтоол батлагдсан. Тогтоолдоо малчин, хувиараа хөдөлмөр эрхлэгчийн нийгмийн даатгалыг нөхөн төлөх хуулийн хэрэгжилтийг нэг жилээр сунгах асуудлыг судалж Засгийн газарт энэ ондоо багтааж Их Хуралд оруулж ир гэсэн ийм үүрэг, тогтоолыг өгсөн. Энэ чиглэлээр сайд ямар бодолтой байна вэ? Энэ шимтгэлийг нөхөн төлөх хуулийн хугацааг нэг жилээр сунгах ийм боломж байна уу? Их Хуралд энэ ондоо багтааж саналаа оруулж ирж амжих уу гэдэг асуудал.

Гурав дахь асуудал, бид өнгөрсөн жил энэ оны хавар нийгмийн даатгалын тэтгэврийг барьцаалсан зээлийг тэглэсэн. Тэтгэврийн зээлгүй байсан ахмадуудад энэ оны 5 дугаар сард багтааж 192 мянган хүнд 1 сая төгрөгийн үнэт цаас эзэмшүүлээд ингээд энэ оны 5 дугаар сард багтааж энэ 1 сая төгрөгийнхөө үнэт цаасыг мөнгөжүүлж бэлэн мөнгө олгохоор хууль батлагдсан. Энэ хуулийн хэрэгжилтийг хангах биелүүлэх талаар ямар ажил зохион байгуулж байна вэ? Энэ хуулийнхаа дагуу энэ оны 5 дугаар сард тэтгэврийн зээлгүй байсан иргэдэд 1 сая төгрөгийн бэлэн мөнгийг олгох ийм боломж байгаа юу? Ямар юу гэж үзэж байгаа вэ? Ямар ажил зохион байгуулж байна вэ гэсэн ийм гурван асуулт байна.

**Т.Аюурсайхан:** Ариунзаяа сайдад микрофон өгье.

**А.Ариунзаяа:** Чинзориг гишүүний асуултад хариулъя. Нэгдүгээр асуултын хувьд коронавируст цар тахлын цаг үед авч хэрэгжүүлж байгаа арга хэмжээнүүд дотор нийгмийн даатгалын шимтгэл болоод тэр дотроо дахин тэтгэмжийн даатгалын шимтгэл, үйлдвэрлэлийн осол, мэргэжлээс шалтгаалах өвчлөлийн шимтгэл, ажилгүйдлийн даатгалын шимтгэл зэрэг асуудлууд нь зохицуулалтууд хийгдсэн байгаа. Ямар зохицуулалтууд хийгдсэн бэ гэхээр 2020 оны 4 сарын 1-нээс 10 сарын 1-ний хооронд бүх шимтгэлүүд чиглэгдсэн байгаа. 10 дугаар сарын 1-нээс 12 дугаар сарын 31-ний өдөр хүртэл тэтгэврийн шимтгэлийг 5 хувиар, ажил олгогч 5 хувь, ажилтан 5 хувиар төлөхөөр заагдсан. Бусад гурван төрөл нь тэглэгдсэн буюу бүрэн чөлөөлөгдсөн байгаа.

Ирэх оны төсвийг хэлэлцэж байхад мөн энэ асуудал орсон байгаа. 2021 оны 7 дугаар сарын 1-ний өдөр хүртэл ажил олгогч 8.5 хувь, ажилтан 8.5 хувиар тэтгэврийн даатгалын шимтгэлийг төлөх, харин үйлдвэрлэлийн осол, тэтгэмжийн даатгал, ажилгүйдлийн даатгалын шимтгэлээс бүрэн чөлөөлөгдөж байгаа. Харин сая таны хэлсэн ердийн хуулийн үйлчлэл мөн 2021 оны 7 дугаар сарын 1-нээс үйлчилж явна гэсэн үг.

Хоёрдугаар асуултын хувьд, малчин, хувиараа хөдөлмөр эрхлэгчийн даатгалын шимтгэлийн нөхөн төлөлтийн асуудлыг судалж бас Улсын Их Хуралд танилцуулаарай гэсэн чиглэл ирсэн байгаа. Яамны зүгээс бид энэ асуудлыг судалж тодорхой хуулийн үзэл баримтлалуудыг холбогдох яамд руу хүргүүлсэн. Чиглэлээ бас хүлээгээд явж байгаа.

Гуравдугаар асуудлын хувьд мөн адил тэтгэврийн зээл тэглэсэнтэй холбогдуулан зээлгүй байсан, эсхүл тухайн зээл нь 1 сая төгрөгөөс доош хэмжээтэй байсан ахмадуудад тухайн хэмжээгээр нь үнэт цаас эзэмшүүлэх, тэр үнэт цаасыг 2021 оны 5 дугаар сарын 21-нээс өмнө мөнгөжүүлэх шийдвэр гарсан байгаа. Гагцхүү энэ шийдвэр нь бол манай Хөдөлмөр, нийгмийн хамгааллын яамнаас үл хамаарч Салхитын мөнгөний ордтой холбоотой Эрдэнэс Тавантолгой компанид үүрэг нь өгөгдсөн байгаа учраас энэ ажил хэвэндээ явагдаж байгаа гэж хэлэх байна. Баярлалаа.

**Т.Аюурсайхан:** Жавхлан даргад микрофон өгье. Байнгын хорооны санал, дүгнэлттэй холбогдуулаад хариулъя.

**Б.Жавхлан:** Ариунзаяа сайдад хандаж Хөдөлмөр, нийгмийн хамгааллын яамны хамт олонд хэлэх гэсэн юм. Маргааш танилцуулга хийн, Төсвийн байнгын хороон дээр. Тэр танилцуулгадаа өнөөдрийг хүртэл авч хэрэгжүүлсэн нийгмийн даатгалын шимтгэлийн алданги, торгуулийг хөнгөлж, чөлөөлсөнтэй холбогдууж гарсан энэ КОВИД-ын үеийн хүндрэлтэй үед ажил олгогч нарт ямар сувгаар ямар үр дүн авчрав, хэчнээн ажлын байр хадгалж үлдэхэд болон бусад эдийн засгийн хүндрэлүүдээ давж гарахад нийгмийн даатгалтай холбоотой хэмнэлт хийснээрээ ямар боломжууд бий болов гэх мэт яг энэ чиглэл рүү нь танилцуулга сайн бэлдэж, олон нийтэд, Байнгын хорооны гишүүдэд, Их Хурлын гишүүдэд мэдээлэл өгч энэ хуулиа батлуулах чиглэлээр ажиллаарай гэж захья.

**Т.Аюурсайхан:** Батжаргал гишүүн асуулт асууна.

**Ж.Батжаргал:** Баярлалаа. Нийгмийн даатгалын шимтгэл бол өөрөө их сонин харилцаа л даа. Орлого олсон эсэхээс үл хамаараад үнэхээр ажлын байраа хадгалаад ажилчдадаа цалин тавьж олгосон л бол нийгмийн даатгалын шимтгэл төлж байдаг ийм харилцаа. Тийм учраас энэ хүнд эргээд орж ирсэн орлого нь нийгмийн халамж хамгаалал буюу тэтгэвэр, тэтгэмжийнхээ асуудал руу чиглэгддэг ийм орлогын эх үүсвэр ээ. Тэгэхээр энэ дээр бид нэлээн бодитой хандах ёстой, цаад бас аж ахуйн байгууллагуудаа ч гэсэн дэмжих бодлогоо их зөв авч хэрэгжүүлэх ёстой юм гэж ингэж ойлгож байгаа.

Торгууль, алданги гэдэг бол одоо тогтоогдчихсон юмыг чөлөөлөх тухай л асуудал яригдах ёстой. Тэрнээс ирээдүйн тухайн юм ярьж болохгүй ээ. Тийм учраас 9 сарын 1-нээс 12 сарын 31-ний хоорондох тайлангаар төлөгдөх ёстой нийгмийн даатгалын шимтгэлийг төлөөгүйн төлөө тавигдсан торгууль, алдангийг нь чөлөөлөх тухай асуудлаа ярих ёстой. Дээр нь ирэх оны 7 сарын 1 хүртэл үнэхээр энэ ажлын байраа хадгалъя, бас энэ аж ахуйн байгууллагуудаа дэмжье гэвэл ямар салбар вэ, ямар хэмжээний орлоготой аж ахуйнууд вэ гэдэг юмаа бодоод, тэрэн дээр нь 1 гэдэг юм уу, 2 гэдэг юм уу, 3 пунктын хөнгөлөлт эдлүүлэх ёстой юм. 8.5-аар гээд сая сайд ярьж байна. Тэгвэл 5.5-аар төлөхөөр бодож 3 пунктын хөнгөлөлт эдлүүлэхээр ингэж тооцож чадвал л сая энэ гарч байгаа хууль тогтоомж яг дэмжих ёстой салбар, аж ахуйн байгууллагуудаа дэмжиж, тэр хэмжээгээр үндэснийхээ эдийн засгийн салбарыг нураачихгүй байх, үүд хаалгыг нь бариулчихгүй байх, иргэдийнхээ ажлын байрыг хадгалж үлдэх энэ хүнд цаг үеийг даван туулахад үр нөлөөгөө өгнө. Тийм учраас би ийм байдлаар асуудалд хандаач ээ гэж хүсэж байна. Баярлалаа.

**Т.Аюурсайхан:** Амарсайхан гишүүн асуулт асууна.

**С.Амарсайхан:** Дахин оройн мэнд хүргэе. Би асуултаас илүү бас анхаарах хэд хэдэн асуулт байгаа учраас Хөдөлмөр, нийгмийн хамгааллын сайд байна, Эрүүл мэндийн яамныхан байхгүй байх шиг байна. Нийгмийн даатгалтай ч салшгүй холбоотой эрүүл мэндийн даатгалын асуудал байгаа. Тэгээд одоо энэ КОВИД-ын хажуугаар нөгөө уулын буга харж унасан морио хаялаа гэдэг шиг эрүүл мэндийн салбар ганхаад эхэлсэн. Эзэнгүйдэж байна. Ялангуяа эрүүл мэндийн даатгалаар үйлчлүүлж байгаа иргэд олон эмнэлэг дээр боол, бинтээсээ эхлээд зүү, тариураас бусад, бүр нарийн яривал нөгөө хагалгааны багаж хэрэгслээ хүртэл өөрсдөө авчирч байна. Жишээ нь хоёрдугаар эмнэлэг дээр ийм маш олон иргэдтэй би тааралдлаа. Бүгд гомдол ярьж байна, бүгд гаднаас хэдэн саяар нь эм, тариа, зүү тариураас бусад бүх хэрэгслээ өөрсдөө авчирч байна. Тэр хаанаас, юунаас олгогдох вэ гэдэг дээр иргэдэд маш нарийн тодорхой хариултуудыг өгч, энэ завхралыг засахгүй бол болохгүй байна. Гуравдугаар эмнэлэг байна. Бас өчигдрийн байдлаар бүх боолт, бинтүүдээ хэрэгцээ шаардлагатай эм, тариануудаа иргэд, өвчтөнүүд дандаа гаднаас авч байна. Тэр эмнэлэг дээр иргэд үйлчилгээ авахаасаа түрүүлээд бүр өвчин дээрээ илүү сэтгэл шаналах, сэтгэл зүйн дарамт үзээд ингээд улам хүндэрч байгаа ийм асуудал байна.

Үйлчилгээний чанар, эмч, сувилагчдын харилцаанаас эхлээд. Нэг хүнээс долоон удаа асуулт асууж байна шүү дээ. Ямар хүн үзсэн юм, ямар эмчилгээ хийлгэсэн юм, өвчний ямар ч истори гэж байхгүй, цахим бүртгэл гэж юм байхгүй. Нэг хүн долоон удаа очиход долоон удаа истори бөглөж байна, долоон удаа нэг асуултад хариулж байна. Тэр бүхэнд иргэд нь өөрсдөө бухимдаж байна, эмч нар нь өвчтөн аварч амь нас хамгаалж байгаа хүмүүс чинь цаастай зууралдсаар байгаад дуусаж байна. Тэгээд өдөржингөө байж байж нэг оношилгоо аваад гарахаараа эм тариагаа гаднаас авч ирээрэй гээд. Ингээд байгаагийн учир шалтгаан юу байна вэ? Эмнэлгүүдийн нийгмийн даатгалд эрүүл мэндийн даатгалаас гарч байгаа санхүүжилт яагаад тасраад байна вэ? Тэрнээс болоод өчнөөн олон мянган иргэдийн амь нас, эрүүл мэндтэй холбоотой асуудал яригдаж байна.

Түргэн дуудаад 1 цаг 30 минут болж байна. Тэр хооронд хэчнээн хүн үхээд, амьдраад сэхээд элдэв янзын асуудал бий болж байна. Эрүүл мэндийн яам яагаад энэ дээр бас анхаарахгүй байна вэ? Нэгэнт нийгмийн даатгалын асуудал бид нар мөнгө талаас нь асуудал яриад байгаа боловч тэр мөнгөний цаана дандаа амь нас, эрүүл мэнд, хувь хүний иргэний эрх ашиг явж байгаа учраас тэр эрх ашиг гэдэг юм байхгүй болчихсон байгаад байна. Энэ дээр Хөдөлмөр, нийгмийн хамгааллын яам ямар арга хэмжээ авч явж байгаа, ямар анхаарал тавьж байна вэ? Ээ талын мэдээлэл байна уу, үгүй юу гэдэг энэ асуудлууд дээр.

**Т.Аюурсайхан:** Ариунзаяа сайд хариулъя.

**А.Ариунзаяа:** Амарсайхан гишүүний асуултыг маш сайн тэмдэглэж авлаа. Манай яамны эрхлэх асуудлын хүрээ биш учраас би бас яг тодорхой асуултыг яг зөв зохистой хариулж чадахыг мэдэхгүй байна. Гэхдээ эрүүл мэндийн даатгалын систем нь өмнө нь манай яаман дээр байх үед ч гэсэн ер нь маш их ачаалалтай, маш их хүндрэлтэй, хамгийн их ачаалал өндөртэй салбарын сэдэв байсан. Тэгээд КОВИД-ын цаг үед бүр ч ачаалал нь нэмэгдсэн байгаа нь яах аргагүй үнэн. Тэгээд би таны асуудлыг маш сайн бичиж авлаа. Цаашаа уламжилъя.

Манай яамны зүгээс яг иргэдэд олгож байгаа тэтгэвэр тэтгэмж, үйлчилгээний төрлүүдээ цаг тухай бүрд нь шилжүүлэхийг хичээнгүйлэн ажиллаж байгаа. Энэ цаг үед бүгд л хичээн зүтгэж, хамтдаа даван туулах байх гэдэгт итгэлтэй байна. Баярлалаа.

**Т.Аюурсайхан:** Сайнхүүгийн Ганбаатар гишүүн асуулт асууна.

**С.Ганбаатар:** Нийгмийн даатгал гэдэг бол татвар биш ээ. Энэ бол хөдөлмөр эрхэлж байгаа, бизнес хийж байгаа хүмүүсээс тэдний хувийн мөнгийг аваад төр менежмент хийгээд буцаагаад өгдөг л мөнгө. Хүмүүсийн мөнгийг. Тэгэхээр энэ дээр үнэхээр нийгмийн даатгалаа төлөх нь битгий байгаа хүмүүст болзол тавьчихсан байна. Хуульд заасан хугацаанд тайлагнасан боловч шимтгэлээ төлөөгүй, эсхүл дутуу төлсөн аж ахуйн нэгж байгууллага гээд, хуульд заасан хугацаандаа тайлагнасан бол. Тайлагнаагүй, тайлагнахаасаа ч ичээд санаа зовоод явж байгаа, бизнес нь ийм хүнд байдалтай байгаа хүмүүст энэ нийгмийн даатгалын өр төлбөр, янз бүрийн юмнаас нь тооцохгүй болгох боломж байна уу? Миний асуулт. Тайлагнасан гэсэн болзол тавиад байна.

Хоёрдугаарт, нийтийн бэлэн байдлын зэрэгт шилжүүлсэн хугацаа нийгмийн даатгалын шимтгэл төлөлтийн тайланг үнэн зөв мэдүүлж нийгмийн даатгалын байгууллагад ирүүлсэн боловч гээд, үнэн зөв гэдэг бас категори ороод ирлээ. Бас нэг ийм цензур. Энэ зүйлүүд дээр хөнгөвчлөөд ерөөсөө ялангуяа жижигчүүд нь юун тайлан манатай л явж байгаа. Энэ хүмүүсийг энэ дээр оруулах боломж байна уу?

Хоёрдугаар асуулт бол хуулийн үйлчлэлд 10 мянга орчим аж ахуйн нэгж, байгууллага орно, 30 тэрбум төгрөгийн торгох шийтгэл, алдангиас чөлөөлөгдөх үндсэн тооцоо гарч байна. 30 тэрбумын ийм цоорхой гардаг юм байна. Тэрийгээ дараа нь яаж нөхөх вэ? Энийг чинь бас хүмүүс тэтгэвэр авна шүү дээ. Даатгалын таван сан байгаа. 10 мянга орчим аж ахуйн нэгжүүдээс том жижгээр нь судалгаагаа хэд хийсэн бэ? Хэдэн том аж ахуйн нэгж орсон, хэд нь дунд, хэд нь жижиг орсон бэ гэдгийг нэг хэлээч.

Гуравдугаар асуулт. Ажилгүйдлийн даатгалын сан гэж байдаг, таван сан чинь. Өнгөрсөн жил 2 их наяд гаруй мөнгийг нийгмийн даатгалд хуримтлуулж ард түмэнд өгсөн. Тэгвэл өнөөдөр ажилгүй болчихсон, ард иргэд бизнесийн компаниуд ажилгүйдлийн даатгал байнга төлж байсан. Одоо энэ ажилгүй болчихсон хүмүүст ажилгүйдлийн даатгал өгөх үү Хөдөлмөр, нийгмийн хамгааллын сайд аа? Таны байр суурийг би маш их дэмждэг. Халамжаас хөдөлмөрт гэж байгаа юм. Өнөөдөр аж ахуйн нэгжзүд, бид бол аж ахуйн нэгжүүдээ л хайрлах ёстой. Би Оюу толгойг ярьдаг боловч үндэсний компаниудаа үргэлж хамгаалдаг, тэднийхээ зовлон бэрхшээлийг шийдэхийн төлөө явдаг. Энэ үндэсний компаниудыг маань ажилгүйдлийн даатгалаас өөрсдийнхөө ажилчдадаа болон өөрсдөдөө сангаас мөнгө авах эрхтэй хуулиараа. Одоо энэ корона болоод төрөөс шийдвэр гаргаж ажлыг нь зогсоочхоод ажилгүй болгочхсон байгаа үед ажилгүйдлийн даатгалаас мөнгө авах уу? Би дараа нь ажилгүйдлийн даатгал дээр хэдэн төгрөг байгаа вэ? Таван даатгалын сан дотроо шилждэг учраас нийтдээ нийгмийн даатгалд хэдэн төгрөгийн сан өнгөрсөн жилд зарцуулсан бэ гэдэг дээр.

**Т.Аюурсайхан:** Гишүүд асуулт асууж, хариулт авч дууслаа. Үг хэлэх гишүүд байвал нэрээ өгье. Анандбазар гишүүнд микрофон өгье.

**Ц.Анандбазар:** Баярлалаа. Их чухал асуудал ярьж байна. Одоо энэ коронавирусын үеийн дэлхий ертөнц их өөрчлөгдсөн. Ялангуяа манай өмнөд хөрш бол коронавирусыг дарах ажилд уламжлалт анагаах ухааныг орчин үеийн анагаах ухаантай хослон хэрэглэсний хүчинд их амжилт олсон гэдгийг Хятадын Коммунист нам тодорхойлж тэмдэглэж байсан. Тэгэхээр Нийгмийн хамгааллын сайдад чухалчлан хүсэж байгаа зүйл бол манай улсын уламжлалт анагаах ухааны хөгжил юунаас хамаардаг вэ гэхээр нийгмийн даатгалын зөрүү, энэ салбарт ажиллаж байгаа ажилтан, ажиллагсдад оногдож байгаа төлбөр, мөн хэвтэн эмчлүүлж байгаа эрүүл мэндийн даатгалын системийн зөрүү орчин үеийн анагаах ухааныхаас зөрүүтэй байдгийг та мэдэх байх аа. Энэ байдлаасаа болоод манай уламжлалт анагаах ухаан хоцорчхоод байгаа юм.

Ер нь өнөөдөр бид энэ коронавирусын тухай ярихдаа орчин үеийн анагаах ухааныг шүтэхээс илүү орчин үеийн анагаах ухааныг уламжлалт анагаах ухаантай хослон хэрэглэх, ялангуяа байгалийн гайхамшигтай эмийн ургамал баялаг төгөлдөр байгаа Монгол орны энэ давуу талаа ашиглаж байж, энэ сайхан өвс ургамлыг идсэн малынхаа шимийг хэрэглэж байгаа монгол хүний эрүүл мэндийн энэ сайхан дархлааг сэргээх боломжийг нь дэмжих ийм үүднээс бодлогоо хийх ёстой юм. Тэгэхээр миний бодож санаж байгаа зүйл бол нийгмийн даатгалын бүхий л шимтгэл, дэмжлэг, эрүүл мэндийн ч бай, нийгмийн даатгалын аль ч талд нь тэр орчин үеийн анагаах ухааны салбарт хүлээж авч байгаа тэр төлбөр тооцоонууд уламжлалт анагаах ухааны хүлээж авдаг нийгмийн даатгалын талын шимтгэл тооцоонууд адилхан байх ёстой. Цаашдаа бүр уламжлалт анагаах ухааных нь илүү өндөр төлбөр хүлээж авч нийгмээс дэмжлэг хүлээх ёстой гэсэн ийм байр суурьтай байдаг юм.

Энэ орчин үеийн өвчин бол бурханы номонд ч хэлдэг, хүний үсний ширхэгээс эхлээд хөлийн хумс хүртэл 999 төрлийн өвчин гарна гэж бурханы номонд заасан байдаг. Цаашлаад антибиотик буюу орчин цагийн эмнэлэг, анагаах ухаанаар хүмүүний өвчнийг анагаах хэцүү болно. Тэгэхээр хүн төрөлхтний аврагдах гарц бол ерөөсөө хүний биеийн эсэргүүцлийг дэмнэх ийм асар том бодлогын далайцтай алхам хийх ёстой юм. Тэгэхээр таны салбарт бол их чухал салбар нь уламжлалт анагаах ухааны салбартай холбоотой нийгмийн даатгалын, эрүүл мэндийн даатгалын бусад дэмжлэг их чухал шүү гэдгийг зориуд тэмдэглэж хэлэхийг хүсэж байгаа юм. Цаашид энэ тал дээр танд бид бичгээр, шинжлэх ухааны судалгаагаар, олон улсын жишээгээр, ялангуяа манай өмнөд хөршид хэрэглэж байгаа олон сайхан үлгэр дууриалыг хүргүүлнэ. Та ажилдаа болоод таны яаманд ажиллаж байгаа хүмүүс, ялангуяа нийгмийн даатгалын салбарт ажиллаж байгаа хүмүүстээ үүрэг өгч амьдралд хэрэгжүүлбэл.

**Т.Аюурсайхан:** Амарсайхан гишүүн үг хэлнэ. Дараа нь нэг гишүүн хэлээд санал хураана шүү, гишүүд ээ.

**С.Амарсайхан:** Ариунзаяа сайдад баярлалаа. Хэдийгээр танай яамтай шууд холбоогүй ч гэсэн, яалт ч үгүй нийгмийн хамгаалал гэсэн утгаараа, нийгмийн даатгал гэдэг агуулгаараа, түүний цаана эрүүл мэндийн даатгалтай салшгүй холбоотой байдаг учраас би зориуд хэлж байгаа юм шүү. Энэ бол анхаарахгүй бол болохгүй асуудал. Тэрний зэрэгцээ ахиж анхаарах асуудал бол дүүргүүд дээр байгаа нийгмийн даатгалаас эрүүл мэндийн төвүүдэд олгогдож байгаа санхүүжилтүүд дутуу олгогдож байна. Байцаагчид, мэргэжилтнүүд нь янз янзын байдлаар тооцоолол, олголтоо буруу хийж байна. Түүнээс үүдээд саяын миний яриад байгаа нөгөө өвчтөн, үйлчлүүлэгчид хүртэл эрүүл мэндийн үйлчилгээгээ авч чаддаггүй, элдэв хүндрэл бэрхшээлтэй тулгарч байгаа учраас та бас Эрүүл мэндийн яамтай холбогдож ярьж, энэ чиглэлээрээ нийгмийн даатгал, эрүүл мэндийн даатгалын үйлчилгээтэй холбоотой төрийн байгууллага, эрүүл мэндийн салбарын үйлчилгээний асуудлыг бас жигдрүүлэх тал дээр анхаараарай гэж хэлж байгаа юм шүү. Энэ асуудлыг дэмжиж байгаа.

**Т.Аюурсайхан:** Сайнхүүгийн Ганбаатар гишүүн үг хэлнэ. Тэгээд санал хураалттай.

**С.Ганбаатар:** Ариунзаяа сайд миний асуултад хариулах боломж олдсонгүй Аюурсайхан дарга аа. Тэгээд хариулах байх гэж би бодож байгаа. Хамгийн гол нь энэ дээр нийгмийн даатгалын өр төлбөр, шимтгэлийн хөнгөлөлт дээр бол хуульд заасан хугацаанд тайлагнасан болон шимтгэлээ төлөөгүй гээд, тодорхой тэр тайлагнаж чадаагүй байгаа олон хүмүүст боломж өгөөрэй гэдгийг л би дахин дахин хэлж байгаа юм шүү. Жижиг аж ахуйн нэгжүүд бол тайлангаа ч өгөх манатай, өр төлбөртөө баригдаад явж байгаа улсуудад бас боломж өгөөрэй гэсэн санааг нэгдүгээрт хэлье. Байдал хүнд байгаа.

Хоёрдугаарт, 2.4 их наяд төгрөгийг нийгмийн даатгалын санд хуримтлагдаж. Бизнес эрхлэгчид энийг төлдөг, хөдөлмөр хийж байгаа хүмүүс төлдөг. Энэ мөнгийг буцаагаад бизнес эрхэлж байгаа, хөдөлмөр эрхэлж байгаа хүмүүст нь хялбар болгоод эрүүл мэндийн даатгалын сан, ажилгүйдлийн даатгалын сан хамгийн гол нь. Ажилгүй болсны үеийн даатгал гэж өгдөг тэр сангийн мөнгө энэ коронавирусын үед ажилгүй болчихсон, төрийн шийдвэр гаргаж ажилгүй болчихсон байгаа үед энэ бизнес эрхэлж байгаа хүмүүсээ хөдөлмөрийн капиталаа хамгаалж өгөх ёстой. 60 мянган аж ахуйн нэгж байгаа, 700 гаруй мянган хөдөлмөрийн хүмүүс байгаа. Энэ хүмүүсээ тавиад туучихгүй, алдчихгүйн тулд 50 хувийнх нь цалингийн фонд нь гэхэд 370 тэрбум төгрөг байгаа. Энэ мөнгөөр бол нийгмийн даатгалын сангаа 7 сар цалингийнх нь 50 хувийг тавих тийм боломж мөнгө байгаа.

Бидний зүгээс, гишүүдийн зүгээс тавьж байсан дөрвөн гол асуудал байгаа юм. Нэгдүгээрт, хүүг тэглээд өгөөч, хоёрдугаарт, цахилгаан, дулааныг тэглээд өгөөч ээ, гуравдугаарт, түрээсийг тэглээд өгөөч ээ, дөрөвдүгээрт, хувиараа хөдөлмөр эрхэлж байгаа хүмүүсийг мөнгөжүүлэх. Энэ манайд тэртэй тэргүй явж байгаа. Мөнгөжүүлэлтийг нийгмийн даатгалын сангаас хийгээч, эсхүл төсвийн энэ хөрөнгө оруулалтуудыг шаардлагагүй хөрөнгө оруулалтуудыг танадаач. Гуравдугаарт, Оюу толгойн толгойг нь битгий илээч ээ. Оюу толгой дээр давагдашгүй байдалтай болчихсон байгаа энэ цар тахлын хүнд нөхцөл байдал, дайны нөхцөл байдлыг уялудулж гэрээнд өөрчлөлт оруулаач. Оюу толгойг яагаад ингээд энэ Засгийн газар, Хүрэлсүх Ерөнхий сайд толгойг нь илээд, бүр айгаад ерөөсөө дуугардаггүй юм бэ? Энэ Оюу толгой, энэ уул уурхайн баялаг ард түмний мэдэлд байдаг нь үнэн юм бол энэ уул уурхайн баялаг, томоохон компаниуд, банкууд, үүрэн телефоны компаниуд нийгмийн хариуцлагаа үүрэг гэдэг бол бид гуйлга гуйж байгаа явдал биш. Тэд Монголын ард түмэн байгаа учраас, Монголын Засгийн газар байгаа учраас, Монгол Улс байгаа учраас ашиг олж байгаа. Тэгэхээр Монгол Улсад, Монголын ард түмэнд Монголын аж ахуйн нэгжүүдэд хүндрэл учирчихсан байгаа учраас.

**Т.Аюурсайхан:** Ариунзаяа сайдад микрофон өгье. Түрүүн асуултдаа хариулт өгөгдөөгүй байна. Уучлаарай Ганбаатар гишүүн ээ.

**А.Ариунзаяа:** Ганбаатар гишүүний асуултад хариулъя. Бид нийгмийн даатгалын шимтгэл төлөөгүйгээс улбаатай алданги, торгуулийг чөлөөлж байгаа. Хуулиар хүлээх ёстой үүргээс нь болоод бид чөлөөлөөгүй буюу худал мэдүүлэх, эсхүл нуун дарагдуулах асуудлуудыг хөхиүлэн дэмжихгүй байх нь зүйтэй байх аа гэдгийг илэрхийлэх байна. Нийгмийн даатгалын ерөнхий газар маань өөрөө цар тахлын цаг үед бүрэн гүйцэд ажиллаж материалуудыг цахимаар хүлээж авдаг болсон байгаа. Ийм учраас цахимаар мэдүүлэх тухайн байгууллагуудад нээлттэй байгаа гэдгийг хэлэх байна.

Хоёрдугаар асуултын хувьд, бид яахав, энэ оны хувьд бас алданги, торгуулиас чөлөөлөх арга хэмжээ авагдсан байгаа. 2, 3 дугаар сард бас шимтгэл төлөлтийн тайлангаа үнэн зөв мэдүүлсэн боловч шимтгэлээ хугацаанд төлөөгүй аж ахуйн нэгж, байгууллагуудыг алданги торгуулиас чөлөөлсөн. Энэ арга хэмжээнд 6.2 мянга орчим аж ахуйн нэгж, байгууллага хамрагдаж, 13.9 тэрбум төгрөгийн торгууль шийтгэл алдангиас чөлөөлсөн байгаа юм. Тэгээд ирэх оны энэ тооцооллыг хийхдээ 2, 3 сард авч хэрэгжүүлсэн арга хэмжээн дээрээ үндэслэж тооцооллуудыг боловсруулсан болно.

Ажилгүйдлийн даатгалын сангийн талаар та асуусан. Ажилгүйдлийн даатгалын сангаас бид бас 4 сар, 5 сар, 6 сард дэмжлэг аж ахуйн нэгж, байгууллагуудад олгосон байгаа. Сарын 200 мянган төгрөг, ажилтнуудад нь олгогдоод, үүнд даатгуулагчдын тоо 80 мянган 903 даатгуулагч, тэр дотроо 7 мянга 284 аж ахуйн нэгж, байгууллага хамрагдсан ийм тоон үзүүлэлттэй байна. Тэгээд яг ажилгүйдлийн даатгалын сангийн маань энэ орлого нь өөрөө бас чиглэгдсэн байгаа учраас энэ сангийн нөхцөл байдлууд мэдээж амаргүй байгаа. Ирэх оны 7 сарын 1 хүртэл орлого талаасаа ямар нэгэн орлого орж ирэхгүй. Одоогийн байдлаар ажилгүйдлийн даатгалын санд 39 тэрбум төгрөгийн үлдэгдэл байна. Ирэх оны хувьд бидний зарлага бол 60 тэрбум төгрөг байх тооцоололтой байна. Энэ бол жилийн жилд л 60 тэрбум төгрөг бас гардаг байгаа. Орлого бол 7 сарын 1-нээс орж ирж эхэлбэл 26.5 тэрбум төгрөг цуглана гэсэн тооцоололтой ажиллаж байна.

**Т.Аюурсайхан:** Гишүүд үг хэлж дууслаа. Байнгын хорооны саналаар Нийгмийн даатгалын шимтгэл төлөгчийг торгох шийтгэл, алдангиас чөлөөлөх тухай хуулийн төслийг үзэл баримтлалын хүрээнд хэлэлцэх нь зүйтэй гэсэн саналын томьёоллоор санал хураалт явуулъя.

Санал хураалт

Санал хураалтад 67 гишүүн оролцож 41 гишүүн дэмжиж, 61.2 хувийн саналаар дэмжигдлээ.

Төслийг хэлэлцэх нь зүйтэй гэж гишүүдийн олонх үзсэн тул төслийг үзэл баримтлалын хүрээнд хэлэлцэхийг дэмжсэнд тооцон, анхны хэлэлцүүлэгт бэлтгүүлэхээр Төсвийн байнгын хороонд шилжүүлж байна.

Энэ долоо хоногт өргөн мэдүүлсэн хууль, Улсын Их Хурлын бусад шийдвэрийн төслийн талаар мэдээлэл хийе.

1.Коронавируст халдварын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хуулийн төслүүд, Улсын Их Хурлын гишүүн Булгантуяа, Сүхбаатар нар 2020 оны 12 дугаар сарын 21-ний өдөр өргөн мэдүүлсэн. Аюулгүй байдал, гадаад бодлогын болон Эдийн засгийн байнгын хороонд хуваарилсан байна.

2.Мөн хуулийн төсөл болон хамт өргөн мэдүүлсэн хуулийн төслүүдийг Улсын Их Хурлын гишүүн Туваан нарын 11 гишүүн 12 дугаар сарын 23-ны өдөр өргөн мэдүүлсэн. Аюулгүй байдал, гадаад бодлогын байнгын хороонд хуваарилсан мэдээллийг өгч байна.

Өнөөдрийн нэгдсэн хуралдаанаар хэлэлцэх асуудал дууслаа. Маргааш 9 цагаас Төсвийн байнгын хороо “Жанжин Д.Сүхбаатар” танхимаас цахимаар хуралдаж, Аж ахуйн нэгжийн орлогын албан татвараас хөнгөлөх, чөлөөлөх тухай хуульд өөрчлөлт оруулах тухай хуулийн төслийн анхны хэлэлцүүлэг. Татварын алданги, торгуулиас чөлөөлөх тухай хуулийн төслийн анхны хэлэлцүүлэг, Нийгмийн даатгалын шимтгэл төлөгчийг торгох шийтгэл, алдангиас чөлөөлөх тухай хуулийн төслийн анхны хэлэлцүүлгийг хийнэ.

Үргэлжлүүлээд, 10 цагаас Аюулгүй байдал, гадаад бодлогын байнгын хороо “Жанжин Д.Сүхбаатар” танхимаас цахимаар хуралдаж, Коронавируст халдварын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хуулийн төслүүдийн анхны хэлэлцүүлгийг хийнэ. Үргэлжлүүлээд, 12 цагаас чуулганы нэгдсэн хуралдаан өнөөдрийн зохион байгуулалтаар хуралдана. Нэгдсэн танхимд 10 хүртэл гишүүн танхимдаа цуглана. Улсын Их Хурлын дарга, дэд дарга нар, бүлгийн дэд дарга нар, мөн асуудал оруулж байгаа Байнгын хороодын дарга нар биечлэн хүрэлцэн ирж, бусад гишүүд цахимаар хуралдаандаа оролцоно.

Нэгдсэн хуралдаан өндөрлөснийг мэдэгдье. Гишүүд, ажлын хэсэгт баярлалаа.

**Дууны бичлэгээс буулгасан:**

ХУРАЛДААНЫ ТЭМДЭГЛЭЛ

ХӨТЛӨН АЛБАНЫ ШИНЖЭЭЧ Б.БАТГЭРЭЛ